
POVEŞTI ROMANEŞTI 

Doi feți cu stea în frunte 

A fost ce-a fost; dacă n-ar fi fost, nici nu s-ar 
povesti. Ş 

A fost odată un împărat. Împăratul acesta 
stăpânea o lume întreagă, şi în lumea asta era un 
păcurar bătrân şi o păcurăriţă, care aveau trei 
fete: Ana, Stana şi Lăptiţa. 

Ana, cea mai în vârstă dintre surori, era 
frumoasă, încât oile încetau a paşte când o zăreau 
în mijlocul lor; Stana, cea mijlocie, era frumoasă, 
încât lupii păzeau turma când o vedeau pe dânsa 
stăpână; iară Lăptiţa, cea mai tânără soră, albă ca 
spuma laptelui şi cu păr moale ca lâna mieluşeilor, 
era frumoasă - mai frumoasă decât surorile sale 
împreună - frumoasă, cum numai dânsa era. 


Într-o zi de vară, când razele soarelui erau 
mai stâmpărate, cele trei surori se duseră ca să 
culeagă căpşune în marginea codrilor... 

Pe când ele culegeau căpşunele, îndată se 
aude un şir de tropote, ca şi când ar veni şi s-ar 
apropia o ceată de călăreţi. Era cine era: era 
tocmai feciorul împăratului venind ca să meargă 
cu prietenii şi cu curtenii săi la vânat. 

Tot voinici frumoşi, crescuţi în şalele cailor, 
dar cel mai frumos şi pe cel mai înfocat armăsar 
era... cine altul putea să fie?... făt-voinic, feciorul 
de împărat. Focul cailor se stâmpără în zărirea 
celor trei surori şi călăreţii deteră în pas mai 
încetişor, până ce, veniţi şi sosiți, se simţiră duşi. 

— Auzi, tu! soră! grăi Ana către sora mijlocie, 
dacă m-ar lua pe mine i-aş frământa o pâine, din 
care mâncând s-ar simţi şi-ar fi tot june şi voinic, 
mai voinic decât toţi voinicii din lume. 

— Eu - zise Stana - dacă pe mine m-ar lua, i- 
aş toarce, ţese şi coase o cămaşă, pe care 
îmbrăcând-o s-ar putea lupta cu zmeii, trecând 
prin apă fără să se ude, trecând prin foc fără ca să 
se ardă. 

— fără cu - grăi Lăptita, cea mai tânără soră 
- dacă i-aş fi soţie, i-aş face doi feţi-frumoşi, 
gemeni, cu părul de aur şi cu stea în frunte, stea 
ca luceafărul în zori. 

Când trec pe lângă fete, voinicii, chiar şi cei 
împărăteşti, văd cu ochii şi ascultă cu urechile. 
Ascultând, ei auziră, înţeleseră, iar înțelegând, ei 
suciră frânele şi săriră la fete. 

— Sfântă-ţi fie vorba şi a mea să fii, soţie de 
împărat! grai feciorul de împărat ridicând la sine 


în şa pe Lăptiţa cu căpşune cu tot. 

— Şi tu a mea! grăi cel dintâi voinic către 
Stans, făcând şi el, precum a văzut pe stăpânul 
său. 

— Şi tu a mea! grăi al doilea în voinicie către 
Ana, ridicând-o şi pe ea în şa. 

Făcând aşa, voinicii porniră spre curtea 
împărătească. 

În ziua următoare se făcură nunțile şi apoi 
trei zile şi trei nopţi întreaga împărăție răsună de 
veselia ospeţelor. 

Peste alte trei zile şi trei nopţi merse vestea 
în ţară că Ana şi-a făcut pâinea; a cules bobi, a 
măcinat, cernut, frământat şi a copt pâinea 
precum a fost zis la culesul de căpşune. 

Încă de trei ori câte trei zile şi de tyei ori câte 
trei nopţi trecură şi o nouă veste merse în ţară: că 
Stana şi-a făcut cămaşa; a cules fire de in le-a copt 
şi meliţat, a periat fuiorul, a tors firele, a ţesut 
pânza şi a cusut cămaşa pe trupul soţului ei, 
precum a fost zis la culesul de căpşune. 

Numai a Lăptiţei vorba nu s-a împlinit încă. 
Dar Toate se fac numai cu vremea. 

Când se împlini de-a şaptea oară a şaptea zi, 
numărată de la cea dintâi zi de la cununie, feciorul 
de împărat se arătă înaintea voinicilor şi celorlalţi 
curteni ai săi cu faţa veselă şi cu vorba pe de sute 
şi mii de ori mai blândă şi mai îndurătoare decât 
până acuma, dând de ştire că de aici înainte multă 
vreme n-are să mai iasă din curte, fiindcă-l poartă 
inima să stea zi şi noapte lângă soţia sa. Era adică 
să se întâmple precum a grăit Lăptiţa la cules de 
căpşune... Şi lumea, şi ţara, şi întreaga împărăție 


se bucurau aşteptând să se vadă ce nu s-a mai 
văzut încă. 

Hei! dar multe se petrec în lume şi dintre 
multe, multe bune şi multe rele! 

S-a întâmplat adică ca feciorul de împărat să 
aibă şi o mamă vitregă, iar asta o fată mare în păr, 
pe care a fost adus-o cu sine, având-o de la cel 
dintâi bărbat. Şi apoi, vai şi amar de acela ce cade 
în asemenea cuscru I 

După gândul vitregei era să fie ca fiica sa s- 
ajungă soţie de împărat şi stăpână peste 
împărăție, iară nu Lăptiţa, fata cea de păcurari 

Şi, acuma, sărmana Lăptiţa avea să sufere. 
Vezi! aşa e lumea: chiar şi acolo e rea, unde o 
poartă gândul cel bun. 

Era acuma în gândul vitregei ca întâmplându- 
se după cum a fost zis Lăptiţa, să facă pe lume să 
creadă şi să creadă feciorul de împărat că nu e 
precum este şi precum s-a zis. 

Nu putea însă face nimic, fiindcă feciorul de 
împărat stetea de-a pururea, zi şi noapte, lângă 
soţia lui. Îşi puse dar de gând ca eu una, cu două, 
cu vorbe de iscusinţe, să-l urnească pe acesta, iară 
după aceea, rămânând Lăptiţa în grija ei, a ei să 
fie grija. Ştia că nu-i va fi greu să afle cale şi chip. 
Cu una, cu două, feciorul de împărat nu se urnea 
însă din loc. Vorbele zburară în vânt şi iscusinţele 
rămaseră lucru fără treabă. Vremea trecea, ziua 
se apropia, era raâine-poimâine, şi feciorul de 
împărat nu se depărta de lângă soţia sa. 

Când vitrega văzu că acuma nu e încotro, îşi 
puse piatră pe inimă şi trimise carte, ştire şi veste 
la frate-său, a cărui împărăție era vecină, spuse 


cum şi ce, şi grăi două-trei vorbe, ca să vină cu 
oaste şi voinici şi să cheme pe feciorul de împărat 
la război. 

Asta era una, bună şi cea din urmă. Nici nu 
rămase în zadar! 

Feciorul de împărat sări cuc de mânie, când 
veni vestea că acum nu e bine, că iacă cum şi ce, 
şi cum că oştile vrăjmaşilor sunt pe cale să vină, 
să intre şi să fie, precum de mult n-a mai fost... 
Bătaie adică, grozavă, bătaie între doi împărați! 

Văzu şi el că acuma nu e încotro, că n-are 
decât să facă ce e de făcut. 

Aşa sunt feciorii de împărat! Oricât de in drag 
şi-ar păzi nevestele şi oricât de-a dor ar aştepta 
să-şi vadă feţii, când aud de bătaie li se 
zvârcoleşte inima în trup, li se frământă creierii în 
cap, li se împăienjenesc ochii... lasă nevastă şi feţi 
şi pornesc ca vântui la război. 

Feciorul de împărat a pornit ca primejdia, s-a 
dus ca pedeapsa lui Dumnezeu, s-a bătut cum se 
bate, cum numai el se bate şi, când în a treia zi au 
crăpat zorile,* iarăşi a fost în curtea împărătească, 
sosind cu inimă stâmpărată prin luptă şi cu ea 
plină de dor neastâmpărat să ştie ce e şi cum, de 
când s-a dus! 

Hei! Dar ce-auzi? Ce văzu? îmi vine nici să nu 
mai povestesc, când văd atâta răutate, atâta suflet 
fără milă şi urâtă, şi supărăcioasă, şi grozavă 
treabă, încât nici nu se poate spune fără ca să 
răsufli odată cu greu. 

Adică a fost aşa, că tocmai în a treia zi, în 
crepetul zorilor, în clipita când stelele se sting pe 
cer, când feciorul de împărat era numai trei paşi 


de la poarta curţii, s-a coborât darul lui Dumnezeu 
şi s-a întâmplat întocmai precum a fost zis Lăptiţa: 
doi feţi-frumoşi, feciori de împărat, unul ca şi altul 
cu păr de aur şi cu luceferi în frunte. 

Dar era ca lumea să nu-i vadă! 

Vitrega, rea precum era în gândul ei, în pripă 
puse doi căţei în locul copiilor feţi-frumoşi, iar pe 
copiii cu părul de aur şi cu steaua în frunte îi 
îngropă la colţul casei, tocmai la fereastra 
împăratului. 

Când feciorul de împărat intră în casă şi 
cercă s-audă şi să vadă, n-auzi nimic, ci văzu 
numai pe cei doi căţeluşi, pe care vitrega i-a fost 
pus în patul Lăptiţei. 

Multă vorbă nu se mai făcu. Feciorul de 
împărat văzu cu ochii şi asta era destul. Lăptiţa nu 
şi-a ţinut vorba, şi acuma nu rămăsese decât să-şi 
ajungă pedeapsa. 

Feciorul de împărat n-avu încotro, îşi călcă pe 
inimă şi porunci să o îngroape în pământ până la 
sânişori, rămânând aşa în ochii lumii, pentru ca să 
se ştie ce e aceea când cineva cutează să înşele pe 
un fecior de împărat. 

Într-altă zi, apoi, se făcu pe gândul vitregei. 
Feciorul de împărat se cunună a doua oară şi 
iarăşi răsunară veseliile la nuntă trei zile şi trei 
nopţi. 

Hei! dar nu e darul lui Dumnezeu pe fapta 
nedreaptă | 

Cei doi feţi-frumoşi nu aflau odihnă în 
pământ. 

În locul în care erau îngropaţi, crescură doi 
paltini frumoşi. Când vitrega îi văzu crescând, 


porunci ca să-i stârpească din rădăcină. N 

— Lăsaţi-i să crească! porunci împăratul. Imi 
place aici la fereastră! Aşa paltini n-am văzut încă. 

Şi apoi crescură paltinii, crescură cum alţi 
paltini nu cresc: în fiecare zi un an, în fiecare 
noapte alt an* iară în crepetul zorilor, când se 
sting stelele pe cer, trei ani într-o clipită. Când se 
împliniră trei zile şi trei nopţi, cei doi paltini erau 
mândri şi nalţi, ridicându-se cu crengile lor până 
la fereastra împăratului. Şi apoi, când adia vântul 
şi se mişcau frunzele, împăratul asculta, asculta 
zile întregi la şoptirea lor. Îi părea că aude un 
suspin neîncetat, ca o plângere pusă în vorbe 
neînţelese, pe care numai sufletul lui o simţea ca o 
simţire ascunsă şi nepricepută, care ziua nu-i lăsa 
odihnă şi care noaptea îl ţinea treaz, îl cuprindeau 
fiorii în auzul acestei şoptiri şi totuşi îi părea că n- 
ar putea să fie fără de ea. _ 

Vitrega simţi însă ce e şi cum. Îşi puse de 
gând ca eu orice preţ să stârpească paltinii. Era 
greu, dar minţile muiereşti storc din piatră zăr. 
Vicleşugul muierilor dezbracă voinicii: ce puterea 
nu poate, poate dulceaţa vorbelor, şi ce nici asta 
nu poate, pot lacrămile mincinoase. 

Într-o dimineaţă împărăteasa se puse pe de 
marginea patului soţului ci şi începu să-l 
ademenească cu dezmierdări şi vorbe de dragoste. 
Mult a ţinut până la ruptul firului, dar în sfârşit... 
şi Împărații sunt tot oameni. 

— Bine! grăi feciorul de împărat cam cu 
jumătate de gură. Să fie pe voia ta; să stârpim 
paltinii; dar din unul să facem un pat pentru mine, 
din altul un pat pentru tine. 


Împărăteasa se mulţumi cu atâta. f 

Paltinii fură tăiaţi, şi nici nu se înnoptă bine 
până ce paturile erau făcute şi puse în casa 
împăratului.) 

Când feciorul de împărat se culcă în patul 
nou, îi părea că se simte de o sută de ori mai greu 
decât până acuma şi totuşi află odihnă cum n-a 
mai aflat; iară împărătesei i se părea că zace 
culcată pe spini şi mărăcini, încât toată noaptea 
nu putu adormi. 

După ce împăratul adormi, paturile începură 
să scârţâie. Şi din aceste scârţâituri împărăteasa 
scotea un înţeles cunoscut; i se părea că aude 
vorbe, pe care nimeni nu le pricepea decât numai 
dânsa. 

— 'Ţi-e greu, frăţioare? întrebă unul dintre 
paturi. 

— Ba! Mie nu mi-e greu - răspunse patul pe 
care dormea împăratul - mi-e bine, căci pe mine 
zace iubitul meu tată! 

— Mie mi-e greu - zise celălalt pat - căci pe 
mine zace un suflet rău! 

Şi tot aşa vorbiră paturile în auzul 
împărătesei până în crepetul zorilor. 

Când se făcu ziuă, împărăteasa îşi puse de 
gând să prăpădească paturile. Porunci dar să facă 
alte două paturi tocmai ca şi acelea, şi când 
împăratul merse la vânat, le puse pe aceste pe 
neştiute în casă, iară paturile de paltini le aruncă 
în foc până la cea mai mică scândură. 

Focul ardea; iară în pocniturile focului 
împărăteasa părea că aude tot acele vorbe de 
înţeles nepriceput. 


După ce paturile arseră, încât nu rămase nici 
măcar o bucăţică de cărbune, împărăteasa adună 
cenuşa şi o aruncă în vânt, pentru ca să fie dusă 
peste nouă ţări şi nouă mări, ca parte cu parte în 
veci să nu se mai afle. 

Ea n-a văzut însă că tocmai atunci, când focul 
ardea mai frumos, se ridicară în sus două scântei, 
şi, ieşind la lumină, căzură tocmai unde au fost 
crescuţi cei doi paltini, iară căzute aici, cele două 
scântei se prefăcură în doi mieluşei gemeni, din 
care unul era tocmai atât de frumos ca şi celălalt, 
tocmai atât de blând, cu lâna tocmai atât de 
strălucită. Doi miei, fiecare preţ de-o împărăție! 

Când împărăteasa văzu mieluşeii păscând pe 
sub ferestrele împăratului, sări plină de bucurie la 
dânşii, îi luă în braţe pe amândoi şi-i duse la soţul 
său. 

Din clipita, asta, feciorul de împărat zi şi 
noapte nu se gândea decât la mieluşei. li părea că 
în fiecare mişcare a mieluşeilor, în fiec & re 
zbieret ieşit din gura lor, în fiecare privire află 
ceva, care îi cădea greu şi totuşi îi uşura inima. 

Văzând că soţul său a îndrăgit mieluşeii, 
împărăteasa iarăşi prinse gând rău şi nu se 
împăcă până ce, când cu bine, când cu rău, când 
cu vorbe dulci şi când cu plâns, nu făcu pe feciorul 
de împărat ca să se învoiască cu pierzarea 
mieluşeilor. 

Mieluşeii fură tăiaţi. Ce nu se putu mânca, 
împărăteasa puse să se arunce în foc... în foc şi 
piele, şi lină, şi oase, şi tot ce a mai fost. 

Nu mai rămase nimic. 

Nimeni n-a băgat de scamă că tocmai pe 


fundul vasului în care s-a spălat carnea, între 
crăpătura doagelor, au rămas două bucățele din 
creierii mieluşeilor. Când apoi slujnica împăratului 
s-a dus la vale după apă, bucăţelele de creieri s-au 
spălat şi au mers cu pârâul până la apa cea mare, 
care curgea prin mijlocul împărăției. Aici din cele 
două bucățele s-au făcut doi peştişori cu solzi de 
aur, unul tocmai ca celălalt deopotrivă, ca să se 
ştie că sunt fraţi de gemeni. 

Intr-o zi pescarii împărăteşti se sculară dis- 
de-dimineaţă şi-şi aruncară mrejile în apă. Tocmai 
în clipa când cele din urmă stele se stinseră pe 
cer, unul dintre pescari ridică mreja şi văzu ce n-a 
mai văzut: doi peştişori cu solzii de aur. 

Pescarii se adunară să vadă minunea, iar 
după ce văzură şi se minunară, hotărâră ca, aşa vii 
precum sunt, să ducă peştişorii la împărat şi să-i 
facă cinste. 

— Nu ne duce acolo, că de acolo venim, de 
acolo suntem şi acolo e pieirea noastră, grăi unul 
din peştişori. 

— Ce să fac dar cu voi? întrebă pescarul. 

— Pune-te şi adună rouă de pe frunze, lasă-ne 
să înotăm în rouă, pune-ne la soare şi apoi nu veni 
până ce razele soarelui nu vor fi sorbit rouă de pe 
noi, grăi al doilea peştişor. 

Pescarul făcu precum i s-a zis: adună rouă de 
pe frunze, lăsă peştişorii să înoate în rouă, îi puse 
la soare şi nu veni până ce razele soarelui nu 
sorbiseră rouă de pe ei. 

Ce-a aflat? Ce-a văzut? Doi copilaşi, feţi- 
frumoşi cu părul de aur şi cu stea în frunte, unul 
ca şi celălalt, încât cine îi vedea trebuia să ştie că 


sunt gemeni. 

Copiii crescură repede... în fiecare zi, un an, 
în fiecare noapte, alt an, iar în crepetul zorilor, 
când stelele se stingeau pe cer, trei ani într-o 
clipită. Şi apoi creşteau precum alţii nu cresc: de 
trei ori în vârstă, de trei ori în putere şi tot de trei 
în înţelepciunea minţii. Când se împliniră trei zile 
şi trei nopţi, copiii erau de doisprezece ani în 
vârstă, de douăzeci şi patru în putere şi treizeci şi 
şase în înţelepciunea minţii. 

— Acuma lasă-ne să mergem la tatăl nostru, 
grăi unul dintre copii către pescar. 

Pescarul îi îmbrăcă frumos pe amândoi, le 
făcu câte o căciulă de miel, pe care o traseră pe 
cap, ca nimeni să nu vadă părul de aur şi steaua în 
frunte, apoi fetii porniră către curtea împăratului. 

Era ziua mare când ajunseră la curte. 

— Vrem să vorbim cu împăratul! grăi unul 
dintre feţi către străjerul ce sta încărcat de arme 
la poarta curţii. 

— Nu se poate, fiindcă tocmai acuma şade la 
masă, îi răspunse străjerul. 

— Tocmai pentru că şade la masă! vorbi al 
doilea făt, intrând îndărătnic pe poartă. 

Străjerii se adunară, voind să scoată pe feti 
din curte, dar aceştia trecură printre dânşii 
precum trece argintul viu printre degete. Cu trei 
paşi înainte şi alţi trei în sus se pomeniră tocmai 
înaintea casei celei mari, unde împăratul ospăta 
cu curtenii săi. 

— Vrem să intrăm! grăi unul dintre feţi aspru 
către slujitorii ce stau la uşă. 

— Nu se poate, răspunse un slujitor. 


— Ei! vom vedea noi dacă se poate ori nu se 
poate! strigă celălalt făt, cotind îndărătnic pe 
slujitori în dreapta şi în stânga. 

Dar mulţi erau slujitorii, şi feţii numai doi. Se 
făcu o îmbulzeală şi o larmă înaintea uşii, încât 
răsună curtea. 

— Ce e acolo afară? întrebă împăratul 
mânios. 

Feţii se dederă pacinici când auziră vorbele 
tatălui lor. 

— Doi băieţi voiesc să intre cu puterea! zise 
un slujitor intrând la împăratul. 

— Cu puterea! Cine să intre cu puterea în 
curte la mine? Cine sunt băieţii aceia? strigă 
împăratul într-o răsuflare. 

— Nu ştiu, înălțate împărate - răspunse 
slujitorul - dar curat nu-i lucru, căci băieţii sunt 
tari ca puii de lei, încât au străbătut prin 
străjuirea de la poartă, şi acuma ne dau nouă de 
lucru! Ş-apoi, de îndărătnici ce sunt, nici căciulile 
nu şi le iau din cap! 

Impăratul se roşi de mânie. 

— Scoateţi-i afară - strigă el - înhăţaţi-i cu 
câinii 

— Lasă, că mergem noi şi aşa, grăiră feţii 
plângând de asprimea vorbelor ce auziră, şi 
porniră în jos pe trepte. 

Când erau să iasă pe poartă, îi opri un slujitor 
ce venea în ruptul sufletului. 

— A zis împăratul să veniţi, că împărăteasa 
vrea să vă vadă! 

Băieţii se gândiră puţin, apoi se întoarseră, 
suiră treptele şi intrară la împăratul, cu căciulile 


în cap. 

Era o masă plină, lungă şi lată, iar pe lângă 
masă toţi oaspeţii împărăteşti, în capul mesei 
împăratul şi lângă dânsul împărăteasa şezând pe 
douăsprezece perini de mătase. 

Când băieţii intrară, căzu una dintre perinile 
pe care şedea împărăteasa. Ea rămase pe 
unsprezece perini. 

— Luaţi căciulile din cap! strigă un curtean 
către băieţi. 

—  Acoperământul capului este cinstea 
omului. Noi avem poruncă să fim precum suntem. 

— Ei bine! grăi împăratul îmblânzit de auzul 
vorbelor ce ieşiră din gura băietului. Rămâneţi 
precum sunteţi 1 Dar cine sunteţi? De unde veniţi? 
Şi ce voiţi? 

— Suntem doi fraţi gemeni, doi lăstari dintr-o 
tulpină ruptă în două, jumătate în pământ şi 
jumătate în cap de masă; venim de unde-am pornit 
şi suntem sosiți de unde venim: fost-am cale 
îndelungată şi am grăit cu suflarea vânturilor, şi 
am vorbit în limba fiarelor, şi am cântat cu valurile 
de apă, iar acuma, în grai de om, voim să-ţi 
cântăm un cântec, pe care-l cunoşti fără ca să-l 
ştii! 

— Lasă-i să meargă cu prostiile lor! grăi ea 
către soţul său. 

— Ba nu, lasă-i să cânte! răspunse împăratul. 
Tu ai dorit să-i vezi, iar eu doresc să-i ascult. 
Cântaţi, băieţi! 

Împărăteasa tăcu, iar feţii începură să cânte 
povestea vieţii lor. 

— A fost un împărat... începură feţii; de sub 


împărăteasă căzu a treia perină. 

Când  feţii  povestiră despre pornirea 
feciorului de împărat la bătaie, de sub 
împărăteasă căzură trei perini deodată. 

Când feţii sfârşiră cântecul, sub împărăteasă 
nu mai era nicio perină, iar când ei luară căciulile 
din cap şi-şi arătară părul de aur şi stelele în 
frunte, oaspeţii, curtenii şi împăratul îşi acoperiră 
ochii, ca să nu cumva să piarză lumina de atâta 
strălucire. 

esset. 

Şi s-a făcut apoi, precum de la început a fost 
să fie, Lăptiţa fu pusă în cap de masă lângă soțul 
ei, fata vitregei rămase cea mai rea slujnică la 
curtea Lăptiţei, iar pe vitrega cea cu gând rău o 
legară de coada unei iepe nebune şi înconjurară 
ţara de şapte ori cu ea, încât lumea să ştie şi să nu 
mai uite că cine începe cu rău, cu rău sfârşeşte. 

IO AN SLAVICI 

POVESTE ROMÂNEASCĂ 


Mugurel şi taurii năzdrăvani fost odată ca 
niciodată, că dacă n-ar fi fost nu s-ar pomeni şi nu 
s-ar povesti, undeva, sub poala unui munte 
păduros ca toţi munţii, o casă făcută din bârne 
groase şi acoperită cu șiță, în care vecuiau un moş 
şi o babă. Toate ar fi fost bune şi la locul lor, dacă 
n-ar fi avut şi ei un necaz. Şi necazul ăsta era că 
nu aveau şi ei un copil care să le lumineze viaţa. 

Într-o bună zi, moşul lasă coasa în iarbă şi îi 
zice babei că lui i s-a urât cu singurătatea şi 
pleacă în lume să găsească un copil pe care să-l ia 
de suflet. 


Baba, de colo, că nu, unde să se ducă şi să o 
lase pe ea pustie. Să mai aştepte un an şi, poate, 
poate o da norocul peste ei şi vor avea un copil. 
Moşul ce era să facă? S-a învoit, dar numai pentru 
un an. Vremea ca vremea n-a stat pe loc. Au trecut 
zilele, au trecut săptămânile, au trecut lunile şi 
iaca s-a împlinit anul. Bărbatul s-a ţinut de cuvânt 
şi de legământ şi într-o dimineaţă se scoală el mai 
devreme, îşi pregăteşte traista de drum şi după ce 
îmbucă ceva ca să-şi prindă foamea îşi ia ziua 
bună de la nevastă şi haida, hai peste munte, ca să 
se piardă în lume. Femeia a rămas necăjită, 
necăjită, cu năframa trasă pe ochi, în prag. L-a 
petrecut ea cu privirea cât l-a petrecut şi amărâtă 
că rămâne singură a oftat din rărunchi: 

— Ei, doamne, că rău se poartă norocul cu 
mine. Să rămân cu pustie aici, cu toate câte le am 
pe capul meu, cu grijile şi supărările. 

Singură a vorbit, singură s-a ascultat, că de 
răspuns cine să-i răspundă ori să o mângâie cu o 
vorbă bună? N-avea cine. După o vreme şi-a tras 
însă pe seamă şi s-a apucat să deretice prin casă, 
să dea de mâncare la galiţe, să rupă găteje pentru 
foc. Mă rog, făcea ce făcea în fiecare zi ca să-i 
treacă vremea şi ofta. Şi să vezi minune? Unul 
dintre înţelepţii cei mulţi, care umblau prin lume, 
să vadă ce mai fac oamenii şi cum îşi petrec viaţa, 
aude ca o părere oftatul femeii. Se opreşte în loc, 
să asculte mai bine, să se dumirească de tinde 
vine. Învăţăcelul care-l însoțea aude şi el oftatul şi 
înţelege despre ce-i vorba. Nu se poate răbda şi îl 
întreabă pe înţelept: 

— Ei, mări, doamne, de ce o fi lumea rânduită 


cum îi rânduită? La unii binele şi mulţumirea cu 
carul, iar la alţii nici drobul de sare? 

— Hm! clatină din cap înțeleptul. Rânduiala îi 
aşa, pentru că ea nu poate fi altfel decât sunt 
oamenii. 

— Ba eu zic că nu îi drept: unii să aibă multul 
şi alţii puţinul. lată amărâta aia de sub munte, 
mare lucru să aibă şi ea un moştenitor? 

— Nu-i mare lucru, dar vorba e: o fi vrednică 
ea şi cu bărbatul ei să-l crească şi să-l ţină pe 
lângă casă? 

— Cum să nu fie, mărite? Dacă sunt harnici şi 
nu intră în bunul altuia atâta lucru vor fi şi ei în 
stare pe lumea asta să crească un copil:. - 

Uite că bărbatul şi-a luat lumea în cap şi a 
plecat să găsească un copil, iar femeia a rămas 
acasă şi nu mai înceta cu căinatul şi plânsul. Parcă 
jelea a mort. 

— Vezi, vezi! Omul care-i cu tristeţea în 
suflet, cu greu se cade să crească un copil. Copiii 
trebuie să fie ca dimineaţa asta de primăvară, 
luminoşi, veseli. Dacă părinţii sunt mereu 
supăraţi, cum ar putea să aibă grijă de copil? îi 
grăi înțeleptul. 

— Păi, când l-or avea, li se va însenina traiul 
şi atunci o să vedem cum va fi şi ce va fi. Eu cred 
că mulţumirea asta o să le umple viaţa şi se vor 
crede cei mai bogaţi oameni de pe lume, îi 
răspunse femeia. 

— Dacă doresc ceva din tot sufletul, vor avea, 
a zâmbit a râde înțeleptul. 

Şi n-o să mă credeţi, dar chiar s-a împlinit 
acest gând. Cum? mă veţi întreba. Apoi iaca în ce 


fel. 

Bărbatul femeii celei necăjite şi singuratice n- 
a apucat să treacă muntele şi să se piardă în lume. 
Nu l-a trecut pentru că tot umblând el pe cărare în 
sus, a ostenit şi ca omul trudit s-a aşezat la umbra 
unui fag, să îmbuce ceva din traistă. După ce s-a 
ospătat, l-a pălit un somn greu, de ziceai că n-a 
dormit de cine ştie câte nopţi. Intr-o vreme, când 
horăia ca omul fără griji, numai ce i se pare că 
cineva îi ţine hangul şi-l îngână. „Cine să fie?” se 
întreba el aşa între trezie şi somn. Când deschide 
ochii, ca să se dumirească mai bine, ce să vezi? în 
cărare, un dolofan de copil se trudea să se desfacă 
din scutece. De necaz ori de flămând ce era, 
plângea şi plângea, de ziceai că de atâta zbucium 
acu, acu i se va sparge pieptul. Bărbatul ca 
bărbatul, face ochii mari, îşi dă dopul pe ceafă, se 
miră şi zice: 

— la te uită, mă, unde mi-a răsărit norocul! 
Unde nici cu gândul nu gândeam. 

Dacă-i aşa, ia hai să-l iau în braţe, să nu-mi 
scape! 

Şi nu ziceţi că, de cum l-a luat în braţe, 
pruncul dintr-odată s-a ogoit şi n-a mai plâns. Ba 
chiar a început după o vreme să gângurească, 
înseninându-i bărbatului fruntea. 

— Ei, fătul meu, da frumos mai poţi fi şi mult 
are să se bucure nevasta când o să te dau să te 
ţină în braţe. 

Copilul, de bine ce-i era, iar gângureşte. 

— Ce, îţi place să fii legănat? îţi place, hai? 

Cum să nu-i placă pruncului să fie legănat? îi 
plăcea şi se vedea cât de colo, după cum se lipea 


de pieptul bărbatului, că altcineva nu-l mai ţinuse 
în braţe şi nici de legănat nu-l mai legănase şi nici 
drăgăstos către el nu se uitase. 

— Mă, îşi zice bărbatul, dar cum ne vom 
înfăţişa noi înaintea nevestei şi ce îi vom spune? I- 
am adus fată ori băiat? la să vedem: 

— Phii, bată-te să te bată de pezevenghiu, că 
mare mândreţe de flăcău mai eşti! Aşa cum îmi 
doream şi eu şi nevasta. Acum, că eşti al nostru, 
hai să găsim pe cineva de nănaş, să-ţi pună şi ţie 
un nume, că altfel nu se poate. Eşti şi tu o fiinţă pe 
lume şi trebuie să porţi un nume. 

Sus în munte, se gândeşte omul, mai greu să 
întâlneşti pe cineva la vremea asta. Tot devale îi 
strânsura mai mare şi acolo o să-i găsesc eu 
nănaşul. Şi a fost pe gândul lui. Pe drumul de 
întoarcere s-a întâlnit cu cei doi călători, care, 
aflând de dorinţa lui, pe dată s-au învoit. 

— Pentru că-i dolofan şi cu ochii ca 
bumbuşca, Mugurel să-i fie numele, a zis bătrânul. 

— Aşa să fie cum zici, întări şi cel mai tânăr şi 
numele să-i poarte noroc. Iar din partea noastră îi 
dăm în dar o viţică, să aibă şi el în ograda lui, 
când va fi mare, cu ce se lăuda. 

Bărbatul le-a mulţumit frumos celor doi 
călători, pentru facerea de bine, şi dus a fost. Dar, 
cum omului îi era să ajungă acasă cât mai 
degrabă, n-a mai ţinut seama la viţică, mai ales că 
de la o vreme şi copilul a început să plângă. Ca să- 
l ogoiască, ce şi-a zis omul? „Hai să leg funia 
viţicii de o tufă, ca să pot legăna copilul mai în 
voie!” Zis şi făcut. Ei, şi pe când îl ogoia pe 
Mugurel, numai ce vede că viţică se smuceşte o 


dată mai tare şi rupe funia. Atât i-a fost de ajuns. 
Animalul a prins gustul ierbii şi oricât a alergat 
omul nostru după ea, n-a izbutit să o „prindă. Şi 
uite aşa a scăpat viţică la lărgime şi s-a pierdut în 
cine ştie ce poiană. A oftat omul după frumuseţe 
de viţică, dar acum îi era şi de Mugurel. S-a întors 
la prunc şi minune mare. Pruncul nu mai plângea 
şi încerca şi el cu mânuţele să prindă şi să rupă o 
floare de păpădie. Văzând omul care-i vrerea 
copilului, l-a ajutat să cuprindă floarea. Mugurel, 
bucuros nevoie mare, pe loc a şi cuprins floarea cu 
minutele, a rupt-o şi repede a băgat-o în gură şi a 
molfăit-o. Până să apuce omul să i-o ia din gură, 
băiatul a şi înghiţit-o. Acum omul ce să-i mai facă? 
L-a luat în braţe pe copil şi haida, hai spre casă. 

Cum mergea el pe cale, simte că pruncul e 
din ce în ce mai greu. Când bagă de seamă mai 
bine, ce să vadă? Pruncul crescuse câtamai 
băiatul. 

„Ei, îşi zice omul, pesemne că aşa-i felul lui: 
creşte într-o zi cât creşte altul într-o săptămână. 
Sau poate floarea îi de vină? Mai ştii? 

Pe înserat ajunge el acasă cu băiatul, care de 
acum zicea „mamă” şi „tată”. A doua zi, ce să 
vezi? A început copilul să umble. A treia zi a 
început să lege vorbele bine între ele. Şi uite aşa, 
într-un an a ajuns să fie bun de învăţătură. N-a 
trecut multă vreme şi Mugurel s-a ridicat fecioraş 
de ajutor pe lângă casă. Pe orice punea mâna îi 
mergea din plin. La lucru în câmp dacă lucra avea 
spor cât zece. Mai ales la arat, la semănat şi la 
coasă îi plăcea lui să fie în frunte. Nu-i vorbă că şi 
la scăldat şi la aprins focul în vatră se pricepea. 


Dar cum zic cel mai mult şi mai mult îi plăcea lui 
câmpul. Să vadă holda câtă era, mare, mică, fără 
buruiană, iar la prăşit, să nu mai vorbim. Al bătrân 
rămânea hăt în urmă, iar Mugurel ieşea cu postaţa 
în capăt cât ai fuma o ţigară. Avea cum spun spor 
la toate, numai la cules nu se lipea de el norocul. 
Ba venea o grindină şi bătea holda zdrumicându-i 
spicele, ba se pornea o vijelie ca aceea şi din clăile 
de fân adunate cu trudă, peste un ceas nu mai 
rămânea niciuna în picioare. 

Văzând cum se brodesc lucrurile, al bătrân şi 
femeia se tot minunau şi se cruceau. Azi aşa, 
mâine aşa, până într-o zi când a rămas şi feciorul 
pe gânduri ca şi părinţii lui. Măi ce să fie? se tot 
întreba voinicul nostru. S-a gândit el ce s-a gândit, 
dar răspuns singur nu şi-a aflat. 

Aşa se face că într-o seară, la cină, îşi ia 
inima în dinţi şi-l întreabă pe tătâneso: 

— Hei, tată, văd că aci pe lângă casă nu ieşim 
nici cum la capăt bun. Oare de ce? 

— De ce, de nece, asta-i treaba. Pesemne că 
tu de mic ai fost menit să nu poţi duce la capăt 
bun lucrul început. 

— Cum aşa? 

— Eu ştiu? Nu ştiu! Că dacă aş şti, ţi-aş 
spune. 

— Nu se poate să nu ştii! Ia adu-ţi mai bine 
aminte. 

Al bătrân se gândeşte, oftează, clatină din 
cap, se uită la nevastă, parcă ar vrea să afle 
dezlegarea de la ea şi într-o vreme parcă îşi aduce 
aminte. 

— Ia stai aşa! Să fie oare asta? 


— Ce să fie? 

— Păi uite cum a fost când ai fost tu mic. 
Naşii tăi ţi-au pus numele. Mugurel e un nume 
frumos ca o cântare. Am fost bucuros şi că ţi-au 
dat în dar o viţică frumoasă ca o bumbuşcă. Şi să 
ştii că chiar aşa îi era numele, Bumbuşcă. Numai 
de un lucru nu am fost mulţumit. Funia cu care 
era legată viţica era subţire şi cam putredă. Asta 
cum zic nu mi-a plăcut, dar ce era să le spun? 
Puteam eu oare să zic: nu, nu iau viţica pentru că 
are funia putredă? Nu puteam, mai ales că ei mi- 
au dat-o după datină, spunându-mi: „Asta-i darul 
nostru pentru prunc. Să-i fie cu noroc şi să auzim 
numai de bine!” 

— Şi unde-i viţica? Bumbuşcă? 

— Unde să fie? Eu ştiu? Năbădăioasă cum s-a 
dovedit a fi, a rupt funia, şi-a pus coada pe spinare 
şi dusă a fost. 

— Ei, tată, tată, să ştii că ăsta a fost norocul 
meu şi mare păcat ţi-ai făcut că nu ai avut grijă de 
el. Acum eu ce mă fac, dacă mi-a fugit norocul? 

— De, ştiu şi eu? 

După un răspuns ca acesta, a zis ce avea de 
ZIS! 

— Apoi, tată şi mamă, să ştii că eu nu mă las 
şi n-o să am stare până n-am să-mi aflu din nou 
norocul. Eu plec în lume după el, să-l găsesc. 

— Măi băiete măi, a început a se tângui 
maică-sa, potoleşte-te şi stai molcom, că viţica de 
atunci de când a fugit cine ştie pe unde i-au 
putrezit oasele. Crezi tu că pe lumea asta se află 
vreo năzdrăvană care să scape în munte şi să nu 
dea peste ea vreo haită de lupi?! Ori vreo boală de 


urs?! Nouă câte vite le-am lăsat slobode, pe toate 
ni le-a prăpădit o ursoaică. De aceea nu avem 
coadă de vită în ogradă. 

— Văd şi ştiu, dar de dus în lume tot mă duc, 
să-mi caut norocul pe care l-a scăpat tata din 
mână. 

Zadarnic au fost  oftaturile, zadarnice 
lacrimile ălor bătrâni. Mugurel al nostru n-a vrut 
să ştie de nimic. N-a avut stare până când, într-o 
dimineaţă, s-a aplecat în faţa părinţilor să-i dea 
binecuvântarea, şi dus a fost. 

Feciorul a apucat pe aceeaşi cărare pe care o 
apucase mai înainte vreme al bătrân. Şi a mers, şi 
a mers cale lungă să-i ajungă, zi de vară până-n 
seară, că povestea noastră mult mai are. 

Pe cale se minuna el de ce vedea: brazi înalţi 
şi fagi bătrâni, jivine de tot felul şi pe fiecare le 
întreba dacă n-au văzut, n-au cunoscut trecând pe 
acolo o viţică pe care o chema Bumbuşca. De 
întrebat întreba el, dar răspuns bun nu afla. Într-o 
vreme, când ajunge el înspre goliştea muntelui, 
numai ce zăreşte în înaltul cerului cum se rotesc 
în zbor lin doi vulturi. „Ei, dacă nici de la ei n-am 
să aflu vreo îndreptare, îşi zise flăcăul, apoi slabă 
nădejde să-mi mai aflu eu norocul!” 

Le face el semn cu cuşma vulturilor, să 
coboare din înalturi, îi şuieră, dar vulturii nici 
gând să dea vreun semn de ascultare. Le mai face 
el semn încă o dată şi încă o dată, până când, în 
sfârşit, unul dintre vulturi îşi înclină aripile şi 
coboară ca o săgeată tocmai în faţa lui şi se aşază 
pe un stei. Nici nu-şi strânge bine aripile, şi-i 
grăieşte: 


— Hei, Mugurel, Mugurel, bine că ai venit pe 
tărâmurile noastre, că de multă vreme de când te 
aşteptăm am ostenit tot zburând, să îţi păzim 
averea. 

— Ce avere, vulture? Eu nu am avere! Eu îmi 
caut numai norocul pe care mi l-a scăpat tata când 
eram mic şi neştiutor. 

— Că bine zici. Ăla chiar norocul tău a fost. 
Hai, urcă în spinarea mea, să te ridic în înalturi, 
ca să-ţi poţi vedea norocul. 

Zis şi făcut. Urcatul în spinarea vulturului l-a 
făcut mai cu fereală, că până atuncea Mugurel al 
nostru nu mai zburase. I s-a strâns lui cămaşa în 
spate când s-a dezlipit de pământ, dar când a 
ajuns sus, sus aproape de nori, tare mult i-a mai 
plăcut. l-au plăcut apele ca nişte panglici de 
argint, munţii îmbrăcaţi în păduri, poienile şi 
păşunile pline de ciopoarele de oi şi de ciurdele de 
vite mari. 

— Hei, Mugurel, drag domnuţul nostru, cum 
ţi se pare? l-a întrebat vulturul. 

— Cum să mi se pară? Frumuseţe ca asta 
numai o dată în viaţă vezi. 

— Asta aşa-i, şi-i bine. Ciopoarele de oi sunt 
ale ciobanilor care au răzbit de la câmpie până 
aicea sus în munte, iar ciurdele cele mari de vite 
sunt ale tale. Bumbugşca a fost o năzdrăvană. Din 
viţa ei se trage norocul tău. Acum ţine-te bine de 
aripile mele, că de urcat e mai uşor, dar de 
coborât e mai greu. Mi-e să nu aluneci din 
spinare, că tu eşti mai greu şi nu ai în ce te propti. 

— Bine, bine! Acum să vedem cum ne-o fi 
norocul. Eu zic să te mai roteşti o dată peste 


ciopoarele cele multe, să îmi bucur inima, că de 
jos nu ştiu dacă le voi putea cuprinde cu privirea. 

S-a rotit din nou vulturul şi Mugurel s-a 
minunat şi s-a bucurat. Dar văzând el atâta 
strânsură, ce şi-a zis: „Măi, măi, pe pământul ăsta 
mare şi rotund nu cred să mai fie unul ca mine. 
lată, sunt bogat, tânăr şi înconjurat de bine. Dar 
ca să stăpâneşti atâta avere singur este peste 
putinţău. 

Simţindu-l îngândurat, vulturul a început a-i 
grăi: 

— Nu-ţi face griji, Mugurel! Ajutoare se vor 
găsi, că spre omul tânăr, isteţ şi gospodar trag toţi 
năpăstuiţii lumii. Tu, deocamdată, trebuie să faci 
faţă singur. Acuma îţi zic din nou: ţine-te bine de 
mine, că ne apropiem de pământ. 

Şi unde nu începe vulturul să se lase pe o 
parte şi pe alta şi să se apropie de pământ. Când a 
simţit că stăpânul său s-a cam înfricoşat, numai ce 
şi-a răcoboiet coada şi dintr-odată coborârea s-a 
făcut lină, drept în mijlocul unei ciurde mari şi 
frumoase. Văzându-i vitele cum se lasă drept între 
ele, numai ce au început să se încordeze, să 
scurme pământul cu copitele şi să boncăluiască, 
gata-gata să-i ia în coarne pe amândoi. Mugurel o 
cam băgase pe mânecă, dar, repede şi-a tras pe 
seamă şi pe dată şi-a desfăşurat biciul de la brâu 
şi unde a început să-l rotească şi să plesnească din 
el, de ziceai că acu a pornit cu buhaiul prin sat la 
colindat. Vitele pe dată s-au oprit din năvală şi din 
ciurdă şi-au făcut loc în faţă doi tauri mari bălţaţi, 
cu coarne scurte şi poncişe. Au înaintat ei fără 
frică, şi-au clătinat capetele, şi-au lăsat guşile 


până în pământ, de parcă aşteptau o dezlegare să 
grăiască. Feciorul, ca să-i liniştească, i-a luat cu 
vorba: 

— Hei, măi feţi logofeţi, dar mândri şi de 
nădejde vă mai arătaţi! Uite, cu aşa păzitori ai 
ciurdei ştiu că nici lupii, nici urşii nu au avut spor 
când v-au dat ocol şi, de bună seamă, că au plecat 
cum au venit, dacă nu chiar înfricoşaţi. 

— Apoi, să ştii tu, stăpâne Mugurel, că-i chiar 
aşa cum ai grăit. Eu, Targhiole şi cu Zambole, aci 
de faţă, mult ţi-am mai dus dorul şi de multă 
vreme te aşteptăm să ne dezlegi de grijile noastre. 

— Apoi, eu v-aş dezlega bucuros, dar alţii 
vrednici ca voi nu cred să găsesc. Dacă aţi făcut 
un bine până acum, faceţi-l şi de aci înainte, că în 
voi îmi pun nădejdea. 

— Bucuroşi am face noi tot ce ne spui, dar de 
dezlegat de poruncile dintâi tot trebuie să ne 
dezlegi. 

— Care porunci şi cine le-a dat? 

—  Legământul şi poruncile sunt de la 
Bumbuşca, mama noastră. Ea, săraca, s-a prăpădit 
de mult şi ne-a legat cu limbă de moarte să avem 
grijă de norocul tău şi să îl păzim ca ochii din cap 
să nu se risipească. Şi, după cum vezi, nimic nu e 
clintit din ce-i al tău. Noi am încărunţit tot 
aşteptându-te. 

— Asta aşa-i, văd şi eu şi mă plec în faţa 
voastră şi vă mulţămesc. De acuma, după cum vă 
daţi şi voi seama, nu mai sunt nici eu un 
copilandru şi mi-a venit şi mie vremea să mă însor, 
să pun temelie pentru cei care vor yeni după mine. 

— Drept grăieşti, nu-i vorbă! Dar cum facem? 


— Cum să facem să fie bine? Eu zic cum a zis 
Bumbuşca, norocul meu: Să fiţi dezlegaţi de 
poruncile dintâi pe care vi le-a dat ea. Grijile 
lăsaţi-le în seama mea, aşa cum se cuvine, ca 
stăpân. Vouă vă mulţămesc şi mă închin ca la nişte 
vrednici ce aţi fost şi mai sunteţi încă. Dar, rogu- 
vă să-mi fiţi voi sfetnici buni până am să deprind şi 
eu rosturile muntelui şi-ale turmelor. 

— Ei, drag domnului nostru, că bine mai 
grăieşti! Se vede treaba că nu faci de pomană 
umbră pământului. Aşa să fie cum zici tu! 

— Dacă-i aşa cum zic eu, mă bucur, dezlegaţi 
să fiţi încă o dată de poruncile dinţii. Dar acum ca 
sfetnici să ascultăm ce sfat îmi daţi? 

—  D-apoi, drag domnuţul nostru, eu, 
Targhiole, aş zice cum a zis Bumbuşca. Vom cârmi 
ciurdele spre câmpie, că aici în munte nu mai este 
iarbă de-ajuns. În târgul împăratului o să schimbi 
şi tu ciurdele în taleri de aur, ca să te poţi mişca 
mai uşor şi să te însori şi să laşi urmaşi, aşa cum îi 
stă bine unui fecior vrednic ca tine. 

— Ba eu zic, a grăit la rândul lui Zambole, că 
locuri goale sunt ele destule în munte, numai noi 
să fim vrednici să le găsim. Cât despre domnuţul 
nostru, mai poate el să aştepte, că doar nu au 
intrat zilele în sac; fetele de măritat, dacă au 
aşteptat până acuma, vor şti să mai aştepte o 
vreme. 

Ascultându-i şi pe unul şi pe altul, Mugurel ce 
s-a gândit? Nu grăieşte rău niciunul dintre ei. 
Adevăr este şi în ce spune unul şi în ce spune 
celălalt. Numai că eu voi face după capul şi 
judecata mea. Ridicându-şi el privirea către cei doi 


sfetnici, le zise: 

— Un grăunte de dreptate are fiecare şi vă 
mulţumesc de sfaturi. După judecata mea, ar fi 
mai bine să minăm ciurdele spre iarbă grasă, în alt 
munte. Pe aici, de atâtea zăcători, iarba s-a 
bătătorit şi s-a împuţinat. Trebuie să îngrăşăm 
ciurdele şi abia apoi să coborâm la vale, la câmpie, 
să le vindem şi să le schimbăm în bani sunători. 
Vremea de abia se deschide spre vară şi ne-ar 
râde cei de la câmpie dacă ne-am înfăţişa aşa de 
timpuriu la târguri. Preţul bun se ia pe vacile cu 
lapte mult, pe viţeii graşi şi pe taurii înalţi şi laţi în 
spete, cu guşa mare. Dacă ne ducem cu nişte 
slăbături n-am făcut nicio brânză. 

— Bine şi înţelept grăieşti, Mugurel, i-a zis 
Zambole. Tu trebuie însă să ştii că noi te-am 
aşteptat aici şi nu în altă parte, pentru că aşa a 
fost porunca. De acuma mergem şi facem totul 
după voia ta, că tu eşti stăpânul şi bine ai grăit. Ai 
mintea luminată cum o au toţi înţelepţii şi ştii ce 
faci. Numai să nu uiţi să împlineşti porunca 
Bumbuştii, mama noastră, să te însori şi să ai 
urmaşi, că aşa îi stă bine unui voinic ca tine. Dacă 
vrei să ştii, noi ţi-am şi găsit mireasă. 

— Ia te uită, mă! Da grijulii şi grăbiţi mai 
sunteţi i 

— D-apoi cum! Şi să ştii tu de la noi că-i vorba 
chiar de fata împăratului. 

— Fuuuii, s-a mirat Mugurel, da ştii că bateţi 
sus de tot! Numai că încuscrirea cu împăratul nu-i 
nici uşoară şi nici fără primejdie. 

— Greutățile şi primejdiile li-i lăsa tu în grija 
noastră, că de aceea suntem lângă tine. Numai ţie 


să îţi placă fata! 

— Asta se va vedea cum şi ce fel. 
Deocamdată, lăsaţi treburile în seama mea, că 
atâta minte voi fi având şi eu, să nu mă împiedic şi 
să mă înec ca tiganul la mal. 

Zicând acestea, Mugurel a făcut ce a făcut 
după capul lui. A dus ciurdele în alt munte, cu 
iarbă grasă, fiindu-i în treaba asta de mare ajutor 
vulturii care se roteau cât era ziua de mare, să 
vadă, pe unde nu-s cuprinşi munţii de alte ciurde 
de vite ori de turme de oi. Şi uite aşa au hălăduit 
ei de primăvara până toamna, când au dat primele 
brume şi a început codru să îngălbenească şi să-şi 
piardă frunza. Când a dat prima brumă. Targhiole 
şi Zambole s-au înfăţişat lui Mugurel şi au hotărât 
ce şi cum să facă, pe unde să o apuce, ca să iasă la 
câmpie. 

— Poruncile mele sunt să minaţi voi vitele 
spre văile largi, unde vor găsi iarbă proaspătă şi 
apă, iar vulturii să o ia înainte şi să ne deschidă 
drumul. Ei ne vor da de ştire unde şi când e bine 
să facem popasurile, ca să ajungem cât mai 
degrabă în târgul împăratului. 

Au mers cum a hotărât Mugurel, repede şi cu 
spor, fără să aibă vreo pierdere în drumul lung, 
până ce au început munţii să scadă în înălţimi şi 
pădurile să se rărească. De cum au ieşit la larg şi 
locurile au prins altă înfăţişare, vulturul şi 
vultureasa au făcut semne să se oprească. Şi după 
ce au fâlfâit ei din aripi şi s-au încredinţat că nimic 
nu-i ştirbit din ce au avut în pază, s-au înfăţişat lui 
Mugurel şi i-au grăit: 

— Drag domnuţul nostru, noi te-am slujit 


atâta amar de ani şi iată a venit vremea să ne 
despărţim. Nouă ne plac munţii cu steiurile lor 
golaşe, pădurile cu vietăţile lor, poienile în care în 
amurg vin căprioarele şi ciutele cu iezii şi cu viţeii 
lor. Aici în locurile acestea mai depărtate de lume, 
mai sălbatice şi ferite, îi ţara noastră şi puterea 
noastră. Mai la vale peste dealuri şi câmpie 
zburăm numai când suntem la mare nevoinţă. De 
aceea zicem să rămâi cu bine şi să umbli sănătos 
în drumurile tale printre oameni. Când ţi-o fi însă 
greu şi greu, să te gândeşti la noi, că noi pe dată 
ne vom înfăţişa şi ţi-om sta în ajutor. 

— Eu vă mulţămesc frumos/ vulture şi 
vultureasă, că de mare ajutor mi-aţi fost. De 
despărţit însă nu ne putem despărţi numai cu un 
mulţam. Cât am venit pe cale s-a desprins din 
ciurdele cele multe un botei în tancul unde ne-am 
întâlnit întâiaş dată. Să fie al vostru ca simbrie, 
pentru slujba voastră, să aveţi şi voi cu ce vă 
creşte puii. 1 

— Fain om eşti, Mugurel, şi cu inima 
deschisă. Semnul nostru este pana asta mare şi 
frumoasă. Când vei fi la strâmtoare, scoate-o din 
şerpar, scutur-o bine şi arunc-o în sus. Din înalturi 
noi vom vedea-o şi vom şti ce avem de făcut. 

Zicând acestea, vulturii şi-au luat zborul, s-au 
pierdut în înălţimi, iar Mugurel şi-a văzut de ale 
lui. După o noapte de odihnă, a luat-o iar halda, 
haida în jos spre câmpie. Nu după multă vreme, s- 
a simţit că nu mai au vestitori buni, că lipseau 
vulturii. Asta, pentru că au nimerit nu odată în 
locuri strâmte şi rele, mocirloase, în care vitele se 
înghesuiau zadarnic să treacă. Striga la ele 


Mugurel, pocnea din bici, îndemna, ajuta, năduşea 
ca omul ce avea grijă de averea lui. Când în sfârşit 
cu chiu cu vai au scăpat de încurcătură, i-au ieşit 
înainte Targhiole şi Zambole. 

— Ei, cum îi drag domnuţul nostru? 

— Cum să fie? Nu aţi văzut şi voi?! 

— Ba am văzut, dar vorba aceea: Ce e scris în 
frunte e pus omului şi toate trebuie să le petreacă. 
Până acum a fost cum a fost, dar să vezi ce 
întâmpinări o să avem de acum înainte, la câmpie, 
la lărgime. 

— Ei, o să fie cum o să fie, le vom petrece pe 
toate, numai în târgul împăratului să ajungem. 

— De ajuns o să ajungem, nu-i vorbă. 
Deocamdată tu fă bine şi ia din chişaiul ăsta negru 
şi unsuros şi pune într-o desagă cât îi putea, că 
bine o să-ţi mai prindă când o să fii la o 
strâmtoare. 

Mugurel ce să facă? I-a ascultat, gândindu-se 
că vor fi ştiind ei mai bine ce prepestenii îl mai 
aşteaptă. Ele au venit mai repede decât se 
aştepta.  Ciurdele, văzând atâta bogăţie de 
verdeață, au început să se IÎmprăştie, să intre ba 
ici, ba colea, în semănăturile oamenilor. Pândarii 
atâta aşteptau ca să le vadă şi gata au şi sărit care 
mai de care cu gura pe stăpân, să plătească 
gloabă. Şi aşa, n-a fost aşezare prin care să treacă 
şi să nu plătească despăgubiri. Când au văzut 
Targhiole şi Zambole cum stau lucrurile, iar s-au 
înfăţişat stăpânului şi au ţinut sfat. 

— Tu, drag domnuţul nostru, i-a zis Targhiole, 
nu mai fi mână spartă şi nu-ţi mai risipi averea 
dând gloabă vite. Fii mai ţăpos şi târguieşte-te cu 


pândarii. 

— M-aş târgui eu, cum să nu mă târguiesc, 
dar ăştia parcă-s surzi. N-ai cu cine te înţelege. Şi 
apoi şi oamenii sunt mai pizmaşi. 

— Asta aşa-i, cum zici, vedem noi bine şi 
înţelegem, dar nici aşa. 

— Bine, bine, dar cum să scap de necazuri? 

— Cum, cum? Fă cum îi mai bine. Tocmeşte 
nişte ajutoare, iar tu treci în fruntea ciurdelor şi 
îndreaptă-le din drumul de ţară pe lunca râului. Pe 
acolo vom găsi iarbă bună, deasă şi înaltă, iar apă 
pentru adăpat câtă vrei. Muncă uşoară pentru cel 
ce priveşte, dar grea pentru cel care o face. După 
muls, hai cu laptele-la strecurat, la închegat, la 
făcutul caşului. Mă rog, treabă multă, multă, mai 
multă ca la oi. Să nu vorbim cită bătaie de cap le 
dădeau tăuraşii. Buieci de atâta bine, au început 
să boncăluiască şi să se ia la bătaie, să se 
împungă. Sări şi desparte-i! Greu, greu, dar totul 
era în câştigul lui Mugurel. Gloaba nu o mai da în 
vite, dacă avea de dat gloabă. O da în caş, în urdă, 
dar cel mai adesea în lapte. Şi, unde mai pui că, 
pe cât da mai mult, pe atâta îi rămânea şi lui mai 
mult. Şi uite aşa, cătinel, cătinel, s-au apropiat de 
târgul împăratului. S-a simţit şi s-a văzut că-i aşa 
după forfota de pe drumuri. De dimineaţa până 
seara târziu hodorogeau căruțele şi carele ce se 
întorceau goale din târg, scârţâiau carele şi 
căruțele ce se îndreptau încărcate cu fel de fel de 
bunătăţi spre târg. Cărăuşii îndemnau boii din 
juguri, pocnind amarnic din bicele lor lungi, iar 
căruţaşii, la rândul lor, şuierau hoţeşte către 
bidivii, încercând să-i dezmorţească şi să-i ţină în 


trap întins. Larmă multă, sfadă, sudălmi. 
Stăpânirea, ca să nu se işte încăierări şi să se ţină 
cât de cât rânduiala, a pus călărime înzăuată, pe 
cap cu coifuri strălucitoare şi chivere înalte, cu 
săbii lungi şi sulițe, să ţină seama. Unde se ivea 
vreo încurcătură, hop şi cătanele cu rânduiala. Şi 
dacă era vreunul mai tare de cap şi nu vrea să 
înţeleagă, numai ce mi-l luau la trei păzeşte până 
îl învățau minte să se poarte ca oamenii. 

Mugurel, ce să facă, unde să se aşeze cu 
ciurdele lui şi cu tot tarhatul? Să dea buluc pe 
poarta cetăţii, nu-i venea la îndemână, neştiind 
care-i rânduiala. Să stea deoparte, iar nu-i 
contenea, că doar nu bătuse el atâta cale de florile 
mărului. Ca să nu greşească, s-a învârtit ce s-a 
învârtit, a întrebat în stânga, a întrebat în dreapta, 
până a aflat unde-i locul de mărturie, adică târgul 
de vite. Locul era larg, cu pantă lină spre râu, 
numai bun de adăpat, dar şi de scăldat. Vitele, 
cum au simţit boare răcoroasă, cum au buit în apa 
limpede şi puţin adâncă de lângă mal. Nişte viței 
proşti şi neînvăţaţi au înaintat mai mult decât se 
cuvenea şi i-a prins sforul apei şi hai cu ei la vale. 
Mugurel, văzând cum stă treaba, n-a mai aşteptat 
să sară ciurdarii în apă, a sărit el să scape viţeii 
din necaz. Şi ajungând el pe prund, să se 
odihnească, ce i se dezvăluie privirii? Un cârd de 
fete se alergau una pe alta, se jucau de-a 
prinselea. De frumoase, ce să spun, frumoase 
toate, să le mănânci cu ochii şi alta nu. Dar dintre 
ele una pica de frumoasă ce era. Mugurel s-a uitat 
la ea, ca feciorul ce n-a mai văzut aşa frumuseţe la 
viaţa lui. Cum l-au văzut şi şi-au dat seama despre 


ce-i vorba, fetele au dat un chiot cum numai ele 
ştiu să dea când sunt speriate. Intr-o clipită n-au 
mai fost unde erau. Şi fugi, şi fugi, să le sară 
sufletul din loc şi alta nu. În învălmăşeală, unele s- 
au împiedicat şi au căzut, s-au ridicat şi cu chiote 
de spaimă fuga spre cetate. Numai codana cea 
frumoasă, la care îi rămăsese lui Mugurel inima, s- 
a oprit în loc, arătându-se mai bărbătoasă. Când a 
văzut că un străin şi încă un ci urdar, cum l-a 
prețuit ea, le-a stricat joaca, s-a mâniat şi, 
sumeţindu-se, a grăit: 

— Mi-ai speriat tu, prietenele, străine, dar să 
ştii că nici ţie n-o să-ţi meargă bine când ne vom 
mai întâlni. 

— Ei, dacă-i aşa, nu-i rău, nu s-a lăsat nici 
Mugurel. Vom trăi şi vom vedea cum ne-o fi 
norocul. 

Norocul a venit, cum să nu vină. La târg 
vânzarea a mers repede şi bine, iar feciorul şi-a 
umplut pungile cu atâta bănet de aramă, de argint 
şi aur, că nu mai ştia ce să facă cu el... Văzându-şi 
stăpânul în încurcătură, Targhiole l-a sfătuit să 
pună banii în desagi şi să-i atârne pe greabănele 
lor, a lui Targhiole şi Zambole, şi aşa împovăraţi să 
se înfăţişeze în cetate, la curtea împăratului, şi sã- 
i peţească fata de nevastă. 

De zis uşor de zis, dar mai greu de făcut. 
Asta, pentru că după cum ştiricise Mugurel, fetei îi 
mersese buhul că-i o farmazoană care sucise capul 
la mulţi feciori de împărați şi pe niciunul nu l-a 
găsit vrednic. Ba, mai mult, se spunea în târg că 
până atunci toţi câţi au peţit-o au fost puşi la 
încercări care mai de care de neînchipuit şi greu 


de împlinit. Prinşi de vrăjile fetei, niciunul nu a 
scăpat cu viaţă. De mirare era faptul că pe măsură 
ce cădeau capetele peţitorilor, tot mai mulţi erau 
aceia care îşi încercau norocul, să-i vină de hac 
farmazoanei. Mugurel, care nu era nici ci un 
fricos, ce şi-a zis: „la hai să-mi încerc şi eu norocul 
şi să le duc bătrânilor în bătătură noră mândră, 
frumoasă şi isteaţă!” 

De aceea, într-o dimineaţă, s-a înfăţişat la 
curtea împăratului, aşa cum îi era portul: în 
picioare cu opinci noi, cu noi iţele frumos 
petrecute peste cioarecii albi de dimie subţire, 
încins peste cămaşa albă ca spuma laptelui cu un 
şerpar bătut în ţinte de argint şi de aur, iar în cap 
cu clop cum poartă mărginenii, tras puţin pe o 
sprânceană. Era în umbletul şi în toată înfăţişarea 
lui multă frumuseţe şi câţi l-au văzut au ştiut că 
feciorul nu-i un oarecine. A dat el bineţe în stânga 
şi în dreapta, de parcă era în satul lui, nu în 
cetatea împăratului. 

Cel mai frumos a fost când s-a înfăţişat chiar 
înaintea împăratului şi a împărătesei. Oamenii 
erau la masă în pridvor, aşteptau să le aducă de 
mâncarea. Mugurel s-a făcut a nu şti şi s-a 
închinat în faţa lor, făcând o plecăciune de zile 
mari. Curtenii, văzându-l în portul lui de ţară, cu 
Targhiole şi Zambole după el, au clătinat din cap 
şi au început a râde în bărbi de îndrăzneala lui. 
Împăratul şi împărăteasa nu au râs. L-au cântărit 
din priviri şi le-a plăcut înfăţişarea feciorului, 
portul lui. Acum, vorba să fie între noi, Mugurel 
era bine clădit, cu uitătura deschisă şi plăcut în 
toate mişcările lui şi nu i se încurca limba în gură. 


Mai întâi şi întâi le-a urat voie bună şi poftă la 
masă. 

— D-apoi poftim cu noi la masă. 

— Mulţămescu-vă domniilor voastre, eu nu m- 
oi îndemna, că după câte văd mi-i tare soacra. 

— Ei, cum aşa, eşti însurat? 

— Ba cum să fiu! Da ştiţi domniile voastre, 
aşa vine vorba. Eu cu altă treabă am păşit pragul 
curților împărăteşti. 

— S-auzim, să auzim! s-a grăbit să dea semn 
împărăteasa. 

— A mers vorba şi vestea că la curţile 
domniilor voastre a crescut o căprioară cu stea în 
frunte şi mulţi feciori şi mai aşa şi mai aşa au zis 
că-s vânători şi ar pofti să îi ia urma. Şi, din câte 
am aflat până acum, niciunul nu s-a arătat vrednic. 

— Asta aşa-i, a întărit împăratul. Tu îi fi unul 
care vrei de bună seamă să-ţi încerci norocul? 

— Încerc, cum să nu încerc. Vorba aceea: 
„Încercarea moarte n-are”. 

— Ba uite că aici nu-i aşa. Dacă te vei dovedi 
nevrednic să o păzeşti, unde îţi stau picioarele, 
acolo îţi va sta şi capul. 

— Numai să-mi spuneţi care sunt poruncile. 

Şi, după rânduiala ce era la curte, împăratul a 
bătut de câteva ori din palme, poruncind să se 
înfăţişeze „căprioara cea cu stea în frunte”, adică 
fata lor de măritat. Pe dată uşile cele mari 
împărăteştis-au dat într-o parte şi printre şirurile 
de străjeri s-a arătat la vedere domniţa, însoţită de 
prietenele sale de la scaldă. De cum a văzut-o, lui 
Mugurel parcă îi luase cineva graiul. Nu se 
aştepta flăcăul nostru ca fata împăratului să fie 


cea la care îi rămăsese lui inima pe malul râului. 

Văzându-l Targhiole că tace şi se lasă uimit, a 
scuturat o dată din coarne şi l-a atins uşurel, să-l 
dezmeticească. Mugurel şi-a tras pe seamă, s-a 
înclinat în faţa frumuseţii şi a grăit cu glasul 
pierit: 

— Aşteptăm poruncile! 

Frumuseţea de fată, cum a aflat de la împărat 
ce şi cum, s-a înclinat la rându-i şi parcă, parcă în 
uitătura ei se desluşea o bucurie nici rea, dar nici 
bună. Împăratul a simţit că ar fi ceva, la mijloc, 
dar prea era flămând ca să mai stea el pe gânduri 
să ghicească ce-i în capul domniţei. 

— Apoi, după cum văd, fătul meu, copila 
noastră nu zice nici ba nici da. Asta înseamnă că 
trebuie, aşa cum îi rânduiala, să împlineşti trei 
porunci. Dacă îi face faţă, a ta să fie de nevastă şi 
pe deasupra îţi vom da şi jumătate de împărăție. 

Prima poruncă era să o păzească pe domniţă 
când va dormi. 

Ingândurat şi nu prea, Mugurel s-a pregătit 
de veghe. De cum a asfinţit soarele, a dat înconjur 
palatului în care dormea fata, a încercat să vadă 
dacă sunt încuiate uşile, s-a strecurat în fiecare 
odaie şi a încuiat ferestrele. Ca să fie mai sigur, s- 
a furişat în iatacul copilei, ascunzându-se după o 
draperie groasă de la una din fereşti. Stă el ce stă 
acolo, vede când vine copila, o lasă să se aşeze în 
pat, trage cu urechea, să-şi dea, seama dacă a 
adormit. In iatac nicio mişcare şi o linişte de 
puteai auzi până şi cum bat razele lunii în fereşti. 
Intr-o vreme, colea, pe când îi somnul mai dulce şi 
mai greu, parcă, parcă prin aer a trecut o boare ca 


o părere şi s-a auzit un fâlfâit. Mugurel pe dată a 
fost în picioare. A aprins un fir de lumină şi s-a 
uitat spre pat! în pat, nimeni. S-a uitat el prin 
dulapuri, pe sub pat. Nimic. Fata se topise. S-a 
mai învârtit ce s-a mai învârtit şi, când dă draperia 
de la fereastră deoparte, ce să vezi? Un ochi de 
sus de la fereastră deschis. Işi tufleşte el dopul pe 
frunte şi se miră: 

— Măi să fie, farmazoana de copilă s-a 
prefăcut în pasăre şi pe-aci i-a fost drumul! 
Mugurel, să te văd acum pe unde scoţi cămaşa? 

Stă el ce stă aşa necăjit şi numai ce îi vine în 
minte sfatul vulturilor. Scoate pana din şerpar şi o 
scutură. Şi ce să vezi? Deodată se porneşte o 
vâjâială în ogradă, se îndoaie plopii sub palele 
vântului, se ridică şi se învârtesc în aer frunzele 
moarte, se zgâlţâie fereştile, mai, mai să sară din 
ţiţini. Răbufneşte o dată mai tare vântul şi zbang! 
se deschid fereştile. Pe pervaz, vulturii, osteniţi şi 
întrebători. 

— Ehei, paznici ai tăriilor, bine aţi venit! Dacă 
vreţi să m-ajutaţi, voi degrabă îmi aflaţi unde s-a 
furişat copila împăratului că, uite aşa şi aşa, dacă 
nu o aflaţi, unde îmi stau acum picioarele acolo 
îmi va sta mâine dimineaţă capul. 

Vulturii, cum aud despre ce-i vorba, încep să 
croncănească şi după o vreme o dau pe înţelesul 
păgubaşului. 

— Mare lucru nu-i de făcut, drag domnuţul 
nostru. Chiar acuma când ne-ai chemat am zărit-o 
cum s-a aşezat pe un ţanc de munte să se mai 
odihnească. De acolo, pe furtuna asta stârnită de 
noi, nu va fi chip să se mai ţină în aer. Fii fără 


grijă, că, până în zori, ţi-o găbjim noi şi ţi-o 
aducem cuminte şi pocăită. 

Şi aşa a fost cum au spus vulturii. Când s-a 
crăpat colea de către ziuă, vulturii s-au înfăţişat cu 
porumbiţa iplinsă şi ruşinată ca o copilă oarecare 
neajutorată. Când fata a dat însă cu ochii de 
Mugurel, numai ce s-a îmbăţoşat ca o viţă 
împărătească ce era şi, cu ochii strălucind de 
necaz, i-a zis: 

— Astăzi ai avut noroc! O să mai vedem ce-o 
mai fi la noapte, că de plătit ai să mi-o plăteşti cu 
vârf şi îndesat, nu avea grijă! 

— Ei, domniţă, fiecare cu norocul lui, i-a 
răspuns îngăduitor feciorul. Acum hai să te vadă 
împăratul şi împărăteasa, că eşti t>ine şi 
sănătoasă. 

S-a înfăţişat copila umilită în faţa părinţilor, 
dar, spre mirarea ei, aceştia mai mult s-au bucurat 
decât să-şi facă griji. De ce să nu se bucure? 
Vedeau ei bine că Mugurel nu-i un oarecine şi ştie 
ce vrea. Numai împărăteasa arăta mai bănuită şi 
nu se dumirea cum de a fost în stare ciurdarul să-i 
vină de hac scumpetei de fată ce o avea. Cât 
despre fecior, ce să zic? A dat-o în primire 
capetelor încoronate şi şi-a văzut de treburile lui, 
că până în seară mai era vreme. Împărăteasa, de 
cum l-a văzut plecat, a şi sărit cu vorba la împărat, 
că uite aşa numai el împăratul îi de vină că i-a 
îngăduit unuia ca Mugurel să deschidă vorba de 
petit şi uite acum în ce încurcătură o să intre. Vai, 
vai se văieta împărăteasa, ca o femeie proastă, 
după cine îmi mărit eu fata! După un vântură- 
lume, care numai de vite e în stare să vadă! Asta-i 


om să ştie preţui o fată de împărat? 

Împăratul tăcea mâlc. Ce să se mai 
împotrivească vorbelor? 

Împărăteasa s-a răscolit ce s-a răscolit înspre 
partea ei, dar, ca să fim drepţi, nici Mugurel nu 
era chiar fără grijă. Şi asta mai ales că Targhiole l- 
a stârnit. „Noaptea trecută -: i-a zis - a fost cum a 
fost, dar şerpoaica de împărăteasă şi cu fii-sa cine 
ştie ce or să pună acum la cale, ca să scape cu faţa 
curată şi să arate că ele sunt mai de soi”. 

— Eh, dar fie cum o fi, nu ne-om lăsa nici noi 
mai prejos. La care, Zambole, auzindu-l ce spune 
şi cum gândeşte, şi-a dat şi el cu părerea: 

— Chiar aşa, drag domnuţul nostru! Numai să 
ştii că nu-i de glumit cu hoţoaica. Ca să fii mai 
sigur, o să-ţi stăm şi noi în ajutor. 

— Bine, bine, numai să aflăm deocamdată 
care-i porunca pentru noaptea care vine. 

Porunca nu li s-a părut nouă. Suna tot ca în 
seara trecută: să stea să păzească fata. 

— Apoi, dacă-i aşa, iată cum vom face, i-a zis 
Zambole. Tu, drag domnuţul nostru, o să te 
strecori iar în iatacul fetei, iar noi o să stăm de 
veghe, ia, aici lângă uşă. Şi, ca să nu aţipim, adă 
nişte fân, să avem ce mesteca şi să ne treacă 
vremea mai uşor. 

Zis şi făcut. După ce copila s-a strecurat în 
aşternut, Mugurel a adus o căpiţă de fân şi a 
aşezat-o chiar în uşa iatacului. Liniştit dinspre 
partea asta, s-a strecurat şi el în iatac. Şi-a 
aşternut ţundra pe jos, aşa cum făcea în munte şi 
stând într-un cot se trudea să nu adoarmă. Da' se 
vede treaba că de prea multă grijă nici n-a ştiut 


când a aţipit. Nu mult, dar de ajuns ca hoţoaica 
să-l simtă şi pe dată ridicându-se uşurel din 
aşternut, s-a răsucit ca o sfârlează, până s-a 
prefăcut într-o flacără albăstrie şi uşti! pe gaura 
cheii de la uşă. Mugurel a simţit că este ea după 
sfârâitul linii de la ţundră şi pe dată a fost în 
picioare. S-a dumirit că n-a greşit ascultând cum 
boncăluiesc Targhiole şi Zambole dincolo de uşă. 
A sărit să vadă ce-i. Ce să fie? Taurii se trudeau să 
stingă focul ce începuse să bobotească în căpiţade 
fin, adică în tainul lor. 

Repede apucă şi Mugurel o furcă şi începe să 
tosănească finul, ca să înăbuşe focul. Targhiole, cu 
gura pe el: 

— Nu aşa, stăpâne, că ne scapă. Săi în foc şi 
scoate copila, că altfel se prăpădeşte şi ca şi noi! 

— Cum să sar în foc? 

— săi, că altă scăpare nu-i! Unge-te cu 
pământul ce l-ai luat din rogină şi n-are să ţi se 
clintească un fir de păr din cap!” 

Mugurel n-a mai stat pe gânduri, a făcut ce i- 
a spus Targhiole: a sărit în foc. A răscolit el finul, 
înecându-se de fumărie, dar până la urmă a dat de 
copilă şi las pe el! A strâns-o în braţe şi afară din 
foc cu ea! A ţipat copila, s-a zbătut, dar flăcăul o 
ţinea ca în cleşte. Şi pe când o strângea el aşa, a 
simţit că fata se înmoaie şi nu mai blastămă şi nu 
mai ţipă. Măi să fie, să ştiţi că n-a greşit flăcăul 
nostru! Domnița s-a arătat blândă şi cuminteşi se 
ruga de el s-o mai slăbească din strânsoare, că 
altfel acuşi, acuşi îşi dă sufletul. Mugurel i-a făcut 
voia. Cât despre domniţă, ce să spun? Arăta ca vai 
de ea. Hainele pârlite, părul fumega, plină de 


funingine pe faţă. Să-i plângi de milă şi alta nu. La 
uitătură însă era mai puţin înverşunată decât cu o 
noapte înainte, când 6 aduseseră vulturii. 
Pesemne îi plăcuse şi ei că Mugurel sărise în foc 
după ea. Văzând-o mai îmbunată şi lui Mugurel i s- 
a deschis inima spre fată, că de! frumos spre 
frumos trage şi plăcutul niciodată spre urât. Că 
vorba aceea aşa-i de când e lumea lume şi aşa va fi 
şi de aici înainte. 

Şi aşa cum îi şade bine unui flăcău, a luat-o 
de mână pe domniţă şi s-a înfăţişat dinaintea 
împăratului şi împărătesei. Văzându-i împăratul, a 
dat a zâmbi, că vezi bine îi plăcea şi lui cum se 
poartă flăcăul nostru. Împărăteasa mai hamişă la 
inimă, a rostit din vârful buzelor: 

— De păzit fata văd că ştii să o păzeşti, dar 
pâinea pentru casă ştii să o câştigi? 

Flăcăul ce să răspundă? De faţă erau pungile 
cu bănetul luat pe vitele vândute şi asta era ceva. 
Dar cum să se laude el cu banii câştigaţi cu trudă 
puţină? De aceea, făcând o plecăciune, a cerut să 
fie pus la a treia încercare. 

— Aşa, aşa! O să ari tu, fătul meu, i-a zis 
împăratul, cât poate înconjura domniţa într-o zi cu 
piciorul. Asta de la răsăritul soarelui până la 
asfinţit! 

— Eu zic că pot, dacă mi-ţi da cele de 
trebuinţă. 

— Aşa! Şi ce ţi-ar trebui? 

— Ce trebuie la arat: un plug de fier şi 
mâncare bună, făcută chiar de fată. 

Împăratul pe dată s-a  învoit, numai 
împărăteasa a cam strâftibat din nas că, vezi 


doamne, ea n-o prea pusese pe fată la treabă şi ca 
mamă nu voia să se facă de ruşine. Până la urmă 
n-a avut ce zice. A intrat în joc? A intrat şi de 
acum trebuia să se ţină bine. 

A doua zi dimineaţă, în revărsatul zorilor, 
Mugurel a fost în picioare. I-a înjugat pe Targhiole 
şi Zambole, a pus plugul în car, a umplut fedeleşul 
cu apă şi l-a agăţat de loitre şi hai la arat. A pocnit 
din bici şi hai, Iarghiole, hai,* Zambole! aurii 
trăgeau cu nădejde în jug şi ţineau brazdă 
dreaptă, nu îl necăjeau, şi în urmă rămânea lucrul 
făcut ca lumea. Brazda era adâncă, fără greşuri, 
revărsată frumos, de ziceai că nu mai e de 
trebuinţă nici să o grăpezi. Toţi câţi erau de faţă s- 
au minunat de îndemânavea şi hărnicia feciorului. 

— Fain lucru, voinice, fain şi cu spor lucrat, s- 
a făcut că se miră un bătrân, care s-a întâmplat să 
treacă şi el pe acolo. 

— Facem ce ne pricepem şi noi, om bun. 

— Numai să nu fie în zadar. 

— Cum să fie de-a surda? 

— O să fie, fătul meu, dacă crezi că de acum 
gata îi a ta domniţa. 

— Păi asta aşa o să fie, că până acuma numai 
într-un noroc am tinut-o. 

— Ba să fii cu luare-aminte, că norocul nu 
ţine toată viaţa şi te poate lăsa când ţi-e lumea 
mai dragă. 

— Înţelepte vorbe spui, baciule, dar dacă m-o 
lăsa, eu de unde să iau putere să-l ţin lângă mine? 

— Din tine. Foartă-te ca bărbaţii. La 
prânzişor, când domniţa va voi să râdă şi să 
glumească cu tine, tu vezi-ţi de ale tale şi nu te 


întinde la vorbe frumoase, că dacă faci aşa, îţi ia 
puterea frumoasă. 

Cum era aplecat peste plug să-l curețe cu 
oticul de buruienile strânse după atâtea întorsuri, 
Mugurel a luat aminte şi nu prea la vorbele 
bătrânului. Ce şi-a zis el? „Dacă stau şi mă iau 
după toţi câţi mă ţin de vorbă şi mă sfătuiesc n-am 
să ajung la niciun capăt”. Targ Mole şi Zambole, 
ghicindu-i gândurile, au clătinat din cap şi şi-au 
văzut de jug. Au arat ei ce-au arat, dar iată că 
soarele repede s-a ridicat şi nici n-au băgat bine 
de seamă că-i prânzişorul. Au ştiut numai când s- 
au trezit cu domniţa păşind pe cărare cu 
demâncare. Mugurel să o soarbă din ochi şi alta 
nu. Că de ce era al ei, al ei era. Se ştia purta 
mândru şi păşea uşor şi învoalt ca după pofta 
inimii unui bărbat. Mugurel dejugă, puse 
dinaintea lui Targhiole şi Zambole o sarcină de fin, 
îşi scoase şi el haina şi o aşternu pe jos, ca să aibă 
pe ce pune domniţa mâncarea. Mânca încet, ca să- 
i tihnească şi din când în când o fura cu privirea 
pe domniţă. 

Ea, hamişa, sta cuminte, cu privirea plecată, 
ca fetele ruşinoase, dar se vedea cât de colo că 
este dornică să afle dacă i-o plăcea ori nu 
mâncarea. Cum să nu-i placă? îi plăcea, că trecuse 
multă vreme de când nu mai mâncase păzitură. 
Apoi fata s-a întins la vorbă, la glume şi la râs. Şi 
pe când râdea şi Mugurel de bine ce-i părea, 
domniţa a pus piciorul pe grindeiul plugului. Atâta 
a fost de ajuns. Plugul dimpreună cu Targhiole şi 
Zambole şi cu Mugurel deodată a început să se 
scufunde încet, încet, iar domniţa râdea şi se 


bucura de prepestema în care intraseră. Speriaţi, 
Targhiole şi Zambole s-au dat pe faţă şi au început 
să grăiască: 

— Ce ai făcut, drag domnuţul nostru? Nu l-ai 
ascultat pe baciul bătrân şi iată acum ne 
prăpădim. 

Lui Mugurel i s-a oprit râsul în gât şi cum era 
cu biciul în mină a pocnit o dată din el 
încovrigându-i  pleasna peste piciorul fetei. 
Domnița nici n-a clipit, ba mai mult a apăsat şi mai 
tare pe grinzii. Atunci Targhiole a grăit iar: 

— Hei, drag domnuţul nostru, nu aşa, nu cu 
răul! Noi o să ţinem cu coarnele soarele şi luna, ca 
să oprim o ţiră vremea în loc, iar tu ridică 
coarnele plugului, ca să ne uşurezi nouă cazna şi 
aşa vom scăpa cumva din necaz. 

Mugurel, ce să mai steie pe gânduri, a făcut 
cum i-a spus Targhiole. A ridicat coarnele plugului 
şi le-a scuturat, a hignit plugul înapoi, a potrivit 
iar grindeiul pe rotile şi a smucit biciul să 
pocnească iar. Domnița, n-are nu se aşâepta la una 
ca asta, a scăpat piciorul de pe grinzii şi pe dată 
vraja ei s-a rupt ca un fuior de funigei. Scăpat de 
sub vrajă, Mugurel n-a mai râs şi şi-a văzut de arat 
şi de grăpat. Până în seară a împlinit fără greş şi 
cea de a treia poruncă. N 

Ce a mai fost se ştie bine. Impăratul i-a dat 
fata de nevastă, s-a încins o nuntă mare ca în 
poveşti. Iar după aceea? Mugurel, ca să nu mai 
păţească ce a păţit, şi-a încărcat nevasta în car şi 
haida, halda cu mândreţea şi cu zestrea spre casa 
părintească. Când au ajuns la casa bătrânească, 
domniţa, văzând în ce casă trăiau bătrânii, a băgat 


mâna în sân, a scos un măr de aur şi l-a aruncat în 
sus. Pe dată a crescut ca din pământ un palat cum 
numai în poveşti mai afli. Şi după nouă luni a mai 
făcut o minune domniţa cea* buclucaşă: a adus pe 
lume o frumuseţe de băiat, care le-a luminat şi 
bucurat tinerilor tinereţele, da mai ales bătrânilor 
bătrâneţele. Cât despre Targhiole şi Zambole, ce 
să vă spun? După o vreme, nu multă, au urcat iar 
în munţi, la păşunile cele grase, ca să îi 
înmulțească iar ciurdele lui Mugurel. 

Repovestire de ION MARINCA 

POVEŞTI ARABE 

repovestite de MAGDALENA DURAŢIA 


Tăietorul de lemne 


Se povesteşte că demult un om sărman se 
ducea în fiecare zi la pădure să taie lemne ca să le 
vândă. Cu puţinii bani luaţi pe ele cumpăra de-ale 
gurii pentru ai lui. În timp ce tăia crengile unui 
copac, acesta prinse să-i vorbească: 

— Hei, omule sărman, de ce vii în fiecare zi în 
pădure să ne ciopârţeşti pe noi, copacii, când o 
peşteră de pe-aproape e plină de aur şi giuvaiere? 

Se minună tăietorul de lemne de ce-i spusese 
copacul şi îl întrebă: 

— Care peşteră? 

— Cea care are la gură un bolovan, îi 
răspunse. Acolo stau cei patruzeci şi patru de 
draci. Aşteaptă până pleacă ei apoi apropie-te şi 
spune: „Salsala, deschide-te!” Bolovanul se va da 
la o parte, uşa peşterii se va deschide de la sine şi 
vei putea lua cât aur pofteşti. Nu este aşa cu mult 


mai bine decât să tot tai la lemne, ca să-ţi duci 
zilele de azi pe mâine? 

La gândul ca, în sfârşit, ar putea scăpa de 
griji, omul se bucură. Se ghemui, ascunzându-se 
după copac vreme de un ceas. Când bolovanul se 
dădu la o parte, cei patruzeci şi patru de draci 
ieşiră din peşteră. După plecarea lor, bolovânul se 
aşeză la loc. 

Atunci tăietorul de lemne se ridică iute din 
ascunzişul lui, se apropie de peşteră şi spuse: 

„Salsala, deschide-te!” 

Şi bolovanul se dădu la o parte. Pătrunse într- 
o peşteră minunată, cu grămezi de aur şi 
giuvaieruri, cât cuprindeai cu ochii. Îşi burduşi 
traista cu aur şi nestemate, ieşi din peşteră şi 
după ce spuse: „Salsala, închide-te!— bolovanul se 
mută la locul lui, iar omul se grăbi spre casă. Cum 
ajunse la nevastă îi povesti, vesel şi fericit, ce i se 
întâmplase. Femeia, văzând în căsuţa lor 
dărăpănată atâta aur şi giuvaeruri, mai-mai să-şi 
piardă minţile de fericire. Cum tăietorul de lemne 
avea un frate, se gândi să-l facă şi pe acesta 
părtaş la un râoroc atât de mare, deşi era mult 
mai înstărit. A doua zi, amândoi fraţii plecară la 
pădure, dis-de-dimineaţă, cu saci pântecoşi, pe 
care îi burduşiră din comoara ce părea nesecată. 
De acum, omul nostru se mulţumi cu ceea ce 
luase. Dar fratele cel bogat nu se mai sătura. Zi de 
zi se ducea la peşteră, întorcându-s i încărcat cu 
aur şi giuvaiere. Dracii, băgând de scamă că 
tezaurul lor se micşora văzând cu ochii, intră la 
bănuieli. Ca să descopere adevărul, folosiră un 
şiretlic. Lăsară în peşterăjo bucată de friptură 


ademenitoare, presărată cu toate mirodeniile 
pământului, iar ei plecară ca de obicei. Când 
lacomul de bogății intră în peşteră, mirosul 
fripturii îl îmbie atât de tare, încâţ se puse pe 
înfulecat până nu mai rămase nimic. Îngreunat de 
atâta mâncare, abia mai fu în stare să-şi umple 
sacul cu aur şi cu pietre scumpe. Când totuşi, cu 
chiu cu vai isprăvi şi vru să iasă din peşteră, 
cuprins de toropeală, se pomeni că nu mai ştie ce 
cuvinte trebuie să spună ca bolovanul de la intrare 
să se dea la o parte. 

Se chinui multă vreme să-şi aducă aminte, 
dar fără niciun folos. Rămase zăvorât înăuntru. 
Aşa dădură peste el. 

— R Până aici ţi-a fost, tâlharule, i-au zis ei, 
legându-l fedeleş. Ia zi-ne, cum vrei să mori? 

Degeaba se rugă omul, degeaba le ceru - să 
aibă îndurare, făgăduind sub greu jurământ că le 
va da înapoi tot ceea ce furase. Dracii erau 
nestrămutaţi în hotărârea de a-l osândi. 

— Să-l spânzurăm! îşi dădu cu părerea unul 
dintre ei. 

— Ba să-l lăsăm să aducă înapoi tot ce-a furat, 
a zis altul. 

— Mai bine să-i punem un bolovan pe piept şi 
să-l lăsăm să putrezească de viu în peşteră, mai 
spuse un al treilea. 

Dintre toate părerile, ultima plăcu cel mai 
mult tuturora. L-au pus pe hoţ în lanţuri şi după ce 
l-au culcat la pământ, i-au trântit deasupra un 
bolovan mare. L-au lăsat aşa, fără hrană şi fără 
apă, apăsat de greutatea grozavă a bolovanului. 
Au trecut zile în şir şi fratele cel bogat şi lacom nu 


se mai întorcea acasă. Nevasta lui, care se 
perpelea de  nelinişte, presimţind o mare 
nenorocire, se duse la tăietorul de lemne şi îl rugă 
să-i caute bărbatul care, plecând la peşteră ca să 
strângă mai multă avuţie, nu mai venise de câteva 
zile: 

Speriat pentru soarta fratelui său, tăietorul” 
de lemne se duse la peşteră. La cuvintele: 
„Salsala, deschide-te!”, bolovanul se dădu la o 
parte, intrând în peşteră îşi văzu fratele întins la 
pământ cu un bolovan apăsându-i pieptul. Se 
chinui mult până izbuti să-l libereze de povară, şi 
să-i desfacă lanţurile. Apoi, cu el în cârcă, se 
întoarse acasă. Mânioşi au mai fost dracii când, 
întorşi la peşteră, nu mai găsiră pe cel care-i 
păgubise atâta. Şi, cum voiau - cu tot dinadinsul 
să dea de el şi să-i ia viaţa, hotărâră ca unul dintre 
ei să se îmbrace în haine de tămăduitor de boli şi 
să colinde prin lume cu o caravană de cămile, 
până va da de vinovat. Pe spinarea fiecărei cămile 
avea să fie câte o ladă, în care să şadă ascuns câte 
un drac. Când vor da tde locuinţa celui mult 
căutat, aveau să-l omoare şi să-şi ia avuţiile înapoi. 
lar dacă li s-ar împotrivi cineva, trebuia să o 
sfârşească şi cu acela fără nicio îndurare. 

A doua zi,* caravana de cămile a şi pornit la 
drum, încărcată cu lăzi mari, iar în fruntea ei, un 
vraci striga neobosit: 

— Tămăduitor iscusit la toate bolile. De aveţi 
vreun bolnav acasă, ori dacă vreunul dintre ai 
voştri are vreo vătămătură, chemaţi-mă, că mi-e în 
putere să-l vindec de suferinţă! 

Când caravana trecu pe lângă casa omului cel 


înstărit, fata lui cea mică o opri. Atâta aşteptau 
dracii. 

— Unde se află bolnavul? o întrebă 
nerăbdător vraciul... 

Fata îl conduse înăuntru, lăsând convoiul de 
cămile în poartă. În întâmpinare îi ieşi o femeie. 

— Unde e cel vătămat? o întrebă el pe cea 
care-i ieşise în înţimpinare. 

— Noi nu avem pe nimeni bolnav, răspunse ea 
temătoare. 

— Nu ascunde adevărul, stărui vraciul. Ştiu 
prea bine că aveţi un om suferind la voi, mi-a 
spus-o chiar fata ta. 

Femeia se uită spre poartă şi văzu cămilele 
încărcate cu lăzile acelea mari. Le numără iute şi 
când văzu că erau patruzeci şi trei de cămile, 
pricepu pe dată că în acele lăzi se ascundeau 
patruzeci şi trei de draci, al patruzeci şi patrulea 
fiind însuşi vraciul ce se afla în faţa ei. Il pofti pe 
acesta să se aşeze şi ea se duse la bucătărie, 
chipurile să-şi pregătească bărbatul. Aici luă nişte 
vergele mari de fier, în care se înfigeau berbecii 
întregi pentru fript, le încinse la foc puternic până 
se înroşiră şi cu ele începu să găurească lăzile de 
pe  spinările cămilelor. [ipetele şi  vaietele 
deznădăjduite ale  dracilor se  înălţau de 
pretutindeni. La strigătele lor alergară oamenii 
din sat. Femeia le spuse dintr-o răsuflare toată 
povestea şi oamenii s-au năpustit asupra dracilor, 
ca să-i ucidă. De frica morţii, necuraţii au ieşit din 
lăzi şi au luat-o la sănătoasa, urmăriţi de oamenii 
care îi bătcău cu pietre şi îi ocărau. Odată cu ei 
fugi şi cel ce se dăduse drept tămăduitor, pierindu- 


le la toţi cheful de a se mai întoarce vreodată în 
locul acela. 

Şi astfel, omul stăpânit de patima de a aduna 
avuţii peste avuţii a scăpat cu viaţă datorită 
fratelui său şi nevestei sale isteţe. Din ziua aceea 
însă el s-a vindecat pentru totdeauna de Jăcomia-i 
fără seamăn care era să-l piardă. 

% 

Sayd şi Salma 

x 


A fost odată în Alep, un negustor pe care Alah 
îl binecuvântase cu avere mare; Pentru ca 
fericirea să-i fie deplină, nevasta îi dărui un fiu 
preaiubit, pe nume Sayd. Tatăl se îngriji ca Sayd 
să primească o creştere aleasă, păzindu-l ca pe 
cea mai de preţ avuţie a sa. Cu anii, flăcăul deveni 
un viteaz căruia nu-i era teamă de moarte, îi 
plăcea să colinde lumea în lung şi-n lat şi o dată îl 
rugă pe tatăl său să-i dea voie să plece la Damasc. 
Negustorul se împotrivi, căci erau mari primejdiile 
ce-l puteau pândi pe un astfel de drum. Într-una 
din zile, prietenii lui Sayd veniră să-i spună că 
pornesc spre Damasc, ţintă atât de râvnită de 
Sayd. Acesta îi rugă să încerce ei a-i îndupleca 
tatăl pentru a-şi da încuviințarea să-i însoţească. 
Până la urmă, tatăl, biruit de rugăminţile băieţilor, 
îşi dădu învoirea. 

În dimineaţa zilei următoare, caravana cu 
tineri se îndrepta spre Damasc. Merseră fără 
oprire până la asfinţit, când aşezară tabăra să se 
odihnească. Odată cu noaptea ce învălui deşertul, 
flăcăii căzură pradă somnului, în timp ce câte unul 
dintre ei stătea de veghe cu rândul. Pe 


neaşteptate, se auzi un zgomot grozav. Până să se 
scoale cu toţii şi să vadă ce se întâmplă, o ceată de 
balauri năvăli asupra caravanei, ucigând şi 
jefuind. În viaţă rămase doar Sayd, pe care cei 
patruzeci de dihănii îl luară cu ele. Îl duseră într- 
un palat plin de comori, unde începură să-l supună 
la cele mai grozave cazne, cu gândul să afle de la 
el locul în care tatăl său negustorul cel bogat îşi 
ţinea avuţia. Cum, în ciuda chinurilor îndurate, nu 
izbutiră să afle nimic de la Sayd, ei îşi înăspriră 
pedeapsa. După ce îl sleiră de puteri îi spuseră: 

— Acum vom lipsi câteva ceasuri. Plecăm să 
ne vedem nişte rude. Când ne vom întoarce, îţi 
vom zdrobi oasele. 

Şi numaidecât se ridicară în văzduh şi 
zburară departe, rotindu-se prin întuneric. Rămas 
singur, Sayd se ridică cu greu şi privi pe una 
dintre ferestre. Palatul, foarte înalt, era aşezat pe 
muchia unei stânci înfricoşător de prăpăstioase. 
Putinţă de scăpare nu exista. 

Tot chibzuind ce era de făcut, începu să 
colinde prin palat. Intră, rând pe rând, în 
patruzeci de odăi. Văzu aici neasemuite comori, 
ce-ţi orbeau privirile. Pe cea de-a patruzecea 
încăpere o găsi ferecată. Apucă zdravăn uşa cu 
amândouă mâinile, împingând-rO cu putere, o 
deschise, în loc de comori, în ea se afla o fată 
negrăit de frumoasă, cu mâinile încătuşate. Când 
îşi reveni din uimire, o întrebă cum o cheamă. 

— Eu sunt Salma, fiica regelui din Alep, îi 
răspunse ea. Ştiu că tu eşti Sayd fiul vestitului 
negustor. 

— Mă minunează în egală măsură şi 


frumuseţea şi darul tău de a cunoaşte adevăruri 
care scapă muritorilor de rând, îi spuse Sayd. Eu 
am să încerc cu orice preţ să scap de aici. Vrei să 
vii cu mine? 

— Cum de nu, grăi fata. Ştiu că în acest palat 
se află un covor fermecat cu care poţi zbura prin 
tării. Dacă l-am găsi, am putea fugi fără să ne 
primejduim vieţile. Să-l căutăm împreună. 

După ce scotociră prin toate ungherele 
palatului, dădură, în sfârşit, de covorul fermecat. 
Sayd* luă mai întâi cu sine un cuţit, un arc şi 
câteva săgeți, întinse pe jos covorul şi păşiră 
amândoi pe el. Lovi apoi cu piciorul colţul drept al 
covorului şi, cât ai clipi, se ridicară în văzduh. 
Vântul îi însoțea în zborul lor, le răvăşea părul 
bogat. Când Salina îşi îndreptă privirile spre cer, 
văzu un balaur ce se rotea deasupra lor, purtând 
un şarpe uriaş. Într-o clipă balaurul fu lângă covor, 
lăsă şarpele pe el, o înşfacă pe Salma şi zbură cu 
ea înapoi, spre palatul abia părăsit. Sayd îl urmări, 
izbuti să-l ajungă şi-l străpunse cu cuțitul. 
Sângerând, balaurul începu să coboare cu iuţeală 
spre pământ. Se lăsă mai jos şi slobozind în el o 
săgeată, îl nimeri în gheara cu care o ţinea pe 
Salma. De durere, balaurul îşi slăbi strânsoarea, 
Salma se prăbuşi în gol, dar Sayd o prinse pe 
covorul fermecat. Apoi flăcăul mai trase o săgeată 
şi nimeri monstrul drept în inimă, făcându-l să se 
rostogolească până hăt, departe, pe pământ, unde 
se făcu zob. 

După câteva ceasuri, covorul se rotea pe 
cerul senin al Alepului. Sayd lovi cu putere în 
colţul sting al covorului, şi acesta se lăsă tot mai 


aproape de pământ. Ajunşi cu bine în Alep, Sayd 
îşi luă rămas-bun de la frumoasa Salma şi plecă în 
mare grabă acasă, unde părinţii săi, care auziseră 
că toţi cei din caravană fuseseră măcelăriți într-o 
noapte, plângeau soarta unicului lor fiu, bolnavi 
de durere. Când îl văzură dinaintea lor, viu şi 
nevătămat, nu le veni să-şi creadă ochilor. 
Aruncară cât colo hainele de doliu şi îşi 
îmbrăţişară fiul reîntors, cuprinşi de o nesperată 
bucurie. >. % 

La rugămintea lui Sayd, tatăl se duse chiar a 
doua zi la regele Alepului şi o ceru pe fiica 
acestuia, Salma, ca soaţă pentru neînfricatul 
tânăr. lar regele îşi dădu cu bucurie încuviințarea, 
căci aflase cum Sayd îi salvase fiica de urgia 
balaurilor, întorcând-o la viaţă adevărată. 

Şi făcu nuntă mare cu alaiuri împărăteşti şi 
nemaipomenit belşug de bunătăţi, iar Salma şi 
Sayd avură parte de o viaţă lungă şi fericită. 

Cele trei fire de aur 

Un împărat avea o fată nespus de frumoasă, 
pe care o iubea un tânăr pe nume Saladin, şi el tot 
fiu de împărat. Când o ceru de la tatăl său, acesta 
nu se învoi să i-o dea de nevastă decât dacă va 
aduce trei fire de păr de aur din capul marelui 
căpcăun, altfel nu. Saladin hotărî să îndeplinească 
vrerea tatălui fetei, cu preţul oricăror primejdii. 
Se  îndreptă fără întârziere spre tărâmul 
căpcăunilor, mergând zile în şir, până dădu de un 
uriaş. 

— Bun găsit, uriaşule! îi zise el. 

— Bun venit, omule! De nu mi-ai fi dat bineţe, 
ţi-aş fi zdrobit mădularele şi te-aş fi mâncat. Ce 


vrei? Spune ce te mână încoace, de ce te-ai virât 
de bunăvoie în primejdii atât de mari? 

— Vreau să ştiu unde sălăşluieşte marele 
căpcăun, răspunse Saladin. 

— Eu îţi voi arăta drumul, dar cu o condiţie: 
să afli de la el pentru ce s-a uscat mărul de aur din 
livada mea, îi spuse uriaşul. 

— Am să-ţi dau negreşit răspunsul, când mă 
voi întoarce, îi făgădui Saladin, şi uriaşul îi arătă 
drumul. 

j După o vreme, Saladin ajunse la un alt juriaş. 
Ii spusf* şi acestuia: 

|- Bun găsit, uncheaşule! 

— Bun venit, omule! De nu-mi dădeai bineţe, 
ţi-aş fi zdrobit mădularele şi te-aş fi mâncat. 
Spune ce te mână pe tărâmurile astea unde n-a 
păşit picior de pământean? 

Saladin îl întrebă şi pe el de căpcăunul cel 
mare, iar uriaşul îi răspunse: 

— Eu am un râu în care nu curge apă. Îţi voi 
arăta drumul, dacă, în schimb, vei afla de la 
căpcăun pentru ce îmi e secat râul. 

— Bine, răspunse Saladin, îţi voi aduce 
răspunsul la întoarcere. 

Uriaşul îi arătă drumul şi flăcăul îşi urmă 
calea. Mai înainte de a ajunge la căpcăun, Saladin 
întâlni un bărbat care şedea într-o barcă în 
mijlocul râului. Când îl rugă să îi arate drumul mai 
departe, omul acela îi zise: 

— De arătat ţi-l arăt, dar numai cu o condiţie: 
să afli de la căpcăun cum să scap de aici, căci 
barca mea nu se clinteşte nicicum din mijlocul 
lacului. 


Saladin îi făgădui şi lui că-i va aduce, la 
întoarcere, răspunsul dorit, iar omul îl îndrumă pe 
dată pe unde s-o ia ca să ajufigă la căpcăun. 
Saladin îşi văzu de drum până dădu de o casă în 
pragul căreia şedea o bătrână. O întrebă şi pe ea 
de căpcăun. 

— Pentru ce te vâri singur în furca morţii? îi 
grăi bătrâna. % 

Flăcăul îşi depănă cu de-amănuntul povestea. 
Îi spuse că trebuie cu orice preţ să aibă trei fire de 
păr din capul căpcăunului cel mare şi, totodată, să 
afle şi răspunsul la cele trei întrebări atât de 
grele. 

— Nu-i deloc uşor ce vrei tu, flăcăule, îi zise 
bătrâna. N-o să treacă mult şi căpcăunul cel mare 
se va întoarce aici. De te va vedea, te va mânca 
negreşit. Trebuie neapărat să te ascund, 
altminteri îţi va curma viaţa. 

Suflă peste el odată, şi pe Loc Saladin se 
prefăcu într-un ac cu gămălie, pe care ea şi-l 
înfipse în rochie. Chiar în clipa aceea se întoarse 
acasă şi căpcăunul. 

— Îmi miroase a carne de om! mormăi el. - 
Om între dinţii tăi, iar sabia îţi va reteza capul! 

Căpcăunul se lungi pe jos şi îşi puse capul în 
poala bătrânei, care începu să-l dezmierde. Când îi 
mângâie părul de aur, smulse un fir iscodindu-l: 

— Am visat că un bărbat avea un pom cu 
mere de aur, pe care-l atinsese uscăciunea. Care 
să fi fost oare pricina? 

— Sobolii i-au ros rădăcina, sună răspunsul 
căpcăunului. 

Tot mângâindu-l pe cap, bătrâna mai smulse 


şi un al doilea fir de păr, iscodindu-l din nou: 

— Am visat că un bărbat avea un râu în care 
nu curgea apă. Care să fi fost, oare, pricina? 

„— La izvorul râului e o broască mare, mare, 
care soarbe toată apa, fu răspunsul căpcăunului. 

Tot alintându-l, bătrâna mai smulse şi un al 
treilea fir, întrebându-l din nou: 

— Am mai visat că un om - stătea într-o barcă 
şi nu putea să se urnească nicăiri cu ea care să fi 
fost, oare, pricina? x 

— Dacă cineva îl va ajuta să-şi mişte barca, 
omul va putea scăpa de acolo, răspunse 
căpcăunul. 

Mulțumită de izbânda sa, bătrâna ascunse 
cele trei fire de aur pe care, cum plecă fiu-său, le 
dădu lui Saladin, după ce, mai întâi, suflă peste el, 
ca flăcăul să-şi recapete înfăţişarea lui firească. 
Apoi îi spuse lui Saladin şi răspunsurile date de 
căpcăun la întrebările sale. Tânărul nu mai 
conteni cu mulţumirile. Făgădui să nu uite 
niciodată binele pe care i-l făcuse. Saladin o porni 
înapoi, spre palatul celei îndrăgite. În drum trecu 
pe la cei trei uriaşi, dădu fiecăruia mult aşteptatul 
răspuns la întrebările lor. Drept mulţumire, uriaşii 
îi dădură câte o pungă cu galbeni. Ajuns la palat, 
el ceru să fie dus de îndată la tatăl iubitei sale, 
căreia îi înmână cele trei fire de aur. Împăratul se 
minună de curajul şi puterea prinţului şi mărturisi 
că nici nu putea exista un mai vrednic soţ pentru 
prea frumoasa lui fiică. După o nuntă ca-n poveşti, 
mirii au plecat în ţara prinţului Saladin, unde au 
trăit în unire şi dragoste până la sfârşitul zilelor... 

Cei trei fraţi 


Se spune că, în vremurile de demult, un om 
bogat, cu slujitori şi suită numeroasă, avea trei 
feciori, pe care îi crescu în ascultare şi supunere. 
Ei se numeau Hasan, Muhammad şi Saladin. Se 
întâmplă ca tustrei băieţii să se îndrăgostească de 
aceeaşi fată, dorind-o de soţie. Văzând că nu e cu 
putinţă să se înţeleagă între ei, se duseră tustrei 
la tatăl lor, ca să le facă dreptate. Acesta le spuse: 

— Plecaţi în lume şi încercaţi fiecare în parte 
să găsiţi cel mai nemaipomenit şi mai de preţ 
lucru. Acela dintre voi care se va înapoia cu cel 
mai minunat lucru o va lua de soţie pe fată. 

Cei trei fraţi se răspândiră, pe drumurile 
lumii, după ce, mai înainte, hotărâseră să se 
întâlnească cu toţii într-unul din oraşe, după un 
anume timp. 

Fiecare dintre ei începu să caute cel mai 
neasemuit lucru de pe pământ. Când veni ziua 
întâlnirii, cei trei fraţi se adunară la locul hotărât. 
Fiecare din ei arătă celorlalţi ceea ce dobândise în 
călătorie. Hasan, cel mai mare, scoase o bilă 
fermecată în care puteai vedea orice punct de pe 
faţa pământului. Muhammad, cel mijlociu, 
dobândise un covor fermecat, iar Saladin, un măr 
care, mâncat pe patul de moarte reda, viaţa şi 
sănătatea. 

Fratele cel mare spuse plin de sine: 

— E de la sine înţeles că bila mea va avea 
întâieiate în faţa tatii, căci, cu ajutorul ei pot 
vedea orice lucru. Uite, hai chiar acum să vedem 
ce face fata pe care o îndrăgim. 

Când priviră cu toţii în bilă, o văzură pe fată 
bolnavă la pat, iar la căpătâiul ei, un doctor ce 


clătina din cap a amărăciune şi neputinţă. 

Mâhniţi cum nu se mai poate, fraţii se urcară 
pe covorul fermecat grăbind spre oraşul lor. Ajunşi 
aici, se duseră în casa fetei, pe care o găsiră, într- 
adevăr, zăcând în grea suferinţă. Saladin îi dădu 
numaidecât mărul său cu puteri vrăjite. Nici nu 
muşcă bine din el, că fata, însufleţită dintr-odată, 
se ridică sprintenă din pat, ca şi cum nu fusese 
vreodată bolnavă. Cei trei fraţi se bucurară că 
izbutiseră să-i dea viaţă iubitei lor. 

— Neîndoielnic că mie mi se cuvine să mă 
însoțesc cu preaiubita noastră, spuse Hasan, căci, 
dacă n-ar fi fost bila mea fermecată, habar n-am fi 
avut de boala ei. 

— Ba, datorită covorului meu fermecat este 
ea astăzi printre cei vii, i-o reteză Muhammad, 
căci dacă n-ar fi fost covorul meu fermecat, n-am fi 
izbutit să ajungem înainte de-a fi prea târziu. 

— Nu uitaţi însă că ea s-a vindecat datorită 
mărului vrăjit, spuse Saladin. Căci dacă n-ar fi fost 
mărul cu puteri miraculoase, la ce-ar, mai fi folosit 
bila sau covorul? 

Ca să pună capăt gâlcevei, tatăl fetei le 
spuse: 

— Fiecare dintre voi să tragă cu arcul câte o 
săgeată. Cel care va ţinti cel mai departe se va 
însura cu fiica mea. 

Hasan trase o săgeată care se duse hăt, 
dincolo de oraş, de se înfipse în trunchiul unui 
copac bătrân. Trase şi Muhammad. Săgeata lui 
căzu şi mai departe. La urmă îşi încordă arcul şi 
Saladin. Săgeata lui despică norii de pe cer până 
dispăru din faţa ochilor, fără să mai apară 


vreodată. Saladin îşi închipui că lui i se cuvine 
fata, dar tatăl ei se împotrivi: - Nu te vei căsători 
cu fata mea până nu-mi aduci săgeata pe care ai 
tras-o”. 

În mare încurcătură se afla Salad în De unde 
avea să aducă săgeata când nu ştia defel unde 
căzuse? Se hotărî totuşi s-o caute. Plecă încotro 
trăsese săgeata. Şi merse, şi merse, merse până 
osteni. Văzând pe marginea drumului o piatră, se 
aşeză pe ea, ca să se odihnească un pic, dar cum 
se aşeză, piatra începu să se mişte sub el. Se 
ridică şi o dădu la o parte, să vadă ce e sub ea. De 
sub piatră răsări o scară care cobora în pământ. 
Cobori treptele şi la capătul lor se află în faţa unei 
chilii întunecate. O străbătu din ce în ce mai 
curios şi se trezi într-o sală mare, acoperită cu 
covoare de rugăciune; pereţii erau de marmură, 
iar tavanul, din smarald. În mijlocul sălii, pe un 
tron maiestuos din aur, şedea un djin cu 
înfăţişarea măreaţă. În jurul său, de o parte şi de 
alta, stăteau zeci de djini, dintre cei mai mari, care 
mai de care cu chipuri înfricoşător de slute. La 
vederea lor îl apucă teama. Pe neaşteptate, djinul 
cu înfăţişarea măreaţă îi grăi cu vocea sa ca un 
tunet: 

— Nu te teme, Saladin! Eu te cunosc pe tine 
şi povestea ta şi te voi ajuta să dobândeşti ceea ce 
doreşti. 

Apoi se întoarse spre unul din supuşii săi: 

— Hei, Samuhur, du-te şi caută săgeata 
rătăcită şi ad-o grabnic aici! 

Nu trecură decât câteva clipe, că Samuhur se 
şi întoarse cu săgeata pe o tipsie de argint. 


Saladin o luă şi îi mulţumi cu recunoştinţă 
sultanului d anilor. 

— Să nu te sfieşti să vii la noi ori de câte - ori 
ai nevoie, curajosule tânăr! 

După ce îşi luă rămas-bun, Saladin se duse la 
tatăl fetei. Când îi aduse săgeata, acesta, în loc să- 
i dea fata după cum îi fusese făgăduiala, zise: 

— Hotărârea mea neclintită e asta: nu-mi voi 
mărita fata decât cu acela care îmi va aduce un 
omuleţ nu mai lung decât două degete, dar care 
poate, în schimb, să scoată din pământ un pom cu 
rădăcină cu tot. 

Saladin care nu înţelegea să renunţe la cine-i 
era drag se duse la sultanul djinilor cerându-i 
sprijinul. Râse sultanul şi porunci să i se aducă 
numaidecât o fiinţă înzestrată după vrerea tatălui 
fetei. Pe dată veni un slujitor, aducând pe palmă 
un omuleţ. Saladin îl luă cu grijă şi se întoarse la 
casa fetei. 

— Iată omuleţul cerut. 

— Nu e chiar aşa de uşor, se codi tatăl jietei. 
Mari înainte de a lua o hotărâre, să-mi arate 
omuleţul ce poate. 

Piticul se duse la cel mai frumos copac din 
mijlocul grădinii, întinse spre el o singură mână, şi 
fără nicio sforţare îl smulse din pământ cu 
rădăcini cu tot. 

— A ta e fiica mea, Saladin, ţie ţi se cuvine pe 
drept, grăi, în sfârşit, tatăl fetei, uimit. 

Şi astfel Saladin luă de soţie pe aleasa inimii 
sale. 

X 

Copiii şi mătuşa cea haină 


A fost o dată un împărat care avea doi feciori 
şi o fiică. Fiecare dintre cei trei avea în frunte câte 
o stea ce le sporea frumuseţea şi strălucirea. Cum 
împărăteasa muri, împăratul, care îşi iubea nespus 
de mult copilaşii, îşi chemă la palat sora, cu 
gândul ca ea să le ţină loc acestora de mamă. Sora 
împăratului însă era plină de pizmă faţă de 
odraslele împărăteşti, căci voia ca numai ea să 
aibă trecere pe lângă fratele ei, împăratul. Işi bătu 
capul măt»şa, zi şi noapte, ce plan să urzească 
pentru a scăpa de nepoţii ei. 

În vreme ce împăratul lipsea de la palat, îi 
îndemnă pe copii să meargă cu ea la plimbare prin 
pădure. Când ajunseră în mijlocul unui desiş, 
mătuşa spuse copiilor: 

— Voi odihniţi-vă puţin aici, fără nicio frică, 
căci eu vă voi păzi. 

Pe copii îi toropi îndată somnul. Atunci femeia 
plecă tiptil de lângă ei şi se întoarse la palat. Venit 
acasă, împăratul nu-şi mai găsi copiii. 

— Nu ştiu pe unde or fi dispărut, se prefăcu 
mirată sora lui. Nu i-am mai văzut de azi- 
dimineaţă. 

Pradă neliniştii, împăratul începu să-i caute 
pretutindeni, dar în zadar. Trimise chiar oşteni, 
puzderie, în căutarea lor, dar copiii nu erau de 
găsit nicăieri. Palatul se învălui în doliu greu, iar 
împăratul îşi purta durerea nepotolită prin odăile 
pustiite acum de glasuri cristaline de copii. Ce se 
întâmplase cu adevărat cu micuţii părăsiţi în inima 
pădurii? înainte de a se trezi, în preajma lor 
poposiseră trei zâne. Când îi văzură dormind 
tihniţi, fără bănuiala primejdiilor care îi aşteptau, 


zânelor li se făcu milă de ei. Prima dintre ele 
spuse: 

— Eu le voi dărui o gazelă care noaptea să-i 
păzească, iar ziua să-i hrănească. 

— Eu le voi dărui o pungă cu aur, care să nu 
se isprăvească nicicând, glas ui cea de a doua 
zână. 

La rândul ei, cea de a treia vorbi aşa: 

— Eu le voi dărui un inel care să alunge 
animalele de pradă. 

Trecură zilele, trecură anii şi copiii, ocrotiţi şi 
ajutaţi de darurile celor trei zâne, se făcură mari. 
Gazela era nedespărţită de lângă ei, inelul îi apăra 
de  lighioanele pădurii, iar punga cu aur le 
înlesnea viaţa. 

Intr-o bună zi, gazela le spuse: 

— LAţi crescut mari, dragii mei. De acum 
puteţi să vă duceţi zilele singuri, fără sprijinul 
meu. Cumpăraţi-vă o casă la oraş, căci eu socot că 
mi-am sfârşit menirea. 

După ce îşi luară bun-rămas, nu fără mare 
amărăciune, de la gazelă, cei trei fraţi plecară în 
oraş, cumpărară o casă mare, peste drum de 
palatul împărătesc, fără să aibă însă habar că 
urmau să locuiască chiar în faţa palatului în care 
copilăriseră o vreme şi unde se afla părintele lor. 
Cea mai mare parte a timpului şi-o petreceau pe 
terasa mare, care dădea chiar spre palatul 
împărătesc. 

O dată mătuşa lor, aflată pe unul din 
balcoanele palatului, îşi opri privirea asupra celor 
trei fraţi. Chipurile lor nu i se părură cu totul 
străine. Se uită la ei mai îndelung, cercetându-i cu 


atenţie. Când întrezări steaua pe care fiecare 
dintre ei o avea în frunte, fu sigură că sunt nepoţii 
ei. Inima începu să-i bată cu repeziciune. Din nou 
se căzni să găsească un mijloc pentru a scăpa de 
ei pe vecie. Bănuind că şi fata locuieşte cu fraţii ei, 
aşteptă până ce se încredinţă că aceştia plecaseră 
de acasă. Şi numaidecât se duse la casa cea de 
peste drum. 

— Am venit să-ţi mărturisesc bucuria mea că 
o tânără atât de frumoasă ca tine locuieşte într-o 
casă atât de minunată, şi totodată să te poftesc la 
petrecerea care se va ţine la palatul împărătesc, 
peste câteva zile. Te-aş povăţui însă să ceri fraţilor 
tăi să-ţi aducă apa vieţii, şi mai înainte de a veni la 
palat, să sorbi din ea, ca să devii cea mai frumoasă 
dintre cele aflate la petrecerea împărătească. 

Şi numai după ce fata îi făgădui că va face 
întocmai, plecă. 

Când fraţii fetei se întoarseră acasă, ea le 
ceru să-i aducă apă vieţii, care s-o facă cea mai 
frumoasă fată de la balul împărătesc. Nespus de 
mult o iubeau fraţii pe surioara lor. Nu se puteau 
nicicum împotrivi dorințelor ei. Aşa că purceseră 
îndată în căutarea apei. Pe drum, întâlnind un 
pustnic la gura unei peşteri, îl întrebară care era 
drumul care duce spre apa vieţii. 

— Cel de colo, le răspunse pustnicul, şi le 
arătă unul dintre drumuri. 

Mavmerseră flăcăii drum lung şi greu, până 
ce dădură de alt pustnic. Il întrebară şi pe el de 
drumul ce duce la apa vieţii. Pustnicul le arătă 
drumul ce duce la apa vieţii, apoi le zise: 

— Fiţi cu băgare de seamă, voinicilor. Păziţi- 


vă de balaurul cel negru, din grădina căruia aveţi 
să luaţi apa vieţii. La intrarea grădinii veţi vedea o 
foarfecă. De-o veţi găsi deschisă, intraţi în grădină 
şi luaţi apa vieţii din iazul ce se află chiar în 
mijlocul ei. Dacă însă foarfecă e închisă, să nu 
care cumva să intraţi, că va fi vai de voi. Nu veţi 
mai scăpa teferi. 

Merseră şi merseră fraţii până ce ajunseră, în 
sfârşit, la grădina mult căutată. 

Găsind foarfecă deschisă, intrară fără grijă şi 
se apropiară de iazul din mijloc, îşi umplură 
ulcioarele cu apa vieţii, grăbindu-se să plece apoi 
la sora lor, căreia îi dădură, cu dragoste, două 
ulcioare pline cu apa fermecată. Cum bău din ele, 
tânăra se făcu neîntrecut de frumoasă, iar la 
petrecerea de la palat străluci, mai minunată 
decât toate fetele la un loc. În schimb, mătuşa cea 
pizmaşă, la gândul că planul urzit de ea nu 
izbutise, se umplu de venin. Neagră de supărare, 
purcese numaidecât să uneltească altceva, pentru 
ca să se descotorosească de nepoţii atât de urgisiţi 
de ea. 

În ziua următoare se duse iar la fată, tot după 
ce plecaseră fraţii ei de acasă. 

— Ieri seară, la palatul împărătesc, ai fost cea 
mai frumoasă, fata mea. Ai văzut acum că te 
sfătuiesc numai de bine, aşa-i? lată ce m-am mai 
gândit. Vrei să ai cel mai dulce glas din lume? o 
ademeni ea. 

y Cum nu, sigur că vreau, se grăbi fata să-i 
răspundă. Cum aş putea oare să dobândesc un 
asemenea glas? 

— Nimic mai uşor. Cere fraţilor tăi să-ţi aducă 


mărul cântecului din grădina fermecată, mănâncă- 
l şi vei deveni neîntrecută cântăreaţă a lumii. 

Când se întoarseră fraţii ei, fata le ceru să-i 
aducă mărul cântecului din grădina „fermecată. 
Fratele mai mare, care o îndrăgea cel mai mult, 
plecă de îndată în căutarea lucrului râvnit de 
surioara lui. In drumul său dădu peste un pustnic, 
pe care îl întrebă cum putea ajunge la grădina 
fermecată. Pustnicul îi spuse pe unde să apuce, 
adăugând apoi: z 

— Ai grijă, fiule, când intri în grădină, să nu 
scoţi o vorbă, orice ţi s-ar întâmpla. 

Flăcăul îi mulţumi din inimă şi îşi văzu mai 
departe de drum. După ce merse cale lungă, 
ajunse la un al doilea pustnic. Il întrebă şi pe el 
cât mai e de mers până la grădina fermecată, pe 
unde trebuia s-o ia, ca să ajungă mai repede. 
Pustnicul îi răspunse plin de bunăvoință, nu fără a 
adăuga: 

— %Ai grijă, fiule când intri în grădină, să nu 
scoţi o vorbă, orice ţi s-ar întâmpla. 

Îi mulţumi şi lui flăcăul, din toată inima, şi 
merse mai departe. Şi merse, şi merse, până ce se 
trezi în faţa grădinii fermecate. Intră în ea cu 
sfială şi se îndreptă spre mărul care parcă îl îmbia. 
Culese câteva mere, când o pasăre se aşeză pe 
unul din meri şi-i grăi: 

— Împăratul o va omorî acum pe sora ta. 

— Eşti o mincinoasă, se aprinse flăcăul. 

Nici nu rosti bine cuvintele acestea, că flăcăul 
se şi prefăcu în stană de piatră. 

La casa lor, sora şi fratele mai mic îi aşteptau 
cu înfrigurare întoarcerea. Trecură mai multe zile 


pline de îngrijorări şi bănuieli cumplite. Până la 
urmă, cel de-al doilea frate nu mai avu răbdare să 
adaste cu mâinile în sân. Şi, deşi îi venea greu să- 
şi lase sora singură, porni în căutarea grădinii 
fermecate, ca să-şi găsească fratele şi să aducă 
mărul cântecului. Dădu şi el de primul pustnic, 
care îi arătă drumul, nu fără a-i da în grijă ca nu 
cumva să scoată vreo vorbă în grădina fermecată. 

Merse mai departe flăcăul şi ajunse la cel de- 
al doilea pustnic. Acesta îl îndrumă pe unde s-o ia 
şi îi spuse ca şi primul să nu grăiască o vorbă în 
grădina fermecată, orice s-o întâmpla. Flăcăul îi 
mulţumi, merse mai departe, merse şi merse, până 
ajunse, în sfârşit, la grădina mult căutată. Cum 
intră şi dădu de pomul care parcă-l îmbia, se duse 
să culeagă câteva mere, când o pasăre de pe o 
creangă - aceeaşi care-i vorbise şi fratelui mai 
mare - prinse a-i grăi: 

— Pe sora ta o va ucide împăratul. 

— Minti! îi răspunse şi al doilea frate, dar nici 
nu rosti bine cuvintele acestea, că se şi prefăcu în 
stană de piatră... 

Rămasă singură în casa cea mare, fata 
aşteptă în zadar, zile în şir, întoarcerea celor doi 
fraţi ai săi. Înspăimântată pentru soarta lor, hotărî 
să meargă ea însăşi să-i caute, să încerce, la 
nevoie, să-i izbăvească de relele abătute asupra 
lor. În calea sa dădu, ca şi fraţii ei, de cei doi 
pustnici. Amândoi o sfătuiră şi pe ea ca, odată 
aflată în grădină, să nu scoată un cuvânt, orice s- 
ar întâmpla. 

Fata le mulţumi şi merse mai departe, pe 
drumul arătat de ei, până ce ajunse la grădina 


fiertnecată. Păşi în ea şi începu să-şi caute cu 
înfrigurare fraţii în fiecare colţişor, fără însă să le 
poată da de urmă. Întristată peste măsură, nu ştia 
- ce să mai facă, încotro s-o mai apuce. Deodată, 
înaintea ei căzu o pană, colorată în toate culorile 
ce se pot întâlni pe pământul ăsta. Fata o ridică 
îngândurată şi - mai rătăci prin grădină, grozav de 
neajutorată. Zări o stană de piatră, se sprijini de 
ea, cu gândul să mai chibzuiască şi puse pana 
deasupra. Cât ai clipi, în locul stanei de piatră se 
ivi fratele cel mare. Fata îl îmbrăţişa cu nespusă 
dragoste. 

— Pune pana deasupra stanei de colo, o 
îndemnă el. 

Şi fata, făcând întocmai, putu să-şi 
îmbrăţişeze şi pe cel de-al doilea frate, ivit la fel 
de neaşteptat, în locul pietrei. Mare le fu bucuria 
celor trei fraţi! 

Cujeseră mere şi le mâncară. Apoi ieşiră din 
grădină şi se întoarseră în ţinutul lor, cântând cu 
inima veselă, tot drumul. In apropierea casei lor, 
se întâmplă ca însuşi împăratul să treacă pe lângă 
ei. Auzindu-le vocile atât de frumoase, îi opri, 
vrând să le vorbească. Aşa desluşi pe fruntea lor 
stelele - însemnul propriilor să-i copii, pe care-i 
credea pierduţi pentru totdeauna. Cobori de pe 
cal, îi sărută şi îi îmbrăţişă. 

— Voi sunteţi copii mei, slăvit fie cerul care v- 
a adus din nou la mine! 

Copiii erau şi ei copleşiţi de fericire. Nu se 
mai simțeau singuri pe lume, aveau şi ei să se 
încălzească la dragostea părintească. Intrebaţi 
cum de se pierduseră în acea zi urgisită, ei 


povestiră împăratului tot răul pe care li-l făcuse 
mătuşa lor. La auzul nelegiuitei fapte, împăratul 
nu mai cunoscu îndurare. Purcese degrabă la 
palat, unde porunci câtorva oşteni ca femeia haină 
să fie dusă ea de astă dată şi părăsită în desişul 
întunecat al unei păduri încă neumblate de picior 
de om. Aşa se făcu dreptatea. Iar împăratul cu 
tustrei copiii lui trăiră laolaltă, în fericire şi 
mulţumire. 
i 


Cele trei trepte 

De mult de tot, într-un ţinut îndepărtat, îşi 
duceau zilele în lipsuri şi nevoi un bărbat, o 
femeie şi fetiţa lor. Mama muri pe neaşteptate şi 
sărăcia se cuibări şi mai 

CI 

avan în căsuţa lor. Începu luna ramadanului, 
când, după obicei, nu mâncau carne, dar în fiecare 
casă se pregăteau mâncăruri mai alese pentru 
masa de seară. 

Fata veni la tatăl ei şi îi spuse: ”. 

— Uite, tătucă, vecinii noştri gătesc fiertură, 
pe când noi tot pâine şi două feliute de brânză 
avem pe masă. 

— Lasă, fata mea, o linişti omul, şi noi vom 
avea o mâncare caldă. 

A doua zi însă, cina lor fu tot aceeaşi: două 
feliute de brânză şi două de pâine. În altă zi fata îi 
zise tatălui ei: 

— Uite, tătucă, vecinii noştri gătesc bucate 
calde, rumenite în cuptor, pe când noi... 

— Aşa trecură zilele până în apropierea 


bairamului. Oamenii începură să se pregătească 
de sărbătoare. Fata din nou veni la tatăl ei şi-i 
spuse cu mâhnire în glas: 

— Uite, tătucă, vecinii noştri aduc alune şi 
covrigi cu susan, unt şi zahăr, iar la noi, nici nu se 
simte că se încheie postul şi vine bairamul. 

— Nu te necăji, fata mea, îi răspunse tatăl, 
vom avea şi noi parte de bunătăţi. 

— Aşa îmi spui mereu, îl dojeni de data asta 
fata, dar până acum nu te-ai învrednicit să aduci 
altceva decât atâta cât să ne ţinem zilele. 

Plin de amărăciune, omul se ghemui într-un 
ungher, unde-şi plânse cu lacrimi de sânge 
neputinţa de a-şi hrăni singurul copil, deşi trudea 
pe la uşi străine de dimineaţă până seara. După 
multă chibzuială, plecă mai departe de satul său, 
cu gândul că va găsi ceva mai acătării de lucru şi 
se va întoarce acasă cu merinde mai îmbelşugate. 
Ce s-o fi întâmplat cu el pe drum, nu se ştie. Atâta 
doar că fata îl aşteptă în zadar, căci tatăl ei nu se 
mai arătă niciodată. 

Îngrijorată şi tristă îl adăsta zi după zi pe cele 
trei trepte ale căsuţei, cu ochii aţintiţi asupra 
drumului. Într-un târziu, doborâtă de plânset şi 
nelinişti, adormi. Când se trezi din somn era în 
plin bairam. De pe drum se auzeau tobe şi surle, 
copiii de seama ei se veseleau şi se jucau 
bucurându-se fericiţi de sărbătoare. Din nou se 
aşternu pe plâns fata rămasă singură pe - lume; 
vărsă lacrimi multe, multe, până adormi din nou. 
La fel se petrecură lucrurile şi a doua zi de 
bairam. Într-a treia zi de sărbătoare, o încolţi o 
foame grozavă. 


— Nu-mi rămâne nimic altceva dpcât să mor 
de foame, îşi zise ea. Văd că de la oameni n-am 
nicio milă, n-am altceva de făcut decât să mă 
întind pe treptele astea - singurele mele prietene - 
şi să-mi aştept moartea. Dac-aţi avea vreo putere, 
ştiu că vouă, trepte de lemn, v-ar fi milă de mine şi 
mi-aţi da să mănânc, chit că sunteţi de lemn. 

Atunci, prin păienjenişul de lacrimi, desluşi 
înaintea ei o masă plinăcu tot felul de mâncăruri 
gustoase. Fata se frecă la ochi, nevenindu-i să 
creadă că ceea ce vedea era aievea. Masa 
încărcată cu bunătăţi continua s-o îmbie. Gustă 
dintr-o mâncare şi spuse mulţumită: 

— Oh! Tare mai e bună! apoi gustă şi dintr- 
alta. Asta e şi mai bună! zise ea, bucuroasă. Şi tot 
gustând, vorbea cu treptele din faţa căsuţei, de 
parcă i-ar fi fost prietenii ei cei mai scumpi. Le 
cerea de mâncare ori de Câte ori flămânzea, iar 
ele se grăbeau să-i îndeplinească dorinţa. Astfel 
trecură zilele lipsite de grija mâncării. Hainele de 
pe ea, şi înainte destul de ponosite, i se rupseseră 
de tot. Ce se gândi fata, văzând cum curg 
zdrenţele de pe ea? Se duse la trepte şi le grăi: 

— Vă mulţumesc, treptelor, suratelor, pentru 
tot co mi-aţi dat până acum, dar aş mai avea 
nevoie şi de câteva straie noi. 

Aşteptă puţin, şi-apoi, când se întoarse în 
camera ei, găsi un cufăr nou-nouţ. Îl desfăcu şi ce 
să vezi? Era plin doldora cu tot felul de veşminte 
frumoase, toate tocmai pe măsura ei. Căută o 
sfoară ca s-o întindă în odaie şi să-şi atârne pe ea 
hainele. „Ah, de-aş avea un dulap pentru haine, ar 
fi tare bine!”, gândi ea. „Oare cele trei 


»jy trepte ale mele n-ar putea să-mi dăruiască 
şi un dulap?” Cât ai clipi, un dulap, şi el nou-nouţ, 
se ivi lângă ea. Aşa mai trecură zilele. Căsuţa 
părintească, fără o mină de bărbat care s-o repare, 
se dărăpănă cu totul. Încercă fata s-o mai dreagă, 
pe ici pe colo, dar n-avea nici forţa, nici priceperea 
trebuitoare. Pe când se necăjea de neputinţa ei, pe 
neaşteptate îi apăru înainte un bătrân. 

— Du-te de-aici, mergi la palatul tău, fata 
mea, că e gata pregătit pentru a te primi. El 
întrece în splendoare pe cel împărătesc. 

Uluită, fata se ridică şi, cum n-o lăsă inima să 
lase în părăsire cele trei trepte din scândură ale 
căsuţei, le desfăcu cu mina ei şi le cără pe rând 
acolo unde o conduse moşneagul, care apoi se 
făcu nevăzut. Palatul întrecea orice închipuire. 
Nimic nu lipsea din el. Slujitori în straie 
strălucitoare o aşteptau cuviincios la fiecare uşă. 
Fata cercetă noul ei lăcaş în toate ungherele lui şi 
nu se mai sătura privindu-i frumuseţea. 

Chiar lângă palatul acesta prea minunat se 
afla casa cadiului. Într-o zi, la stăpâna casei se 
adunaseră, flecărind, cele mai alese femei din 
ţinut. Printre preafrumoasele musafire se afla 
însăşi împărăteasa, precum şi soţia vizirului. 
Femeile începură să vorbească despre noua vecină 
şi despre averea ei nemăsurată care parcă picase 
din senin. Se întrebau una pe alta care o fi 
adevărul adevărat despre fată şi minunatul ei 
palat, fără însă să-şi poată da un răspuns 
mulţumitor. Atunci hotărâră ca una dintre ele să 
meargă la palatul vecin, să afle din gura stăpânei 
acestuia taina avuţiei ei. Sorţii căzură pe nevasta 


muftiului. Cum ajunse la uşa palatului, aceasta fu 
oprită de un rob negru care o întrebă ce dorea. 
Cum noua venită îi răspunse că doreşte să 
vorbească cu însăşi stăpâna, robul chemă un 
slujitor, care s-o vestească pe stăpână că i-au sosit 
oaspeţi. 

Nu trecu mult şi slujitorul se întoarse, poftind 
musafira să-l urmeze. Până să străbată ei 
mulţimea de cămări ale palatului, în faţa fetei se 
ivi din nou moşneagul, căruia îi datora aşezarea ei 
în mândrul palat. El îi grăi aşa: 

— Ai grijă, fata mea, va veni acum soţia 
muftiului să te întrebe care este taina bogăției 
tale. Tu să nu-i spui altceva decât că o ai prin 
îndurarea cerului. De te iscodeşte mai straşnic 
spune-i aşa: „Nu-ţi voi dezvălui taina până nu baţi 
în toba asta”. 

Apoi bătrânul pieri. Când, condusă de slujitor, 
intră în încăpere soţia muftiului, fata o întâmpină 
cu căldură, urându-i bun venit şi cinstind-o cu 
zaharicalele cele mai alese. 

— Eşti căsătorită, tânără stăpână a palatului? 
o întrebă musafira. 

— Nu. 

— Te-a cerut cineva de nevastă şi ca să te. 
Înduplece ţi-a ridicat palatul în care stai? 

— Nicidecum. 

— Ai dat cumva peste o comoară? 

— Nu. 

— Dar atunci, îşi pierdu răbdarea soţia 
muftiului, de unde ţi-a picat o bogăţie atât de 
nemaipomenită? 

— Din cer. 


— Dar orice lucru pământesc are şi un temei 
pămânţese. Spune-mi care-i temeiul bogăției tale? 
Nu se poate să nu-l ştii. 

— Il ştiu, dar nu ţi-l voi împărtăşi decât dacă 
iei toba asta şi baţi puţin în ea. 

Musafira râse stingherită. 

— Mi-e cam ruşine să bat toba, nu e o 
îndeletnicire vrednică pentru o femeie ca mine, şi 
apoi, nici nu mă prea pricep s-o fac cum trebuie. 
Dar de hatârul tău n-am să mă împotrivesc, voi 
cânta puţin. 

Cum luă toba şi începu să bată în ea, şi porni 
spre uşă, părăsind palatul fără nicio vorbă, fără 
măcar să-şi ia rămas-bun. Intră în casa cadrului şi 
pătrunse în salonul de oaspeţi, bâtind întruna din 
tobă. Aici prietenele, care o aşteptaseră cu 
nerăbdare, încercară să afle ce se întâmplase, dar 
ea părea că nu aude nimic din ceea ce i se spune 
continuând să bată neobosit în tobă. 

Atunci femeile se gândiră să trimită pe soţia 
cadiului ca să afle adevărul. Nu trecu mult şi 
aceasta se întoarse în mână cu un flaut la care 
cânta cu străşnicie. 

Incercară prietenele ci să afle ce se 
petrecuse, dar femeia cânta întruna, de parcă nici 
nu le auzea, ca şi nevasta muftiului care, şi ea, 
bătea fără oprire în tobă. Soţia vizirului îşi pierdu 
răbdarea: 

— Eu sunt soţie de vizir şi este cu neputinţă 
ca fata să îndrăznească a face cu mine ce-a făcut 
cu soţia muftiului şi cu ce a a cadiului. Dar, spre 
mirarea tuturor, şi soţia vizirului se întoarse după 
puţin timp ţinând în mână o tamburină pe care o 


mişca necontenit, cu toată forţa de care era în 
stare. 

Mânioasă de atâta îndrăzneală, împărăteasa 
însăşi luă» hotărârea să se ducă chiar ea, de astă 
dată sigură că fata nu va cuteza să se poarte cu ea 
cum se purtase cu celelalte. Dar curând se 
întoarse şi ea chiuind fără întrerupere. Ca la un 
semn nevăzut, toate femeile prinseră să chiuie, să 
cânte la flaut şi să bată toba şi tamburina, fără o 
clipă de răgaz. Lumea se strânse buluc în juru-le, 
dar lor nici că le păsa, cântau vesele, cu inima 
uşoară. Aşa o ţinură până căzu noaptea. La ora 
cinci, împăratul află ce se petrece. Foc de mânios, 
se arătă neînduplecat, gata să taie capul aceluia 
care a făcut una ca asta împărătesei şi prietenelor 
ei. În palatul fetei, bătrânul răsări din nou lângă 
ea şi o vesti: 

— Împăratul va trimite după tine. Vrea să-ţi 
taie capul. Tu să n-ai frică, să spui împăratului 
povestea ta, de-a fir-a-păr, fără să uiţi nimic şi fără 
să adaugi nimic, căci el te va ierta. Eu, de-acum 
mă duc pentru totdeauna. Nu mai am la ce să te 
ajut. Dar înainte de a mă despărţi de tine pentru 
totdeauna, ţine paharul ăsta cu apă. Dacă 
împăratul îţi va cere să le redai celor patru femei 
starea lor firească, tu stropeşte-le pe rând cu apa 
din acest pahar, dar „bagă bine de scamă, numai 
după ce împăratul îţi va făgădui deplina sa iertare. 

Abia sfârşi de vorbit bătrânul şi la palat sosi 
trimisul împăratului. El îi ceru fetei să se 
înfăţişeze degrabă înaintea  măriei sale. 
Ascultătoare, fata se îmbrăcă şi merse la împărat, 
ÎI găsi amarnic de încruntat şi cu o căutătură 


întunecată, ce nu prevestea nimica bun. Fata se 
aşeză netulburată şi aşteptă. Împăratul o întrebă 
pentru ce săvârşise atâta necuviinţă cu se tis lui, 
împărăteasa, şi cu bunele ei prietene. Atunci ea îşi 
depănă povestea vieţii, de când tatăl îi plecase 
fără a se mai întoarce vreodată şi până dobândise 
palatul. li vorbi cum apăruse bătrânul ei 
sprijinitor, cum o povăţuise el să se poarte cu 
femeile venite s-o iscodească. li mai spuse despre 
paharul pe care i-l dăduse bătrânul şi despre 
sfatul acestuia de a-i povesti împăratului tot ceea 
ce trăise de când venise pe lume, fără nicio 
înfloritură şi fără a trece cu vederea nici cel mai 
mic amănunt. 

— Eu ar fi trebuit să-ţi tai capul pentru 
purtarea ta fără seamăn de nechibzuită, dar acum 
te iert şi te las în viaţă. Redă - însă femeilor firea 
lor obişnuită, scapă-le de o asemenea ruşine! 

Se făcuse noapte târziu. Intors acasă, cadiul 
nu putu să intre de atâta lume adunată în jurul 
femeilor ce cântau şi chiuiau de mama focului. Cu 
greu străbătu şi fata prin mulţime, pătrunse în 
casa cadiului, unde stropi femeile cu apă din 
paharul dăruit de moşneag. Pe dată, ca trezite din 
somn, ele aruncară pline de nedumerire toba, 
flautul şi tamburina. 

Împărăteasa încetă să mai chiuie şi să mai 
joace. Toate se întoarseră acasă şi-şi reluară viaţa 
lor obişnuită. Când, după o vreme, se întâmplă de 
muri soţia cadiului, acesta se căsători cu vecina 
sa, fata săracă de altă dată. Ei trăiră în bogăţie, 
fericire şi pace. 

POVEŞTI AFRICANE 


repovestite de MIHAI CHELARIU 
* 


Povestea lui Kombe 

Odată tara  Maoschami rămăsese fără 
căpetenie. 

Atunci trăia acolo un om, care se numea 
Kombe. El avea multe fiice, dar niciun fiu. Mai 
avea vite multe, că era vrednic nevoie mare. De 
invidie, ceilalţi râdeau de el şi-i ziceau: 

— Cine o să te moştenească? Şi adăugau: - 
Halal fericire, numai cu fiice! 

Mai târziu însă i se născu un fiu, care fu 
numit Muro. El îi făcu un brâu împodobit ca brâul 
fetelor, iar pizmuitorii săi crezură că e tot fată, aşa 
că nu încetau să râdă de el şi să-l batjocorească. 

Când copilul fu înţărcat, tatăl său îl luă şi-l 
ascunse în tribul vecin. Acolo rămase el până 
crescu mare. 

Într-o zi, pe înnoptat, fiul veni să-şi vadă tatăl. 
Acesta îşi privi fiul şi văzu că devenise un tânăr 
puternic. De aceea, îi porunci să se întoarcă la 
tribul vecin, chiar în timpul nopţii, să nu fie 
recunoscut de duşmanii săi. Apoi, tatăl culese 
banane multe, o grămadă să facă o băutură pentru 
cine ştia el. Cu bananele coapte omul nostru 
pregăti o tărie straşnică. 

După ce pregăti băutura, îl duse pe fiul său şi- 
l ascunse noaptea în casă. Mai apoi, cugetând 
bine, încheie prietenie cu Kasenge, căpetenia unui 
trib puternic, iar acela, la rugămintea lui, îi dădu o 
lance. În vremurile de demult, oamenii nu aveau 
lănci, se luptau numai cu ciomege. j 

După ce aduse lancea o ascunse în casă. In 


următoarele zile, tăie o mulţime de vite şi pofti pe 
toţi pizmuitorii şi vrăjmaşii ținutului la el. 

La vremea prânzului, când soarele era la 
zenit, după ce împărţi mesenilor carne şi băutură 
şi toţi erau sătui şi beţi turtă, el se rugă de ei: 

— Veniţi să mă ajutaţi să scot viţele din staul! 

Ei însă se codiră, râseră de el şi-i ziseră: 

— Spune-le fiicelor tale să meargă să-ţi 
strunească boii. Noi nu mai plecăm de aici până 
nu-ţi mâncăm toate vitele. 

Toţi râdeau de el şi nu se învoiră să-l ajute. El 
se rugă mai departe de alţi oameni şi aceştia îl 
ajutară să scoată vitele din staul. - 

Pe urmă veni şi-i numără pe vrăjmaşii care-şi 
bătuseră joc de el şi când ajunse la cel din urmă, 
înfipse în locul acela un băț. 

Apoi se duse în casă, vorbi cu fiul lui şi-i 
spuse: 

— Când ajungi la locul unde am înfipt băţul, 
începi să-i străpungi pe toţi cu lancea; dar de 
restul oamenilor să nu te atingi! 

Când boii fură scoşi din staul, oamenii îi 
înconjurară şi jucară în jurul lor. 

In acest timp, fiul lui Kombe merse cu lancea 
în mână, împresură pe cei din casă şi-i ucise pe 
toţi cei care-şi bătuseră joc de tatăl lui. 

După ce-i omori pe toţi, oamenii ceilalţi 
întrebară în cor: 

— Al cui fiu eşti tu? 

— Sunt fiul lui Kombe. 

Şi lumea care era acolo se mira şi nu credea 
că e fiul lui Kombe, căci ei ştiau că nu are niciun 
fiu. 


După ce fiul lui Kombe isprăvi de omorât pe 
cei răi, el se făcu stăpânul întregului ţinut şi 
ajunse o mare căpetenie. 

Femeia fără copii 

i 

A fost o dată o femeie care n-avea copii. Într-o 
zi se hotări să se ducă la Imana şi-i zise: 

— Te rog să mă asculţi. 

Imana o întrebă: 

— Ce vrei tu, femeie? 

— Aş vrea să am şi eu un copil! 

Imana îi spuse atunci: 

— Mergi şi când vei întâlni un animal mic, 
apucă-l cu mâinile tale şi ridică-l în sus, fără nicio 
frică. 

Femeia tocmai plecă spre sora ei. Acolo copiii 
acesteia se jucau în ţărână, copii mici şi neştiutori. 

Unul din ei veni şi se apropie de femeie, care- 
| ameninţă cu cuvintele: 

— Pleacă de-aici, că mă umpli de noroi! 

Mama lui însă luă copilul şi-l curăţă. Femeia 
aşteptă zadarnic tot anul să aibă un copil, după 
cum dorea. 

Atunci se duse la Imana şi-l întrebă iar: 

— De ce n-am căpătat nici până acuma şi eu 
copilul dorit? 

Imana îi răspunse: f 

— N-ai văzut micuțul animal despre care ți- 
am vorbit? 

— Nu, răspunse femeia. 

Dar Imana zise: 

— Ba l-ai văzut, dar n-ai pus mina pe el. 

Femeia se împotrivi: 


— N-am văzut niciunul! 

Imana îi aminti atunci: 

— Ascultă, tu te-ai dus la sora ta... Tocmai în 
vremea când copiii ei se jucau în curte. Tu n-ai 
vrut să ştii de ei şi pe unul l-ai gonit. Mama lui l-a 
ridicat, aşa murdar cum era. Ține minte, numai 
femeile iubitoare de copii pot să fie mame. 

Atunci femeia plecă ruşinată de purtarea ei. 

Sora cea pierdută 

A fost odată un frate şi o soră, care locuiau 
împreună într-o colibă. 

Fratele era frumos şi mai ales avea un păr 
foarte lung şi sora lui îl iubea mult. 

Când pleca de-acasă să-şi viziteze prietenii, 
fata rămânea singură. Într-o zi îi spuse că n-ar 
trebui s-o lase atâta vreme singură, că în timpul 
nopţii trecute veniseră trei bărbaţi cu trei lănci şi 
trei ghioage şi că se temea ca cei trei să nu se 
înţeleagă şi s-o fure. 

Dar el râse de toate acestea şi iarăşi plecă. Şi 
în timpul nopţii apărură din nou cei trei bărbaţi, 
înşfăcară fata şi o duseră cu ei. 

Când fratele se întoarse acasă, găsi coliba 
goală şi auzi numai din depărtare vocea surorii 
sale, care striga după ajutor. 

El răspunse la strigătele ei, tânguindu-se: 

— Cine o să-mi mai tundă părul la spate, dacă 
tu eşti departe? Şi se repezi prin iarba înaltă să-şi 
urmeze sora, dar n-o putea ajunge. După ce alergă 
astfel o lună întreagă, i se făcu foame. 

Cum purta o pălărie mare, făcută dintr-o 
bucată de piele de crocodil, începu s-o mănânce. 
Astfel merse el luni întregi pe urmele surorii sale 


şi când pălăria i se termină, îşi mâncă şi hainele, 
care erau tot din piele. Dar pe sora sa n-o găsi. 

Atunci ajunse la o fermă mare. Intră şi văzu o 
femeie pregătind de mâncare. El o rugă să-i dea să 
mănânce. Ea-i dădu ceva într-un ciob vechi. 

Dimineaţa următoare se duse afară la câmp 
cu fiul cel mare al femeii, ca să sperie păsările de 
pe câmpul cu grâne, căci griul tocmai se copsese. 

Şi el luă pietre şi aruncă după păsări. De 
fiecare dată când arunca o piatră zicea: 

— Zboară departe, zboară departe, pasărea 
mea, cum a zburat soră-mea şi nu s-a mai întors! 

Un băieţel auzi aceasta şi când ajunse acasă 
îi spuse în taină mamei sale ce auzise. 

Dar ea nu-l luă în seamă. 

În ziua următoare se întâmplă la fel. 

A treia zi merse chiar mama cu ei şi auzi cele 
spuse. 

Femeia se uimi şi-l întrebă pe băiat pentru ce 
spunea cuvintele acelea. El îi răspunse: 

— Am avut o soră pe care o caut de ani şi ani, 
dar n-am mai văzut-o niciodată. 

Femeia îşi duse mâinile la ochi şi plânse, căci 
ea era sora lui şi-i zise: 

— Eşti tu într-adevăr fratele meu? căci ea nu-l 
recunoscuse după anii de rătăciri. 

Apoi ea adăugă: 

— Părul tău e neîngrijit şi hainele tale nu mai 
sunt cum erau, de aceea nu te-am recunoscut! Dar 
tu trebuie să fii îmbrăcat cum erai odată şi atunci 
voi vedea dacă eşti fratele meu. 

Apoi merse la bărbatul ei, acela care o răpise, 
şi primi de la el patru oi şi trei capre. Oile fură 


tăiate şi băiatul se hrăni cu carnea şi se făcu din 
nou mare şi voinic, iar sora lui luă grăsime şi-i 
unse părul, lăsându-l să-i cadă pe umeri. Tăie şi 
caprele, erau două negre şi una albă, şi din blana 
lor îi făcu o haină. 

Apoi luă o lance şi i-o dădu, lancea era aceea 
pe care o purta bărbatul ei când o răpise! 

Ea-i mai dădu apoi podoabe pentru picioare şi 
un colan pentru gât şi-i zise: 

— Acum văd că într-adevăr eşti fratele meu! 

Iar soţul ei îl iubi într-adevăr pe fratele soţiei 
sale şi-i dădu douăzeci de capre şi opt boi. Acestea 
cu mult mai mult decât ar fi fost preţul pentru 
sora lui, căci aşa era obiceiul, ca fata să fie 
cumpărată de la familie. 

Dar el i le dădu din dragoste şi-i clădi şi o 
colibă alături de a lui şi-i mai dădu treizeci de 
capre, ca să-şi poată cumpăra şi el soţie. 

Şi tânărul îşi luă o soţie, o duse în coliba sa, 
iar caprele se înmulţiră puzderie”. 

Aşa că el nu se mai întoarse în locul de 
baştină, ci rămase acolo cu cumnatul şi cu sora sa 
cea pierdută. 

O soţie înţeleaptă 

Au fost odată un bărbat şi o femeie. Ei trăiră 
multă vreme în înţelegere şi avură un fiu. Averea 
lor se compunea dintr-o sută de vite, nici măcar un 
vițel mai mult. lar copilul creştea şi se făcea băiat 
mare. Dar muri tatăl său şi peste câţiva ani muri şi 
mama sa. Aşa că tânărul îi moşteni pe amândoi 
părinţii, adică cele o sută de vite pe care le 
lăsaseră. 

El purtă doliu tot timpul cuvenit şi, când se 


termină, se gândi să caute o fată cu care să se 
însoare. De aceea vorbi astfel către vecinii săi: 

— Tare aş dori să mă însor, căci părinţii mei 
au murit şi eu am rămas singur de tot. Nu mai 
vreau să stau aşa şi doresc să găsesc o fată să mă 
însor. 

Vecinii lui îi răspunseră: 

— Desigur, însoară-te, căci acum eşti într- 
adevăr singur de tot şi noi o să căutăm pentru tine 
o soţie. 

Atunci unul din vecini plecă să-i caute o 
nevastă pe care o şi găsi. Apoi se întoarse şi grăi 
către tânăr: 

— Am găsit o fată cum vrei tu, dar ea nu este 
din ţinutul nostru. 

El întrebă: 


— Şi unde este ea? 

— Cam departe, răspunse omul. Cred la vreo 
opt - ceasuri de drum de aici de la noi. 

v- A cui fiică este? 

— E fiica lui Abdulah şi tatăl ei este foarte 
bogat. 

Această fată stăpâneşte şase mii de vite şi 
tatăl ei n-o; are decât pe ea! 

Când tânărul auzi aceasta, fu foarte dornic s- 
o ia de soţie şi zise către vecinul său: 

— Du-te mâine acolo şi du-le răspunsul din 
partea înea, că suntem cu totul înţeleşi! 

Atunci vecinul spuse: 

— Mâine voi merge acolo. 

Când mijea de ziuă, peţitorul se sculă şi 
merse cale lungă, până ajunse la bătrânul Abdulah 


şi-i ceru fata. La sfârşit, bătrânul îi spuse: 

— Am auzit cuvintele tale, dar vreau ca acela 
care se va însura cu fiica mea să-mi dea de zestre 
o sută de vite. Dacă dă zestrea aceasta, i-o dau pe 
fiica mea de soţie. 

Peţitorul răspunşe: 

— Voi merge şi voi duce răspunsul. 

— Bineînţeles, aşa să faci. 

Atunci peţitorul se sculă şi plecă înapoi să 
povestească tinârului despre toată tocmeala. Dar 
tânărul răspunse: 

— Dacă dau toate cele o sută de vite, din ce o 
să trăiască soţia mea când va veni la mine? Căci 
eu nur mai am altă avere decât aceste o sută de 
vite, pe care le-am moştenit de la tatăl meu. 

În cele din urmă, vecinul îi zise: 

— Ei, dacă n-o vrei, spune-mi să mă duc să-i 
daifr răspunsul, iar dacă o vrei, hotărăşte-te 
odată! 

Flăcăul îşi plecă în jos capul şi se gândi, iar 
când îl ridică, spuse: 

— Du-te şi spune-i că mă învoiesc, îi voi da 
vitele. 

Peţitorul se duse la bătrân şi-i spuse: 

— Tânărul se învoieşte să dea cele o sută de 
vite. 

— Bine, răspunse bătrânul, atunci sunt şi eu 
mulţumit că o ia pe fiica mea. 

Apoi trimiseră pe cineva să-l cheme pe băiat. 
Acesta veni, fu primit cu bucurie şi vorbiră despre 
nuntă. 

Tinerii se logodiră, băiatul dădu cele o» sută 
de vite şi se făcu nunta. Apoi el îşi luă soţia şi 


porni spre casă. Stătură liniştiţi zece zile, dar când 
merindele aduse se sfârşiră, tânărul nu mai avu ce 
să-i dea să mănânce soţiei sale. Atunci vorty către 
ea: 

— Iubită soţie, acum n-avem ce să mai 
mâncăm. Înainte aveam vitele mele pe care le 
mulgeam şi mă hrăneam, dar acum le-am dat pe 
toate pentru tine, nu le mai am. Mă duc la vecinii 
mei să mulg puţin de i-i vitele lor, cât s-o putea, ca 
să avem şi noi ceva de mâncare. 

— Bine zici, dragă bărbate, răspunse femeia. 

Atunci el se sculă şi plecă. De-aici încolo 
singura lui ocupaţie era să meargă să mulgă câte 
puţin lapte de la vitele vecinilor lui, ca să aibă şi el 
şi soţia lui ce să mănânce. 

După trei luni, tatăl fetei se gândi: „la să 
merg să-mi văd fata la bărbatul ei!” 

Porni la drum şi merse până ajunse la 
ginerele său şi bătu la uşă. Fata»se sculă şi 
răspunse: 

— Cine-i acolo? 

— Eu sunt, tatăl tău. 

Atunci fiica sa zise: 

— Intră! 

El intră, îşi salută fiica şi ea îl duse în camera 
de oaspeţi şi-l pofti să se aşeze. 

El o întrebă cum îi merge. 

t - Foarte bine, tată! 

Apoi se sculă, se îndepărtă de tatăl ei, se duse 
în camera din fund, se gândi şi plânse, căci în 
toată casa n-avea nimic ca să gătească pentru 
tatăl ei. 

Atunci ieşi pe poarta din dos şi se duse lao 


vecină care cu greu îi dădu ceva carne cu 
împrumut. 

Femeia, după ce intră în casă, luă carnea, o 
tăie şi o puse în oală. Dar de-abia o pusese, că sosi 
şi soţul ei şi-şi găsi socrul stând în odaia de 
oaspeţi. 

Când îl văzu i se urcă sângele la cap. Nu ştia 
nici ce să spună, nici ce să facă. Totuşi, se apropie 
de locul unde şedea bătrânul, îl salută după 
obiceiul locului şi-l întrebă cum îi merge. 

Apoi se duse la soţia lui şi o găsi gătind 
carnea. 

Atunci o întrebă: 

— Dragă soţie, ce pregăteşti tu acolo? 

— Pregătesc carne, răspunse ea. 

— Dar de unde ai căpătat carnea? 

— Am căpătat-o de la o vecină. 

Când soţul ei auzi aceste cuvinte tăcu şi fu 
foarte tulburat că n-aveau de niciunele. În sfârşit, 
zise către soţia sa: 

— Scumpa mea, ce să facem noi acum când 
avem şi un musafir? 

Soţia lui răspunse: 

— Nu ştiu ce trebuie să facem! 

Atunci bărbatul zise: 

— Am să mă duc la vecinii bogaţi, de unde 
mulg laptele şi am să le spun: „Mi-a venit un oaspe 
şi vă rog să-mi daţi orice puteţi, să-i fac de 
mâncare”. 

Apoi se sculă şi plecă pe la oamenii bogaţi pe 
unde lucra acum, să le povestească toată 
întâmplarea. Şi oamenii nu se supărară şi-i dădură 
puţină carne şi puţin lapte, pe care el le luă şi 


plecă acasă. 

Acolo, soţia lui tocmai terminase de gătit 
carnea pe care i-o împrumutase vecina. Acum veni 
şi soţul ei cu ceva carne. 

Bărbatul ei se spălă pe mâini, apoi merse 
repede în odaia de oaspeţi. lar femeia scoase 
carnea din oală, o puse pe farfurie şi o aduse la 
masă. 

Femeia, după ce puse carnea pe masă, zise: 

— Acum mâncaţi, voi, cei doi nebuni! 

Tatăl se sculă şi zise supărat: 

Care e nebunia mea? 

Fiica sa îi răspunse: 

— Te rog, tată, mai întâi să mănânci şi pe 
urmă o să-ţi vorbesc despre nebunia ta. 

Dar-tatăl ei îi zise: 

— Nu, nu mănânc, întâi să-mi spui care-i 
nebunia mea şi pe urmă voi mânca. 

Atunci fiica lui îi spuse: 

— Tată, tu ai vândut ceva scump pe ceva mai 
ieftin. 

Tatăl ei îi răspunse: 

— Dar ce-am vândut prea ieftin? 

Ea-i răspunse: 

— Pe mine, tată, m-ai vândut prea ieftin! 

— Cum aşa? 

— Tată, tu n-ai altă fiică şi alt fiu decât pe 
mine singură şi tu m-ai vândut pe o sută de vite. Şi 
tu, tată, ai Şase mii de vite. Cu toate acestea ai 
socotit vitele mai de preţ decât mine. De aceea ți- 
am spus că ai vândut ceva scump pe ceva mai 
ieftin! 

Tatăl atunci spuse: 


— E adevărat, copila mea, am fost un nebun, 
pe urmă sări şi bărbatul ei şi-i zise: 

— Te rog, spune-mi şi mie care-i nebunia 
mea? 

— Tu eşti un nebun mult mai mare! 

— Pentru ce? 

— Tu ai moştenit o sută de vite de la părinţii 
tăi şi niciun vițel mai mult! Dar le-ai dat pe toate şi 
m-ai luat pe mine în schimbul tuturor vitelor tale; 
şi erau doar în satul tău destule fete pentru care ai 
fi putut da numai zece sau douăzeci de vite. Dar tu 
nu le-ai luat în seamă, ci ai venit să dai pe mine 
toate vitele tale. Acum nu mai ai nimic, nici măcar 
de mâncare pentru mine şi pentru tine. Ai ajuns 
slugă la oameni străini şi când le mulgi vacile, 
numai atunci capeţi cevav de mâncare. Dacă ţi-ai 
fi oprit jumătate din vite şi cu jumătatea cealaltă 
ţi-ai fi luat soţie, atunci ai fi avut de mâncare. Aşa 
că asta e nebunia ta, iubitul meu soţ! 

Tatăl, fetei rămase două zile la ei. A treia zi se 
hotări să plece şi porni acasă. lar când sosi, dădu 
drumul vitelor primite de la ginerele său şi i le 
trimise înapoi şi-i mai trimise încă două sute pe 
deasupra. 

Astfel, fiica şi soţul ei putură să trăiască 
multe zile în bună pace şi fericire. 

Băiatul rătăcit 

Un om avea trei fii. Cel mai mare se duse 
odată cu mama lui să dezgroape nişte bulbi. În 
apropiere găsi un bulb şi zise: 

— Vai, aici e un bulb atât de frumos, ca 
fratele meu cel mic. 

— Cum poate un bulb să fie atât de frumos ca 


un pui de om? îl certă mama sa. 

El ascunse bulbul, iar mama sa strânse la un 
loc tot ce adunase şi plecă acasă. 

Băiatul puse bulbul într-o scorbură de copac 
şi-i şopti ceva numai de el ştiut. Din bulb crescu 
un lujer, iar lujerul se preschimbă în copil. 

Când mama pregătea mâncare, fiul cel mare 
o lua şi pleca nu se ştie unde. 

Aşa făcu o zi, două, nouă şi cu vremea începu 
să slăbească. 

Mama şi tatăl său vedeau cum se topeşte şi-l 
întrebară: 

— Fiule, ce faci tu de slăbeşti aşa tare? Unde 
merge mâncarea pe care ţi-o dăm noi? 

Fraţii lui mai mici, într-o zi, se uitau cum le 
pregăteşte mama mâncarea. Cel mare primi 
partea lui, dar n-o mâncă şi plecă iar cu ea. Fraţii 
îl urmăriră de departe şi în timp ce-l pândeau 
văzură cum o pune într-o scorbură de copac. 

Atunci se întoarseră acasă şi-i spuseră mamei 
lor: 

— Noi am văzut cum a dus mâncarea în 
scorbura unui copac şi a dat-o unui copil care se 
află acolo. 

Dar ea le răspunse: 

— Ce copil să fie acolo care obişnuieşte să 
locuiască într-o scorbură de copac? 

— Ei bine - ziseră ei - o să te ducem acolo să 
te încredinţezi singură. 

Şi ei o conduseră pe mama lor acolo şi-i 
arătară locul. 

— Ia te uită, un copil mic! 

Şi femeia nu ştiu cum se repezi să-l ia şi ucise 


copilul din greşeală. 

Când băiatul cel mare văzu pruncul fără viaţă 
se întoarse acasă şi se puse pe plâns. Atunci ei îl 
întrebară: 

— De ce plângi? 

El răspunse: 

— Din pricina fumului. 

Atunci cei din casă îi ziseră: 

— Aşază-te acolo, mai spre fundul colibei. 

Dar el se puse din nou pe plâns. Ei iar îl 
întrebară: 

— De ce plângi întruna? 

— De nimic, decât de fum! 

— Atunci ia scaunul tatălui tău şi aşază-te pe 
el în curte. 

El luă scaunul tatălui, se aşeză pe el în curte, 
dar iar se puse pe plâns, apoi zise: 

— Scaune, ridică-mă în înălţimi, ca frânghia 
cu care tatăl meu atârnă butoiaşul cu miere în 
pădure. 

Atunci scaunul se înălţă şi el rămase agăţat 
de un copac. 

Atunci fraţii lui mai mici ieşiră în curte şi 
văzură cum el se înalţă în văzduh. lIntrară şi 
spuseră mamei lor: 

— Fratele nostru a plecat în cer! 

Dar ea le răspunse: 

— Cum să plece fratele vostru mai mare în 
cer? Se află oare vreun drum care să urce acolo, 
sus? 

Iar ei îi răspunseră: - Vino să vezi! 

Atunci mama veni şi văzându-l urcând în cer 
strigă: 


— Întoarce-te, copilul meu drag, întoarce-te! 

— Nu mă mai întorc, îi răspunse băiatul cel 
mare. Atunci fraţii lui mai mici strigară: 

— Fratele nostru, vino acasă, vino i iar el le 
răspunse: 

— Eu nu mă mai întorc, fraţii mei! Atunci 
tatăl lui veni şi strigă: 

— Băiete, aici este hrana ta! 

Dar el îi răspunse: 

— Nu o mai vreau, tată! 

Veniră toţi din familie şi-i ziseră: 

— Vino, vino acasă, te rugăm! 

Unchiul lui veni şi el şi începu să-i cânte: 

— Vino, Vino acas! Unde noi am rămas! 

— Iar eu nu mă mai întorc, unchiul meu! îi 
răspunse băiatul. 

Apoi dispăru şi nimeni nu-l mai văzu. 

Acolo în înălţimea norilor întâlni nişte oameni 
care adunau lemne şi-i salută: 

— Bună ziua, culegătorilor de vreascuri! 
Arătaţi-mi drumul către regele lunii! 

Ei răspunseră: 

— Adună ceva lemne, apoi îţi vom arăta 
drumul. 

El le cără lemne pentru foc şi ei îi spuseră: 

— Du-te mai departe până ce vei întâlni pe cel 
ce coseşte iarba. 

El merse mai departe şi întâlni acolo o lume 
care se hrănea cu mâncare nefiartă. li întrebă pe 
oameni: 

— De ce nu gătiţi mâncarea la foc? 

Dar ei îi răspunseră 

— Ce înseamnă asta foc? 


El le spuse: 

— Cu el se fierbe mâncarea pe care voi o 
mâncaţi crudă. 

Dar ei îi ziseră: 

— Noi nu ştim nimic despre foc, omule! 

El răspunse: 

— Dacă eu vă voi pregăti bucate gustoase la 
foc, voi ce-mi veţi da în schimb? 

Regele lunii vorbi: 

— Îţi vom da ca plată vite şi viței. 

Atunci băiatul le spuse: 

— Adunaţi-mi multe lemne şi eu vă voi aduce 
focul! 

Ei adunară lom ne şi le duseră în dosul casei 
„să nu fie văzuţi de Jumo. lar băiatul, cu o creme 
ne şi o iască, aprinse focul acolo, în dosul casei. 

Lemnele luară foc, iar el puse banane verzi la 
copt, apoi spuse către regele lunii: 

— Încearcă să mănânci bananele astea pe 
care le-am copt la foc. 

Regele lunii mâncă bananele şi văzu ce gust 
bun au. 

Apoi-băiatul puse la fript carnea şi zise 
regelui: 

— Mănâncă şi carne friptă! 

Şi regele văzu cât era de gustoasă. Atunci el 
fripse din toate bucatele ce le aveau. 

Regele lunii porunci să se adune toată lumea 
şi hotărî să i se dea o răsplată şi să cumpere foc 
de la el. 

Lumea îl întrebă pe rege: 

— Şi ce trebuie să i se dea? 

Regele răspunse: 


— Unul să-i aducă un bou, altul o capră, altul 
ţesături din bumbac. 

Ei aduseră toate aceste lucruri, iar băiatul le 
împărţi tuturor focul, iar ei plecară să-şi 
pregătească mâncarea. 

Atunci el spuse: 

— Cum aş putea să mai ajung acasă dacă nu 
trimit veşti? 

Şi dădu poruncă tuturor păsărilor să vină la 
locul unde se găsea el. 

Atunci el îl întrebă pe sturz: 

— Dacă te-aş trimite ca vestitor în ţara mea, 
ce-ai spune tu acolo? 

— Am să spun că băiatul lor cel mare va veni 
poimâine, adică ziua după mâine. Puneţi-i grăsime 
în lingură. 

— E bine, poţi pleca! 

Sturzul plecă şi ajunse la gosnodăria tatălui 
lui, unde spuse: 

— Băiatul vostru cel mare vă trimite vorbă că 
va veni poimâine, adică ziua care vine după mâine. 
Puncţi-i grăsime în lingură! 

Şi tatăl se ridică, merse în curte şi spuse: 

— Ce fel de fiinţă e asta care strigă aci în 
curte că fiul meu va veni poimâine. El este de mult 
pierdut îşi alungă pasărea care ajunse înapoi şi-i 
spuse băiatului: 

— Am fost acolo! 

— Nu, nu cred c-ai fost acolo! Dacă ai fost 
spune-mi ce se întâmplă acasă la mine! Du-te încă 
o dată şi, când te întorci, ia bastonul tatălui meu şi 
vino cu el înapoi, ca să recunosc că ai fost acolo. 

Sturzul se duse a doua oară, răpi bastonul şi 


veni cu el. 

Copiii din casă îl văzură cum răpeşte 
bastonul, dar nu-l putură ajunge, aşa că el i-l 
aduse băiatului, care cunoscu că într-adevăr 
sturzul fusese acolo. 

Acum îi spuse: 

— Mă voi pregăti şi eu de drum. 

Fu lăsat să plece cu toate vitele lui. Pe drum 
se simţi obosit şi vru să se odihnească. În turmă 
avea un taur care îi zise: 

— De vreme ce eşti atât de obosit, ce-mi, dai 
dacă încaleci pe mine? Dacă te iau pe spinarea 
mea când eşti atât de obosit, ai să mai mănânci 
din carnea mea? 

El răspunse: 

— Eu n-am să mănânc din carnea ta! 

Apoi se urcă în spinarea taurului şi merse 
cântând: 

„Nu-mi, lipseşte nicio avere. 

Vitele sunt ale mele. 

Boii sunt ai mei!” 

Astfel se întoarse el acasă, la mama şi tatăl 
lui. li spuse mamei sale ce înţelegere avea cu 
taurul. Când taurul îmbătrâni, tatăl său îl tăie, iar 
mama sa zise: 

— Trebuie oare ca taurul acesta, cu care fiul 
meu s-a trudit atâta, să fie mâncat fără ca şi el să-i 
guste carnea? Şi ascunse carnea în chiupul cu 
miere. 

Apoi frământă făină, luă carnea, o puse la 
mijloc încetişor. După ce coapse o turtă o aduse 
fiului ei şi el o gustă. Pe când mânca, turta zise 
către el: 


— Îndrăzneşti să mănânci din mine care te- 
am purtat în spate? Să fii şi tu mistuit, după cum 
tu mă mistui pe mine acum. 1 

Atunci băiatul cântă: 

„Mama mea, nu te-am rugat 

Să nu-mi dai carnea taurului s-o mănânc?” 


Şi când gustă a doua oară, parcă i se tăiară 
picioarele. 

Dar el tot cânta: 

„Mama mea, nu te-am rugat adânc 

Să nu-mi dai carnea taurului s-o mănânc 1”. 

În acelaşi timp el înghiţi toată turta. Şi 
deodată se prăbuşi şi se sfârşi cu totul. 

POVESTE CEHA 

repovestită de STELA VASILIU 

Feciorul călător într-un sat era un ţăran 
sărac, care avea un singur fiu. Era atât de sărac, 
încât cu greu putea să-i asigure fiului hrana 
zilnică, aşa că, atunci când băiatul a crescut mare, 
tatăl, într-o zi, i-a spus: 

— Dragul meu băiat, ai crescut mare, numai 
eu ştiu cu câtă greutate. Dar acum a sosit timpul 
să te duci să cunoşti lumea. 

— Eu nu sunt pregătit pentru asta, răspunse 
fiul. 

Dar tatăl nu se dădu bătut şi-atunci fiul, 
văzând că nu are de ales, îi spuse: 

— Bine, te ascult, dar te rog să-mi spui cum 
să fac un toiag care să cântărească cinci chintale. 

— La ce ţi-e bun un toiag aşa de greu, mai 
bine să faci un baston, care să cântărească doar 
un sfert de chintal. 


Dar băiatul îi spuse că un baston aşa de uşor 
nu va rezista într-o călătorie atât de lungă, încât 
tatăl, neavând încotro, îi făcu pe voie şi-i dădu un 
toiag de cingi chintale, cu care băiatul plecă la 
drum. 

Merse el cât merse, până ajunse într-o 
pădure, unde văzu un om care se chinuia ca o 
parte din brazi să-i tragă afară din pământ, să-i 
lungească, iar pe alţii să-i Vâre mai adânc în 
pământ, să-i scurteze. După ce-i dădu binețe, 
băiatul îl întrebă: 

— Dar bine, omule, ce vrei să faci aici cu atât 
a chin? 

— Uit o co fac, încerc să fac pădurea la fel de 
înaltă, a? la fel ca în vârful muntelui pădurea să fie 
la fel de înaltă ca şi la poalele muntelui. 

Băiatul îi răspunse: 

— După cum văd, dacă ai de gând să faci 
asemenea treabă, înseamnă că ai mare putere. 

— Sunt un puternic, dar nu aşa cum este 
munteanul Janek. 

— Ştii ce m-am gândit? Mai bine să mergi cu 
mine să cunoaştem lumea, decât să munceşti 
singur aici, îi spuse băiatul. 

Şi aşa au pornit amândoi la drum, băiatul şi 
cu Smulgebrad şi nu după multă vreme au văzut 
un om care se sprijinea cu spatele de un munte, 
iar cu picioarele împingea alt munte. Băiatul, plin 
de uimire, strigă: 

— Ia te uită, încă un om puternic! 

Dar tovarăşul lui de drum îi răspunse: 

— Da, şi acesta este puternic, dar munteanul 
Janek este cu mult mai puternic. 


Băiatul îl invită pe acest om numit 
Dărâmămunte să meargă cu ei, să cunoască 
lumea, şi acesta primi. După ce au mai mers ei cât 
au mai mers, au ajuns la marginea unui oraş, unde 
în faţa unei berării stătea berarul, ţinând în mâna 
stângă, deasupra capului, un butoi cu bere din 
care, printr-o ţeavă, îi curgea berea direct în gură 
şi de acolo în burtă. 

Când băiatul îl văzu îi spuse: 

— Bei, ce-i cu tine, se vede că eşti puternic şi 
că poţi să înghiţi cu mare uşurinţă atâta bere. 

Dar berarul îi răspunse: z 

— Este adevărat ce spui, dar este unul şi mai 
puternic decât mine, se numeşte Janek-munteanul. 

— Hai şi tu cu noi, mergem să cunoaştem 
lumea şi-i bine să fim mai mulţi. 

Berarul plecă împreună cu ei şi, după ce au 
mers o bună bucată de drurri, au ajuns la un 
castel părăsit, unde au hotărât să se oprească şi 
să locuiască mai multă vreme. 

Intr-o zi le veni poftă să meargă la vânătoare. 
Acasă, la castel, a rămas doar Smulgebrad, să le 
facă de mâncare. Când mâncarea a fost gata şi a 
aşezat-o pe masă, s-a trezit că a venit un omuleţ 
pe care Smulgebrad l-a întrebat: 


— Cine mai eşti şi tu şi ce cauţi aici? 

Omuleţul, în loc să-i vorbească cum se cuvine, 
îl îngână şi-i răspunse cu aceleaşi cuvinte. 
Smulgebrad se înfurie straşnic şi fără să stea mult 
pe gânduri se repezi la el, dar omuleţul a fost mai 
puternic, i-a coşcovit pielea cu pumnii şi l-a băgat 
sub laviţă. Când tovarăşii lui s-au întors de la 


vânătoare l-au găsit sub laviţă şi au spus: 

— Noi l-am lăsat acasă să facă mâncare, dar 
el a băut şi s-a îmbătat aşa de tare, că a ajuns sub 
laviţă. 

Smulgebrad nu a.încercat să se apere şi nu a 
spus nimic despre păţania lui cu omuleţul. A doua 
zi, rămase bucătar Dărâmămunte şi cu el se 
întâmplă acelaşi lucru că îşi cu celălalt. A treia zi, 
rămase berarul, spunând cu îngâmfare: 

— Doar ştiţi că eu sunt în stare să beau un 
butoi cu bere fără să mă ameţesc, aşa că nici 
astăzi nu voi păţi nimic. 

Dar numai lauda a fost de el că omuleţul l-a 
bătut şi l-a băgat sub laviţă, ca şi pe ceilalţi. 

În ziua următoare, rămase ca bucătar feciorul 
călător, cu toiagul de cinci chintale. 

— Duceţi-vă la vânătoare, eu rămân acasă, 
am să fac mâncare şi am să vă dovedesc că n-am 
să mă îmbăt aşa cum v-aţi îmbătat voi. 

Niciunul din tovarăşii feciorului călător nu 
ştia că acesta era vestitul Janek-munteanul. 

După ce Janek-munteanul a rămas singur, s-a 
apucat de treabă prin bucătărie, când, deodată, a 
apărut omuleţul şi s-a repezit la el. Dar Janek- 
muntean u 1 îl lovi cu toiagul de cinci chintale şi-l 
izbi de perete. Omuleţul nu se dădu bătut, se 
ridică cu greu, îşi scoase barba şi o rupse la fugă. 
Când s-au întors tovarăşii lui Janek, acesta le 
spuse: 

— Abia acum ştiu eu adevărul despre felul 
cum v-aţi îmbătat. Am avut şi eu o întâlnire cu 
omuleţul cel bătăuş, dar l-am învins şi a fugit. În 
schimb, înainte de a fugi, şi-a scos barba pe care-a 


lăsat-o aici, aşa că acum ştiu unde trebuie să-l 
caut şi am să mă duc după el. 

Şi aşa, împreună cu tovarăşii lui, Janek- 
munteanul a plecat pe urmele omuleţului. Au mers 
ei cât au mers, până au ajuns la o râpă mare. 
Acolo Janek-munteanul le-a spus tovarăşilor să-i 
să-l coboare cu frânghia până în fundul râpei. 
Când a ajuns acolo, a dat peste un palat frumos, 
cu camere cum numai la palate poţi să vezi. Într- 
una din camere se afla o fată de-o frumuseţe rară. 
Pe cât era de frumoasă, pe atât era denecăjită. 
Janek-munteanul o întrebă: 

— Spune-mi, fată frumoasă, cu cine stai aici? 

— RLocuiesc cu un omuleţ care m-a răpit din 
lumea de deasupra şi m-a adus aici. Acum 
omuleţul este bolnav, îl doare barba. 

Când auzi Janek-munteanul, iute îl găsi pe 
omuleţul care voia să fugă. Dar nu mai avu când 
fugi, că Janekmunteanul îl trânti la pământ cu 
toiagul şi cu o lovitură îl omori. Apoi îi spuse fetei 
că o va duce iar în lumea de sus. Tare s-a bucurat 
fata şi a mers după el. Janekmunteanul a pus-o 
într-un coş şi le-a făcut semn tovarăşilor săi de pe 
malul râpei, să-l tragă sus. Când fata cea frumoasă 
a ajuns sus, cu toţii s-au îndrăgostit de ea şi nici 
prin gând nu le-a trecut să-l mai aducă sus şi pe 
Janek-munteanul. Bietul Janek se gândise dinainte 
că aşa vor face bunii lui tovarăşi de drum. Când 
aceştia au coborât din nou coşul, Janek a pus în el 
toiagul său de cinci chintale şi câteva pietre şi 
făcu semn să tragă. Când au tras coşul până la 
jumătatea distanţei, au tăiat frânghia şi l-au lăsat 
să cadă, fiind convinşi că astfel Janek-munteanul 


se va lovi de pietre şi va muri. Mare a fost 
supărarea lui Janek-munteanul când s-a văzut 
trădat şi fără nicio putere să mai iasă în lumea de 
sus. Necăjit, a început să se plimbe pe sub pământ 
şi mergând aşa, fără nicio ţintă, începu o ploaie 
mare. Se uită în jur să vadă unde-ar putea să se 
adăpostească, şi dădu cu ochii peste un cuib de 
pasăre, în care puişorii nu se puteau feri de 
ploaie; îi fu milă de puişori şi-i acoperi cu haina sa. 
După puţin timp veni tatăl puişorilor, care-i spuse: 

— Am văzut că ai avut milă de copiii mei, 
înseamnă că eşti un om bun, aşa că meriţi ca la 
rândul meu să te ajut să ieşi de aici. Pentru asta, 
să iei cu tine două bucăţi de carne şi un butoi cu 
apă; atunci când o să mă uit spre dreapta, trebuie 
să-mi dai o bucată de carne şi apă, iar când o să 
mă uit spre stânga, să-mi dai altă bucată de carne 
şi apă. 

Zis şi făcut, pasărea l-a luat în spinare pe 
Janekmunteanul, împreună cu cele două bucăţi de 
carne, butoiul cu apă şi toiagul şi a început să 
zboare spre lumea de sus. Când pasărea se uită 
spre dreapta îi dădu să mănânce o bucată de 
carne şi să bea apă, iar când se uită spre stânga, 
din nou îi dădu cealaltă bucată de carne şi apă. În 
scurtă vreme se termină şi carnea şi apa, iar 
drumul era lung şi greu. Pasărea se mai uită când 
la dreapta când la stânga dar Janek-munteanul şi 
vedea cum pasărea slăbea şi îşi pierdea puterea. 
Atunci Janek-muntearlul s-a hotărât s-o salveze; şi- 
a tăiat din pulpa piciorului drept, apoi din pulpa 
piciorului stâng, şi a dat, păsării să mănânce. 
Pasărea se întări şi l-a dus pe Janek în lumea de 


sus. După ce se odihniră pe pământ, pasărea îl 
întrebă: 

— Spune-mi, ce fel de carne mi-ai dat după ce 
ai terminat bucăţile luate la plecare? 

— Ei, ce să-ţi mai spun acum, te-am salvat şi 
cu cum am putut, doar trebuia să ajungem pe 
pământ, spuse Janek şi-i arătă pulpa din care 
tăiase. 

Când auzi pasărea de sacrificiul făcut de 
Janek-muntcanul, pe loc scuipă din burtă bucăţile 
din carnea lui, le unse cu o iarbă fermecată şi le 
lipi la loc. După aceea, pasărea îşi luă zborul, se 
învârti de trei ori în jurul lui Janek-munteanul şi 
plecă apoi spre cuibul cu puişorii săi. 

Janek-munteanul plecă spre castel, unde 
tovarăşii lui care-l trădaseră tocmai se pregăteau 
să se aşeze la masă împreună cu fata. Când l-au 
văzut pe Janek-munteanul, au început să tremure 
de frică, încercând să fugă. Acesta le spuse: 

— Va să zică, aşa ştiţi voi să vă purtaţi cu 
mine, aşa ştiţi voi să fim tovarăşi! Aţi vrut cu toţii 
să mă omorâţi, să scăpaţi de mine aşa că, după 
faptă şi răsplată. 

Şi spunând aceasta, îi lovi pe rând cu toiagul 
de cinci chintale şi-i trimise pe lumea cealaltă. Pe 
fata cea frumoasă o luă de soţie şi trăiră fericiţi 
până la adânci bătrâneţi. 

POVEŞTI CHINEZE 

repovestite de LI-YU-GIU 

Pisica, tigrul şi şoarecele 

Se spune că odată, tare de mult, lumea 
animalelor nu avea un rege. Tigrul era mai blând 
dec it căprioara, mai domol decât boul şi mai prost 


decât porcul. Astfel că era mereu insultat, muşcat, 
zgâriat, mai ales de către maimuţă şi vulpe. De 
aceea, pe blana tigrului, care la început era doar 
de culoare galbenă, apărură numeroase pete şi 
dunguliţe. 

Într-o zi, nemaiputând îndura atâta umilinţă, 
tigrul se duse la pisică să înveţe o meserie. Pe 
vremea aceea pisica era dascălul tuturor 
animalelor. De la ea învățase maimuța să zgârie, 
lupul să sfâşie, câinele să miroaszi, bivolul să 
lingă... 

Degeaba o imploră tigrul, pisica nu mai voia 
să înveţe pe nimeni; foştii ei elevi, nu numai că nu 
o mai salutau, dar nu mai recunoşteau că ea le 
fusese dascăl. De aceea, pisica refuză rugămintea 
tigrului. 

Foarte amărât, tigrul se întorcea acasă. 
Trecând pe lângă vizuina şoarecelui, acesta îl 
întrebă de ce este atât de cătrănit. Tigrul îi povesti 
printre lacrimi toată durerea şi umilinţa lui. 
Şoarecelui i se făcu milă de bietul animal. Cum 
era isteţ din fire, se gândi un pic şi găsi o cale 
pentru a-l ajuta pe tigru. Săpă în perete o bortă şi 
îl ascunse acolo pe tigru, pentru a vedea şi învăţa 
lecţiile pe care pisica le dădea pisoilor să-i Din 
ascunzătoarea sa tigrul vedea totul fără a fi însă 
văzut. 

Deoarece pisoii erau încă foarte mici, pisica îi 
învăţa în fiecare zi doar trei lucruri: năvălirea, 
lovirea cu picioarele dinapoi şi forfecarea. 

În câteva zile tigrul învăţă aceste mişcări şi 
plecă din ascunzătoare. Într-o zi, el se întâlni cu 
pisica şi îi strigă: 


— Bună ziua, domnule dascăl! Şi pe loc îi 
arătă tot ce învățase. Pisica rămase peste măsură 
de uimită. 

— Dar de unde ai învăţat tu aceste lucruri? 

Atunci tigrul îi povesti cum fusese ajutat de 
şoarece. Văzând atâta silinţă la tigru, pisica îi 
spuse: 

— Păcat! ştii prea puţin. Dacă tu ai învăţa 
totul, ai put & a deveni regele animalelor. 

Tigrul făcu o plecăciune adânca în faţa pisicii 
şi o rugă din nou să-l înveţe şi pe el tot ce ştie. În 
sfârşit, pisica se înduplecă. 

Ea îl învăţă pe tigru - cum să miroasă, să 
sfâşie, să lingă. Dar el nu era un animal prea 
răbdător. Curând începu să se plictisească. De lins 
şi zgâriat învăţă numai pe trei sferturi, iar de 
mirosit şi sfâşiat numai un sfert. În schimb, învăţă 
foarte bine cum să-şi zbârlească părul, cum să-şi 
holbeze ochii, astfel încât orice animal care-l 
vedea să înlemnească de frică. Tigrul văzu că 
aceasta este cea mai de preţ însuşire pe care o 
învățase. Astfel deveni el discipolul pisicii. 
Oriunde mergea, o purta pe spatele său cu mare 
cinste. Într-o zi, îi văzu şi şoarecele. Vorbăreţ fiind, 
nu se putu stăpâni şi spuse batjocoritor: 

— Dascălul tigru, discipolul pisicii! Cel mare 
este condus de cel mic. 

Deşi tigrul învățase toată măiestria sa de la 
pisică, auzind spusele şoarecelui, sufletul său se 
întunecă de mânie. 

Într-o zi, pe când mergea spre munte cu 
pisica în spinare, el o trânti jos şi năvăli asupra ei, 
încercând s-o omoare. Deşi rănită, pisica reuşi să 


se caţere într-un copac. Astfel scăpă cu viaţă, 
deoarece acest lucru nu-l învățase pe elevul său. 
Tigrul, lipit de o stâncă, strigă furios: 

— Pisica moartă să fie aruncată în copac! 

Mânioasă foc, pisica strigă la rândul său: 

— Tigrul mort să fie lipit de perete! 

Şoarecele, aflând că între tigru şi pisică nu 
mai sunt relaţii de prietenie, fugi de la munte. De 
atunci, el iese după hrană numai noaptea, pentru 
a nu fi prins de pisică. Dar nici aşa nu scapă: când 
îl prinde, pisica îl mănâncă. 

De atunci, tigrul a rămas rege în pădure 
peste celelalte animale. Şi tot de atunci a apărut 
duşmănia de moarte între şoarece, pisică şi tigru. 

Oamenii, la rândul lor, respectă şi ei 
neînţelegerea acestor animale: când găsesc o 
pisică moartă, ei o aruncă într-un COpac, iar când 
vânează câte un tigru, mai întâi îl lipesc de perete 
şi apoi îl jupoaie. 

Iar tigrul cel grăbit nu a învăţat nici până în 
ziua de azi să se caţere într-un copac. 

Î 

Voinicul şi tigrii 

Doi tigri uriaşi se luptau într-o zi pe culmea 
unui munte, umplând împrejurimile cu răcnetele 
lor fioroase. 

Un luptător voinic şi neînfricat, aflat prin 
apropiere, scoase sabia din teacă şi se repezi cu 
gând să ajungă la ei şi să-i răpună pe amândoi. 

Un înţelept ieşit din întâmplare în calea 
voinicului îl întrebă pe acesta încotro se grăbeşte, 
cu cine vrea să se lupte. - Nu vezi? răspunse 
voinicul. Vreau să folosesc prilejul să omor doi 


tigri dintr-o singură lovitură. Nu pot lăsa să-mi 
scape ocazia de a-mi face cunoscută în toată 
lumea vitejia fără seamăn. 

— Bine, bine, răspunse înțeleptul, zâmbind cu 
înţelegere. Numai nu ştiu dacă ai băgat de seamă 
că tu eşti unul singur, iar pe munte sunt doi tigri. 
Sau poate ai de gând să le serveşti drept o masă! 
Nici pe o măsea nu le-ai ajunge. Şi, ia spune, cum 
le vei nimeri capetele în învălmăşeala luptei? Dacă 
ai avea şi mintea ageră pe cât ţi-e braţul de tare, 
nu te-ai grăbi aşa. Ai aştepta până ce tigrul mai 
slab va fi sfâşiat de cel mai puternic, care va 
rămâne şi el rănit rău. Atunci vei răpune cu puţină 
trudă fiara rămasă, fără să-ţi pui viaţa în joc. Cât 
despre mândrie, va fi la fel de mare, căci vei avea 
doi tigri morţi, iar tu vei fi cu totul nevătămat... 

Voinicul nostru îl invită pe omul cel înţelept la 
el acasă, îi mulţumi şi-l dărui însutit. 

Răzbunarea iepurelui 

Odinioară iepurele şi leul trăiau laolaltă. Cu 
toate că erau vecini, leul era foarte îngâmfat şi tot 
timpul se lăuda că el este puternic, dispreţuia pe 
iepure, îl ocăra adesea şi îl speria. Iepurele nu-l 
putea înghiţi şi se gândi să se răcorească, zicându- 
i: 

— Am întâlnit undeva un animal la fel ca tine, 
care mi-a spus: „Dacă este vreun animal mai 
curajos ca mine, cheamă-l să vină să ne luăm la 
întrecere şi dacă nu îndrăzneşte, atunci să mi se 
supună şi să mă slujeascăl. 

Aceste vorbe ar supăra pe oricine. Atunci leul 
l-a întrebat pe iepure: 

— Nu i-ai vorbit despre mine? 


Iepurele i-a răspuns: 

— Dacă nu-i pomeneam despre tine era mai 
bine. Mi-a vorbit de sus, a spus multe vorbe urile 
şi printre altele că nu te-ar lua nici ca slujitor. 

Leul s-a înfuriat şi-a întrebat în grabă: 

— Unde-l găsesc? 

Iepurele l-a dus pe leu dincolo de munte; apoi 
i-a arătat o fântână adâncă. 

— Acolo este. 

Leul a mers la fântână, s-a uitat mânios 
înăuntru şi deodată a văzut că duşmanul seamănă 
leit cu el, are ochii holbaţi de furie. Leul a urlat o 
dată şi duşmanul a urlat de asemenea. Leului, de 
mânie, i s-a ridicat părul măciucă, şi duşmanului 
la fel. Leul rânjea colții amenințând pe duşman, 
iar celălalt îl maimuţărea. 

Nemaiputându-şi stăpâni, mânia, leul săltă 
odată şi a sărit cu toată puterea în fântână. 

Şi astfel îngâmfatul a căzut în adânc şi acolo 
a rămas. 

Maimuţele şi lăcustele 

La început toate animalele vorbeau. Lăcustele 
locuiau la câmpie şi maimuţele au venit să le 
ceară locul, zicându-le: 

— Voi sunteţi mici, trebuie să locuiţi în munţi, 
noi suntem mari, trebuie să locuim la câmpie. 

Lăcustele ziseră atunci: 

— Strămoşii noştri au locuit la câmpie, de 
aceea şi noi locuim la câmpie, nu ne mutăm în 
munţi... 

— Bine! ziseră maimuţele, nu ne daţi 
ascultare. Să ne batem şi cine este mai puternic 
va locui în câmpie. 


Neavând încotro, lăcustele încuviinţară. 

— Dacă vreţi să ne batem, veniţi mâine după- 
amiază. A doua zi, cum se lumină de ziuă, 
maimuţele, fiecare cu câte o bâtă, coborâră din 
munţi. 

Când ajunseră la câmpie, strigară: 

— Lăcustelor, unde sunteţi? Veniţi repede! 

Lăcustele răspunseră: 

— E prea multă rouă, nu ne batem, să 
aşteptăm să iasă soarele. 

În curând a ieşit soarele şi de îndată ce rouă 
de pe corpul lăcustelor s-a uscat, lăcustele au 
chemat maimuţele. 

Maimuţele au umplut câmpia şi au strigat: 

— Hai să ne batem! Lăcustele le-au răspuns: 

— Bine! 

Lăcustele le-au sărit maimuţelor pe vârful 
nasului. O maimuţă a spus prietenei sale: 

— Dragă, pe vârful nasului tău stă o lăcustă, 
te rog să nu te mişti, aşteaptă s-o omor. 

Spunând aşa şi-a ridicat bâta şi a lovit nasul 
prietenei, iar lăcusta a sărit repede. 

Maimuta care primise lovitura a murit pe loc. 

Lăcustele săreau de colo-colo, iar maimuţele, 
în urmărirea lor, loveau în toate părţile şi se 
omorau unele pe altele. 

Nicio lăcustă nu a fost rănită. Până la urmă a 
rămas numai o maimuţă. 

— Unde vrei să locuieşti, în munţi sau la 
câmpie? La urma urmelor, cine este mai puternic? 

Maimuţa a răspuns cu amărăciune: 

— Mi-e teamă de voi, nu vreau să mai cobor 
din munţi. 


Lăcustele au întrebat-o iar: 

— Vrei să locuieşti în munţi sau la câmpie? 

Atunci maimuța le zise răspicat: 

* — Am pierdut, nu voi locui la câmpie. 

Povestea casei 

Toate acestea s-au întâmplat dertiult, demult 
şi nici chiar străbunii noştri n-ar mai şti de ele. 
Atunci pretutindeni erau numai munţi şi dealuri 
după dealuri. Oamenii locuiau în peşteri şi aveau 
ca prieteni păsările şi animalele. 

Într-o bună zi, oamenii, păsările şi animalele 
au pornit împreună după hrană şi au mers, au tot 
mers, până când au dat de o câmpie. 

Deodată vremea s-a schimbat, s-a pornit 
furtuna şi a început să cadă o grindină cât 
pumnul. Negăsind niciun adăpost, toţi s-au ales cu 
capul spart şi cu oasele rupte. Oamenii erau răniţi, 
păsările cu penele jumulite, iar animalele cu 
blănurile crâmpoţite. Dintre toţi cei care au stat în 
câmpie în timpul furtunii, numai un flăcău, un 
dragon şi un tigru au scăpat teferi, pentru că s-au 
vârât într-o peşteră. Peştera s-a umplut repede cu 
apă şi n-au mai găsit niciun loc ca să se ferească. 
Flăcăul, dragonul şi tigrul s-au sfătuit ce s-au 
sfătuit şi s-au hotărât să-şi dureze singuri un 
adăpost - o casă - unde să se ascundă când 
vremuieşte. Tigrul a adus fin, dragonul a adus 
buşteni, flăcăul a făcut un cuţit din piatră, o 
frânghie din cânepă, toţi într-un gând şi-o inimă 
au clădit o colibă trainică, bucurându-se că vor 
locui în ea. N-a trecut mult şi dragonul s-a gândit 
că ar fi bine să rămână numai el în colibă. Tigrul 
avea aceleaşi gânduri, dar niciunul nu ştia cum să- 


i dea afară pe ceilalţi doi, de aceea adesea se 
certau pentru fleacuri şi fiecare se simţea prost. 

Într-o zi au luat o hotărâre - cel care va fi în 
stare să-i scoată pe ceilalţi doi afară din casă, fără 
să facă uz de forţă, va rămâne în casă. Tigrul a 
fugit primul afară, zicând: 

— Am să urlu, am să dau din coadă, am să 
stârnesc vântul şi o să vedeţi dacă n-o să vă 
speriaţi! 

Cum a terminat de vorbit, a strigat din toate 
puterile, iar ecoul a răsunat atât de tare în munţi 
şi-n văi, încât te asurzea. În clipa în care a dat din 
coadă, pietrele şi nisipurile s-au clintit, iar 
vârfurile munţilor se clătinau atât de tare, de 
credeai că se vor prăbuşi. Omul şi dragonul, de 
spaimă, s-au ghemuit într-un colţ al casei, nu 
îndrăzneau să facă nicio mişcare, darmite să mai 
iasă afară. Tigrul, văzând că nu-i poate scoate din 
cuib, s-a întors în casă. Al doilea care a arătat ce 
poate a fost dragonul. A fugit afară şi a strigat cât 
a putut de tare: 

— Voi aduce fulgerul, ploaia cu găleata şi 
tunetele, şi am să văd dacă vă speriaţi sau nu! 

Acestea fiind zise, a chemat norii plumburii şi 
într-o clipă s-a revărsat o ploaie cu găleata, cu 
fulgere şi trăsnete peste munţi şi văi, care lua 
totul în cale. 

Omul şi tigrul s-au ascuns în casă, răsuflarea 
li s-a tăiat de spaimă şi niciunul nu îndrăznea să 
iasă afară. 

Dragonul, văzând că nu-i poate clinti, s-a 
întors în casă. Tigrul şi dragonul nu mai pridideau 
lăudându-şi puterile şi priceperea. Ultimul la rând 


a fost flăcăul. A fugit în spatele casei şi a vorbit 
molcom: 

— N-am să strig, n-am să dau din coadă, n-am 
să stârnesc vântul şi furtuna, nu voi aduce fulgerul 
şi trăsnetul, mă voi folosi doar de puţin jar. 

După ce vorbi astfel a şi luat puţin jar şi a 
aprins coliba. Dragonul şi tigrul au ieşit în mare 
grabă afară din casă. Tigrul a fugit în codri iar 
dragonul s-a ascuns în fundul mării. Flăcăul îndată 
a stins focul şi a reclădit coliba. 

De atunci oamenii locuiesc în case. 

Phonixul cu două capete 

Odată, trăiau doi tineri. Cum erau de-o seamă 
şi buni prieteni -, se hotărâseră să-şi trăiască viaţa 
împreună, să muncească laolaltă şi să împartă tot 
ce aveau pe din două. Dacă vreo împrejurare îi 
despărţea, îşi duceau dorul şi abia aşteptau să se 
revadă. Dar după o vreme, unul dintre ei s-a 
îmbolnăvit şi a murit. Celălalt a fost atât de 
îndurerat, încât a căzut la pat şi în scurtă vreme a 
murit şi el. După moarte, cei doi prieteni s-au 
transformat într-o pasăre phonix cu două capete, 
care avea patru picioare, patru aripi, dar un 
singur, trup. Astfel prietenia lor nedespărţită a 
continuat şi oriunde se duceau erau împreună. Cât 
era ziulica de mare umblau prin pădure şi 
ciuguleau seminţe şi fructe. 

Un vânător, umblând el prin pădure, a zărit 
phonixul cu două capete, care tocmai ciugulea 
nişte fructe într-un pom şi a observat cum unul din 
capete, după ce găsea fructe coapte, nu le mânca 
de unul singur, ci lăsa şi pentru celălalt. Văzând că 
ţin aşa de mult unul la altul nu s-a mai îndurat să 


împuşte această pasăre ciudată. 

Când s-a întors acasă, a povestit la toată 
lumea cele văzute şi astfel povestea phonixului cu 
două capete s-a răspândit până departe. Aşa se 
face că până la urmă a aflat şi împăratul, care a 
trimis un maestru de vânătoare în pădure să 
prindă phonixul. 

După ce a umblat zile în şir prin pădure, în 
sfârşit, într-o dimineaţă a descoperit phonixul cu 
două capete tocmai când ciugulea fructe. 

A ridicat puşca şi a ochit, însă când era gata 
să tragă, phonixul cu două capete a zburat pe alt 
pom. Demnitarul curţii a ochit din nou, dar 
pasărea a zburat iar. Povestea s-a repetat de 
câteva ori şi maestrul de vânătoare nu mai ştia ce 
să facă. Când s-a înnoptat, nemaiavând încotro, 
resemnat şi abătut, a pornit-o spre casă, cu puşca 
pe umăr. Pe drum, tot frământându-se ce să facă, 
până la urmă i-a venit o idee. S-a apucat să 
împletească laţuri multe şi înainte de a se lumina 
de ziuă a pornit-o spre pădure şi a pus laţurile pe 
crengile pomilor cu fructe. Abia s-a crăpat de ziuă 
şi într-adevăr phonixul cu două capete a venit 
după hrană. 

Dar vai! Piciorul i-a fost prins într-un laţ şi n-a 
mai putut să zboare. 

Curteanul a luat phonixul şi l-a dus 
împăratului, care a dat ordin să fie pus într-o 
colivie aurită şi să i se dea apă îndulcită şi cele 
mai alese fructe şi seminţe. 

Şi aşa, chiar şi acum, când phonixul era ţinut 
în colivie, cele două capete se iubeau ca şi mai 
înainte. Când mâncau - mâncau împreună, când 


beau, beau împreună. 

Impăratul, văzând cât se iubesc, a început să 
le pizmuiască tot mai mult şi s-a gândit să le 
despartă, să fie doi phonicşi. De aceea dădea 
numai unui cap de mâncare, lăsându-l pe celălalt 
nehrănit. Cel căruia i se dădea să mănânce, 
văzând că celălalt nu mănâncă, nu mânca nici el 
nimic, cu toate că era silit în fel şi chip. 

Atunci împăratul s-a mâniat că phonixul nu-l 
ascultă şi a pus să se bată gongul pentru adunarea 
curtenilor. 

Când: s-au strâns toţi curtenii la palat, 
împăratul grăi: 

— Care dintre voi vă putea să despartă cele 
două capete ale acestui phonix, încât să se 
transforme în doi phonicşi, acela va primi 
jumătate din împărăție. 

Atunci un curtean, a păşit înainte şi a spus: 

— Dacă Măria ta se va ţine de cuvânt eu sunt 
gata să încerc, însă trebuie să-mi îngăduiţi să iau 
phonixul acasă şi într-o lună, fără îndoială, voi 
putea îndeplini dorinţa Luminăţiei talie. 

Impăratul i-a dat îngăduinţa şi a făgăduit că-l 
va răsplăti pe curtean aşa cum spusese. 

Curteanul, cum a ajuns acasă, a pus colivia 
sub streaşină şi a început să hrănească cu multă 
grijă phonixul. Toată ziua stătea lângă colivie şi 
urmărea cum ciugulesc cele două capete, 
gândindu-se mereu cum să facă să le despartă şi 
să dobândească jumătate din împărăție. 

Observându-le cu atenţie zile de-a rândul, a 
descoperit că uneori cele două capete se întorceau 
în direcţii opuse, şi s-a gândit să folosească acest 


prilej pentru ca să-i despartă. 

A doua zi, cum a văzut că cele două capete se 
întorc, depărtându-se unul de altul, s-a dus 
imediat spre unul din capete şi i-a şoptit încetişor: 
„Şu, şu, şu”. Apoi repede a intrat în casă. Celălalt 
cap când s-a întors a întrebat: 

— Ce ţi-a spus curteanul? 

Capul căruia îi şoptise curteanul a răspuns: 
„A spus ceva ce nici eu nu ştiu”. 

Şi a doua zi, şi a treia zi, curteanul de îndată 
ce vedea că cele două capete ale phonixului se 
întorc se apropia de capul cu care vorbise prima 
dată şi-i şoptea la ureche: 

„Şu, şu, şu!” Şi imediat intra în casă. 

Celălalt cap se întorcea mereu şi întreba: „Ce 
ţi-a spus curteanul? Spune-mi să ştiu şi eu”. 

Cel care auzise şoaptele curteanului nu ştia 
ce să-i spună, căci nu înţelegea nici el nimic, şi de 
aceea răspundea: 

„A spus ceva ce nici eu nu ştiu”. 

Până la urmă prietenul său drag, plin de 
îndoială, i-a răspuns: 

„Sunt sigur că vrea să mă ucidă! De ce nu 
eşti sincer cu mine 

In zilele următoare curteanul s-a purtat la fel. 
Capul căruia curteanul nu-i vorbea întreba 
întruna: 

„Ce ţi-a spus curteanul?” 

Insă răspunsul pe care putea să-l dea 
prietenul său era acelaşi: 

„A spus ceva ce nici eu nu ştiu!” 

Au continuat aşa multe zile la rând şi cel ce n- 
auzea şoaptele curteanului îşi pierdea din ce în ce 


mai mult încrederea în prietenul său drag şi a 
început să se certe cu el din ce în ce mai mult. 

În cele din urmă, s-au certat rău de tot, s-au 
smucit din toate puterile şi partea de mijloc care-i 
unea s-a desfăcut. Phonixul cu două capete s-a 
transformat în doi phonicşi. Curteanul, văzând că 
a izbuit să-i despartă, nebun de bucurie, a alergat 
la palat, să-i spună. Împăratului şi să-i ceară ca 
răsplată jumătate din împărăție. 

Dar împăratul, se vede, nu era dornic să se 
ţină de cuvânt şi i-a spus doar atât: 

„Nu trebuia să te grăbeşti/6 

A mai încercat de atunci curteanul să-i 
amintească împăratului de făgăduială, dar acesta 
schimba vorba şi până la urmă nu s-a ales cu 
nimic. 

POVEŞTI FRANCEZE 

repovestite de DANA OPRIŢA 

Frumoasa din pădurea adormită 

(După Ch. Perrault) 

Într-un ţinut îndepărtat, al cărui nume nu mi-l 
mai amintesc, au fost odată un împărat şi o 
împărăteasă. Şi erau foarte mâhniţi că nu aveau 
copii, deşi încercaseră toate leacurile ce se puteau 
încerca. Şi iată că, asemeni oricărei dorinţe ce se 
vrea arzător împlinită, într-un târziu, împărăteasa 
născu o fetiţă. Bucuria fu mare şi neasemuită, căci 
ce altceva aduce mai multă fericire într-o casă, 
decât glasurile de copii? Aşa încât împlinirea unei 
astfel de dovinţi se sfârşi printr-o petrecere fără 
seamăn, la care, respectând obiceiurile vremii, au 
fost chemate şi ursitoarele care se aflau atunci în 
acel ţinut. Erau şapte la număr, iar împăratul le 


pregăti talere şi tacâmuri din aur încrustat cu 
diamante şi rubine. Dar, tocmai când petrecerea 
era în toi, apăru o bătrână ursitoare care nu 
fusese chemată, fiindcă, de mai bine de cincizeci 
de ani, nu se ştia nimic de ea. Împăratul îi dădu şi 
ei tacâmuri la fel de preţioase, dar nu mai avea 
încă un taler. Crezând că astfel este dispreţuită, 
bătrâna  murmură câteva amenințări, care 
înspăimântară pe celelalte ursitoare ce se aflau în 
preajma ei. Pentru a împiedica hărăzirea unui 
destin potrivnic tinerei prințese, una dintre ele se 
ascunse, ca să poată rămâne ultima, încercând 
astfel să repare răul pe care bătrâna ar fi putut să- 
l] facă. 

Între timp, ursitoarele începură să o 
înzestreze pe micuța prinţesă cu cele mai alese 
daruri: să fie cea mai frumoasă din lume, 
înţeleaptă şi graţioasă în tot ce face, o dansatoare 
desăvârşită, să ştie cânta din orice instrument şi 
să aibă o voce de privighetoare. Venind şi rândul 
bătrânei ursitoare, aceasta grăi: 

— Prinţesa va muri înţepată de un fus! 

Dar, pe când toată lumea rămăsese îngrozită 
de această cumplită prezicere, apăru ultima dintre 
ursitoare, care spuse: 

— Liniştiţi-vă, prinţesa nu va muri: înţepătura 
fusului îi va provoca un somn ce va dura o sută de 
ani, la capătul cărora un prinţ va veni s-o 
trezească. 

Pentru a împiedica nenorocirea”, împăratul 
dădu poruncă: „Nimeni în împărăție să nu 
folosească şi să nu aibă fuse!” Şi cincisprezece 
ani, viaţa se desfăşură firesc, fără ca nimic s-o 


oprească. Doar că ceea ce trebuia să se întâmple 
se-ntâmplă: într-o zi, pe când împăratul şi 
împărăteasa erau plecaţi, mica prinţesă porni să 
descopere în palat locuri pe care nu le străbătuse 
încă. Ajunse astfel, deschizând uşă după uşă, într- 
o mică încăpere aflată într-un vechi turn. Aici 
locuia o bătrână, care torpea, fără să ştie de 
oprelişte. 

— Ce faci aici? întrebă, mirată, prinţesa. 

— Torc, copila mea, îi răspunse bătrâna, care 
nu o cunoştea. 

— Ah!... Lasă-mă, te rog, şi pe mine, vreau să 
încerc şi eu! 

Şi, fiindcă era puţin distrată sau poate fiindcă 
aşa îi hărăziseră ursitoarele şi nu se putea 
împotrivi, se înţepă la mână şi căzu pe podea fără 
cunoştinţă. Sărmana bătrână încercă în fel şi chip 
să o trezească din leşin, dar nu fu cu putinţă; 
încercară toţi să o readucă în simţiri, în zadar. 
Într-un târziu, împăratul îşi aminti de ursitoarea 
cea rea, iar pentru că îşi dădea seama că nu mai e 
nimic de făcut, o aşezară pe prinţesă pe un pat cu 
broderii de aur şi argint şi se îndepărtară încet, 
plângând. Prinţesa nu-şi pierduse nimic din 
frumuseţea şi gingăşia ei; îşi începuse doar 
somnul cel de o sută de ani, în care avea să-l 
viseze pe prinţul ce trebuia să vină să o trezească, 
alesul inimii ei, care încă nu se născuse. 

Ursitoarea cea bună, care o salvase de la 
moarte, sosi şi ea, nu peste multă vreme, fiind 
foarte grijulie asupra sorții micuţei prințese, pe 
care o îndrăgea tare mult. Se gândi că, atunci 
când se va trezi din îndelungatul ei somn, se va 


afla singură, fără nimeni în afară de visul ei, într-o 
lume necunoscută. Astfel, atinse cu bagheta ei 
fermecată tot ce era fiinţă în acel palat, în afară de 
împărat şi împărăteasă, încât totul rămase 
nemişcat, cufundat într-un somn de o sută de ani, 
unde vremea nu mai vremuia, căci, atunci când ar 
fi fost să se trezească, viaţa ar fi urmat ca şi cum 
nu ar fi trecut mai mult de o clipă. 

După ce-şi sărutară pentru ultima oară copila, 
împăratul şi împărăteasa părăsiră palatul, făcând 
în aşa fel ca să oprească din drum pe oricine ar fi 
voit să se apropie. Ursitoarea cea bună înconjură 
parcul în câteva clipite cu o pădure atât de deasă, 
plină de tot felul de arbori şi tufe de ciulini, încât 
niciun om sau animal nu ar fi îndrăznit să se 
încumete a o străbate. 

Şi cei o sută de ani trecură. Fiul împăratului 
ce domnea în acea vreme, mergând într-o zi la 
vânătoare, întrebă plin de mirare ce erau acele 
turnuri care se înălţau deasupra pădurii dese. Află 
tot felul de poveşti, care mai de care mai ciudate 
şi mai înspăimântătoare, pârta când întâlni un 
ţăran bătrân, care îi spuse ce auzise şi el de la 
tatăl său: că acolo se afla o prinţesă ce fusese 
ursită să doarmă o sută de ani şi că somnul ei îl va 
spulbera un fiu de împărat, căruia îi era sortită. 

Împins de dragoste dar şi de dorinţa 
aventurii, tânărul prinţ porni să străbată desişul 
pădurii. Nu mică-i fu mirarea dezvăluindu-i-se 
încet, încet, taina. Lumea care dormea, în locurile 
şi poziţiile în care fusese vrăjită, îl uimi peste 
măsură, iar, când ajunse la camera unde prinţesa 
îşi săvârşea pedeapsa, rămase fără glas în faţa 


frumuseţii ei neasemuite. Se aşeză în genunchi 
lângă ea şi, fiindcă vraja era pe sfârşite, prinţesa 
deschise ochii şi spuse, plină de tandreţe: ”. 

— Cine eşti? Prinţul meu? le-ai lăsat cam 
mult aşteptat. 

Urmară clipe de neasemuită gingăşie, în care 
îşi mărturisiră dragostea, ce le fusese dăruită de 
atâta amar de vreme. 

Între timp, întreg palatul se trezi. Pregătiră o 
masă la care se serviră bunătăţi de tot felul şi se 
cântară melodii pline de frumuseţe, chiar dacă de 
aproape o sută de ani nu se mai făcuseră auzite. 
Iar prinţesa, care era îmbrăcată într-o rochie ca de 
pe vremea bunicii, nu era cu nimic mai puţin 
fermecătoare. Se căsătoriră îndată, trăind clipe de 
neasemuită fericire. 

În dimineaţa următoare, prinţul plecă spre 
castelul unde părinţii săi trebuie să fi fost tare 
îngrijoraţi din pricina lui. Le spuse că se rătăcise 
în pădure în timpul vânătorii şi fusese nevoit să 
ceară adăpost unui cărbunar, în coliba căruia 
înnoptase. Taţă! său, împăratul, îl crezu, doar pe 
mama sa nu reuşi s-o convingă, mai ales că, în 
zilele şi lunile ce urmară, prinţul mergea la 
vânătoare aproape în fiecare zi. Trecură astfel doi 
ani, timp în care prinţesa născu o fetiţă pe care o 
numiră Zori-de-zi şi un băieţel al cărui nume era 
Ziurel-de-ziuă, căci frumuseţea lui părea şi mai 
strălucitoare decât a surorii sale. 

De ce nu mărturisise părinţilor să-i căsătoria 
cu Frumoasa din pădurea adormită? Mai ales din 
pricina mamei lui, de care se temea, fiindcă se 
trăgea dintr-o familie de oameni cu apucături 


ciudate, sălbatice. De altfel, împăratul o luase în 
căsătorie doar pentru bogăţiile ei. 

După moartea tatălui său, când tânărul prinţ 
deveni el însuşi împărat, îşi mărturisi căsătoria şi 
o aduse la castel pe tânăra sa soţie, împreună cu 
cei doi copii ai lor. 

La câtva timp după aceea, împăratul plecă la 
război împotriva vecinului său, regele 
Cantalabutte. Fiindcă urma să lipsească o vreme 
mai îndelungată, o lăsă stăpână pe mama sa, 
cerându-i să aibă grijă de soţia lui şi de cei doi 
copii. Insă, de îndată ce se văzu puternică, 
împărăteasa-mamă îşi trimise nora împreună cu 
cei doi copii într-o casă din pădure, şi rămase 
acum singură, devenind şi mai rea şi mai 
sălbatică. Până când într-una din seri îi comandă 
bucătarului: 

— Mâine la cină vreau să o mănânc pe micuța 
Zoride-zi! 

— Vai! Măria ta! spuse bucătarul. 

Dar împărăteasa îi repetă cu atâta 
nestăpânită poftă şi cruzime, încât bietul om nu 
mai ştiu ce să-i răspundă. 

Sărmanul bucătar! îşi luă cuțitul cel mare şi 
se duse în camera fetiţei, pe care o găsi jucându- 
se. Zori-de-zi, care abia dacă avea patru ani, veni 
zâmbind să-i sară dee gât şi să-l îmbrăţişeze, 
crezând că i-a adus ceva bun. Plângând, o luă pe 
fetiţă şi o duse la soţia lui, pentru a o ascunde de 
cumplita împărăteasă, cea cu apucături de 
căpcăună! Şi îi găti acesteia un miel, la care 
adăugă un sos atât de bun, încât împărăteasa îi 
spuse că nu mai mâncare niciodată ceva atât de 


gustos. 

După vreo săptămână, spre groaza 
bucătarului, povestea se repetă: 

— Vreau să-l mănânc pe micuțul Ziurel-de- 
ziuă! 

Omul nu-i mai spuse nimic, gândind că o va 
păcăli şi de astă dată. Şi, într-adevăr, îl luă pe 
băieţel, care nu avea decât trei ani, şi-l duse în 
sărăcăcioasa lui căsuţă, unde era şi Zori-de-zi. lar 
împărăteasa se ospătă dintr-un ied, căruia 
bucătarul avusese grijă să-i adauge un sos la fel 
de gustos. «”. 

Toate bune şi frumoase, doar ca pofta acelei 
căpcăune parcă se dezlănţuise dintr-odată. Intr-o 
zi îi spuse bucătarului: 

— Vreau s-o mănânc pe tânăra împărăteasă, 
pe care să o găteşti cu acelaşi sos ca şi pe copiii 
ei! 

Bietul om era în pragul deznădejdii, gândind 
că nu va mai putea face nimic de astă dată şi, 
nevrând să o ucidă mişeleşte, se duse şi-i spuse de 
porunca pe care o primise. Tânăra împărăteasă 
primi însă vestea cu bucurie, căci nu ştia adevărul 
în întregime, şi la ce-i mai era de folos să trăiască, 
atâta timp cât nevinovaţii ci copii sfârşiseră într-o 
împrejurare tot atât de crudă. 

— Nu, sărmana mea stăpână, n-o să mori, 
spuse bietul om, înduioşat până la lacrimi. Copiii 
trăiesc şi o să-i revezi îndată, căci te voi duce să te 
ascund alături de ei. 

Zis şi făcut. lar împărăteasa-mamă se 
înfruptă dintr-o delicioasă căprioară. Era foarte 
mulţumită de cruzimea ei: se gândea să-i spună 


fiului ei, când acesta se va întoarce, că nişte lupi 
turbaţi o mâncaseră pe frumoasa lui soţie şi pe cei 
doi copii. 

Şi timpul s-ar fi scurs liniştit în aşteptarea 
împăratului, dacă într-o seară, ducându-se prin 
ogradă pentru a adulmeca ceva carne proaspătă, 
împărăteasa-mamă nu-l auzea pe micuțul Z.iurel- 
de-ziuă plângând, căci mama lui tocmai voia să-l 
pedepsească, fiindcă fusese neascultător şi mai 
auzi şi vocea micuţei Zori-de-zi care cerea iertare 
pentru Eratele ei. Căpcăuna recunoscu vocile şi, 
furioasă fiindcă fusese păcălită, ceru, pe un ton 
care îngheţă întreaga suflare ce o asculta, ca a 
doua zi de dimineaţă să fie adus în mijlocul curţii 
un cazan care să fie umplut cu vipere, broaşte 
riioase şi năpârci; iar în el să fie aruncaţi 
împărăteasa cu cei doi copii ai ei, dimpreună cu 
bucătarul şi nevasta lui. 

Doar că soarta se întoarse împotriva ei şi, în 
loc de fărădelegea pe care o pusese la cale, îşi 
găsi ea însăşi sfârşitul în acel chip înspăimântător. 

Cum de s-a întâmplat aşa? A fost să fie ca 
tânărul împărat, la a cărui sosire nu mai spera 
nimeni, să apară chiar în clipa în care călăii se 
pregăteau să-i arunce pe acei nevinovaţi în 
cazanul aducător de moarte. Cuprins de 
nedumerire şi spaimă, el opri acea îngrozitoare 
faptă ce urma să se săvârşească. Atunci, 
căpcăuna, turbată de mânie, văzând cum planurile 
ei dăduseră greş, se aruncă în cazanul cu vipere. 
Împăratul cel tânăr se întristă aflând toate câte 
fuseseră puse la cale, dar revederea cu 
preafrumoasa sa soţie şi cu dragii lui copii îl făcu 


să uite şi să trăiască fericiţi împreună. 

Printuf cel iubit 

(După Madame Leprince de Beaumont) 

A fost odată un împărat atât de înţelept, încât 
oamenii îi spuneau Împăratul cel Bun. Într-o zi, pe 
când era la vânătoare, zări alergând către el un 
iepure alb, care se adăposti în braţele lui, de 
teama  gonacilor. Mirat, foarte de această 
întâmplare „împăratul spuse: 

— Fiindcă mi-a cerut să-l apăr, nu vreau săi 
se facă niciun rău. 

Şi îl luă cu el la palat, unde îi oferi adăpost şi 
ierburile cele mai bune pentru mâncare. Când se 
aşternu noaptea, împăratul rămase tare mirat 
când văzu apărând în camera lui o femeie foarte 
frumoasă, îmbrăcată într-o rochie simplă, de 
culoarea crinilor, neavând altă podoabă decât o 
coroniţă din trandafiri albi. Mirarea îi crescu şi 
mai mult, când îşi dădu seama că fiinţa aceea 
fermecătoare nu avea cum să fi pătruns în camera 
lui, decât săvârşindu-se o minune; fiindcă el însuşi 
închisese orice uşă şi orice fereastră. Şi-n. timp 
ce-mi simţea gândurile din ce în ce mai neliniştite, 
o auzi pe acea minune grăind: 

— Sunt zâna Candida. Tocmai treceam prin 
pădure în timpul vânătorii şi, vrând să ştiu dacă 
eşti într-adevăr un om hun, aşa cum ţi-a mers 
vorba, m-am preschimbat într-un iepure alb, ce 
căuta salvarea de la moarte în braţele tale. Se ştie 
că oamenii cu suflet bun iubesc animalele; tu ai 
arătat cu prisosinţă acest lucru şi, de aceea, vreau 
să te răsplătesc. Cere-mi orice şi am să mă supun 
dorințelor tale. 


— Dacă eşti într-adevăr o zână, trebuie să ştii 
ce-mi doresc: nu am decât un fiu, care îmi este 
foarte drag - tocmai de aceea i se şi spune Prinţul 
cel Iubit; dacă vrei să-mi îndeplineşti, într-adevăr, 
o dorinţă, te rog să rămâi mereu în preajma fiului 
meu şi să-i dai sfatul cel bun. 

— Aş putea totuşi să-i ofer putere, frumuseţe 
sau bogăţie, nu vrei să-i dăruieşti nimic din toate 
astea? 

— Nu. Aş fi însă foarte mulţumit să-l ştiu cel 
mai drept dintre prinți. La ce i-ar folosi puterea, 
frumuseţea şi bogăţia, dacă ar fi un om rău? Ar 
rămâne neîmplinit, ci doar virtutea l-ar putea face 
fericit. 

— Ai multă dreptate, spuse zâna Candida, dar 
nu stă în puterea mea să-l preschimb pe Prinţul 
cel Iubit într-un om cinstit, împotriva voinţei lui. 
Tot ce pot să-ţi promit este că am să veghez 
asupra hotărârilor pe care le are de luat; am să fiu 
mereu în preajma lui, dindti-i sfatu-lrile cele bune, 
şi îl voi pedepsi dacă nu-şi va îndrepta greşelile. 

Împăratul era foarte mulţumit de această 
promisiune şi, liniştit asupra viitorului fiului său, 
muri nu peste multă vreme. Prinţul îşi plânse 
îndelung tatăl, fiindcă, la rândul lui, îl iubea foarte 
tare. La două zile după această tristă întâmplare, 
îi apăru în somn zâna Candida, care îi spuse: 

— I-am promis tatălui tău să-ţi fiu sfetnic de 
încredere, şi, pentru a mă ţine de promisiune, îţi 
voi face un dar. 

Puse în degetul Prințului un inel de aur, 
spunându-i: 

— Ai grijă de acest inel! Este mai preţios 


decât orice bijuterie: de fiecare dată când vei face 
un lucru rău, îţi va înţepa degetul; iar dacă, în 
ciuda înţepăturii lui, vei continua, vei pierde 
ajutorul meu şi n-am să-ţi mai fiu prieten. 

Spunând acestea, zâna dispăru la fel de 
neînțeles, aşa cum şi apăruse. 

O vreme inelul nu-i pricinui nicio înţepătură 
Prințului cel Iubit, iar asta îl făcea atât de 
mulţumit, încât, la numele său i se adăugă şi cel 
de Fericitul. 

Intr-o bună zi plecă la vânătoare, dar nu reuşi 
să prindă nimic, ceea ce îl făcu din cale-afară de 
morocănos. I se păru că simte o uşoară apăsare pe 
deget, dar nu îi dădu prea mare atenţie. Şi, 
intrând în camera lui, micuțul câine Bibi îi sări „ca 
de obicei, în întâmpinare, aşteptând mângăierile 
obişnuite. Doar că în locul lor, Prinţul îl lovi cu 
piciorul, vrând să-l îndepărteze din preajma lui. În 
aceeaşi clipă simţi o înţepătură îngrozitoare în 
deget, ceea ce îl făcu să se retragă, ruşinat, într- 
un colţ al camerei, gândind: „Cred că zâna îşi râde 
de mine! Ce mare rău am făcut lovind cu piciorul 
un câine? La ce mai foloseşte să fiu împărat peste 
un imperiu atât de mare,, dacă nu am libertatea 
să-mi bat propriul câine?” 

— Nu râd de tine, spuse vocea pe care Prinţul 
o auzi foarte clar. Greşelile pe care le faci însă se 
ţin lanţ. A fi stăpânul unui imperiu nu înseamnă a 
putea face răul pe care-l vrei, ci tot binele pe care- 
l poţi face, gândeşte-te îndelung la asta! 

Prinţul cel Iubit îşi recunoscu greşeala şi 
promise să se îndrepte, dar nu se ţinu de cuvânt. 
Inelul îl înţepa acum din ce în ce mai des, 


ajungând chiar să-i sângereze degetul. Enervat de 
neplăcerile pricinuite de acel ciudat inel, sfârşi 
prin a-l arunca, nevrând să mai ştie vreodată de 
el. 

Într-una din zilele ce urmară, în timp ce 
Prinţul cel Iubit era la plimbare, văzu o fată care 
era atât de frumoasă, încât dori imediat să-i fie 
mireasă. Numele ei era Zelie şi pe cât era de 
blândă, pe atât era de fermecătoare. Prinţul crezu 
că Zelie se simţea în al nouălea cer la gândul că va 
deveni împărăteasă, doar că se înşela amarnic. 

— Măria ta, nu sunt decât o păstoriţă, fără 
niciun fel de avere; dar, cu toate astea, n-am sămă 
căsătoresc cu tine. 

La aceste vorbe neaşteptate, Prinţul o întrebă 
cuprins de teamă: 

— Oare nu mă socoteşti frumos? 

— Nu, Printe. Îţi admir frumuseţea, dar la ce 
ar fi ea bună, împreună cu toate bogăţiile pe care 
le ai, dacă faptele rele pe care voi vedea zi de zi că 
le săvârşeşti mă vor face să nu te iubesc? 

La aceste îndrăzneţe cuvinte, Prinţul cel Iubit 
porunci ca Zelie să fie adusă cu forţa în palat şi 
închisă. 

Printre favoriţii Prințului se număra şi fratele 
lui de lapte, un tânăr plin de gânduri urâte, care 
însă cucerise încrederea stăpânului său prin 
linguşiri în care era mare meşter. Şi, în loc de 
sfaturi înțelepte, Prinţul cel Iubit primea doar 
îndemnuri umilitoare. 

— Dacă nu o pedepseşti pe această fată, 
fiindcă nu se supune voinţei tale, oamenii vor uita 
curând că sunt pe lume doar ca să te slujească! 


Şi astfel, prins în capcana vorbelor viclene, 
Prinţul porni către camera unde era închisă Zelie, 
pentru a o pedepsi, dar rămase tare surprins 
nemaigăsind-o acolo; cheia o avea doar el, cel 
puţin aşa credea. Împins de furie, porunci să fie 
găsit cel care îi eliberase prizoniera fără ştirea lui. 
Şi, cum exista la palat un om înţelept şi bun, 
căruia până nu demult îi fusese încredinţată 
educaţia tânărului Prinţ, om care nu era pe placul 
celor certaţi cu faptele bune, aceştia au pus la cale 
pierderea lui, dovedindu-i Prințului, prin martori 
mincinoşi, că Suliman - acesta îi era numele - era 
făptaşul ce trebuia pedepsit. Cuprins de o mânie 
fără margini, pe care greu şi-o mai putea controla, 
Prinţul trimise gărzile să i-l aducă pe Suliman 
înlănţuit. 

După ce dădu aceste porunci. Prinţul cel Iubit 
se retrase în camera lui şi se culcă nepăsător. Dar 
deodată pământul se cutremură, iar la lumina unui 
fulger iscat din senin, o văzu pe zâna Candida. 
Aceasta îi aduse iar aminte de promisiunea pe 
care o făcuse tatălui său. Apoi ea îl pedepsi astfel: 

— Te condamn să semeni cu animalele de la 
care ai împrumutat năravurileai ajuns asemănător 
cu leul prin furie, cu lupul prin lăcomie, cu 
şarpele, vrând să-l pedepseşti pe cel care ţi-a fost 
un al doilea tată, cu un taur prin cruzimea de care 
ai dat dovadă! 

Abia sfârşite vorbele zânei, Prinţul - cel Iubit 
se trezi într-o pădure, purtând înfăţişarea pe care 
Candida i-o hărăzise: avea cap de leu, coame de 
taur, picioare de lup şi coadă de viperă. Privindu- 
se în fântâna lângă care se afla, îl cuprinse o furie 


deznădăjduită şi o porni în căutarea unui loc unde 
ar putea să scape măcar de priveliştea pe care i-o 
oferea noul său chip. Nimeri însă într-o capcană 
pusă pentru urşi; vânătorii ieşiră la iveală, îl 
înlănţuiră şi îl purtară chiar spre oraşul de 
reşedinţă al Prințului, unde îl închiseră laolaltă cu 
toate fiarele sălbatice, într-o cuşcă. 

Aflându-se într-o stare atât de disperată, 
Prinţul cel Iubit hotărî să-şi îndrepte greşelile. Şi 
astfel, deşi între fiare, căuta să nu se poarte ca 
ele. Zâna Candida îl preschimbă mai întâi într-un 
câine mic, apoi într-un alb porumbel. Amintindu-şi 
că aceasta era culoarea zânei, Prinţul speră că-i va 
putea recâştiga încrederea. Se înălţă în zbor şi 
porni în căutarea lui Zelie pe care o găsi, după 
multe zile de căutare, într-un deşert îndepărtat. 
Bucuros că a reuşit s-o găsească, Prinţul cel Iubit, 
preschimbat în porumbelul cel alb, zbură pe 
umărul tinerei fete. Aceasta, fermecată, îl mingile, 
promiţându-i că-l va iubi mereu. 

— Ce-am făcut? îşi dădu seama Zelie. Am 
legat un ţiurămint de credinţă! In aceeaşi clipă, 
porumbelul se (transformă într-un tânăr frumos. 

— Da, încântătoare fată, îi spuse Prinţul cel 
Iubit, «m-am recăpătat adevărata înfăţişare. 
Sfârşitul nenorocirilor mele era legat de - iubirea 
pe - care tu mi-o porţi. Iti mulţumesc pentru 
această mare bucurie. Nu-mi mai doresc decât ca 
zâna Candida să redevină protectoarea mea. 

— Nu mai ai de ce te teme, spuse Candida, 
apărând uşoară da un fulg. Zelie te-a iubit mereu, 
iar acum, fiindcă ai redevenit om înţelept, iubirea 
ei va fi cu atât mai mare. Veţi trăi fericiţi, căci 


dragostea voastră va fi întemeiată pe iubire. 

Prinţul cel Iubit şi Zelie mulţumiră zânei 
pentru bunătatea ei neţărmurită. 

— Copiii mei, acum am să vă duc la palatul 
vostru, pentru a-i reda Prințului cel Iubit coroana 
pe care răutăţile lui l-au făcut nedemn de a o 
purta până acum. 

Şi astfel, Prinţul cel Iubit domni mult timp 
alături de Zelie şi, se spune că îşi dădea într-atât 
silinţa de a-şi face datoria cum se cuvine, încât 
inelul, pe care-lpusese din nou, nu-l mai înţepă 
niciodată prea tare. 

Pasărea albastră 

(După Madame d'Auinoy) 

A fost odată ca niciodată un împărat foarte 
bogat. Avea multe pământuri, mulţi bani şi multe 
pietre scumpe, dar cea mai prețioasă dintre 
comorile sale era fiica lui, de o gingăşie şi o 
frumuseţe atât de neasemuite, încât trecea drept 
9. opta minune a lumii. Primise numele de Florina, 
fiindcă, prin calităţile sale, se asemăna cu o floare. 
Trista ei poveste a început odată cu moartea 
mamei sale şi cu recăsătorirea tatălui său, pe când 
ea avea doar cincisprezece ani. De ce tristă? 
Fiindcă împărăteasa cea nouă nu o iubea pe 
micuța Florina, tocmai datorită gingăşiei ei 
deosebite şi frumuseţii, ce păreau că sfidează pe 
cei din jur, lucru, fireşte, neadevărat. I se părea 
aşa doar împărătesei, a cărei fată era urâtă pe 
măsura răutăţii de care era în stare. I se spunea 
Păstrăvioara, din cauza pistruilor de pe faţă, 
nenumărați, asemeni petelor de pe păstrăvi. 

Într-o zi veni la curte un prinţ ce domnea 


peste o ţară bogată şi îndepărtată, pentru a alege 
de mireasă pe una din cele două fete. Cum însă 
împărăteasa se temea că nu Păstrăvioara va fi 
aleasă - şi motivele ei erau întemeiate - goli 
camera Florinei de toate podoabele, nelăsându-i 
decât o rochie simplă şi veche, deloc pe măsura 
frumuseţii şi a bogățiilor pe care le avea. 
Împodobind-o însă pe Păstrăvioara cu tot felul de 
minuni, împărăteasa spera să atragă atenţia 
prinţului doar asupra acestei mici creaturi de o 
urâţenie îngrozitoare. 

Am uitat să vă spun că prinţul nu era doar 
foarte bogat, ci frumuseţea şi bunătatea sufletului 
său ales erau demult recunoscute de toată lumea. 
De altfel numele său era Făt-Frumos. 

Şi ce trebuia să se întâmple s-a întâmplat. 
Făt-Frumos o zări şi o îndrăgi pe Florina, chiar 
dacă aceasta purta o rochie modestă şi se 
ascunsese după o coloană, să nu fie văzută astfel 
îmbrăcată. Lucrurile ar fi fost simple, dacă 
împărăteasa nu ar fi vrut cu orice preţ să o 
căsătorească pe  Păstrăvioara cu prinţul cel 
frumos. O închise pe Florina în turnul palatului, 
sperând că, nemaivăzând-o, FătFrumos o s-o 
aleagă pe Păstrăvioara cea urâtă şi rea. Sufletul 
prinţului fusese însă cuprins de dragoste pentru 
Florina şi niciun dar din partea împărătesei nu-i 
mai putea schimba hotărârea de a se căsători cu 
aleasa inimii lui. Folosindu-se de tot felul de 
viclenii şi înşelăciuni, împărăteasa cea rea reuşi 
să-l păcălească pe Făt-Frumos. Ea potrivi o 
întâlnire între el şi Florina, noaptea, la fereastra 
camerei acesteia. Doar că, în locul frumoasei 


prințese închise în turn, împărăteasa o aduse pe 
Păstrăvioara, iar, cum noaptea era fără lună, Făt- 
Frumos nu avu cum să-şi dea seama de vicleşug şi 
se logodi, dindu-i acesteia inelul pe care-l purta. Şi 
astfel, în noaptea următoare hotărâră să fugă, 
pentru a se putea căsători. Păstrăvioara, pe care 
prinţul o credea Florina, îi ceru să o ducă la zâna 
care o crescuse. Abia când au ajuns acolo, Făt- 
Frumos îşi dădu seama de neîngăduita greşeală pe 
care o făcuse şi se împotrivi să o ia în căsătorie. 

— Atunci, fiindcă nu te-ai ţinut de 
promisiunea pe care i-ai făcut-o, te voi transforma 
în Pasăre Albastră. Şi aşa vei fi, de-acum încolo, 
şapte ani! zise zâna cea rea. 

Astfel, prinţul îşi schimbă înfăţişarea: braţele 
sale se acoperiră de pene care formară aripi; 
picioarele devert în a negre şi subţiri şi îi crescură 
unghii ascuţite ca nişte gheare. Trupul întreg i se 
făcu mic şi i se împodobi cu pene lungi şi albastre, 
ochii îi erau acum foarte rotunzi şi străluceau ca 
nişte sori; nasul se schimbă în cioc ivoriu şi îi 
crescu pe cap o egretă albă, care îi era ca o 
coroană. Cântecul său era încântător, iar darul de 
a vorbi nu-i fusese luat. 

Pasărea, care de-abia se înfiripase, slobozi un 
strigăt dureros şi îşi luă zborul spre pădure, cât 
mai departe de palatul zânei rele. 

— În timp ce Pasărea Albastră, adică Făt- 
Frumos şi prinţesa Florina sufereau fiecare 
departe unul de celălalt, împărăteasa şi 
Păstrăvioara îi pregăteau prizonierei lor doar 
„surprize” menite să o întristeze şi mai mult în 
marea ei suferinţă. O împodobiră pe urâta 


Păstrăvioară şi, împrumutând, un zâmbet 
batjocoritor, veniră să o vestească pe Florina că 
avusese loc nunta surorii sale vitrege cu 
FătFrumos. Disperarea prinţesei celei frumoase 
deveni fără margini, mai ales când recunoscu 
inelul lui Făt-Frumos, inel ce se afla acum în 
degetul Făstrăvioarei. Astfel încât zilele şi nopţile 
ce urmară, Florina şi le petrecu plângând şi 
gândind la nedreapta ei soartă „căutând vina 
pentru care trebuia să sufere atât de mult. 

Făt-Frumos sau, mai bine-spus, Pasărea 
Albastră, zbura în fiecare seară în jurul palatului. 
Se gândea la draga lui prinţesă, care era închisă 
acolo, în turn, şi se apropia de ferestre cât mai 
mult, sperând să o vadă. Dar se temea de 
Păstrăvioara cea rea şi nu cuteza să vorbească 
decât noaptea. 

În faţa ferestrei Florinei era un chiparos înalt, 
pe ale cărui ramuri Pasărea Albastră venea să se 
odihnească. 

— Ah! spunea nefericita prinţesă, cine mi-l va 
aduce înapoi pe Făt-Frumos? 

— Frumoasă Florină, spunea Pasărea 
Albastră, FătFrumos o să vină îndată. Şi zbură 
spre fereastră. 

— Cine eşti tu, pasăre încântătoare? spuse 
prinţesa, în timp ce o mângâia pe cap cu blândeţe. 

— Puțin mai devreme mi-ai spus chiar tu 
numele. Sunt Făt-Frumos. 

— E oare cu putinţă? 

— O zână rea m-a preschimbat în pasăre, 
pentru a mă pedepsi, fiindcă nu o iubesc pe 
Păstrăvioara cea rea. 


— Pasăre Albastră, Făt-Frumos, cei răi ne 
pricinuiesc multă nefericire, însă vor fi, la rândul 
lor, pedepsiţi. Dar fereşte-te de capcanele lor, căci 
vor face orice ca să ne despartă! 

Pasărea Albastră şi prinţesa stăteau astfel de 
vorbă până spre ziuă. Timp de doi ani, ei se 
întâlniră la fereastră noapte de noapte, iar 
suferinţa lor devenise mai uşor de suportat. 

Cum însă în tot acest răstimp împărăteasa nu 
reuşise s-o mărite pe Păstrăvioara, iar renumele 
frumuseţii şi al gingăşiei Florinei nu se ştirbise şi 
nu dispăruse din gândul celorlalţi, cele două 
invidioase au ajuns să creadă că prinţesa cea bună 
unelteşte împotriva lor, chiar dacă este închisă 
într-un turn. Şi, venind la ea într-o noapte târziu, o 
surprinseră tocmai când vorbea la fereastră cu 
dragul ei prinţ, îmbrăcată şi împodobită cu tot 
felul de minunăţii, darurile pe care Făt-Frumos, 
preschimbat în Pasăre Albastră, i le adusese la 
fiecare nouă întâlnire. Cum pasărea, ajutată de 
Florina, a reuşit să scape de privirile răuvoitoare, 
rămânea doar de aflat misterul bogățiilor cu care 
prinţesa era împodobită. Pentru a-l afla, 
împărăteasa cea rea îi dădu acesteia o slujnică să 
o supravegheze zi şi noapte. Ce tristeţe cumplită! 
De acum Pasărea Albastră nu va mai putea veni şi 
din nou timpul va fi greu de îndurat! într-o noapte, 
pe când slujnica dormea, prinţesa deschise 
fereastra, fără să facă niciun zgomot, şi spuse 
încetişor: 

— Pasăre Albastră, culoare de vânt. 

Vino la mine cât mai curând. 

Pasărea Albastră, care nu era prea departe, 


zbură de îndată spre fereastră. Cită fericire 
închisă în clipa revederii! Au vorbit mult, mult, 
atât de mult, încât slujnica se trezi şi văzu în 
clarul de lună o.pasăre minunată care îi vorbea 
prinţesei. 

Dimineaţa, fata cea rea alergă la împărăteasă 
şi îi povesti ce văzuse şi ce auzise. 

— Pasăre Albastră, spuse împărăteasa 
furioasă, Pasăre Albastră, vei muri! - Agăţară de 
chiparosul de la fereastră cuțite şi brice, săbii şi 
pumnale, iar când pasărea se întdarse la copacul 
iubit, aceste arme ucigaşe îi tăiară aripile şi 
picioarele; abia reuşi să se salveze, plină de sânge, 
în cuibul său din scorbura unui stejar. 

— Pasăre Albastră, culoare de vânt. 

Vino la mine cât mai curând. 

Sărmana prinţesă îl chemă toată noaptea, dar 
Pasărea Albastră nu mai veni... x 

Câtă nefericire trebuia din nou să îndure 
trista Florină, crezând că dragul ei prinţ a murit! 
Cită nefericire trebuia din nou să îndure trista 
Pasăre Albastră, care credea că Florina hotărâse 
moartea lui, în schimbul eliberării ei din turn! Va 
pieri oare în scorbura acelui stejar pierzându-şi 
sângele? 

În vremea aceasta, prin pădure tocmai trecea 
cel mai bun prieten al prinţului, un bătrân vraci, 
care plecase în căutarea lui. Acesta îi opri imediat 
sângele şi, cu câteva ierburi culese din pădure, îi 
vindecă rănile pricinuite de armele ucigaşe. Nu 
avea însă puterea să-l redea prima înfăţişare, aşa 
încât plecară spre palatul lui Făt-Frumos, urmând 
ca vraciul să încerce să o înduplece pe zâna cea 


rea. 

La celălalt palat se petrecuseră însă mari 
schimbări: împăratul murise, iar împărăteasa 
poruncea tuturor, plină de răutate, până în ziua 
când poporul o izgoni cu pietre din palat, 
împreună cu Păstrăvioara ci cea urâtă. Apoi se 
urcară în turn, deschiseră uşa şi o eliberară pe 
Florina. 

— Tu eşti împărăteasa noastră! spuseră 
oamenii. 

Şi, după ce Florina veni iarăşi la palat, îi 
puseră pe cap coroana de împărăteasă, dar 
tristeţea ei nu dispăruse, fiindcă nu ştia ce se 
întâmplase cu Pasărea Albastră. Porni în căutarea 
ei, îmbrăcată ca o femeie simplă. Şi, după 
îndelungi căutări fără folos şi întâmplări 
uimitoare, ajunse la palat tocmai la timp pentru a 
împiedica nunta lui Făt-Frumos cu  urâta 
Păstrăvioară. Fiindcă prinţul, care se credea 
trădat de Florina şi lăsat să moară, primise în cele 
din urmă să facă nuntă cu Păstrăvioara, în 
schimbul redobândirii chipului său adevărat. Iar 
când Făt-Frumos o recunoscu pe draga lui Florina 
şi când adevărul ieşi la lumină, norocul avea în 
sfârşit să fie de partea lor. Şi, după atâta suferinţă, 
cei doi se căsătoriră şi trăiră ani mulţi, în cea mai 
deplină fericire, căci dragostea lor era adevărată. 

Cămaşa lui Sylvinet 

(După George Sand) 

A fost odată ca niciodată... 

Dac oare toate poveştile încep cu „a fost 
odată”? Poveştile da, dar ceea ce veţi auzi acum 
nu este deloc o poveste, ci chiar un lucru 


adevărat, fiindcă micuțul Sylvinet, căci despre el 
este vorba, a existat în realitate şi era un băieţel 
tare drăgălaş şi cuminte, mai ales cuminte. Toată 
lumea îl îndrăgea - nu doar oamenii, ci şi plantele 
şi animalele - iar asta, desigur, nu pentru că era 
cel mai mic dintre cei şase fraţi şi cele şase surori 
ale sale, ci fiindcă era de o bunătate rar întâlnită. 
Avea întotdeauna timp şi pentru cei din jurul lui, 
era mereu atent la respiraţia firelor de iarbă, la 
agitația, deloc de neînțeles pentru el, a micilor 
vietăţi pe care le întâlnea zi de zi şi cu care adesea 
întârzia în nesfârşite istorisiri. Mai tot timpul era 
nevoit să facă fel de fel de drumuri, fiindcă, chiar 
dacă era încă destul de mic, asta nu însemna că 
nu îşi ajuta mama, o femeie săracă. Şi, pentru că 
era mezinul, purta lucrurile fraţilor săi mai mari, 
iar cum aceştia erau destui, cămaşa care ajungea 
la el, ca s-o poarte, era atât de uzată, încât oricât 
de mult ar fi încercat s-o cârpească, se rupea 
mereu, ca o îndărătnică ce se afla. Ea nu ştia că 
mama lui Sylvinet este atât de prinsă cu treaba, 
încât nici vorbă să aibă timp să-i coasă altă 
cămaşă, până la iarnă. lar iarna nu trecuse de 
prea mult timp... 

Într-o zi, în timp ce Sylvinet căuta fragi prin 
pădure, cămaşa pe care o purta se rupse într-atât, 
încât se desprinse din toate cusăturile şi căzu în 
iarbă. Micuţul o ridică deznădăjduit şi aproape că- 
i venea să plângă, gândindu-se cât mai era până în 
iarnă, când mama sa va putea să-i facă alta nouă. 
Şi o porni spre casă, mai trist ca niciodată. In 
drum se întâlni însă în mielul, prietenul său de 
joacă. 


— De ce nu o rogi pe mama ta să îţi facă o 
«cămaşă? 

— Acum nu are timp pentru asta. Abia la 
iarnă. Şi-n plus, fratele meu mă în a e va avea 
cămaşa cea nouă, cu o voi primi pe aceea de la 
surioara mea cea mai mică. lar până atunci nu 
vom putea purta decât cămăşile care sunt pe noi. 

— Aş vrea să-ţi fac o bucurie, zise mielul. 

Şi, după ce se gândi puţin, alese un pumn din 
cea mai albă lână pe care o avea. 

— Uite, din asta îţi poţi face o cămaşă. Ţi-o 
dăruiesc! 

Micuţul Sylvinet mulţumi frumos mielului 
pentru darul lui şi o porni mai departe spre casă, 
fără să ştie însă ce ar putea să facă el cu lina pe 
care o primise în dar. 

— Bună ziua, auzi. 

Băieţelul nostru ridică privirea şi recunoscu 
îndată tufa de măceş pe care o admirase de atâtea 
ori. 

— Bună ziua, îi răspunse el repede, uşor 
jruşinat că trecuse fără să o vadă. 

— Ce ai în mână, Sylvinet? 

— Am nişte lină. Mi-a dăruit-o mielul, ca să- 
mi fac din ea o cămaşă. Numai că nu prea ştiu 
cum am să reuşesc?! 

— Dă-mi-o, am s-o dărăcesc chiar eu. 

Copilul îi dădu lina, pe care măceşul, 
lungindu-şi crengile încărcate de spini, începu s-o 
întindă şi s-o scar men e, transformând-o în 
vălătuci albi şi uşori, ca zăpada dinţii. Sylvinet îi 
mulţumi măceşului pentru osteneală, neputând să- 
şi mai ia ochii de la albul de lapte al linii. 


O porni mai departe. Când, ce să vadă? Chiar 
lângă drum, printre frunze, un păianjen tocmai 
lucra mijlocul pânzei lui. 

— Ce duci în mână, Sylvinet? 

— Nişte lână pe care mi-a dăruit-o mielul şi 
pe care atătrăcit-o măceşul. 

m 

— Dă-mi-o, am să o ţes eu pentru tine. 

Şi, fără prea multă vorbă, după ce izbuti să 
obţină un fit* lung, începu să-l ţeasă. Îşi aducea 
aminte de ziua în care, rătăcindu-se şi ajungând în 
colbul de pe drum, eragata-gata să fie strivit de 
Vreun pas neatent, dacă nu l-ar fi văzut Sylvinet şi 
nu l-ar fi îndepărtat de primejdie. Avea acum 
posibilitatea să-i mulţumească, aşa cum putea el, 
neînsemnatul. Fiindcă niciodată nu ştii de cine ai 
nevoie şi cine îţi poate oferi ajutorul, atunci când 
ai mai multă nevoie de el. De aceea trebuie să fii 
bun şi atent cu toată lumea. 

Şi aşa, micuțul păianjen ţesea de zor pânza 
pentru Sylvinet, care îl admira cum ălerga când la 
stânga, când la dreapta, cum încrucişa firele 
urcând şi coborând. Curând, lâna se transformă 
într-o stofă fină. 

Văzându-se din ce în ce mai aproape de 
dorinţa lui, băieţelul mulţumi frumos păianjenului 
pentru ajutor şi o porni mai departe spre casă. 
Drumul cobora pe lângă albia unui pârâu cu apă 
limpede, în care Sylvinet se scălda adesea. 
Deodată se auzi strigat. Se întoarse, era racul. 

— Hei! Sylvinet! Ce duci în braţe? 

— Este lâna pe care mi-a dăruit-o mielul, pe 
care măceşul a dărăcit-o şi pe care păianjenul mi-a 


ţesut-o pentru o cămaşă. 

— N-ai să poţi să-ţi faci cămaşa, dacă stofa nu 
e croită. Dă-rpi-o, am să o tai chiar eu! 

Şi, ca un adevărat croitor ce se afla, racul îi 
luă măsură micului băiat care nu se miră câtuşi de 
puţin. Curând, cei doi mari cleşti ai racului se 
puseră pe treabă, tăind mai repede decât orice 
foarfecă bine ascuţită. 

— lată! Treaba-i terminată. Mama ta nu mai 
are decât să coasă între ele bucăţile pe care eu le- 
am croit şi o să ai o cămaşă nouă şi frumoasă. 

— Îţi mulţumesc mult! Nu ştiu ce mă făceam 
fără tine, spuse Sylvinet şi o porni mai departe 
spre casă, râzând şi venindu-i aproape s-o ia la 
fugă de bucurie. Dar se în tristă nu peste multă 
vreme, amintindu-şi că este abia vară şi mama lui 
are aşa de mult de lucru! lar până când va cădea 
întâia zăpadă, mai erau atâtea zile, atâtea zile, şi 
cămaşa lui parcă nu va fi gata niciodată! Tristeţea 
i se cuibărea din ce în ce mai mult în suflet, când 
auzi trilu-irile minunate ale unei păsări ce se 
aşezase să se odihnească pe o ramură din 
apropierea drumului pe care tocmai trecea 
Sylvinct. 

— Nu mai fi trist! Mielul ţi-a dat lâna, 
măceşul a dărăcit-o, păianjenul a ţesut-o, racul a 
croit cămaşa, iar eu am să o cos 

Micuţul ridică ochii ce-i erau scăldaţi în 
lacrimi şi privi către prea buna pasăre. Aceasta, 
ajutându-se de cioc şi de gheare, se apucă să 
coasa cămaşa lui Sylvinet, cu atâta îndemânare, 
încât orice croitoreasă ar fi fost invidioasă pe ea. - 
îţi mulţumesc din suflet! îi spuse el mârinimoasei 


şi îndemânaticei păsări. Şi zâmbetul îi revenise pe 
buze şi voia bună de asemenea. Îşi îmbrăcă noua 
cămaşă şi, aplecat în genunchi peste marginea 
malului, se privi în oglinda apei. Nu-i venea să 
creadă că în aşa scurt timp cămaşa lui fusese 
gata! Şi era atât de frumoasă, poate şi fiindcă era 
a lui şi doar a lui. Nu mai putu răbda să ştie doar 
el asta, aşa încât o luă la fugă spre casă. Aici, 
numeroasa lui familie îl aştepta, îngrijorată, 
fiindcă Sylvinet zăbovise pe drum măi mult ca de 
obicei. Dar când îl văzură îmbrăcat cu acea 
minunată cămaşă, uitară să-l mai certe şi începură 
să-l întrebe toţi despre secretul acelei cămăși. Şi 
Sylvinet le povesti cu de-amănuntul cum s-a 
întâmplat să-i dăruiască mielul lâna cea albă, cum 
măceşul a dărăsit-o, cum, mai apoi, păianjenul a 
ţesut-o, transformând-o într-o pânză fină, pe care 
racul a croit-o, iar pasărea a «usut-o. Aşa a apărut 
minunata cămaşă a lui Sylvinet, iar lucrurile s-au 
întâmplat întocmai. 

Şi fiindcă aceasta nu a fost o poveste, ci, aşa 
cum am zis, toate s-au întâmplat cu adevărat, nu 
voi încheia spun înd că „am încălecat pe-o şa şi v- 
am spus povestea aşa”, nici că „m-am suit pe-un 
cui şi alta nu-i!* 

Supa de pietricele 

Este povestea a doi oameni foarte săraci - 
Dede şi Ferdinand. Dacă n-o ştiţi, vă voi spune-o 
eu. Ascultati: 

Fiind sărmani, cei doi îşi petreceau timpul 
căutând pe cineva care, de milă, le-ar putea da 
ceva de mâncare. Niciodată nu se întâmpla însă să 
le treacă măcar prin cap că ar trebui să dea şiei 


vreo mână de ajutor drept mulţumire. Astfel încât 
Ernestina - o femeie cumsecade şi foarte harnică, 
ce ţinea o întreagă fermă prin munca ei - văzându- 
i pe cei doi intrând în ograda sa, îşi spuse în gând 
că, de astă dată, n-o să mai aibă milă de nişte 
leneşi şi n-o să le dea decât o găleată cu apă şi un 
colţ în hambar, unde să poată dormi. Aşa încât, 
înainte chiar de a auzi de la ei ceva, Ernestina îi 
întâmpină cu aceste vorbe: 

— Aţi picat rău de data asta! N-am nici măcar 
un colţ de pâine, va trebui ca pentru seara asta să 
împrumut de la o vecină. 

Dede, care era mai viclean şi care îşi dădu 
seama de gândurile Ernestine! îl spuse: 

— Buti face griji pentru, noi; astăzi nu avem 
novo ic decât de ceva fin ca să ne pregătim 
mâncarea. 

— Dacă numai fin vă trebuie, hambarul e plin, 
n-aveţi decât să vă instalaţi acolo şi totul e ca şi 
făcut, spuse femeia cea bună. 

Ferdinand nu înţelegea nimic din ce se 
petrecea acolo, şi, cum murea de foame, încercă 
să deschidă gura şi să ceară, totuşi, ceva de 
mâncare, dar Dede îl opri la timp. Acesta îi 
mulţumi femeii celei bune, după care se 
îndreptară fiecare spre treburile lui. Abia dacă 
făcuse trei paşi spre hambar, că Dede se şi 
întoarse, spunând: 

— Aş dori să-ţi cer un mic serviciu: ai putea 
să ne laşi să ne pregătim mâncarea la soba ta? 
Vom găti supă de pietricele. 

— Supă de pietricele?! 

— Da, e specialitatea noastră. 


— Sunt tare curioasă s-o văd şi pe asta! 
Intraţi în casă. 

Şi Dede îi ceru femeii o oală, o umplu cu apă 
şi se duse în curte să caute ceva pietricele pe 
care, înainte de a le pune la fiert, le spălă bine cu 
apă proaspătă. 

După câtva timp spuse, puţin încurcat: 

— Acum urmează secretul. Dar nu ştiu dacă 
trebuie să ţi-l spun. 

Sărmana femeie, care murea de curiozitate, 
se jură că nu va spune nimic nimănui. Şi astfel, 
legământul fiind făcut, Dede îi spuse, cu aerul că 
divulgă un mare secret: 

— De fapt îi lipseşte o varză! 

— Oh! Dacă-i numai asta, spuse femeia, mă 
duc să aduc una. 

Zis şi făcut. Se duse după varză, o aduse şi i-o 
dădu „specialistului bucătar”, care, pe acelaşi ton, 
spuse: 

— Trebuie pusă uşor în oală, apoi aşezate 
pietricelele, jur-împrejur. 

Curând, fiertura începu să miroasă chiar 
bine. 

— Ca să fie o supă cu adevărat gustoasă, 
spuse Dede, ar mai fi trebuit adăugaţi patru 
morcovi, patru cartofi - nici mai mult, nici mai 
puţin, pentru, ca pietricelele să-şi lase tot gustul. 
Păcat că n-avem! spuse el, căzând pe gânduri. În 
fine, asta e! 

Ernestina se repezi să spună că nu-i deloc 
prea târziu şi se grăbi să aducă legumele cerute, 
apoi, după, ce le curăţă, le puse în oală. 


— Ei, acum n-a mai rămas decât să aşteptăm 
să fiarbă, spuse Dede. Dacă ai cumva altceva mai 
bun de făcut, poţi să te duci liniştită, te vom 
chema cirid va fi gata. 

Cum la o fermă se găseşte întotdeauna 
„altceva mai bun de făcut”, femeia plecă să mulgă 
vacile. Şi, în timp ce le mulgea, se tot gândea la 
ciudata poveste cu supa care tocmai fierbea, fără 
să-şi poată da seama ce nu-i în ordine în această 
întâmplare. După ce-şi termină treaba, se întoarse 
în casă, unde cei doi înfometați tocmai sfârşiseră 
de înghiţit supa şi, pe deasupra, şi bucata de 
slănină pe care femeia şi-o pregătise pentru cină! 
Fusese, deci, păcălită! 

„Ei, da! îşi spuse ea în gând, netoţii ăştia m- 
au tras pe sfoară, dar le-a venit şi lor rândul”. 

— Nu mi-aţi văzut cumva din întâmplare 
pisica? îi întrebă ea. 

— Ah, nu, spuseră ei. 

— Atunci înseamnă că s-a dus să crape în 
gunoi! 

— De ce? o întrebă Ferdinand. 

— Închipuiţi-vă că animalul ăsta nenorocit a 
mâncat slănina otrăvită pe care o păstram pentru 
şobolani! 

Abia îşi sfârşi fraza, că cei doi se şi repeziră 
afară, ţinându-se de burtă şi  văitându-se 
îngrozitor. 

Aceasta a fost povestea pe care am promis că 
v-o spun. Se zice că de atunci nu doar Ernestina 
nu i-a mai văzut niciodată pe cei doi care preferau 
să cerşească, decât să-şi câştige pâinea muncind, 
dar nimeni din satul acela n-a mai auzit vreodată 


ceva de ei. 

„Clocitorul 4 de pepeni 

Veţi auzi acum povestea, cam ciudată, a unui 
ţăran prea încrezător în vorbele celorlalţi. 
Gândindu-se el că măgarul pe care-l avea era cam 
bătrân şi cam bolnav, hotărî într-o zi să cumpere 
un altul. O porni la drum spre târgul cel mai 
apropiat; dar, pentru a ajunge la piaţa de animale, 
trebuia să treci prin cea de legume. Acolo observă 
el, într-un coş, nişte pepeni galbeni, de toată 
frumuseţea. Şi, fiindcă nici nu văzuse, nici nu 
auzise vreodată vorbindu-se de aşa ceva, îl întrebă 
pe negustor: 

— Ce sunt astea? 

— Cum nu ştii ce sunt astea? Şi totuşi, toată 
lumea ştie: sunt ouă de măgar! 

Cum de se făcuse atât de bine potriveala nu 
ştiu, cert este, că ţăranul nostru rămase tare 
încântat în toată mirarea lui. 

— Ouă de măgar... Chiar există aşa ceva? 

— Bineînţeles că există, de vreme ce le poţi 
vedea chiar cu ochii tăi! 

— Ei, da! Atunci te cred. Şi cât costă? 

— Nu-i scump deloc! Uite, cel mare, de colo, 
ţi-l dau cu cinci centime. 

„Cinci centime, gândi ţăranul. Un măgar m-ar 
fi costat pe puţin douăzeci de franci. Sigur, trebuie 
să-l şi hrănesc, dar, cinci centime! - e într-adevăr 
de pomană! lar până va creşte îl voi folosi tot pe 
celălalt măgar”. 

— Bine, am înţeles eu că este un ou de măgar, 
dar nu este un măgar! Deocamdată. Ce trebuie să 
fac cu oul ăsta, cine îl va cloci? 


— Păi, chiar tu, cine altcineva! Cinci centime! 
E ca şi nimic. Uite ce trebuie să faci: te întorci 
acasă, te aşezi în coteţul de păsări şi te pui pe 
clocit, având însă grijă ca nu cumva să te 
deranjeze careva. Dacă totuşi vine cineva să te 
întrebe ce faci acolo, tu să îi faci semn să se 
îndepărteze şi să te lase în pace. Fiindcă, mai ales, 
nu trebuie să vorbeşti, ca să nu-l sperii pe micuţ. 
Dacă ai să faci întocmai, totul se va petrece 
repede şi bine. Şi, poate chiar mâine, vei avea un 
măgăruş de toată frumuseţea! 

— Deci aşa... spuse ţăranul, ce rămăsese cu 
gura căscată de uimire. 

Nici măcar nu se mai tocmi cu negustorul, ci 
o porni de îndată acasă cu preţiosul său ou. Şi, de 
cum ajunse, se şi duse în coteţul găinilor, fără a-i 
spune ceva nevestei lui. Puse fin bine uscat într-un 
coş, aşeză cu grijă oul şi se instală deasupra 
acestuia. 

Noaptea nu întârzie să apară, iar nevasta lui, 
care nu ştia nimic din câte se petrecuseră era tare 
îngrijorată, crezând că i se întâmplase ceva rău 
soţului ei. Se duse să-l întrebe pe vecinul lor dacă 
nu cumva ar fi atât de bun să o pornească 
împreună spre târg înapoi, în căutarea bărbatului 
ei. Dar, traversând curtea, observă în cuibar o 
formă ciudată. Când se apropie şi văzu de aproape 
cine era, nu ştiu ce să creadă. 

— Ce faci acolo? 

Celălalt însă tăcea. Sărmana femeie, se repezi 
în stradă, ţipând cât o ţineau plămânii. Toată 
lumea se strânse să vadă minunea. Femeia încercă 
din nou să-i vorbească bărbatului ei, dar acesta tot 


nu-i răspunse. Atunci, unul dintre vecini se 
apropie de „clocitor” şi-l atinse uşor. Țăranul îşi 
întoarse capul şi-i aruncă bietului om o privire 
plină de răutate. Nimeni nu ştia ce trebuie făcut. 

— Poate are febră, spuse unul. Ar trebui luat 
de acolo şi pus să doarmă în patul său. Pe doctor o 
să-l chemăm mai târziu. 

Țăranul se încăpăţâna însă pe mai departe şi, 
fără să spună vreun cuvânt, făcea de zor semne să 
fie lăsat în pace. A doua zi vo-a să aibă deja 
măgăruşul de care era atâta nevoie! 

Şi, cum doi oameni se îndreptară spre el să-l 
ridice de acolo, făcu un salt într-o parte, luă sub 
braţ oul şi ieşi în curte. De acolo dispăru pe străzi 
şi în câmp. Toată lumea porni în căutarea lui şi, 
tocmai când erau gata-gata să-l prindă, ţăranul 
vru să sară peste un gard, dar îşi pierdu echilibrul 
şi se întinse pe jos cât era de lung. Pepenele, 
bineînţeles, se sparse. 

În aceeaşi clipă, un iepure, care-şi avea 
culcuşul lângă acel gard, mort de spaimă, o zbughi 
cât putu de repede, în faţa acestui dezastru, 
sărmanul „clocitor” se porni să se vaiete: 

—  Nenorociţilor, din cauza voastră mi-am 
pierdut măgăruşul! Priviţi-l cum fuge, câtă forţă 
avea, era deja puternic ca un măgar de opt 
săptămâni! 

lar ceilalţi oameni îl priveau compătimitor, 
din ce în ce mai nedumeriţi. 

i 

Nobilul şi ţăranul său 

— S Pentru că unul dintre ţărani făcuse un 
lucru care nu prea fusese pe placul nobilului ce 


stăpânea acele pământuri, acesta îi spuse: 

— Ca să te iert, trebuie să vii la mine, dar nu 
oricum, ci nici la umbră, nici la soare, nici pe jos, 
nici călare sau în căruţă. N 

Sărmanul ţăran era tare necăjit. li povesti 
unui prieten toate câte-i spusese nobilul. 

— Nici la umbră, nici la soare, nici pe jos, nici 
călare, cum trebuie să fac să ajung, totuşi, la el 
aşa cum mi-a cerut, ca să mă ierte? 

— Oh, stai liniştit! Am să mă duc eu în locul 
tău şi-ai să vezi că o să se sfârşească cu bine. 

Şi iată că o porni: îşi puse pe cap ceva ce 
semăna cu o sită, astfel că nu era nici la umbră, 
dar nici la soare! lar ca să nu fie nici pe jos, nici 
călare, se urcă pe un catâr. În drum găsi un 
furnicar şi, ca să fie acolo - nu se ştie niciodată la 
ce i-ar putea folosi - vâri într-un sac întreg 
muşuroiul, cu furnici cu tot. 

Şi astfel ajunse la stăpânul său. Şi era tocmai 
bine, căci nu era nici pe jos, nici călare - era pe 
catâr; nici la umbră, nici la soare - era sub acea 
sită. Nobilul îi spuse: 

— Acum trebuie să-mi spui unde este centrul 
pământului! 

Țăranul răspunse: 

— Stăpâne, vino în grădină şi-ţi voi spune. 

Ajunşi în grădina nobilului, țăranul, 
prefăcându-se că este în căutarea locului cu 
pricina, călca fără milă în picioare tot ce-ntâlnea 
în cale: salate, verze, în fine, toate legumele. Iar, 
pentru a fi sigur că-i face nobilului o pagubă cât 
mai mare, ţăranul se ajută şi de un ciomag pe 
care-l ţinea în mână şi cu care sfărâma orice 


plantă găsită în cale. La un moment dat se opri în 
mijlocul unui strat de salate şi lovi cu ciomagul 
într-un punct, spunând: 

— Iată, stăpâne, aici este centrul pământului. 
Dacă nu mă crezi, sapă şi măsoară-l! 

Nobilul, care rămase fără răspuns în faţa 
isteţimii ţăranului, îi spuse, crezând că, de astă 
dată, nu va mai şti cum să iasă din încurcătură: 

— Ei bine, acum va trebui să-mi spui câte 
stele sunt pe cer. 

— Dacă ai să vii cu mine în camera ta, am să- 
ţi spun! 

Chiar dacă fu mirat de condiţia pusă, nobilul 
îl duse, totuşi, în camera lui. Țăranul, care luase 
cu el şi sacul plin cu furnici, îl goli pe tot în 
camera stăpânului său, spunându-i: 

— lată, pe cer sunt tot atâtea stele, câte 
furnici în camera asta. Numără-le! 

Şi astfel se răzbună pe acel nobil. 

POVEŞTI POLONE 

repovestite de STELA VASILIU 

Să nu spui nicio vorbă 

De mult, de mult, într-un sat trăia, împreună 
cu nevasta lui, un om tare sărac. Ce folos că avea 
o bucăţică de pământ pe care ar fi putut cultiva 
castraveți, varză şi gulii, dacă nu avea vreme să-şi 
îngrijească grădina. Ca şi ceilalţi oameni din sat, 
amândoi lucrau din zori şi până-n noapte pe moşia 
boierului. Munca era istovitoare, iar despre câştig, 
ce să mai vorbim, era aşa de mic, încât în casa lor 
„Sărăcia” îşi găsise gazdă bună. Oricât de 
chibzuiţi ar fi fost, mâncarea nu le ajungea 
niciodată, erau mereu flămânzi şi sleiţi de putere. 


Dar, într-o vară, ca prin minune, pe pământul 
lor s-au făcut o mulţime de roade, cum nu au mai 
avut niciodată. Plini de bucurie că au ce mânca, s- 
au gândit, ca o parte din recoltă s-o păstreze, să 
aibă mâncare pe mai multă vreme, aşa că au 
hotărât să sape o pivniţă în fundul grădinii lângă 
şopron. Zis şi făcut! Aşa omul nostru s-a apucat de 
treabă în timpul nopţii - ziua era la muncă pe 
moşia boierului - când pe cer luceau stelele şi 
luna. Dar abia izbi de vreo două ori cu sapa în 
pământ, când deodată se auzi un zgomot, iar sapa 
se izbi în ceva. 

— Nevastă, mi se pare că sub şopronul nostru 
se află o stâncă mare. 

— Poate te trudeşti degeaba - îi răspunse 
nevasta - n-ar fi rău să vindem la târg varza, 
cartofii şi guliile, iar cu banii luaţi să ne 
cumpărăm câte ceva. 

Dar omul nostru nu se dădu bătut, mai lovi 
odată cu sapa şi încă o dată, şi ce mare-i fu 
mirarea când, după un timp, din pământ, în loc de 
piatră, scoase o oală mare. 

— Nevastă, nevastă, deschide uşa şopronului, 
uite ce-am scos din pământ, o oală, hai să vedem 
ce are înăuntru! 

Cu mare casnă au scos oala afară, că era 
foarte grea, i-au ridicat capacul şi, la lumina lunii, 
au început să lucească ducaţii de aur. 

Au rămas amândoi ca trăsniţi şi cu răsuflarea 
tăiată. Când şi-au mai venit în fire, bărbatul, cu 
voce tremurată, a început să spună: 

— Ce minune, nici nu-mi vine a crede! De 
atâţia ani stă ascunsă în grădina noastră o 


comoară aşa de mare şi noi nu mai scăpăm de 
sărăcie! 

Cu amândouă mâinile începu să zornăie 
monezile de aur. Nu trecu mult timp, că dintr- 
odată acoperi oala cu capacul şi apoi o ascunse, să 
nu se mai vadă şi, în şoaptă, îi spuse nevestei: 

— Nu uita să oamenii sunt răi şi invidioşi, să 
nu spui la nimeni ce noroc a dat peste noi. Nimeni 
în afară de noi nu trebuie să ştie că am găsit în 
grădina noastră oala cu ducati. Să nu spui nicio 
vorbă! 

Nevasta a dat din cap, semn că a înţeles, şi 
amândoi s-au culcat fericiţi. 

A doua zi, ca de obicei, dis-de-dimineaţă, s-au, 
dus la lucru pe moşia boierului. Nevasta, 
împreună cu alte femei, a fost trimisă la săpatul 
cartofilor. Nici nu apucase soarele să bea toată 
rouă dimineţii, când ea se şi adresă vecinei: 

— Mă întreb de ce mai muncesc, că nici 
nevoie nu am. Foarte uşor aş putea arunca sapa şi 
să mă întorc acasă! 

— Ce tot vorbeşti acolo”? se sperie vecina. Ştii 
că moşierul nu iartă şi ţi-ar pune o amendă aşa de 
mare, că nici n-ai fi în stare s-o plăteşti. 

— Ehei, ce ştii, acum pot să plătesc şi zece 
amenzi. Îţi spun ceva, dar vezi, să râu mai spui la 
nimeni. Astă-noapte, împreună cu bărbatul meu, 
am găsit o comoară foarte mare. Să nu uiţi, să nu 
spui nicio vorbă! 

— Îţi făgăduiesc să nu scot nicio vorbă, spuse 
vecina. 

Dar, înainte ca vacile să se întoarcă acasă de 
la păşune şi soarele să se ducă la culcare, vuia tot 


satul. Aflaseră despre comoară şi cei care locuiau 
mai departe. 

Bietul om fu cuprins de mare supărare şi 
grijă. Ştia prea bine că de nu va găsi cât mai 
degrabă o ieşire va auzi boierul şi-i va lua 
comoara. După ce se gândi şi iar se gândi, seara îi 
spuse nevestei: 

— Am auzit că la noapte turcii vor da năvală 
în satul nostru. Ascunde-te în şopron, acolo n-or să 
te găsească. 

Zis şi făcut. Nevasta intră în şopron, dar 
bărbatul înţepeni uşa pe dinafară, apoi se duse la 
brutar, cumpără o traistă mare de covrigi pe care-i 
împrăştie în jurul casei şi în grădină. Dimineaţa o 
scoase pe nevastă din şopron şi-i spuse: 

— Astă noapte s-a întâmplat un lucru 
nemaiîntâlnit. Din cer au căzut covrigi şi mă 
gândesc că ar fi bine să-i aduni, e păcat să-i 
pierdem! 

Nevasta a făcut ochii mari şi, fericită, a 
adunat toţi covrigii. 

Când s-a lăsat seara, bărbatul din nou şi-a 
închis nevasta în şopron, spunându-i înfricoşat: 

— Vai, s-a întâmplat o mare nenorocire! 
Moşierul nostru parcă a înnebunit. Vrea să asmute 
câinii asupra noastră, să ne alunge din sat. Nu ştiu 
ce să ne facem. Stai aici şi nu scoate nicio vorbă. 

Apoi bărbatul a întărâtat un câine, care 
alerga prin apropiere. Câinele începu să latre şi 
după ei au început să latre şi alţi câini din sat, aşa 
cum se întâmplă de obicei noaptea, aşa că în scurt 
timp s-a stârnit o adevărată hărmălaie. 

Auzind, femeia a fost cuprinsă de frică, a 


început să plângă şi să jelească, spunând printre 
suspine: 

„* - Vai, vai, vai, sărmana de mine, ce mă fac, 
ce mă fac? Cu siguranţă că bărbatul meu a fost 
alungat din sat! Vai, vai... 

După câteva zile, aşa cum prevăzuse, omul 
nostru a fost chemat de boier, care, niciuna, nici 
două, i-a poruncit bă-i aducă imediat comoara. Dar 
acesta, cu o figură de neştiutor, i-a răspuns 
boierului că nu ştie despre ce-i vorbeşte, că este 
prima dată când aude despre comoară. 

— Uită-te la mine, boierule, arăt eu ca un om 
care a găsit o comoară?! 

(Atunci boierul, văzând că nu se descurcă cu 
acest sărman, a dat poruncă să fie adusă şi 
nevasta lui. 

— Este adevărat - întrebă boierul - voi doi aţi 
găsit o comoară? 

— Da, boierule, aşa este, am găsit o comoară! 
răspunse nevasta. 

Mulţumit, boierul dori să afle şi alte 
amănunte, aşa că o întrebă în continuare: 

— Când s-a întâmplat asta? 

După ce cugetă puţin, femeia răspunse: 

— Ei, acum câteva zile, când au trecut turcii 
prin satul nostru. 

Boierul ascultă spusele femeii şi i se păru că 
ceva, ceva nu-i în ordine. Nu mai auzise pe nimeni 
până atunci să spună că au trecut turcii. Şi, ca să- 
şi facă o părere, o mai întrebă pe femeie dacă nu- 
şi mai aminteşte şi alte lucruri. 

— Vai, cum să nu, asta n-am s-o uit niciodată. 
A doua zi după ce am găsit comoara, din cer au 


căzut mulţi covrigi, pe care eu i-am adunat cu 
mâna mea, bucată cu bucată. 

Boierul scutură capul şi întrebă cu o voce 
plină de supărare: 

— Mai poţi să-ţi aminteşti şi altceva? 

— Ei, boierule, cum să nu-mi amintesc, doar 
aşa ceva nu se poate uita. Acum câteva zile mare 
nenorocire a dat peste noi când mata ai înnebunit 
şi-ai vrut să-l alungi din sat pe bărbatul meu, 
asmuţind câinii asupra lui. 

Auzind, boierul n-a mai putut suporta şi a 
început să strige: 

— Zici că eu am înnebunit?! Tu, femeie, eşti o 
nebună! Pleacă de aidi, să nu te mai văd niciodată 
înaintea ochilor! 

Şi aşa omul cel sărac, dar cu multă 
înţelepciune, a putut să-şi păstreze comoara găsită 
sub şopron şi să trăiască mulţi ani fericiţi 
împreună cu nevasta sa până la adânci bătrâneţi. 

Prinţesa care n-<a râs niciodată 

A fost odată o prinţesă pe care nimeni nu 
putea să o facă să râdă. Şi era mare păcat, mai 
ales că prinţesa era neasemuit de frumoasă, iar 
despre bogății, ce să mai vorbim, doar era fiică de 
rege. Din această cauză, părinţii ei erau foarte 
necăjiţi, nu-şi mai găseau liniştea! Doar se ştie că 
omul care niciodată nu râde este urâcios, nu face 
impresie bună şi nu poate fi iubit. Şi atunci regele 
şi regina au dat de ştire că acela care va reuşi s-o 
facă pe prinţesă să râdă, acela îi va fi soţ. t 

Pentru frumuseţea şi bogăţia ei, mulţi erau 
ispitiţi să încerce, dar neputând să o facă să râdă, 
din porunca regelui îşi pierdeau viaţa. Se ajunsese 


până acolo încât, de spaimă, nimeni nu mai 
îndrăznea să mai facă o asemenea încercare 
primejdioasă. 

In vecinătate, domnea alt rege, care avea trei 
feciori, doi deştepţi şi unul prostănac. Intr-o zi 
feciorul cel mai mare îi spuse regelui: 

— Tată, dă-mi partea mea de avere, că am 
hotărât să mă duc la prinţesa aceea, care nu vrea 
să râdă, să-mi încerc norocul. 

Regele a încercat să-l oprească, ştia ce-l 
aşteaptă şi că putea să-şi piardă viaţa. Şi-apoi era 
şi cel mai deştept fiu al său şi moştenitorul 
tronului, fiind primul născut. 

Dar fiul n-a vrut în ruptul capului să-l asculte 
pe rege şi s-a pregătit de drum. A luat bani şi 
mâncare să-i ajungă şi un mângălău de rufe, 
crezând că prin zgomotul făcut de acesta o va face 
pe prinţesă să râdă. Merge el cât merge şi dă 
peste un moş, care stătea pe malul unei ape. Fiind 
obosit, se aşeză şi el pe malul apei, îşi scoase 
merindele şi începu să mănânce cu poftă. Moşul 
se apropie smerit şi cu glasul aproape stins de 
foame îl rugă să-i dea şi lui o bucăţică de pâine. 

— Cum îndrăzneşti să te apropii de mine, 
bătrân neruşinat?! Pleacă repede de aici, că de nu 
te rup în bătaie, strigă prinţul fălos şi după ce 
mâncă pe săturate şi bău apă proaspătă, o porni 
din nou la drum. Şi după ce mai merse o bună 
bucată de drum, ajunse în oraşul în care se afla 
prinţesa. In faţa ei încercă în fel şi chip să facă 
zgomote cu mângălăul de rufe, dar nu reuşi s-o 
facă pe prinţesă să râdă şi îşi pierdu capul ca şi 
cei dinaintea lui. 


Când află cel de-al doilea fiu al regelui că 
fratele său mai mare nu a reuşit şi nu mai trăieşte, 
s-a hotărât să-şi încerce şi el norocul. 

— Am să iau în mână un sul - spuse cel de-aP 
doilea fiu - pe care am să-l ţin ca pe un sceptru, şi 
când prinţesa o să vadă, sigur va începe să râdă. 

In zadar a încercat regele să-l oprească, nu s- 
a lăsat înduplecat. A luat bani şi mâncare să-i 
ajungă, iar în mână ţinea un sul în loc de sceptru. 
Merse, merse până ajunse la o fântână, unde 
stătea un cerşetor bătrân. S-a oprit şi el la fântână 
şi începu să mănânce cu poftă tot felul de 
bunătăţi. Cerşetorul s-a apropiat de el şi cu voce 
smerită l-a rugat să-i dea şi lui o bucată de pâine. 

— Ia şterge-o de aici, calic nenorocit, că de 
nu, rup băţul ăsta de spinarea ta - strigă supărat 
prinţul, pentru că un zdrenţăros a îndrăznit să-i 
vorbească şi, după ce mâncă pe săturate şi bău 
apă proaspătă, plecă din nou la drum. Ajunse în 
orăşelul unde locuia prinţesa. Se îmbrăcă foarte 
caraghios şi cu sulul pe care-l ţinea în mână ca pe 
un sceptru se înfăţişă prinţesei. Dar aceasta nici 
vorbă să râdă, din contră, pe loc a dat poruncă să i 
se taie capul acestui caraghios. 

Aflând şi despre această nenorocire, regele- 
tată se întristă nespus de mult, doar îşi pierduse 
pe cei mai buni fii ai săi. Dintr-odată se trezi cu cel 
de-al treilea fiu, prostănacul, care-i spuse: 

— Tată, dă-mi şi mie voie să mă duc la oraşul 
acela, în care locuieşte prinţesa care nu râde 
niciodată. 

— Ia uite ce prostie-ţi dă prin cap, măscărici 
ce eşti - spuse regele furios peste măsură - să 


pleci din casa mea - şi-l alungă din casă, fără 
mâncare şi fără niciun ban în buzunar. 

Băiatul se gândea cum să plece la drum fără 
bani şi fără mâncare şi atunci, o slujnică, căreia i 
se făcu milă de el, îi dădu o bucată de pâine 
uscată. Şi aşa porni la drum şi merse şi merse, 
până ajunse şi el la fântâna aceea, unde era 
sărmanul moş. 

— Să fii sănătos, bătrâne necăjit, i se adresă 
băiatul aşezându-se lângă fântână. Atunci moşul 
se apropie de el şi-i ceru o bucăţică de pâine. 

— Eu ţi-aş da bucuros, moşule, dar am numai 
o bucată de pâine uscată. Dacă mai ai dinţi, atunci 
muşcă din ea împreună cu mine. 

Şi, aşa, amândoi au mâncat bucata de pâine 
uscată şi au băut apă proaspătă din fântână. Apoi 
prostănacul, fiind cuprins de somn, a adormit 
adânc. Când s-a trezit, a început să-şi frece ochii 
cu mâinile, nu-şi dădea seama dacă ceea ce vedea 
era realitate sau visa în continuare. Lângă el se 
afla o caretă cu totul şi cu totul de aur, care era 
trasă de o rață şi un răţoi, amândoi tot din aur. 

— Hai, scoală-te, îi spuse moşul. Ce, nu mă 
mai cunoşti? Sunt cel cu care ai împărţit plinea. 
Urcă-te în caretă, du-te la prinţesă şi ai să vezi că 
prinţesa îţi va fi soţie. 

După cum spuse moşul, prostănacul se sui în 
careta trasă de rață şi răţoi şi aşa ajunse într-un 
oraş, unde, peste noapte rămase la un han. Toți 
erau plini de mirare şi de uimire când au văzut 
această neînchipuit de frumoasă caretă trasă de o 
rață şi un răţoi tot de aur. Cele două fete ale 
hangiului s-au dus în şură unde fiecare s-a 


dezbrăcat de cămaşă, ca să scape de purici. Una 
din ele s-a gândit să fure o bucată de aur din 
caretă. A găsit o pilă şi a început să pitească. Dar 
ce să vezi, tot pilind ea aşa, nu a mai putut să 
plece de lângă caretă, parcă se lipise de aceasta. 
Cealaltă fată, când văzu ce i s-a întâmplat surorii 
sale, se sperie aşa de tare, că o rupse la fugă. 

A doua zi dimineaţă, prostănacul se trezi, se 
urcă în caretă şi porni din nou la drum. lar 
sărmana fată dezbrăcată, lipită de caretă, alerga 
în urma caretei şi pilea în continuare aurul. 
Mergând aşa prin oraş ieşea toată lumea şi se uita 
plină de mirare. A ieşit şi brutarul, care s-a mirat 
aşa de tare de ce i-a fost dat să vadă, încât a uitat 
că are cuptorul plin de pâine şi toată pâinea s-a 
ars. Când şi-a dat seama ce-a păţit, de supărare, a 
luat lopata aprinsă şi alergând după caretă, a 
început's - o lovească în spate pe fată. 

— Nenorocite, numai tu eşti vinovată că mi s- 
a ars pâinea în cuptor! 

Dar lovind fata, nici brutarul nu s-a mai putut 
dezlipi de caretă. Alergă şi el mai departe, lovind 
mereu fata. 

Şi aşa ajunseră la malul unei ape, unde o 
femeie spăla rufe. Când i s-a înfăţişat o asemenea 
privelişte, a holbat ochii şi nu s-a mai uitat că apa 
i-a luat toate rufele. Când şi-a dat seama de 
pagubă, furioasă, alergă după caretă şi cu maiul 
de bătut rufe începu să dea în brutar şi în faţă, 
spunând: 

— Pungaşilor, numai din cauza voastră mi-am 
pierdut rufele mele bune şi frumoase! 

Dar lovind, nu s-a mai putut desprinde de 


caretă. Merseră cu toţii mai departe şi ajunseră în 
timpul nopţii în orăşelul în care locuia prinţesa, 
care în viaţa ei nu a râs niciodată. 

Dimineaţa, prostănacul se duse la palat şi 
rugă să i se îngăduie s-o facă pe prinţesă să râdă. 
Toţi erau foarte curioşi să vadă ce glumă va face, 
aşa că ieşiră în balcon împreună cu prinţesa. 

Deodată apăru careta de aur trasă de o rață 
şi un răţoi tot de aur, iar în spatele caretei o fată 
goală, care pilea o bucată de aur şi un brutar şi o 
spălătoreasă care zbierau: 

— Ah, tu, nenorocite, din cauza ta mi s-a ars 
pâinea în cuptor, şi-o lovea mereu pe faţă cu 
lopata în spate. 

— Pungaşilor, numai din cauza voastră mi-am 
pierdut rufele mele bune şi frumoase, şi lovea cu 
maiul de bătut rufe când pe brutar, când pe fată. 

Toţi cei din balcon, văzând o asemenea 
încurcătură, se trânteau de râs, iar prinţesa, fără 
să se gândească prea mult începu să râdă în 
hohote, chiar să şi strige de bucurie. 

Şi aşa prostănacul reuşi s-o facă pe prinţesă 
să râdă şi, potrivit învoielii, se căsători cu 
prinţesa, moşteni o mare avere şi tronul, iar 
careta de aur trasă de o rață şi un răţoi de aur 
dispăru, nu se mai văzu. 

Cum a reuşit gospodarul să semene vânt într- 
o primăvară, un gospodar din sat, după ce şi-a 
arat ogorul, a început să-l semene. Tot aruncând 
sămânţa pe ogor, a obosit şi s-a aşezat pe un 
pietroi ce servea drept hotar, să-şi tragă sufletul. 
Nici nu se aşeză bine, că în faţa lui apăru un om 
cu faţa hidoasă, cu gura strâmbă şi cu o pălărie în 


trei colţuri. După cum arăta nici nu putea fi altul 
decât duhul răului. 

— Hei, ce faci aici, măi omule? se adresă el 
gospodarului. 

— Păi, ce să fac, domnule, samăn grâu, ca să 
avem şi noi o bucată de pâine, mulţămesc de 
întrebare. 

— Ei, ia să văd ce sămânță ai, că eu pot să-ţi 
dau pentru sămânță nişte boabe mult mai bune - 
şi scoase dintr-o traistă făcută din piele de bursuc 
un săculeţ care era plin cu boabe - priveşte, 
acestea sunt boabe de vânt, fiecare o împinge pe 
cealaltă şi dintr-o mână de boabe aruncate se 
poate isca o furtună. 

Spunând acestea, aruncă o boabă şi îndată 
vântul începu să şuiere, aruncă încă una şi vântul 
se înteţi, şi mai tare, dar când aruncă o mână 
întreagă, din senin se porni o furtună îngrozitoare, 
care-l sperie tare pe gospodar. Tuna şi fulgera de 
mama focului, de credeai că cerul se despică în 
două şi cade ploaia cu găleata, o ploaie deasă, pe 
care de multe ori o aşteptase gospodarul pentru 
ogorul său. Şi cu asta, omul cel cu gura strâmbă şi 
pălărie în trei colţuri nu se mai văzu. 

Gospodarul nostru, speriat şi ud leoarcă, îşi 
luă săculeţul cu boabe de vânt şi se întoarse 
acasă. 

A doua zi a vrut să încerce boabele, să vadă 
de nu a fost păcălit. A aruncat o boabă în faţa 
casei şi dintr-odată se iscă un vânt puternic. După 
ce s-a convins că în săculeţ avea cu adevărat 
boabe de vânt, a legat săculeţul cu mare grijă, 
aşteptând să vină seceta, ca atunci să-şi 


stropească din belşug ogorul cu ploaie. 

Acasă gospodarul avea un fiu măricel, dar pe 
cât de mare pe atât de leneş era. Cât era ziua de 
lungă nu făcea nimic, doar mânca, lenevea şi din 
când în când întorcea casa cu susu-n jos, 
scotocind în toate ungherele. Aşa, în scurtă vreme, 
găsi săculeţul ascuns de taică-su, curios îl dezlegă 
şi văzând boabele cele frumoase, luă una şi o 
înghiţi. Cât ai clipi din ochi o putere venită din 
senin îl trânti la pământ, se iscă un vânt puternic 
care rupse o bucată din acoperişul casei, sparse 
geamurile, iar băiatului îi fluiera mereu în gură. 

După un timp, când şi-a mai revenit, băiatul 
cel leneş, supărat pentru ce a păţit, a luat 
săculeţul, s-a dus în spatele casei şi cu ciudă a 
aruncat toate boabele. Şi-atunci, ce să vezi, s-a 
stârnit o vijelie puternică, care a distrus tot ce a 
aflat în cale, a smuls pomii din rădăcini, a rupt 
acoperişurile, a omorât păsările şi animalele, ce să 
mai vorbim, a distrus întreg satul. 

POVESTE RUSA 

repovestită de I.I. LEU 

V 

Aşik-Kerib 

(după M. Lermontov) 

De mult, în oraşul Tifliz, trăia un turc bogat. 
Avea el mult aur, dar mai scumpă ca aurul Îi era 
unica lui fiică, Megheri. Ea era mai frumoasă ca 
toate fetele din Tifliz. 

Trăia de asemeni în Tifliz un tânăr sărac, 
Aşik-Kerib, care avea un suflet mare şi talentul de- 
a cânta. Cântând la saaz, un instrument turcesc, şi 
proslăvind eroii vechi ai Turchestanului, mergea el 


pe la nunţi, să-i înveselească pe cei bogaţi şi 
fericiţi. 

La o nuntă o întâlni pe Megheri şi se 
îndrăgostiră unul de altul. 

O dată, stând culcat în grădină, sub o viţă, a 
adormit, în acest timp, tocmai trecea pe lângă el 
Megheri cu prietenele sale. Una din ele, văzându- 
l, a rămas în urmă şi s-a apropiat de el. 

— De ce dormi? cântă vocea ei. Scoală-te, om 
fără minte, gazela ta trece pe lângă tine! El se 
trezi, iar fata sări în lături, ca o pasăre. Megheri, 
auzind cântecul ei, începu s-o certe. 

— Dacă ai şti, a răspuns aceea, cui am cântat, 
mi-ai mulţumi. Era Aşik-Kerib. 

— Du-mă la el, a zis Megheri. 

Văzând faţa tristă a lui Aşik-Kerib, ea încercă 
să-l liniştească. 

— Cum să nu fiu trist, i-a răspuns Aşik-Kerib, 
dacă eu te iubesc, iar tu n-ai să fii niciodată a 
mea! 

— Cere mâna mea tatălui meu, spuse ea, şi el 
va face nunta cu banii ce-i are şi mă va înzestra 
atâta că ne va ajunge. 

— Bine, a răspuns el. Să zicem că Aiak-Aga 
nu va precupeţi nimic pentru fiica lui, dar cine 
ştie, poate mai târziu mă vei învinui că n-am - avut 
nimic. Nu, scumpa mea Megheri, eu am luat 
hotărârea să umblu şapte ani în lumea largă şi să 
câştig avere ori să pier în deşerturi îndepărtate. 
Dacă tu vei vrea, după trecerea acestui răstimp, 
să-mi fii soţie. 

Megheri se învoi, dar adăugă apoi că dacă în 
ziua fixată el nu se va întoarce, ea va deveni soţia 


lui Kurşud-bec, care de mult o cere în căsătorie. 

Aşik-Kerib, ajuns acasă, ceru binecuvântarea 
mamei pentru drum, o sărută pe mica lui soră, 
aruncă pe umăr o traistă cu cele de folos şi 
sprijinit într-un toiag, ieşi din oraş. 

lată că-l ajunge un călăreț şi acela era 
Kurşud-bec. 

— Drum bun, îi strigă el! Oriunde te vei duce, 
călătorule, eu îţi voi fi tovarăşi. 

Aşik nu era bucuros de această tovărăşie, dar 
nu avea ce face. Mult au mers ei împreună şi au 
ajuns la un râu. Nu era niciun pod peste el şi nici 
cu piciorul nu se putea trece. 

— Treci râul înot, a zis Kurşud-bec, iar eu te 
voi urma „Aşik s-a dezbrăcat şi s-a aruncat în apă. 
După ce a trecut râul, s-a uitat în urmă. O, 
nenorocire! Kurşud-bec cu hainele lui plecă înapoi 
la Tifliz. Numai praful se ridica în urmă-i, ca un 
şarpe pe câmpul neted. 

Ajungând în oraş,  Kurşud-bec duse 
îmbrăcămintea lui Aşik-Kerib bătrânei acestuia şi-i 
spuse: 

— Fiul tău s-a înecat într-un râu adânc, iată 
hainele lui! 

Cu nemărginită durere căzu mama lui Aşik 
peste hainele fiului iubit şi începu să le ude cu 
lacrimile sale fierbinţi. Apoi le luă şi le duse lui 
Megheri, spunând: 

— Fiul meu s-a înecat. Kurşud-bec mi-a adus 
hainele lui. Tu eşti liberă! 

Megheri a zâmbit şi a răspuns: 

— Nu crede, toate acestea sunt uneltirile lui 
Kurşudbec. Înainte de trecerea celor şapte ani, 


nimeni nu va fi bărbatul meu. 

Ea luă saazul ei din perete şi începu să cânte 
liniştită cântecul iubit al bietului Aşik-Kerib. 

Între timp, călătorul nostru ajunse desculţ şi 
gol. Într-un sat. Oameni buni l-au îmbrăcat şi i-au 
dat să mănânce; pentru aceasta el le-a cântat 
cântece minunate. Aşa a trecut el dintr-un sat în 
altul, dintr-un oraş în altul şi faima lui s-a întins 
peste tot. În fine, a ajuns la Halaf. După 
obişnuinţă, a intrat într-o cafenea, a cerut saazul 
şi a început să cânte. 

În acel timp trăia în oraş un paşă, mare 
amator de cântăreţi. Mulţi - erau aduşi la el, dar 
niciunul nu-i era pe plac. Trimişii lui, trecând 
odată pe lângă cafenea, auziră glasul minunat al 
lui Aşik-Kerib. Intrară în local şi-i strigară: 

— Mergi cu noi la marele paşă! Altfel 
răspunzi cu capul! 

— Sunt un om liber, călător din oraşul Tifliz, 
răspunse Aşik-Kerib. Dacă vreau merg, dacă nu, 
nu merg. Cânt atunci când am poftă şi paşa al 
vostru nu mă comandă. 

A fost înhăţat şi adus în faţa paşei. 

— Cântă! a zis paşa şi el a început să cânte. 
Şi în acest cântec a proslăvit pe scumpa lui 
Megheri. Cântecul i-a plăcut într-atâta mândrului 
paşă, că îl luă pe sărmanul Aşik-Kerib la sine. A 
început să curgă argintul şi aurul, au strălucit pe 
el haine scumpe, a început să trăiască vesel şi 
fericit şi a devenit foarte bogat. 

A uitat-o pe a sa Megheri ori nu, nu ştim, 
numai că vremea trecea. Ultimul an era pe 
sfârşite, iar el nu se pregătea deloc de drum. 


; Frumoasa Megheri începu să se neliniştească. 
In acest timp, un negustor cu o caravană de 
patruzeci de cămile şi optzeci de sclavi se 
pregătea să plece la Tifliz. Ea îl chemă pe 
negustor şi-i dădu o tavă de aur. 

— Ia această tavă şi în orice oraş vei sosi, 
aşază această tavă în prăvălia ta, şi anunţă peste 
tot, că acela care va recunoaşte că e stăpânul ei şi 
dovedeşte asta, o va primi, iar în plus, şi greutatea 
ei în aur. A plecat negustorul şi a îndeplinit peste 
tot însărcinarea dată de Megheri, dar nimeni nu s- 
a recunoscut ca stăpân al tăvii. Vânduse el 
aproape toată marfa, când ajunse la Halaf. Anunţă 
şi aici însărcinarea dată de Megheri. Auzind asta, 
Aşik-Kerib fugi la caravană şi văzu tava de aur în 
prăvălia negustorului din Tifliz. 

— Este a mea, spuse el, dând să o ia. 

— Da, e a ta, răspunse negustorul, te-am 
recunoscut Aşik-kerib. Du-te repede la Tifliz. 
Megheri a ta mi-a poruncit să-ţi spun că termenul 
se apropie şi dacă nu vei fi acolo în ziua fixată, ea 
se va mărita cu altul! 

Aşik-Kerib îşi puse mâinile în cap: mai avea 
numai trei zile. Luând un sac cu monede de aur, se 
aruncă pe cal şi plecă în goană mare. Dar pe 
muntele Arzinian calul căzu istovit. Ce era să 
facă? De la Arzinian şi până la Tifliz erau două luni 
de mers călare, iar lui îi rămâneau numai două 
zile. Deznădăjduit, se pregătea să se arunce de pe 
stâncă. Dintr-odată văzu jos un om călare pe un 
cal alb şi auzi o voce puternică: Ce vrei să faci, 
tinere om? 

— Vreau să mor! a răspuns Aşik. 


— Coboară, dacă e aşa! Te omor eu. Aşik 
cobori greu de pe stâncă. Urmează-mă a zis 
ameninţător călăreţul! 

— Cum aş putea să te urmez, a răspuns Aşik, 
calul tău zboară ca vântul, iar eu sunt îngreuiat de 
traistă. 

— Ai dreptate, agaţă traista de şaua mea şi 
urmează-mă. 

Cât s-a străduit să fugă Aşik, tot a rămas în 
urmă. 

— De ce rămâi în urmă? a întrebat călăreţul. 

— Cum aş putea să te urmez? Calul tău fuge 
ca gândul, iar eu sunt istovit. 

— E adevărat! Urcă pe cal, în spate, şi să-mi 
spui drept unde vrei să mergi. 

— Măcar să ajung azi la Arzerum, răspunse 
Aşik. 

— Închide ochii! 

El i-a închis. 

— Acum deschide-i. 

Se uită Aşik: în faţa lui se vedeau zidurile 
albe şi străluceau minaretele Arzerumului... 

— Sunt vinovat, Aga, a zis Aşik, am greşit, am 
vrut să spun că am nevoie să merg la Kars. 

— Asta e, a răspuns călăreţul, te-am prevenit 
că trebuie să-mi spui numai adevărul curat. 
Inchide încă o dată ochii. Acum deschide-i. Aşik 
nu-şi credea ochilor că se afla la Kars. El căzu în 
genunchi şi spuse: 

— Sunt vinovat, Aga, de - trei ori vinovat, eu, 
servitorul tău Aşik-Kerib. Dar tu ştii singur că dacă 
un om s-a hotărât să mintă dimineaţa, el trebuie 
să mintă până la sfârşitul zilei: de fapt am nevoie 


la Tifliz. 

— Cât de nesigur eşti! a zis supărat călăreţul, 
dar n-am ce face, te iert. Inchide ochii. Acum 
deschide-i, a adăugat el după o clipă. 

Aşik a scos un-strigăt de bucurie. Erau la 
porţile Tiflizului. 

Aducându-i mulţumiri şi luându-şi traista de 
pe şa, a spus călăreţului: 

— Aga, desigur că binefacerea ta este mare, 
dar fă şi mai mult: dacă eu voi povesti acum că am 
venit din Arzinian la Tifliz într-o zi, nu mă va crede 
nimeni. Dă-mi o dovadă oarecare. 

— Apleacă-te, a zis acela zâmbind, şi ia de 
sub copita galului un bulgăre de pământ şi pune-l 
în sân. Atunci când râu vor crede în adevărul 
spuselor tale, porunceşte-le să-ţi aducă o oarbă, 
care de şapte ani se află în această situaţie, unge-i 
ochii şi ea va vedea. 

Aşik a luat o bucată de pământ de sub copita 
calului alb, dar cum a ridicat capul, călăreţul şi 
calul nu mai erau. Atunci el s-a convins că 
protectorul său n-a fost altul decât Haderiliaz cel 
măreț. 

Numai seara târziu, a găsit Aşik-Kerib casa 
lui. Cu o mână tremurătoare bate el la uşă 
spunând: 

— Mamă, mamă, deschide: sunt călător 
flămând şi îngheţat: te rog lasă-mă să intru pentru 
numele fiului tău rătăcitor. 

Vocea slabă a bătrânei fi răspunse: 

— Pentru adăpostul călătorilor există casele 
oamenilor bogaţi şi puternici. Sunt acuma în oraş 
nunţi, du-te şi vei putea să petreci o noapte 


plăcută. 

— Mamă, răspunse el, eu nu am nicio 
cunoştinţă pe aici, şi de aceea repet rugămintea 
mea pentru fiul tău rătăcitor, lasă-mă să intru! 

Atunci sora lui spuse mamei: 

— Mamă, mă scol şi-i deschid uşa. 

— Netrebnico! a răspuns bătrâna supărată, tu 
eşti bucuroasă să primeşti tineri şi să-i ospătezi, 
iar eu, iată, sunt şapte ani de când mi-am pierdut 
vederea din cauza lacrimilor. Dar fiica, 
neascultând vorbele ei, s-a sculat, a deschis uşa şi 
l-a lăsat să intre pe Aşik-Kerib. 

Spunând salutul obişnuit, el s-a aşezat şi cu 
emoție a început să se uite împrejur: şi a văzut că 
pe perete era agăţat într-o husă prăfuită saazul 
său iubit. Şi a început el s-o întrebe pe mama sa: 

— Ce atârnă acolo pe perete? 

— Eşti un musafir curios, a răspuns ea, nu e 
de ajuns că-ţi vom da o bucată de pâine şi mâine 
te vom lăsa să pleci sănătos? 

— "Ţi-am spus, doar eşti mama mea, iar ea 
este sora mea, şi de aceea te rog, explică-mi ce 
este acolo pe perete? 

— Acesta e saazul, saazul! a răspuns bătrâna 
supărată, fără a-l crede. 

Dar ce înseamnă saaz? 

— Saaz înseamnă ceva cu care se cântă. 

Atunci Aşik-Kerib o roagă să-i dea voie surorii 
să dea jos saazul şi să i-l arate. 

— Nu se poate, a răspuns bătrâna, acesta e 
saazul fiului meu nenorocit. lată, sunt şapte ani de 
când atârnă pe perete şi nicio mână vie nu s-a 
atins de el! 


Dar sora lui s-a sculat, a luat saazul din 
perete şi i l-a dat. Atunci el şi-a rugat: 

— Saazul meu cu şapte coarde, să fii la fel de 
acordat ca în ziua când eu am cântat ultima oară. 

Şi el a atins coardele de aramă, şi ele au 
început să cânte. Începu să cânte şi el: „Sunt un 
Kerib sărman şi vorbele mele sunt sărmane, dar 
marele Haderiliaz m-a ajutat să cobor de pe 
stânca abruptă, deşi sunt sărac şi vorbele mele 
sunt sărace. Recunoaşte, mamă, pe al tău călător”. 
După aceasta, mama începu să plângă şi-l întrebă: 

— Cum te cheamă? 

— Raşid (viteaz), răspunse el. 

— Raşid, a spus ea, cu vorbele tale mi-ai 
sfâşiat inima, în noaptea asta, am văzut în vis că 
părul meu a albit şi de şapte ani am orbit de 
lacrimi, spune-mi tu, care ai vocea lui, când se va 
întoarce el, fiul meu? Şi de două ori lăcrămând, a 
repetat rugămintea sa. 

În zadar s-a numit el fiul ei, ea nu l-a crezut şi 
după un timp el o rugă: 

— Mamă, dă-mi voie să iau saazul şi să merg: 
am auzit că aici aproape este o nuntă: soră-mea 
mă va conduce, eu voi cânta acolo şi tot ce voi 
câştiga voi aduce aici şi voi împărţi cu voi. 

— Nu-ţi dau voie, a răspuns bătrâna. De 
atunci de când lipseşte fiul meu, saazul lui n-a 
ieşit din casă. Dar el a început să se jure că nu-i va 
strica nicio coardă, iar dacă măcar o coardă se va 
rupe, răspunde cu ochii din cap. Bătrâna a pipăit 
traista lui şi şi-a dat seama că era plină cu 
monede, astfel l-a lăsat să plece. 

Conducându-l până la o casă bogată, de unde 


se auzea zarva nunţii, soră-sa a rămas să asculte 
la uşă ce se întâmplă. 

În această casă trăia Megheri şi în acea 
noapte trebuia să devină soţia lui Kurşud-bec. 
Acesta se înveselea cu rude şi prieteni, iar 
Megheri, şezând după o perdea, ţinea într-o mână 
o cupă cu otravă, iar în alta, un pumnal. Ea a jurat 
să moară înainte de a deveni soţia lui Kurşud-bec. 
Şi auzind ea de după perdea că a venit un 
necunoscut care spune: Selam-aleicum 1! Vă 
înveseliţi aici şi mâncaţi: dar îngăduiţi unui călător 
sărac să se aşeze cu voi şi pentru aceasta vă va 
cânta un cântec. 

— De ce nu! a spus Kurşud-bec. Aici trebuie 
să intre cântăreții şi dansatorii, pentru că aici e 
nuntă. Cântă-ne ceva Aşik (cântăreţ) şi te voi 
răsplăti cu aur. Kurşud-bec l-a mai întrebat: dar 
cum te cheamă, călătorule? 

— Şindi-Ghiorursez, adică veţi cunoaşte 
curând. 

— Ce fel de nume e ăsta! a exclamat acela 
râzând. Îl aud pentru prima oară! 

— Când eram gata să apar pe lume, mulţi 
vecini veneau la uşă şi întrebau dacă e băiat ori 
fată. Li se răspundea: „şindi-ghiorursez”. Iată de 
ce, când m-am născut, mi s-a dat acest nume. 
După aceea el a luat saazul şi a început să cânte: 

— În oraşul Halaf am băut vinul de Missir, dar 
am prins aripi şi am zburat aici în trei zile. 

Fratele lui Kurşud-bec, om slab la fire, a scos 
pumnalul şi a strigat: 


1 Bună ziua, în limba arabă. 


— Minţi! cum se poate să ajungi în trei zile 
aici din Halaf? 

— Pentru ce vrei să mă omori? a spus Aşik. 
Eu cânt şi nu iau nimic de la voi, mă credeţi ori nu 
mă credeţi. 

— Lasă-l să-i spună, a zis mirele, şi Aşik-Kerib 
a început să cânte din nou: 

— Dimineaţa am fost în valea Arzinian, la 
amiază, în oraşul Arzrum, înainte de apusul 
soarelui, în oraşul Kars, iar seara, în Tifliz. Am 
prins aripi şi am zburat aici, la nunta lui Megheri. 

Atunci Megheri, recunoscând vocea lui, a 
aruncat otrava şi pumnalul. 

— Tu ţi-ai ţinut jurământul, i-au spus 
prietenele ei. În noaptea aceasta ai să fii soţia lui 
Kurşud-bec. 

— Voi n-aţi recunoscut vocea dragă mie, dar 
eu am recunoscut-o, a răspuns Megheri şi luând 
un foarfece a tăiat perdeaua. Când s-a uitat, n-a 
mai avut nicio îndoială. Atunci a scos un țipăt şi a 
sărit de gâtul lui Aşik-Kerib al ei. Şi amândoi au 
căzut fără simţiri. 

Fratele lui Kurşud-bec a sărit la ei cu 
pumnalul, dar Kurşud-bec l-a oprit spunând: 
„Linişteşte-te şi află că ceea ce este scris omului 
în frunte, de aceea el nu scapă 

Revenindu-şi în simţiri, Megheri s-a făcut 
roşie de ruşine, şi-a acoperit faţa cu mâinile şi s-a 
ascuns după perdea. 

— Acuma se vede că tu eşti Aşik-Kerib, a zis 
mirele, dar mărturiseşte-ne cum ai putut într-un 
timp atât de scurt să străbaţi o distanţă atât de 
mare? 


— Ca dovadă adevărată, a răspuns Aşik, sabia 
mea va tăia piatra, iar dacă mint, atunci gâtul meu 
să fie mai subţire decât firul de păr. Dar mai bine 
să-mi aduceţi o oarbă care n-a văzut şapte ani 
lumina zilei, iar eu îi voi reda vederea. 

Sora lui Aşik, care stătea la uşă, auzind astfel 
de vorbe, a fugit acasă, la maică-sa. 

— Mamă! a strigat ea: acesta este într-adevăr 
fratele meu şi fiul tău Aşik-Kerib. Şi luând-o de 
mână a adus-o la nuntă. Aşik a scos bulgărele de 
pământ din sân, l-a înmuiat în apă şi a uns mamei 
ochii, spunând: 

— Să ştiţi toţi, cât de mare şi cât de puternic 
este Haideriliaz! 

Şi mama şi-a recăpătat vederea. După 
aceasta, nimeni n-a îndrăznit să se îndoiască de 
adevărul vorbelor sale, şi Kurşud-bec i-a cedat 
fără cuvinte pe frumoasa Megheri. Atunci, în toiul 
bucuriei, Aşik-Kerib i-a spus: 

—  Ascultă-mă, Kurşud-bec, vreau să te 
răsplătesc: sora mea nu e mai urâtă ca mireala 
mea, iar eu sunt bogat: ea nu va avea mai puţin 
argint şi aur. la-o şi fiţi la fel de fericiţi ca mine, cu 
scumpa mea Megheri. 

Şi aşa s-au împăcat ei şi au trăit fericiţi. 


POVESTE DIN CARELIA 
repovestită de 1.1. LEU 
Frumoasa Nasto 


Era odată într-un sat un tânăr. S-a însurat el 
departe cu o fată şi a adus-o acasă. Trāiau ei 
foarte bine, dar, de la un timp, tânăra soţie a 


devenit tristă. Într-o zi soţul îi spuse: 

— Care e pricina tristeţei tale? 

Ea îi răspunse: 

— Mă simt bine cu tine, dar nu pot să uit 
locul unde m-am născut, de aceea şi sunt tristă. 

Bărbatul o crezu şi n-o crezu, deoarece el 
niciodată nu cunoscuse tristeţea. De atunci, soţia 
a continuat să ofteze pe furiş. Într-o zi s-a hotărât 
el să încerce ce este dorul de casă, şi-i spuse 
soţiei: 

— Plec în ţări străine şi mă angajez acolo ca 
muncitor. Voi trăi şi voi vedea dacă există ori nu 
dorul de acasă. 

A plecat el departe şi s-a tocmit la un 
negustor. Acesta i-a dat cizme noi şi i-a spus: 

— Te iau ca muncitor, numai dacă vei lucra la 
mine până când se vor rupe cizmele. 

Oare trebuia mult timp până să se rupă o 
pereche de cizme? 

Soţul cel tânăr s-a învoit şi a început să 
lucreze. Lucrează, lucrează, dar cizmele erau ca 
noi. 

A trecut mult timp şi a simţit şi el dorul de 
casă printre străini. Odată şi-aduce aminte de 
soţie, de casa în care s-a născut. Se uită la cizme: 
oare nu s-au uzat? Nimic! Ele rămâneau la fel ca 
în prima zi. 

Se întorcea el odată de la câmp, purtând 
rărită pe umăr. Vede un om în faţa lui. Se uită: era 
un cunoscut din sat! S-a bucurat mult şi a început 
să-l întrebe despre tot: soţie, casă şi altele. Nici nu 
i-a dat prin cap să dea jos rariţa de pe umăr, că 
nu-i era uşor. lată ce înseamnă să întâlneşti pe 


cineva din locul natal! 

S-a întors în casa negustorului şi a căzut pe 
gânduri: „lată că am ajuns şi eu să cunosc ce este 
dorul de casă. A avut dreptate soţia”... 

Rămase el la negustor mult timp, iar cizmele 
tot noi. 

Într-o zi trecea printr-o pădure. Se uită şi în 
faţa lui se afla o colibă. Bătu la uşă, deschise o 
bătrână pe care o întrebă: 

— Nu cunoşti matale* bunicuţo, ce fel de 
cizme sunt acestea? Din ce fel de piele sunt 
făcute? De optsprezece ani le port şi ele nu s-au 
rupt! 

Bătrâna îi răspunse: 

— Cizmele tale nu sunt obişnuite, ele sunt 
vrăjite. Dar uite, îţi dau un sfat. Cum ajungi acasă, 
la stăpânul tău, să scoţi cizmele şi, fără să te vadă, 
aruncă-le în foc. Ele nu vor arde, dar se vor 
prăpădi repede. Atuftei va veni sfârşitul slujbei 
tale la negustor. 

Aşa şi făcu el. Ajuns acasă, le-a pus în sobă, 
iar dimineaţa le-a scos şi s-a încălţat cu ele. N-a 
trecut mult şi cizmele s-au rupt. Atunci a venit el 
la negustor şi i-a spus: 

— Uite, negustorule, cizmele mele s-au rupt. 
Acum s-a împlinit sorocul. Ce era să facă 
negustorul? I-a făcut socoteala şi l-a lăsat să plece. 

Merge el acasă şi de bucurie nu simte 
oboseala. Ziua era foarte caldă şi a început să-l 
chinuie setea. Deodată vede o apă. Se apleacă să 
bea, dar apare un vrăjitor din apă, şi-l înhaţă de 
barbă. Omul începe să-l roage: 

— Vrâjitorule! Dă-mi drumul! Eu n-am fost 


acasă optsprezece ani. Dar vrăjitorul îl ţine de 
barbă şi spune: 

Nu te las, până nu-mi promiţi să-mi dai ceea 
ce nu ştii că ai acasă! 

S-a bucurat bărbatul: ce mai e şi asta? El ştia 
tot ce este acasă, şi i-a promis ceea ce nu ştie că 
are. Vrăjitorul i-a dat drumul şi omul a plecat mai 
departe spre casă. _ 

Ajunse acasă. Îl întâmpină soţia cu fiica sa. El 
n-a ştiut, n-a bănuit că în timpul cât a stat el la 
negustor, soţia i-a născut o fiică, pe frumoasa 
Nasto. Cât a stat el printre străini, Nasto a crescut 
mare şi a devenit atât de frumoasă, că nu se putea 
descrie. Nu exista ceva asemănător nici pe 
tărâmul celălalt, nici în lumea albă, nici sub apă. 
Ce s-au bucurat soţia şi fata când l-au văzut! De 
fericire, nu ştiau unde să-l aşeze, cu ce să-l 
ospăteze! 

Iar el tot trist stătea: > doar pe unica sa fiică 
a promis-o vrăjitorului! 

Cum au rămas soţul şi soţia singuri, ea îl 
întrebă: 

— LDE ce eşti trist? Ar trebui să te bucuri că 
te-ai întors acasă. Şi el îi povesti totul. lată de ce 
sunt trist: în drumul meu depărtat, cum m-am 
aplecat să beau apă, m-a apucat de barbă 
împăratul apelor. „Promite-mi să-mi dai de acasă, 
ceea ce nu ştii că ai. De unde era să ştiu că tu ai 
născut-o pe fiica noastră? Şi eu am promis”. 

Soţia a început să plângă şi spuse: 

— Ce trebuie să se întâmple se va întâmpla. 
Numai că nu pot să văd cu ochii mei cum 
vrăjitorul apelor o ia şi o duce pe fiica noastră 


iubită. Hai să plecăm de acasă mâine mai 
devreme, iar Nasto să rămână aici şi nenorocirea 
să se întâmple fără noi... 

Ei au plecat noaptea de acasă, iar frumoasa 
Nasto a rămas singură. S-a sculat dimineaţa, s-a 
uitat, nu era nimeni acasă. A ieşit afară, iar acolo 
a văzut o capră bătrâna. Fata a îmbrăţişat-o şi a 
început să plângă. Capra îi spuse: 

— Nu plânge, nu fii tristă. Mai bine înhamă- 
mă la sanie, pune paie acolo, iar tu să te ascunzi în 
ele. A înhămat Nasto capra şi ea s-a acoperit cu 
paie şi au plecat unde o fi. 

Merg ele şi dintr-odată văd în faţă o mulţime 
de arătări care o întreabă pe capră: 

— Frumgasa Nasto ne aşteaptă? 

—  Aşteaptă, aşteaptă! răspunde capra. 
Mesele sunt pregătite, luminile ard. 

Arătările au plecat mai departe, spre 
casaunde trăia Nasto, iar capra cu Nasto au ajuns 
departe în acest timp. Au ajuns într-un sat şi 
Nasto a ieşit din paie. S-a rugat de oameni să 
rămână noaptea într-o casă. Oamenii nu-şi puteau 
lua ochii de la ea: n-a văzut nimeni o asemenea 
frumuseţe, nici n-au mai auzit. 

A trecut timp şi s-a răspândit zvonul despre 
frumuseţea ei. Auzi despre ea şi fiul împăratului 
din acele ţinuturi şi a venit acolo călare. Cum a 
văzut-o, i-a plăcut fata, s-a îndrăgostit şi a hotărât 
să se însoare cu ea, dar Nasto a spus: 

— Îmi placi, prinţule, şi vreau să mă mărit cu 
tine, dar să-mi promiţi că nu mă vei despărţi 
niciodată de capra mea. Acolo unde voi fi eu, 
trebuie să fie şi capra. Acolo unde voi mânca şi voi 


bea, acolo şi bătrâna capră să mnânce şi să bea. 

Prinţul a răspuns: 

— Să fie aşa cum spui tu. Sunt gata să fac tot 
ce vrei, pentru tine. 

Fiul împăratului a luat-o şi a dus-o la curtea 
sa. A luat şi capra şi trăiau fericiţi. 

A trecut destul timp şi iată că frumoasa Nasto 
a născut un fiu de o frumuseţe neobişnuită. A auzit 
despre asta vrăjitoarea Suiatar, s-a prefăcut într-o 
femeie bătrână şi a venit la curtea împăratului, ca 
dădacă. Prinţul, neştiind cine este ea, a tocmit-o. 

Într-o zi a condus-o pe frumoasa Nasto cu 
copilul la baie, pe malul lacului Vrăjitoarea a adus- 
o pe mal şi a strigat: 

— Hei, arătări ale apelor! lată, ea este cea 
promisă, luaţi-o! Abia a strigat şi zeci de mâini se 
ridicară din apă, o apucară pe frumoasa Nasto şi o 
traseră sub apă. În locul ei, Suiatar aduse la palat 
pe fiica ei urâtă foc. 

Prinţul s-a uitat la ea şi s-a gândit: „Soţia mea 
era o frumuseţe, iar de când a născut, se vede că a 
devenit urâtă!” 

Iar copilul fără mama cea adevărată plângea 
zi şi noapte. Nu numai copilul, florile din grădină 
încetară să mai înflorească şi s-au veştejit; toate 
păsările încetară să mai cânte. 

Fiica vrăjitoarei o ura pe bătrâna capră a 
frumoasei Nasto şi într-o zi spuse prinţului: 

— Luaţi-o din faţa ochilor mei, dar mai bine 
tăiâţi-o! 

S-a mirat prinţul: ce s-a întâmplat cu soţia? 
Ea, care nu mai putea de dragul caprei, o aşeza şi 
la masă, iar acum îi spune s-o taie. 


Capra spuse slugilor împărăteşti: 

— Prieteni buni, nu mă tăiaţi! mai întâi, 
lăsaţi-mă în câmp, să pasc iarba. Slugilor le-a fost 
milă de bătrâna capră şi au lăsat-o în câmp, să 
pască iarba verde. lar capra a venit pe malul 
lacului şi a strigat: 

— Vrăjitorule, las-o pe frumoasa Nasto! Dă-mi 
voie numai să-i spun o vorbă de rămas-bun! 

Vrăjitorul i-a legat de picior un lanţ de aur şi 
a lăsat-o să iasă pe mal. A îmbrăţişat Nasto pe 
credincioasa ei capră şi au început să plângă 
amândouă. Apoi capra a spus: _ 

— Am venit să-mi iau rămas-bun. În curând 
mă vor tăia! Ar mai fi plâns încă ele, dar în acest 
timp vrăjitorul a tras de lanţ şi Nasto a dispărut 
sub apă. Capra a venit acasă plângând, iar fiica 
vrăjitoarei a început din nou să spună: 

— Pentru ce să mai ţinem capra asta râioasă? 
Tăiaţi-o! 

Slugile iar au dus-o la tăiere, dar ea le spuse: 

— Slugilor! nu vă grăbiţi să mă tăiaţi! Lăsați- 
o pe bătrâna capră să mai pască niţel înainte de 
moarte! 

Le-a fost milă slugilor şi au lăsat-o în câmp, la 
păşune. 

Iar prinţul tot se minuna, nu putea înţelege: 
„Ieri, soţia nu mai putea după capră, iar azi cere 
să fie tăiată”. A simţit el ceva necurat aici şi a 
plecat pe ascuns după slugi, iar când ei au lăsat 
capra liberă, s-a luat după ea, ca să vadă unde se 
duce, pentru ce ea se roagă de ei ca să-i dea 
drumul. S-a ascuns după nişte pietre şi a început 
să aştepte. S-a apropiat capra de apă şi a strigat: 


— Vrăjitorule! Las-o pe frumoasa Nasto pe 
mal, ca să-i spun numai trei vorbe! A ieşit 
frumoasa Nasto pe mal, sunând cu lanţul de aur. A 
îmbrăţişat-o pe bătrâna capră şi amândouă 
începură să plângă. Şi apoi capra a zis: 

— Adio, scumpa mea Nasto! Mă va tăia azi 
fata vrăjitoarei. 

După ce au fost rostite acestea, vrăjitorul a 
tras de lanţ, şi frumoasa Nasto a dispărut sub apă, 
iar capra a rămas pe mal să plângă. Atunci prinţul 
s-a apropiat de ea şi a spus: 

— Nu mai plânge capră credincioasă! Du-te 
acasă liniştită, iar eu vin pe urmele tale. 

Merge prinţul după capră şi se gândeşte cum 
să o scape pe soţia sa şi cum să scape de Suiatar 
şi de fiica ei. 

Se duce la un fierar şi-i porunceşte să-i facă 
un ciocan mare, greu, potrivit pentru el. 
Dimineaţa el spuse caprei: 

— Du-te, capră, în câmp, la păşune verde! Iar 
el a plecat în urma ei. 

A venit capra pe mal, s-a apropiat de apă şi a 
strigat: 

—  Vrăjitorule! Las-o pe frumoasa Nasto 
pentru ultima oară, să-mi iau rămas-bun înainte de 
moarte! 

A ieşit frumoasa Nasto pe mal, sunând din 
lanţul de aur. Atunci prinţul a sărit şi a lovit lanţul 
de aur cu ciocanul aşa încât el s-a sfărâmat în 
bucățele. Apoi a spus frumoasei Nasto: 

— Iubita mea soţie! Sunt aici, eu, soţul tău! 
Nasto a venit spre el plângând: 

— Nu vom avea viaţă liniştită, nu vom vedea 


fericirea! Tu m-ai eliberat, dar reaua Suiatar ne va 
distruge! 

Prinţul i-a răspuns: 

— Nu te întrista, ştiu eu ce să fac. 

Şi au plecat ei împreună acasă. Prinţul le-a 
ascuns pe amândouă într-o magazie, iar el s-a dus 
şi a dat poruncă slugilor să pregătească baia, iar 
sub pragul ei să aşeze un cazan cu smoală 
clocotită, iar cărarea de acasă şi până la baie să o 
acopere cu postav roşu. 

Când totul a fost gata, a intrat în palat şi i-a 
spus lui Suiatar: Astăzi e sâmbătă, e timpul să 
mergeţi la baie. Totul e gata, baia e încălzită, să 
poftiţi la baie pe covorul cel roşu! 

A plecat Suiatar cu fiica ei la baie. Mergeau 
pe postavul roşu, învârtind capul în toate părţile şi 
râzând: Ha, ha! ha, ha! O asemenea cinste e 
numai pentru noi! Cum trecură pragul băii, căzură 
amândouă în cazanul cu smoală fierbinte şi acolo 
rămaseră. 

Iar prinţul cu frumoasa Nasto trăiau fericiţi. 

Dar Nasto, după un timp, a devenit iar tristă. 
Atunci prinţul a dus-o departe, în ţara unde îi 
trăiau părinţii. Când s-au apropiat de casa lor, 
părinţii îi aşteptau în drum. Nasto îi întrebă: 

— Mă aşteptaţi ori nu? 

Iar tatăl îi răspunse: 

— Cum să nu te aşteptăm, scumpa noastră? 
Doar ştiam că nu există forţă mai mare decât 
dorul de casa părintească. 

G-au îmbrăţişat şi de bucurie au început să 
plângă. 

lată aceasta a fost povestea toată. 


POVESTE RUSA 

repovestită de I.1. LEU 

Un iepure inimos 

(după M.E. Saltikov-Scedrin) 

Odată un iepure s-a făcut vinovat în faţa 
lupului. Fugea el aproape de vizuina lupului, când 
acesta îl văzu şi-l strigă: 

— lepuraşule drăguţ, opreşte-te! 

Iar iepurele nu numai că nii s-a oprit, dar a 
fugit mai repede. 

Atunci lupul din trei sărituri l-a prins şi i-a 
spus: 

— Pentru că nu te-ai oprit de la primul meu 
cuvânt, iată-mi hotărârcă: te condamn la moarte! 
Dar, deoarece sunt sătul acuma şi lupoaica mea e 
sătulă şi mai am rezerve pentru cinci zile, să stai 
sub tufişul ăsta şi să-ţi aştepţi rândul. Şi poate... 
ha, ha... te voi ierta. 

Stă iepurele pe labele dinapoi în tufiş şi nu se 
mişcă. Se gândeşte la acelaşi lucru: peste câteva 
zile sau poate câteva ore trebuie să-i vină 
moartea. Se uită el în partea unde se află vizuina 
lupului şi de acolo îl priveşte un ochi strălucitor. 
Dar altă dată a fost mai rău: iese lupul cu lupoaica 
şi încep să se plimbe în poiană, pe lângă el. Se 
uită la el şi lupul spune ceva lupoaicei, pe limba 
lor, şi amândoi: ha, ha, ha! Şi după ei vin, jucându- 
se, puii care se alintă. 

Iar inima lui de iepure bate, bate! 

Niciodată n-a iubit el viaţa ca acum. Era un 
iepure chibzuit, care tocmai găsise o iepuroaică şi 
voia să se însoare. La ea, la logodnica lui fugea în 
momentul când lupul l-a apucat de ceafă! Probabil 


că ea îl aşteaptă şi acum şi se gândeşte: m-a 
păcălit iepuraşul Dar poate l-a aşteptat, l-a 
aşteptat şi apoi a plecat. Dar poate fi şi altfel: s-a 
jucat, sărăcuţa, prin tufişuri şi a înhăţat-a lupul! 
Se gândeşte bietul iepure şi-l îneacă lacrimile. 

Şi iată, şade el odată noaptea şi dormitează. 
Visează că parcă cineva 11 împinge în coaste. Se 
uită înapoi, iată: fratele logodnicei sale, care-i 
spune: 

— Mireasa ta moare. A auzit ce nenorocire a 
căzut pe capul tău şi s-a ofilit într-o oră. Acuma 
are un singur gând: „Oare aşa voi muri, fără să-mi 
iau rămas-bun de la scumpul meu?” 

Ascultând aceste vorbe, inima lui de iepure se 
rupea în bucăţi. Pentru ce a meritat soarta sa 
amară? A trăit liniştit, n-a supărat pe nimeni. Aşa 
ar fi zburat spre ea şi ar fi luat-o uşor de urechi, ar 
fi mângâiat-o. 

— Să fugim! îi spuse trimisul. 

— Auzind acest îndemn, iepurele aproape că 
se transformă pentru un minut, se strânse ghem 
şi-şi puse urechile pe spinare. lată, iată, va sări... 
şi va scăpa! Nu trebuia însă în acea clipă să 
privească vizuina lupului. 

— Nu pot, spuse, nu mi-a dat voie lupul! 

Iar lupul, în acest timp, toate le vedea şi le 
auzea. 

— Să fugim! spuse din nou trimisul. 

— Nu pot! repetă iepuraşul. 

— Ce tot şoptiţi acolo, răufăcătorilor? 
răcneşte lupul dintr-odată. Amândoi iepurii au 
înmărmurit. L-a prins pe trimis! Ah, logodnica va fi 
şi fără mine, şi fără frate, pe amândoi îi vor mânca 


lupul şi lupoaica! 

Şi-au revenit în fire iepurii, în timp ce în faţa 
lor amândoi lupii clănţăneau din dinţi, iar ochii lor 
în întunericul nopţii luminau ca nişte felinare. 

— Nu, excelenţă, nimic, aşa între noi... 
consăteanul a venit să mă vadă! bolborosea 
condamnatul, murind de frică. 

— Nimic, nimic! Vă cunosc eu! Spuneţi, 
despre ce e vorba? 

— Aşa şi aşa, excelenţă, a zis fratele miresei. 
Soră-mea, mireasa lui, moare, şi vă roagă, nu s-ar 
putea să-i daţi drumul să-şi ia rămas-bun de la ea? 

— Hm... e bine că mireasa îşi iubeşte mirele, 
spuse lupoaica. Asta înseamnă că vor avea mulţi 
iepuraşi, care sunt pe plac lupilor. Şi noi ne iubim 
şi avem mulţi pui. Câţiva umblă pe câmp, iar patru 
şi acuma trăiesc cu noi împreună. Lupule! îl lăsăm 
pe mire să-şi ia rămas-bun de la mireasă? 

— Dar el trebuia să fie mâncat poimâine... 

— Eu, excelența voastră, mă voi întoarce! s-a 
grăbit condamnatul. 

Şi, ca lupul să n-aibă îndoiala că se va 
întoarce, s-a prefăcut atât de bine, că însuşi lupul 
l-a privit cu admiraţie şi s-a gândit: „lată, dacă aş 
fi avut asemenea soldaţi!” 

Iar lupoaica s-a întristat şi a spus: 

— lată, uită-te! ce mult îşi iubeşte iepuroaica! 

Neavând ce face, lupul a hotărât plecarea 
iepurelui în permisie, dar cu condiţia să se 
întoarcă la timp. lar fratele miresei rămânea ca 
ostatec. 

— Dacă nu te întorci peste două zile, la ora 
şase dimineaţa, a spus el, eu îl voi mânca pe el în 


locul tău, iar dacă te întorci, vă mănânc pe 
amândoi, dar poate... ha, ha, ha... vă iert! 

A pornit iepurele ca săgeata. Fugea de 
tremura pământul. Dacă se întâmpla în calea lui 
un munte, el îl trecea cu un „ura”, dacă era un 
râu, el nu mai căuta vadul, ci îl trecea înot. 
Trebuia să ajungă departe, într-o altă împărăție, 
să facă baie şi să se însoare. 

— Mă voi însura neapărat, tot repeta el în 
fiecare minut, apoi voi veni îndărăt, ca să ajung la 
timp, hrană lupului la micul dejun. Chiar păsările 
se mirau de viteza urecheatului. 

În fine, a ajuns. Câtă bucurie a fost nu se 
poate spune nici în poveste. 

Cum l-a văzut tânăra iepuroaică pe scumpul 
ei, a uitat de boală, s-a ridicat pe lăbuţele dinapoi, 
şi-a agăţat o tobă de gât şi dă-i cu lăbuţele în ea! 
Au venit în fugă mătuşile din toate părţile, naşii şi 
surorile. Toţi voiau să-l vadă. 

Singur mirele stătea pierdut. N-a apucat bine 
să-şi mângâie mireasa, că trebuia să se 
călătorească. 

— De ce te grăbeşti atâta? glumeşte mama- 
iepuroaică. 

— Trebuie să mă întorc. Lupul m-a lăsat 
numai pentru o zi. Şi a povestit el toate cele 
petrecute. Povesteşte şi singur varsă lacrimi 
amare. Să se întoarcă nu vrea, iar ca să nu se 
întoarcă, nu se poate. Şi-a dat cuvântul, iar el e un 
iepure stăpân pe cuvântul lui. Mătuşile şi surorile 
au judecat cazul şi au spus: 

— Niciodată în neamul nostru iepuresc nu s-a 
întâmplat ca un iepure să înşele pe careva! 


Dimineaţa, iepurele era însurat, iar seara îşi 
lua rămas-bun de la tânăra-i soţie. 

— Lupul mă va mânca fără doar şi poate, 
spuse el, iar tu să-mi păstrezi o amintire plăcută. 
Dar poate lupul... ha, ha... mă va ierta! 

Şi a dispărut! 

În timp ce iepurele făcea nunta, în locul cu 
pricina s-au petrecut mari nenorociri. Au căzut 
ploi mari şi râurile s-au revărsat şi au inundat zeci 
de kilometri. În alt loc s-au certat doi împărați şi 
au pornit cu război unul contra altuia. În al treilea 
loc a apărut holera. lepurele a trebuit să ocolească 
sute de kilometri. Afară de aceasta, lupii, vulpile, 
bufniţele îl pândeau, la fiecare pas. 

Era deştept iepurele, a socotit dinainte să-i 
rămână cam trei ceasuri, dar când începură 
opreliştile una după alta, inima îi îngheţă de frică. 
Avea picioarele rănite de pietre, şoldurile zdrelite, 
blana pe el bucăţi, din cauza ramurilor cu ghimpi, 
ochii îi avea tulburi, iar lui îi rămăsese încă mult 
de alergat. 

Nu se uita la munţi, văi, mlaştini, păduri. De 
câte ori inima nu era gata să-i plesnească, dar el a 
pus stăpân în e şi pe ea şi pe bătăile ei fără rost... 

lată că ziua se arată. Bufniţele, liliecii încep 
r.a se tragă la dormit, în aer miroase a răcoare şi 
dintr-odată orice zgomot încetează. 

lar iepurele tot fugea şi avea acelaşi gând: 
„Oare va reuşi să-l scape pe prietenul său?” S-au 
înroşit zorii. Pe orizontul depărtat un foc a colorat 
horii mai tare şi mai tare, s-a aprins rouă în iarbă, 
s-au trezit pasările de zi, au început să forfotească 
furnicile, să şoptească plantele din câmp, din ce în 


ce mai tare. 

În fine şi muntele, mlaştina şi vizuina 
lupului... „A întârziat iepurele, a întârziat!” 
Încordându-şi ultimele forţe, ajunge în vârful 
muntelui... A reuşit N Dar el nu mai poate fugi şi 
cade istovit. Oare va reuşi? Vizuina lupului este în 
faţa lui. Pe undeva, departe, bate ora şase, bate ca 
un ciocan în inima iepurelui istovit. 

La ultima bătaie, lupul s-a ridicat, s-a întins şi 
de plăcere, a dat din coadă. lată, s-a apropiat de 
ostatec, l-a apucat cu ghearele, i le-a înfipt în 
burtă, ca să-l rupă în două jumătăţi, una pentru el 
şi alta pentru lupoaică. Puii s-au aşezat în jurul lor. 

— Aici sunt! Aici 1 a strigat iepurele ca o sută 
de mii de iepuri laolaltă şi s-a rostogolit pe pantă 
spre mlaştină. 

Şi lupul l-a lăudat: 

— Văd, a spus ei că se poate avea încredere 
în iepuri. Şi iată hotărârea mea: Staţi un timp 
amândoi sub acest tufiş, iar la urmă... ha, ha... vă 
scap de orice necaz. 

POVEŞTI POPULARE TURCE 

repovestite de ELENA LILIANA IONESCU 

Fiul ursului 

A fost odată ca niciodată, că de n-ar fi nu s-ar 
povesti... Pe vremea când plopul făcea pere şi 
răchita micşunele, peste un ţinut întins stăpânea 
un împărat, care era foarte temut. Vestit foarte 
era padişahul pentru străşnicia pedepselor pe care 
le dădea. Avea acest împărat o fată tare frumoasă. 
Roabele o duceaţi în fiecare zi în grădina de 
trandafiri a seraiului, unde o îmbăiau în lapte de 
măgăriţă, apoi îi pieptănau cosiţele cu un pieptene 


de aur. Într-una din zile, roabele au uitat pieptănul 
la palat. In vreme ce una din roabe dădea fuga să-l 
aducă, fiica  padişahului se plimba printre 
trandafirii cu miros îmbătător, când, cât ai zice 
peşte, apăru nu se ştie de unde un urs care o răpi 
pe fata preafrumoasă. Nimeni nu ştia unde a dus- 
o. Padişahul dădu sfoară-n ţară, promise mari 
daruri aceluia care ar fi găsit-o pe singura sa 
copilă, îi vesti şi pe ceilalţi împărați, vecinii 
împărăției, dar nici urmă de fată. 

Ursul o închisese pe fata de împărat într-o 
peşteră. Trecu vremea şi fiica împăratului avu un 
copil: era un băieţel tare isteţ şi frumuşel foc, 
numai că avea urechile de urs. Asta era singura 
asemănare cu tatăl său. Era om, om întreg, dar cu 
urechi de urs. Din această pricină, mama sa l-a 
numit Ureche-de-urs. Tare s-a mai ruşinat ea din 
această pricină, dar ce era să facă?! Nici măcar nu 
putea ieşi din peşteră. 

Ursul venea în fiecare zi, le aducea celor doi 
de mâncare şi apoi închidea gura peşterii cu un 
bolovan uriaş. Hrană aveau din belşug cei doi, 
pentru că peştera era plină cu poame uscate, cu 
mere, pere şi gutui. 

Trecu vremea şi Ureche-de-urs ajunse la 
vârsta de şase ani. Atunci fata padişahului îi 
povesti toate câte erau: 

— Puiul meu, să ştii că eu sunt fiică de 
împărat. Ţara unde stăpâneşte tatăl meu este 
foarte întinsă. Împăratul, bunicul tău, are palate 
multe şi pline de bogății. Eu am crescut mângâiată 
de mireasma trandafirilor şi mi-am spălat trupul în 
lapte. Am sorbit sucuri de fructe aromitoare din 


potire de aur, am mâncat alese mâncăruri din 
tipsii de aur, dar într-o zi m-a răpit ursul, tatăl tău, 
şi nu m-am mai putut întoarce vreodată în ţara 
unde m-am născut. Puiul meu mic, lurrtffa de 
dincolo de peşteră e aşa de minunată, dar nu ştiu 
dacă vom ajunge până la sfârşitul zilelor s-o 
vedem. 

Ureche-de-urs ascultă, apoi răspunse: 

— Aşteaptă, măicuţă, să mai cresc eu puţin şi 
o să te scap de aici. 

Dar fiica de împărat nu avea nicio nădejde. 
De-acum credea că n-o să mai vadă lumina zilei şi 
pe oamenii pe care atât îi îndrăgea. 

Ureche-de-urs se  străduia să-i aducă 
mângâiere măicuţei sale, încercând în fiecare zi să 
mişte din loc bolovanul ce le acoperea ieşirea din 
peşteră. Au trecut zile lungi până ce băiatul a 
putut să-l clinteas că, puţin. Pe zi ce trecea, locul 
se mărea. După o vreme, când ursul le aduse de- 
ale gurii, după obicei, băiatul aşteptă să plece, 
apoi rostogoli bolovanul şi ieşi împreună cu draga 
lui măicuţă la lumină. 

Au fugit cât au putut de repede, au mers cale 
de multe, multe zile, şi, când au ajuns într-un sat, 
i-a găzduit un ţăran, care i-a şi ospătat cum se 
cuvine, le-a potolit setea şi le-a dat şi ceva de 
îmbrăcat. S-au mai liniştit mama şi fiul ei, văzând 
ce suflet bun are ţăranul. li spuse atunci fiica de 
împărat: 

— Om bun, eu sunt fiica padişahului, care 
domneşte în ţinuturile acestea. 

Şi-i povesti toate câte îndurase, rugându-l pe 
săteanul cel omenos să-i dea de ştire împăratului 


despre o & le aflate. 

Țăranul auzise cu mulţi ani înainte povestea 
fetei răpite de urs, aşa că nu-i fu cu mirare. 
Gândindu-se apoi la darurile bogate pe care le-ar 
fi primit de la padişah, plecă degrabă la drum. 
Nici nu ajunse bine, că începu să strige: 

— Duceţi-mă în faţa Luminăţiei sale, am o 
veste bună: 

i-am găsit fata cea pierdută!” 

Impăratului nu-i venea a crede: 

— Spusele tale sunt fără temei, omule: mi-am 
pierdut fiica acum şapte-opt ani - ori a murit, ori e 
prin locuri în care nu a ajuns picior de om. 

Săteanul cel bun începu să-l roage: 

— Dar, Mărite, fiica Mariei tale se află la mine 
acasă. 

— Să ştii că dacă nu ai grăit adevărul, unde-ţi 
stau picioarele îţi va sta şi capul! 

— Aşa să fie, slăvite! 

Trimişii împăratului o luară pe fiica sa şi îi 
dădură bogate daruri ţăranului. Ajunsă în faţa 
tatălui său, tânăra mamă îi spuse: 

— Tată, eu mai am şi un fiu, Ureche-de-urs, îl 
primeşti şi pe el, rogu-te? 

— Cum ai putea crede aşa ceva?? Eu, 
padişahul cel vestit, care nu am decât o unică 
fiică, pe tine, cum aş putea să îndur umilinţa de a 
fi numit bunicul lui Urechede-urs?! mai bine l-ai fi 
ucis înainte de a îndrăzni să-mi spui acestea. Sau, 
şi mai bine, aţi fi murit amândoi, decât să-l mai 
aduci aici! 

Dar împăratul nu avea decât un copil, aşa că, 
în cele din urmă, la rugăminţile fiicei sale se 


îmbună şi-l primi şi pe nepotul său la curte. 

Lui Ureche-de-urs i se dădu voie să iasă din 
palat, dar înainte de asta, mama sa îi împleti o 
căciuliţă care să-i ascundă urechile. Ce era el 
chipeş, dar aşa, cu urechile acoperite, era şi mai 
arătos. Şi era şi foarte puternic. Ca un urs. Şi nu 
ştia deloc să mintă. Incepu să-şi facă prieteni cu 
care se juca, dar lor le părea rău şi îl pizmuiau 
pentru forţa lui, aşa că se duseră la împărat cu 
pâre mincinoase. Padişahul o chemă pe fiica sa: 

— Aşa nu se mai poate, toată lumea se plânge 
de el. Învaţă-l - să se poarte cum se cuvine, că de 
nu, o să-l.izgonesc de aici. 

Fata plânse cu lacrimi amare, dar padişahul 
îşi tinu cuvântul, şi, cum pe vremea aceea nu 
existau maşini sau avioane, drumurile se făceau cu 
cămilele, caii şi asinii. Caravana se pregătea 
pentru o călătorie care putea să ţină şi câteva luni. 
Padişahul îl chemă la el pe căpetenia caravanei: 

— Ei, când o porneşti spre Egipt? 

— Mărite stăpâne, vineri e ziua hotărâtă. 
Toate mărfurile sunt pregătite şi aşezate în 
samare. 

Ei luau mărfuri care nu se găseau pe aiurea, 
le vindeau şi cumpărau de acolo rarităţi. Padişahul 
îi spuse în şoaptă: 

— la-l şi pe nepotul meu. Dar nu care cumva 
să te mai întorci cu el! Ai înţeles? Destul m-a făcut 
de râs. 

— Am înţeles, voi face precum ţi-e voia, Măria 
ta! 

Aşa s-a întâmplat că l-au luat şi pe Ureche-de- 
urs. Au străbătut deşertul, au mers cale tare 


lungă, au trecut prin furtuni de nisip. După câteva 
luni, apa se isprăvise, erau aproape morţi de sete 
cu toţii. Cu ultimele puteri au găsit o fântână. 
Pereţii îi erau pietruiţi şi înăuntru se vedeau nişte 
trepte, pe care puteai cobori, dar nu te mai puteai 
întoarce decât dacă aveai o frânghie cu care cei 
de afară să te tragă. 

Zise căpetenia caravanei: 

— Cine coboară? 

Toţi însoțitorii animalelor  refuzară să 
coboare. Dar Ureche-de-urs sări: 

— Cobor eu. 

În sinea lui căpetenia îşi spuse: „Asta-i cel 
mai bun prilej! Odată coborât, am scăpat de el j 
„Ştia de cât ajutor fusese pe drum Ureche-de-urs, 
dar se gândea că, dacă se întoarce cu el, padişahul 
îi va tăia capul. 

— Bine, Ureche-de-urs, coboară! 

S-a coborât în puț. Cum ajunse, umplu cofa 
cu apă şi le strigă să tragă de sfoară. Băură cu 
toţii, şi animale, şi oameni, pe săturate, apoi 
umplură şi burdufurile. 

— Acum aşteptaţi-mă şi pe mine. 

Se uită el în jur şi ce văzu? O uşă. O deschise 
şi intră. Acolo, mare minune: trei fete frumoase 
care lucrau pe gherghef la lumina unei luminări. 

— Cine eşti tu, flăcăule, spiriduş sau ce? Cum 
de-ai pătruns până aici? 

— Nu sunt spiriduş, sunt fiu de om. Am venit 
să iau apă. Caravana aşteaptă sus. Tot căutând, 
am dat de voi. Dar ce faceţi aici? 

[i răspunse cea mai mare dintre fete; 

— Noi suntem fiicele împăratului Egiptului. 


Un zmeu ne-a răpit şi ne-a închis aici. Părinţii 
noştri nu au nicio ştire despre noi. 

Ochii i se umplură de lacrimi. 

— Dacă ieşi din fântână, pui de om, du-te şi 
dă-le de veste. Spune-le că ne-ai văzut. Şi mai 
spune-le că ne e dor de ei, dar nu avem cum să 
scăpăm. Poate vin ei şi ne scot. 

f 

— De ce să-i spun tatălui vostru să vă 
salveze? Pot chiar eu s-o fac. 

— Dar asta nu e cu putinţă, n-ai cum să 
reuşeşti. Dacă vine zmeul, ne face bucățele pe toți. 

— Ba nu. Dacă veniţi cu mine, am să vă scot 
la lumină. O să găsim pentru fiecare o cămilă şi 
vom ajunge cu toţii în Egipt, căci noi tocmai într- 
acolo ne îndreptăm. Ducem mătăsuri fine şi stofe 
alese. 

Au ieşit din încăperea de sub pământ. 
Ureche-de-urs legă frânghia de mijlocul celei mai, 
mari dintre fete, apoi strigă: 


— Heeei! Vă trimit un dar preţios, trageţi! 

Au tras. Apăru o fată, dar ce fată... La soare 
te puteai uita, da la dânsa ba, aşa era de chipeşă. 

— Heeei, mai am un dar! 

Au scos-o şi pe a doua. Cea de a treia, care le 
întrecea pe surorile ei în frumuseţe, îi zise lui 
Ureche-de-urs: 

— Dacă mă trimiţi sus pe mine, aici ai să 
putrezeşti, n-or să te mai scoată. 

— Nu, nici vorbă, doar căpetenia caravanei 
mă îndrăgeşte. 

— Nu te încrede! Ascultă-mă bine: ieşi tu 


primul, după aceea mă tragi şi pe mine. 

— Nu cred să-mi facă mie una ca asta. leşi tu 
prima, apoi ies eu. Zmeul poate veni din clipă în 
clipă. 

— 7Dacă-i aşa, ţine inelul ăsta. Dacă ei te vor 
înşela, să-ţi pui inelul pe degetul mare. O să vină 
doi ţapi, unul alb, altul negru. Numai să ai grijă să 
nu-l încaleci pe cel negru, pentru că el o să te 
ducă în fundul pământului, de unde nu se mai 
întoarce nimeni. De-l încaleci pe cel alb, ajungi 
numaidecât la suprafaţă. 

Ureche-de-urs ascultă spusele fetei şi primi 
inelul. 

— Trageţi! 

Au tras-o pe fată. Tare s-au mai minunat 
văzându-i frumuseţea chipului. Chiar atunci, 
căpetenia caravanei tăie frânghia. 

v - Dar aţi uitat binele ce vi l-a făcut? zise 
fata. 

Fetele, şi ele, tustrele, îl rugară să nu-l lase 
acolo pe Ureche-de-urs, dar caravana se aşternu 
la drum. 

„Avea dreptate fata cea mică”, zise Ureche- 
de-urs în sinea lui. Dar, amintindu-şi de inel, şi-l 
puse pe degetul mare. Nu mult după aceea, 
veniră, cei doi ţapi. Dar nu ştiu cum făcu, şi 
Ureche-de-urs se urcă pe spinarea celui negru. 
Merseră ce merseră şi ajunseră în străfundurile 
pământului. Era o lume a întunericului. Erau cu 
toţii încruntaţi, nimeni nu vorbea nimic. Duceau o 
viaţă tare grea. Flăcăul nostru eră în căutarea 
unui adăpost. Când, iată că vede o colibă sărmană. 
Bate la uşă. O măicuţă bătrână, cu faţa încreţită 


de vreme şi cu părul nins, îi deschise: 

— Bine te-am găsit, măicuţă! 

— Bine ai venit, flăcăule! 

— Mă primeşti şi pe mine? 

— Da, fiule, cu bucurie. Uşa colibei mele e 
deschisă. 

Şi înăuntru, ca şi pe dinafară, coliba era tare 
sărmană, îşi găsi culcuş pe o velinţă roasă. 

— Sărut mâna, măicuţă. De ce oamenii de pe 
aici sunt aşa de posomoriţi? 

— De nimic, fiule. Dar tu cine eşti? De unde 
vii, unde te duci? 

— Sunt un oaspete din lumea largă. 

— 'Ţi-e foame? 

— Da, sunt tare înfometat. 

Măicuţa îi pregăti ceva de-ale gurii, ia, acolo, 
un prânz sărman. După masă, Ureche-de-urs se 
trânti pe velinţa cea veche şi, rupt de oboseală 
cum era, adormi numaidecât. Timpul trecu fără 
veste. Se trezi însetat: 

— Măicuţă, dacă nu ţi-e cu supărare, îmi dai 
puţină apă? 

După o vreme, măicuţa bătrână veni cu apă. 
Flăcăul simţi un miros tare greu. Se făcu că bea, 
dar nu bău. Se gândi că e vreun tâlc ascuns în 
povestea cu apa. 

— Măicuţă, de ce e apa aşa? Nu aveţi apă? 
Nu aveţi fântâni? 

— Nu pot să-ţi spun, puiule. 

— Dar nu te teme, măicuţă. N-am să dezvălui 
nimănui taina. Poate am să fiu de ajutor. 

— Vai, fiule, vai! Nici n-ai să poţi asculta cele 
ce-ţi spun. 


— Spune, măicuţă, poate, vă izbăvesc de 
necaz. 

— Până şi padişahul nostru a fost învins, dar 
un flăcău ca tine, ce poate face?! Amar de vreme 
s-a scurs de când un zmeu ne mănâncă zilele. El 
păzeşte fântâna şi nu ne lasă să luăm apă decât 
dacă-i dăm în dar o fecioară. O ia şi pleacă cu ea. 
În timpul ăsta, ne umplem ulcioarele. Apoi se 
întoarce şi se aşază iar la ghizdul fântânii. Apa-şi 
schimbă gustul, nimeni nu mai poate bea. Aşa şi 
acum: a venit de două zile, iar noi n-avem strop de 
apă. Să ştii că nici padişahul nu are apă în acest 
fund de lume. 

Se auziră tobele. Ureche-de-urs întrebă din 
care pricină. 

— Tobele bat de câte ori zmeului urmează să-i 
dăm birul: fecioara. Astăzi e rândul fecioarei 
padişahului. 

— Mă duci şi pe mine acolo, măicuţă? 

— Dar tu eşti străin de meleagurile astea, 
flăcăule. Dacă ai să vezi toate răutăţile astea, la 
ce-o să-ţi folosească? 

— Lasă-mă să merg, te rog, măicuţă, arată-mi 
fântâna. 

— Ei, atunci hai. 

— Iţi mulţumesc, măicuţă. 

Inainte de a ieşi pe uşa colibei, îşi vâri repede 
sub suman satirul pe care îl zărise într-un colţ. 
Plecară şi ajunseră la locul unde toţi oamenii din 
ţinutul subpământean se adunaseră. Erau tare 
necăjiţi. O aduseseră şi pe fata de împărat. Era o 
mândreţe de fată, nu alta, dar ochii îi erau plini de 
lacrimi. Zmeul le tăiase firul apei. Era o matahală 


de zece stânjeni înălţime, cu o falcă în cer şi una 
în pământ, iar mâinile le avea ca pe nişte 
menghine. Ureche-de-urs vedea pentru prima oară 
în viaţă un zmeu. Ce-i drept, se temea puţin. 
Privea când la oamenii de sub pământ, împietriţi 
de spaimă, când la zmeu. „E adevărat, zmeul e 
uriaş, dar dacă oamenii ar fi uniţi, ar deveni mai 
puternici şi l-ar dobori. Oare ei nu s-au gândit la 
asta? Le-a pierit curajul?” îşi zicea Ureche-deurs 
în sinea lui. Se încurajă în gând: „Hhi, băiete, nu 
„te teme! Doboară-l!” Se urcă pe ghizdul fântânii, 
iar zmeul nu simţi nimic. Le făcu un semn celor 
din jur, care erau şi mai înspăimântați şi priveau la 
cele ce se întâmplă cu suflarea la gură. Câte unul, 
mai curajos, veni mai aproape de Ureche-de-urs, 
aşa că flăcăul mai prinse ceva curaj. Scoase şi 
satirul. Lovi cu sete, dar zmeul încercă să se 
tragă, apoi mai lovi o dată. Zmeul îl luă pe Ureche- 
de-urs în palmă şi vru să-i zdrobească oasele. 
Atunci oamenii începură să arunce cu pietre în 
capul dihaniei. Acesta începu să-şi piardă puterea 
şi căzu. li tăiară capul, dar parcă tot cu teamă. 
Sângele tnurdări apa. De bucurie, faţa padişahului 
din ţinutul subpământean veni repede şi, pe 
nevăzute, îi făcu un semn flăcăului nostru, pe 
piept, ca o floare sângerie. Apoi fugi din răsputeri 
la palatul tatălui său. Impăiatul îi strigă de 
departe: 

— De ce ai venit? Ce, nu eşti ca celelalte fete? 
Toate s-au jertfit, tu de ce n-ai făcut-o? O să se 
spună despre mine că sunt un padişah nedrept. 

— Stai, tată, domoleşte-te! 

— Oare nu te ruşinezi de cele ce-ai făcut? 


— Tată, zmeul a fost omorât. 

— Asta e cu neputinţă! Cine l-a doborât? Nici 
cei mai viteji bărbaţi ai noştri n-au putut, pentru 
că pe toţi i-a înghiţit zmeul. 

— A fost omorât, cu adevărat. 

— Cine l-a omorât? 

* - Nu ştiu. 

— Să fie găsit numaidecât cel care l-a ucis pe 
zmeu. 

În vremea asta, Ureche-de-urs se uita la 
oamenii subpământeni cum se bucurau, cum îşi 
umpleau găleţile cu apă şi băteau tobele. Apoi se 
întoarse la sărmana colibă a măicuţei cele 
bătrâne. „Să trag un pui de somn”, îşi zise. Se 
trânti pe laviţă, dar somnul nu i se lipea de gene. 
Îi jucau în ochi sărăcia şi necazurile prin care 
treceau oamenii subpământeni. Se ridică din 
aşternut şi plecă. Merse ce merse şi osteni. Se 
aşeză la poalele unui copac şi aţipi, când auzi un 
strigă deasupra lui. Deschise cu greu ochii şi văzu 
un şarpe uriaş care se îndrepta încet către 
frunzişul din vârful copacului, unde se afla un 
cuib, iar în cuib, puii înfricoşaţi. Scoase de îndată 
satirul de la brâu şi tăie şarpele în două. Apoi aţipi 
din nou. Nu ştiu cât a dormit, dar când se trezi, 
simţi o umbră uriaşă deasupră-i. Punându-şi mâna 
streaşină la ochi, zări pasărealiliac. Îşi întinsese 
aripile pentru ca Ureche-de-urs să se poată odihni 
cum se cuvine. 

— Ce eşti, om sau zmeu, spiriduş sau ce?” 

— Sunt pui de om. 

— Dar cum de-ai nimerit pe tărâmul acesta? 

Ureche-de-urs îi povesti cu de-amănuntul 


toată tărăşenia. 

Dacă ai vreo dorinţă, spune-o şi ţi-o voi 
îndeplini, zise pasarea. 

— Dorinţa mea cea mai mare este să ies 
deasupra pământului. 

— Vai, zise pasărea. Ce păcat că e cam târziu 
pentru mine! Am îmbătrânit, iar şarpele ăsta m-a 
secătuit de puteri. In fiecare an scoteam pui, iar el 
mi-i mânca. Mulțumită ţie, stirpea noastră nu va 
pieri. Aşa că nu te pot lăsa fără ajutor: pregăteşte- 
te de drum. Fii gata, am să te iau între aripile 
mele. 

— Îţi mulţumesc, dragă pasăre-liliac. 

De bucurie, Ureche-de-urs nu mai ştia ce să 
facă. Se întoarse la coliba bunei sale măicuţe. În 
vremea asta, împăratul dădu sfară în ţară că cel 
care l-a omorât pe zmeu o va primi pe fată de 
soţie. Se înfiinţară mulţi care ziseră că ei l-au 
omorât. Dar fata, după ce-i privea bine, le spunea 
că sunt nişte mincinoşi. Apoi zise: 

— Tată, dă poruncă să treacă toţi tinerii 
ținutului pe sub balconul meu. 

Padişahul porunci întocmai şi începură să se 
perinde cu toţii prin faţa balconului împărătesc. 

— Nu e ăsta, nici ăsta nu e. Niciunul nu era. 

Au mai întrebat în stânga, în dreapta. Nimic. 
Atunci padişahul a dat sfoară-n ţară că cine nu 
trece pe sub balcon va fi pedepsit. Işi amintiră că 
măicuţa cea bătrână avea un oaspete. El nu 
trecuse pe sub balcon. 

— Să fie adus la palat! 

Doi oşteni îl luară pe sus pe Ureche-de-urs. 
Cum îl văzu, fiica padişahului exclamă: 


— Ele, tată, ele! 

— De unde ştii? 

— Eu cu mâna mea i-am făcut semnul. Iată-l! 
Uită-te, tată, cât de bine se vede! 

Se uitară cu toţii - aşa era. Il chemară pe 
Ureche-deurs şi padişahul îi zise: 

— Orice dorinţă vei avea, eu ţi-o voi îndeplini, 
fiule. 

— N-am altă dorinţă decât să vă las cu 
sănătate. Bani şi aur nu vreau pentru mine, daţi-le 
oamenilor sărmsmi. Eu plec din ţinutul vostru 
subpământean. 

— Nu, flăcăule. Eu vreau să ţi-o dau pe fiica 
mea de nevastă şi să-ţi fac un palat de aur. Tu vei 
domni în ţinutul acesta, când m-oi prăpădi. 

— Îţi doresc sănătate, mărite padişah! Dar eu 
îmi iubesc foarte mult ţara, nu pot rămâne prin 
străini. Ţineţi pentru voi palatele de aur, poporul 
vostru e sărac. Dar dacă-mi dai fata, pe ea o iau. 
Dacă şi ea va vrea... 

Se uită padişahul la Ureche-de-urs şi văzu că 
băiatul era tare hotărât. 

— Da, să se pregătească alaiul! 

Incepură să cânte clarinetele, să răsune 
tobele. Au construit şi o căsuţă tinerei perechi. 

Vineri,  pasărea-liliac veni la uşă şi, 
deschizându-şi aripile, zise: 

— Gata de drum, Ureche-de-urş? 

Toţi locuitorii ținutului subpământean veniră 
să-i petreacă pe tinerii însurăţei. 

Porniră: trecură prin gropi uscate şi negre, 
apoi prin gropi pline cu apă. Merseră zile de-a 
rândul. Se mai odihneau când şi când, pe câte o 


stâncă. Şi apoi iar zburau, zburau. Într-o bună zi, 
ieşiră la suprafaţă. Lumina îi izbi în ochi, mai ales 
pe fata padişahului, care nu era obişnuită cu 
lumina soarelui. Zburară ce zburară, apoi Ureche- 
deurs întrebă: 

— Mătuşă pasăre, încotro? 

— Vă urc puţin în ţinutul stelelor, ca să puteţi 
privi pământul de acolo, de sus. Să-mi spuneţi 
când vedeţi pământul doar cât o farfurie. 

Se înălţară, se înălţară... 

— Tuşică, să ştii că acum pământul e ca o 
tipsie de aur. E tare frumos. 

Ajunşi în ţinutul stelelor, văzură păsări uriaşe, 
vulturi de culoarea chihlimbarului, care purtau 
oamenii de la o stea la alta. Cerul întreg era 
împânzit cu păsări gălbui. Toți oamenii se salutau 
zâmbitori şi-şi trimiteau nişte flori mici, aşa cum 
sunt zorelele. Oaspeţii lor, Ureche-de-urs şi tânăra 
lui soţioară, le fură tare pe plac. 

— Ce bine ar fi dacă locuitorii din ţinutul 
subpământean ar putea trăi aici, unde e atâta 
lumină, zise fata. 

— Da, e păcat că trăiesc sub pământ, zise 
Ureche-deurs. Dar să vezi cât de frumoasă e 
lumea noastră, a pământenilor. 

Pasărea-liliac le spuse: 

— 'Ţineţi-vă strâns, că acum coborâm. 

Au început să coboare. Pasărea-liliac îi purta 
lin, iar tânăra pereche privea plină de nesat în jur. 
Ce frumos era pământul, ce frumos! Uite, acolo o 
mare albastră, iar dincolo o câmpie verde. In alte 
părţi se vedea un fir subţire de lavă, care ţâşnea 
din vulcani. 


— Acum spune-mi unde să cobor, Ureche-de- 
urs! 

— Drept în grădina împăratului Egiptului. 

Zburară şi numai ce aterizară în grădina 
padişahului, chiar lângă Nil. Localnicii tare s-au 
mai mirat văzându-i cum coborau din cer: unii 
chiar s-au temut. 

— Veniţi, veniţi, ceva ciudat s-a pogorât din 
cer. 

Cu mic cu mare s-au adunat în jurul seraiului. 
I-au dat de veste padişahului: 

— Luminăţia ta, nişte arătări au picat din 
ceruri. Oameni sunt, cu veşti bune sunt sau sunt 
aducători de neguroase vremi? Noi nu putem şti. 

Tare s-a mai minunat la rândul său şi 
împăratul Egiptului. Şi-a trimis pe dată ostaşi să 
vadă, să cerceteze. 

— Mărite, e ceva de neasemuită strălucire. 

De data asta, însuşi padişahul porunci să fie 
dus împreună cu cele trei fiice ale sale în lectica 
de aur la locul cu pricina. Când acolo, ce să vadă? 
O minunată căsuţă de aur, la fereastra căreia se 
zăreau un fecior mândru şi o preafrumoasă fată. 

— Bine aţi venit pe pământurile mele. 

Cei dinăuntru au deschis ferestruica. Ur 
eche-de-ur's zise: 

— Bine v-am găsit! 

— De unde aţi venit, drumeţilor? Sunteţi 
trimişii vreunui padişah? 

— Nu, Preamărite, nu ne-a trimis nimeni. Am 
făcut tot drumul ăsta ca să văd dacă fetele 
Luminăţiei tale au ajuns tefere la palat. 

— Dar cine eşti, flăcăule? Şi cum de 


îndrăzneşti să vii aici, ca să mă întrebi de fetele 
mele? Eşti om sau arătare? 

Fiica mezină, auzind acestea, numaidecât îi 
spuse tatălui său: 

— Tată, flăcăul din faţa ta ne-a scăpat din 
împărăţia zmeului. Conducătorul caravanei te-a 
minţit. Adevăratul nostru salvator este flăcăul 
acesta. Cine ştie prin câte a mai trecut până a 
ajuns aici... 

Şi celelalte două fete îi spuseră padişahului 
cum a fost întâmplarea de la fântână. Padişahul 
porunci să fie cinstit cum se cuvine un asemenea 
oaspete şi soţioara lui. Apoi Ureche-de-urs îşi luă 
rămas-bun: 

— Trebuie să ajung la măicuţa mea, care 
multe a mai pătimit de când m-a adus pe lume. Vă 
mulţumim pentru daruri şi vă rugăm să le trimiteţi 
în ţinutul meu. Noi vă lăsăm cu bine. 

Curând ajunseră în ţinutul unde padişah era 
bunicul lui Ureche-de-urs. Pe dată se duse vestea 
despre sosirea lor: 

—  Mărite stăpâne, vino numaidecât, în 
grădina palatului a coborât ceva: soare e, lună e, 
noi nu ştim... 

Vine padişahul şi ce îi e dat să vadă? O căsuţă 
de aur şi înăuntru pe nepotul lui, Ureche-de-urs. 
Trecuseră sr»?! 1.7). 

câţiva ani buni de când nu se văzuseră, era 
tare chipeş flăcăul acum, dar pe cap avea tot 
căciuliţa ţesută de mina mamei, asta ca să-i 
ascundă urechile de urs. Padişahul îmbătrânise în 
răstimpul acesta, şi acum era mult mai bun şi mai 
îndurător. 


— Bunicule, eu sunt, Ureche-de-urs. 

— Bine ai venit, nepoate, că n-aveam cui lăsa 
tronul şi împărăţia. 

Măicuţa cea plină de dor veni şi ea cu ochii 
plini de lacrimi. Ureche-de-urs îi sărută mâna, aşa 
făcu şi nora cea tânără. Erau tare bucuroşi cu 
toţii. 

Flăcăul nostru mulţumi din adâncul sufletului 
păsăriililiac, iar aceasta plecă în ţinutul unde o 
aşteptau puii ei. Ureche-de-urs rămase lângă 
măicuţa şi soţioara lui, să domnească fericit câte 
zile aveau de vieţuit. 

Şiretenia lui Keloglan 

A fost odată ca niciodată. Peste o împărăție 
domnea un padişah care avea un fiu şi un nepot. 
Nepotul era tare înţelept şi la locul lui, iar fiul tare 
pus pe rele. Când îmbătrâni, padişahul zise: 

— Când va veni vremea, nepotul va fi cel 
care-mi va urma la tron. 

După puţin, se stinse. Fiul îl ucise numaidecât 
pe nepotul p.adişahului şi urmă la tron. Tare mai 
era hain la suflet: nici n-a luat bine împărăţia în 
stăpânire, că s-a pus cu răul peste bieţii supuşi. 
Inchisorile erau plineochi, iar pedepsele curgeau 
cu sutele, poruncea călăilor săi cele mai 
neînchipuite cazne. Dar şi vizirii erau deopor trivă 
lui. Şi el tare îi mai îndrăgea. De altfel, nici nu 
avea alţi prieteni. 

Într-una din zile, marele vizir doar ce-l vede 
pus pe gânduri şi-i zice: 

— Măria-ta, oare ce te-a înnegurat aşa? 

— Of, of, of, aşa de tare mă plictisesc, că nu 
ştiu ce-i de făcut. 


— Dar, slăvite, doar despre asta-i vorba? 

— De ce, ştii cum mi-aş putea alunga 
plictiseala? 

* - Dă sfoară-n ţară să se adune mincinoşii 
din împărăție. Vei făgădui o răsplată celui mai 
mare mincinos. Ai să vezi cum se vor înfiinţa 
degrabă mii de mincinoşi care îţi vor alunga 
plictiseala. 

— Ai dreptate. Să trăieşti pentru sfat. 

Numaidecât se dădu veste în împărăție: „Cine 
va ticlui cea mai năstruşnică minciună va primi un 
chiup plin cu galbeni”. 

Incă de a doua zi începură să se strângă la 
porţile seraiului mii de mincinoşi de prin oraşe, de 
prin sate, de prin aşezări de tot felul. Începură să 
curgă minciunile: 

— Am văzut şerpii zburând în cârduri. 

— Şi ce-i cu asta? la daţi-i patruzeci de nuiele 
la talpă. 

Padişahul tare se mai veselea văzând cum 
gealaţii îl bat pe mincinos. Râse cu poftă, apoi un 
altul se înfăţişă privirii sale. 

— Măritei padişah, am văzut berze care şi-au 
făcut cuibul în nori, au clocit acolo ouăle şi apoi au 
ieşit din ele frumoasele cerului care s-au îndreptat 
spre alte ţinuturi. 

— Să iasă şi să se ducă! Nu-i o minciună cu 
tâlc. Scoateţi-i un ochi! 

Un altul fu poftit. 

— Ei, ia spune! 

— Slăvite padişah, ce crezi, mă uit într-o zi şi 
nu mai văd muntele pe care l-am pomenit de când 
lumea în satul nostru. Tare m-am minunat şi m-am 


gândit să aflu ce s-a întâmplat. Când colo, ce să 
văd?! Armăsarul nostru nu-şi mai încăpea în piele. 
Înghiţise muntele. 

— Să-l înghită, şi ce-i cu asta?! Ia tăiaţi-i 
urechile! 

Veni un altul care era tare sigur pe el. Începu 
să povestească: 

Impărate slăvit al meu, pe vremuri, demult, 
demult, era un padişah. Nu-şi iubea deloc supuşii, 
îi asuprea. De aceea, ceupiii care i se născuseră 
erau care şarpe, care şoarece, care broască. 

— la isprăveşte cu braşoavele astea! Tăiați-i 
şi lui picioarele, să se târască tot restul zilelor! 

Multe zile trecură de la întâmplare. Dar de 
răsplata făgăduită auzise şi Keloglan. Era un 
flăcăiandru chel, tare sărman şi-şi ducea zilele 
împreună cu măicuţa lui la marginea unui sat. Zise 
într-o zi: 

— Măicuţă, lasă-mă şi pe mine să merg la 
padişah. li voi spune cea mai trăsnită minciună, şi 
aşa am să iau galbenii! Vom scăpa de sărăcie. 

— Nu, puiul meu cel chel, cum am să te las? 
Să te sluţească cei de la palat aşa ca pe ceilalţi? 

— Nu, dragă măicuţă, căci îi voi spune o 
minciună aşa de trăsnită, că o să rămână cu gura 
căscată. 

— Ce-ai de gând să-i spui? 

— Nu-ţi pot spune acum. Să mergem acolo şi 
vei auzi”. 

Până la urmă, măicuţa se lăsă înduplecată. 
Keloglan sărută mâna măicuţei sale şi plecă la 
drum. Îşi luă o bocceluţă cu un codru de pâine 
uscată şi un ulcior cu apă. Merse ce merse, trecu 


dealuri, trecu văi şi ajunse şi la porţile palatului. 
Doar ce-l văzură, şi gărzile îl opriră: 

— Ei, încotro, măi cheliuţă? 

— Am venit la întrecerea mincinoşilor. 

Ia vezi-ţi de cale! Au venit ei oameni în toată 
firea şi nu i-au fost pe plac Mariei sale, şi ai să-i fii 
tu?! 

— Lăsaţi-mă să încerc măcar. 

— Nu, nu, nu se poate. Pleacă de îndată! Şi 
păzeşte-ţi capul tău cel chel... 

Keloglan se rugă ce se rugăide străji, dar fără 
folos, îşi zise atunci: „N-am ce face, trebuie să mă 
folosesc de vreun şiretlic, ceva”. Plecă din faţa 
palatului. Se aşeză pe un bolovan şi începu să 
chibzuiască. Pe nesimţite se făcu noapte. „Măi, 
dar străjile nu-şi vor lăsatocul. Mai bine ia du-te în 
spatele zidurilor cetăţii, poate te strecori pe acolo 
cumva”. Plimbându-se, dădu peste o crăpătură în 
zid, pe unde ieşea un firicel de apă. Smulse un pai 
cu care privi în partea cealaltă, şi începu să se 
târască; prin pai respira. Ud leoarcă, dar teafăr, se 
strecură dincolo. Dădu peste o grădină uriaşă. 
Flori minunate îşi desfăceau petalele pentru a-ţi 
desfăta privirea: lalele, narcise, trandafiri. 
Privighetorile îți mângâiau auzul cu trilurile lor. 
Dar deodată i se năzări că vede o arătare şi i se 
făcu aşa de frică, încât începu să strige. Şi strigă, 
şi strigă, de se treziră din somn vizirii şi până şi 
slăvitul padişah.  Sosiră degrabă - străjile. 
Luminile se aprinseră în palat. Keloglan se temu 
acum şi mai tare. „Dacă mă omoară, ce mă fac?” 
Luă hotărârea să spună adevărul vizirului care 
veni să-l vadă: 


— Nu m-au lăsat să mă înfăţişez padişahului. 
Şi le spuse gun a pătruns în grădina palatului. 

Dar de ce vrei să-l vezi pe măritul nostru 
stăpân? 

— Pentru că eu am ticluit cea mai trăsnită 
minciună. 

— Tu care eşti abia un flăcâiandru, cum ai să 


poţi? 

— Am să pot. 

— Spune-mi mai întâi mie. 

— Asta nu se poate. Doar împăratul o poate 
auzi. 


Padişahul aştepta veşti, care sosiră: 

— Mărite, a venit unul cam neterminat care 
mai e şi chel. Zice că a ticluit cea mai trăsnită 
minciună. 

— Bine, fie. Daţi-i un colţ unde să pună capul 
şi mâine dimineaţă să mi-l aduceţi. 

Keloglan se ghemui între covoarele pufoase şi 
adormi pe dată. Visă tare frumos. Toți cei de la 
palat aşteptau cu sufletul la gură minciuna 
chelului. Cum se făcu ziuă, veniră să-l ia. Flăcăul 
se trezi cu greu. Uitându-se în jur, văzu bogăţiile 
neasemuite  dinăuntrul seraiului, îşi scărpină 
scăfârlia cea pleşuvă şi rămase cu gura căscată a 
mirare: peste tot covoare groase şi moi, atlazuri, 
flori, podoabe... 

— Închide-ţi gura, flăcăule, şi înfăţişează-te 
numaidecât măriei sale. 

— Vin, vin, dar mai chibzuiesc. 

— La ce? 

— Păi, socotesc ce o să fac cu galbenii pe 
care o să-i iau... 


— Ha, ha, ha, râseră gărzile şi-l luară de 
ceafă. 

Keloglan se aşeză turceşte şi-şi scoase 
bocceluţa. 

— Dar ce ai de gând? tună vocea padişahului. 

— Slăvite, dar ce grabă avem? Mai întâi să 
îmbuc şi eu câte ceva, că m-au luat pe nepusă 
masă. 

Tare s-a mai minunat împăratul de 
îndrăzneala băiatului chel. Cine mai cutezase aşa 
ceva?! 

— Bine, mănâncă! 

Keloglan scoase codrul de pâine tare ca 
piatra şi începu să ronţăie cu nădejde. Din când în 
când, trăgea câte o înghiţitură din ulciorul cu apă. 

Privi ce privi împăratul cam nedumerit: 

— Dar ce mănânci? 

— Pâine. 

Asta e pâine? 

— Asta e pâinea pe care o mănâncă supuşii 
tăi. 

Padişahul răbdă, zicându-şi în sinea lui: „Să 
vedem ce obrăznicie mai urmează Mâncă Keloglan 
ce mâncă, de-i mâncă şi răbdarea împăratului: 

— Hai odată, isprăveşte! Spune ce ai de spus! 

— Dar, mărite, nu pot vorbi dacă nu m-am 
săturat. 

— Dar satură-te odată! 

Mai ronţăi ce mai ronţăi Keloglan din pâinea 
uscată, apoi se şterse binişor la gură şi grăi: 

— Ei, acum ascultă-mă, împărate. 

— Spune! % 

— Bunicul bunicului străbunicului 


străbunicului bunicului bunicului... 

— Gata, gata! 

— Aşteaptă, aşteaptă! 

— Scurtează povestea! 

— Da: bunicul bunicului străbunicului tău a. 

— Mai pe scurt! 

— Bunicul bunicului străbunicului tău a luat 
cu împrumut de la bunicul bunicului străbunicului 
meu un ulcior plin cu galbeni. Acum am venit să 
iau înapoi datoria cea veche. 

Padişahul îşi pierdu de tot răbdarea şi strigă! 

— Minciună! 

— Ai văzut, te-am prins! Trebuie să-mi dai 
galbenii promişi. 

Dar împăratul nu prea voia să-i dea răsplata 
şi asta îi citi numaidecât băiatul nostru în ochi. De 
frică, îl zori: 

— Mărite, trebuie să plec. Măicuţa mă 
aşteaptă. Porunceşte să-mi dea galbenii. 

— Ce-ai să faci cu ei? 

— Eu?! 

— Da, tu! 

— Nu spun. 

— De ce? 

— O să fac un asemenea lucru că toţi se vor 
minuna. Ba chiar vor veni şi alţii de peste mări şi 
ţări ca să vadă. Ni se va duce vestea. 

Padişahul porunci cu obidă: 

— Daţi-i chelului galbenii, să vedem ce face 
cu ei?! 

Umplură un cogeamite chiup cu galbeni, 
Keloglan îl luă şi, p-aci ţi-e drumul, spre măicuţa 
lui, pe care a scăpat-o de sărăcie până la sfârşitul 


zilelor. 

Visul lui Keloglan 

A fost odată ca niciodată, pe vremea când 
plopul făcea pere şi răchita micşunele, trăia şi 
Keloglan, adică Feciorul cel chel. Trăia împreună 
cu tatăl său într-un sat, în care-şi duceau zilele 
sărmane ca văcari. Ţăranii toţi îl cunoşteau pe 
Keloglan ca pe unul ce-şi făcea cu sârg datoria şi 
tare mai ţineau la el. 

Intr-una din zile, pe când mânau vitele satului 
spre păşune, vin doi săteni: 

— Ce ai de gând bre, Keloglan, de nu mai vii 
deloc la geamie? Azi e vineri, ia pofteşte. 

— Dar lăsaţi-mă acum, oameni buni, nu vedeţi 
că vacile au luat-o hăis şi viţeii cea? De geamie îmi 
arde mie acum?! 

— Care va să zică aşa, hai?! înseamnă că te-ai 
nărăvit rău. De n-ai să vii, o să te luăm cu forţa. 

Se uită şi tătâne-său şi se gândi: „Dacă s-or 
prăpădi vitele, n-or să ne mai dea ce ni se cuvine”, 
aşa că-i spuse băiatului: 

— Băiete, merg eu la geamie, du-te tu cu 
vitele. 

Zis şi făcut. Dar feciorul doar ce avea vreo 
nouă-zece ani. Vitele se răspândiră care încotro. El 
se întinse la umbra unui bolovan şi adormi. Visă 
un vis nemaipomenit de frumos. Se trezi aşa, 
cuprins de nelinişte. Îşi trecu mâinile pe faţă de-şi 
veni în fire, se uită încoace, se uită încolo, vitele 
erau tare împrăştiate. Le adună cu greu şi se 
întoarse în sat. După ce îşi termină treburile pe 
care le avea, ajunse acasă. Se aşeză gânditor într- 
un colţ. Tătâne-său, văzându-l, îl întrebă: 


— La ce te gândeşti, băiete? 

— Tată, am avut un vis. 

— Povesteşte-mi-l. 

— Nu ţi-l povestesc. 

— Spune, fiule. 

— Nu spun. 

— Spune. 

— Nu spun. 

S-a înfuriat tatăl lui Keloglan şi odată se 
ridică de la locul său şi-l bătu zdravăn pe băiat, 
apoi îl alungă de acasă.il 

Merse ce merse feciorul cel chel şi ajunse 
într-o pădure. Rămase să-şi petreacă noaptea 
acolo. Dar îi era teamă de lupi şi urşi. Adormi la 
poalele unui copac. Când se trezi din somn, în faţa 
lui stătea o capră. Soarele răsărise, iar florile 
surâdeau cu faţa curată, scăldată de rouă. „Pe aici 
trebuie să fie un cioban. Să-l găsesc, poate-mi dă 
puţin lapte” îşi zise. O luă pe urmele caprei, 
merse, ce merse şi găsi ciobanul. Turma păştea, 
iar el zicea tare frumos din caval. Cum îl zări, 
ciobanul îi grăi: 

— Ce-i cu tine, flăcăule, de unde ai răsărit? 
Eşti om sau spiriduş? 

— Nu sunt spiriduş, eu sunt Keloglan. Tatăl 
meu m-a alungat de acasă. Sunt tare înfometat. Ai 
vreun codru de pâine? 

Ciobanul scoase traista, îl îmbie cu lapte 
proaspăt şi cu azimă. După ce se ospătă cum se 
cuvine, Keloglan zise: 

— Nene ciobanule, eu am avut aşa un vis... 

— Spune, băiete. 

— Nu spun. 


— Dar spune. 

— Nu spun. 

Ciobanul s-a înfuriat şi l-a alungat şi el pe 
băiat. 

j, Nici ăsta n-a înţeles nimic”, îşi zise 
Keloglan, şi se aşternu la drum. Merse ce merse şi 
ajunse într-un sat. Dădu peste cel mai de frunte 
gospodar şi rămase să-i slujească. Aşa de destoinic 
muncea băiatul, aşa de cinstit era, că stăpânul său 
tare îl mai îndrăgea. Timpul se scurse şi Keloglan 
avea acum vreo 12 - 13 ani. Stăpânul avea o fată 
frumoasă coz. Şi ea îl îndrăgea pe băiat. Dar 
acesta începu să chibzuiască la toate acestea în 
felul următor: „Dacă stăpânul simte într-o zi ceva 
despre dragostea noastră, o să mă omoare. Cel 
mai bine ar fi să-i vorbesc şi lui despre vis - dacă 
va pricepe ceva, toate bune şi frumoase, dacă nu, 
p-aci ţi-e drumul”. Veni vremea mesei de seară. 
După ce mâncară şi băură cu toţii, Keloglan zise: 

— Stăpâne, stăpâne, am avut un vis... 

— Spune, fiule. 

— Nu spun. 

— Spune, fiule. 

— Nu spun. 

Spune. 

** — Nu spun. 

— Ia pleacă numaidecât din casa mea. Nu te 
supui stăpânului tău?! 

Flăcăul o porni din nou la drum. Mergea şi se 
gândea: „Ce mă fac, cui povestesc eu visul ăsta al 
meu până la urmă?” Merse mult, peste văi, peste 
dealuri, deodată îi veni în minte padişahul acelor 
ţinuturi: i se dusese vestea de bun şi de paşnic ce 


era, îi iubea pe toţi sărmanii, îndrăgea copiii. 
„Cred că cel mai bine ar fi să-i povestesc măriei- 
sale visul meu“, îşi zise. Tot mergând, ajunse şi la 
seraiul împărătesc. Dar străjile, cum îl văzură, îl şi 
opriră: 

— la vezi-ţi de treabă, ce, crezi „că luminăţia 
sa nu are alte treburi decât să stea la taifas cu 
tine? 

Dar nici Keloglan nu se lăsă mai prejos şi, 
chiar dacă fu izgonit, nu se mişcă din faţa porţilor. 
Aşa că, în cele din urmă, străjile merseră la 
împărat de-i spuseră: 

— Luminate stăpâne, a venit un flăcău chel 
care tot spune şi spune că el nu pleacă până nu 
vorbeşte cu măria ta. L-am alungat cum ne-am 
priceput, dar n-a vrut cu niciun chip să plece. De 
zile şi zile întregi stă şi aşteaptă. Ce e de făcut? 

Padişahul locurilor acelora tare s-a mai, 
înfuriat: 

— Dar cum este cu putinţă ca cineva să vină 
să mă vadă şi voi să nu-l lăsaţi să mi se 
înfăţişeze?! 

Străjile îi spuseră atunci stăpânului lor: 

— Îţi dorim viaţă îndelungată, luminăţia ta, 
dar nu este vorba de vreun trimis al unei alte ţări 
sau de vreun paşă sau alt rang mai acâătării... 

— Să se înfăţişeze numaidecât privirii mele! 

Il aduseră pe Keloglan, care îl salută pe 
împărat: 

— Mărite stăpân al nostru, am avut un vis. 

— Spune, fiule. 

— Nu spun. 

— Spune, fiule! 


— Nu spun. 

— Spune! 

— Nu spun! 

Bunul şi blândul padişah s-a înfuriat şi a 
poruncit ca flăcăul să fie aruncat pe dată în 
închisoare. L-au pus în lanţuri, l-au lăsat fără 
hrană şi fără o picătură de apă. Zile amarnice au 
trecut. Dar padişahul avea o prea frumoasă fată 
căreia i se rupea inima de cele întâmplate lui 
Keloglan. Începu să-i aducă pe ascuns de-ale gurii. 
Şi aşa, încet-încet, îl îndrăgi pe băiat, care era 
acum chipeş foarte, doar că era chel, chel ca în 
palmă. Trecură zile şi zile de-a rândul, când, prea 
bunul şi blândul tată al fetei şi padişah al locurilor 
se trezi cu o chemare la război din partea unui 
padişah vecin. 

— Dar cum, de ce să ne luntăm, ce au supuşii 
mei cu ai tăi? 

Dar nu avea cu cine să se înţeleagă, căci 
Celălalt padişah era o fire aprigă, o fire 
războinică. Din orice, sărea la luptă. lar când 
oştenii îi mureau, punea stăpânire şi pe avuţia lor. 
Răspunsul lui era nu şi nu: 

— Să curgă sângele, să văd leşurile zăcând pe 
câmpul de luptă! 

Dar padişahul cel iubitor de pace nu căuta 
nimănui pricină, aşa că nici nu voia să deschidă 
vreun război, vreo sfadă cu cineva. Celălalt, 
văzând împotrivirea temeinică a lui, găsi cu cale 
să se folosească de un şiretlic. Spuse trimişilor 
padişahului celur paşnic următoarele: 

— Nu facem război cu o condiţie: eu vă dau 
pentru împăratul vostru un diamant, este o piatră 


foarte prețioasă, care are multe  găurele. 
Împăratul vostru va număra toate găurelele, apoi 
va lua un şnur pe care-l va trece prin toate aceste 
orificii şi va scoate amândouă capetele şnurului 
printr-o singură gaură. Dacă izbândeşte, e pace, 
dacă nu, e război! 

Încă de când au luat diamantul, trimişii 
padişahului celui blând tare s-au mai minunat: 
avea atâtea găurele piatra, că nu izbuteau să le 
numere. Şi dacă asta ar fi fost cu putinţă, cum să 
treci şnurul?! Şi dacă şi acest lucru ar fi fost cu 
putinţă, cum s-ar mai fi putut oare să treci 
amândouă capetele printr-o gaură?! Tot chibzuind 
îşi ziceau că va fi război. Tare erau necăjiţi. 
Porniră la drum, către ţinutul în care vieţuiau. 
După multă, multă cale, ajunseră. Se înfăţişară 
grabnic împăratului şi-i povestiră ce şi cum. 

Împăratul îşi tot mângâia barba gândindu-se 
ce să facă, unde să găsească ieşirea din necaz. [Ii 
chemă pe toţi sfetnicii, vizirii, ghicitorii în stele, 
dar niciunul dintre aceşti vestiți gânditori nu putu 
să-i dea vreun răspuns. Veni lângă padişah fata lui 
preafrumoasă, pe care toţi supuşii o cunoşteau şi 
ca tare înţeleaptă. După ce ascultă cu luare- 
aminte cele ce-i spuse tatăl său, zise: 

— Tată, îţi aduci aminte de flăcăul care venise 
parcă să-ţi povestească visul său? Părea un flăcău 
cu mintea ageră; ce-ar fi să-i arătăm şi lui 
diamantul, poate izbuteşte el? 

Dar padişahul îi tăie vorba: 

— Cum, atâţia înţelepţi nu au găsit mijlocul 
de a înlătura primejdia războiului şi crezi că-l va 
găsi el?! 


— Să facem o încercare, tată, te rog! 

Padişahul se învoi: 

— Ei bine, fie! Chemaţi-l! 

II aduseră pe Keloglan. li arătară diamantul 
găurit: 

— Ei, ce spui, băiete, poţi face ceva? 

Privi Keloglan diamantul pe toate părţile, apoi 
spuse, aproape pe nerăsuflate: 

— Da, slăvite sătpân. Doar că aş vrea să mă 
trimiteţi înapoi în celula mea. Acolo am să 
izbutesc ceea ce vă cere padişahul cel rău. 

Ce se gândea flăcăul nostru: că o să se vadă 
mai rar cu fata de împărat, pe care şi el o 
îndrăgea tare. Dar acum avea alte treburi... I se 
dădu şi un şnur lung şi subţire. Ajuns înapoi în 
celula sa, Keloglan se gândea că nu ar fi putut 
spune nu padişahului, tocmai acum. Cum stătea el 
aşa pe gânduri, vede o furnică. 

— Furnică-furnicuţă, cu trupşorul tău drăguță 
mă poţi ajuta. Hărnicuţă-furnicuţă, nu mă lăsa 
taman acum, la greu! 

Legă şnurul de trupul subţirel al furnicii şi o 
vâri în prima găurea a diamantului... Furnica a 
lucrat zile de-a rândul. În cele din urmă, au izbutit 
să scoată cele două capete ale şnurului printr-o 
singură gaură. Cum era să-l uite furnica pe flăcăul 
nostru care o hrănea zi de zi cu firimituri din 
bucatele pe care i le aducea fiica împăratului? De- 
acuma şi ea ştia cui i se datorează izbânda, ea 
care în toate aceste zile de trudă le adusese fructe 
zemoase, sucuri aromitoare, mâncăruri 
ademenitoare. Şi în toată vremea ce trecuse de la 
încercarea la care îi pusese padişahul cel rău, ei 


mai tare se Îndrăgiră. Chemară străjile, semn că 
erau gata cu treburile. Se înfăţişă băiatul cel chel 
padişahului.: 

— Poftim, slăvite! 

De bucurie, padişahul cel iubitor de pace îl 
sărută pe Keloglan. Şi-i chemă degrabă pe trimişii 
care plecară de îndată către padişahul care îi 
pusese la acea grea încercare. Ajunseră la 
împăratul cel războinic. Acesta, de cum văzu că 
şiretenia lui nu a folosit la nimic, se supără foarte 
şi puse o altă condiţie, pentru ca războiul să poată 
începe, în zadar se rugau trimişii din celălalt 
ţinut... 

— Doresc ca împăratul vostru să-mi trimită pe 
unul care să-mi ghicească gândurile. De nu va 
izbuti, va fi război! Am zis! 

Şi iar se aşternură la drum îngânduraţi 
trimişii iubitorului de pace împărat. „Cine poate 
citi gândurilă?” Trecură zile de-a rândul; ajunseră 
în împărăţia lor. Povestiră ce şi cum padişahului 
lor. Şi iar rămase acesta pe gânduri, cu mâna 
mângâindu-şi barba. „Cine poate şti ce se ascunde 
în mintea iubitorului de gâlceavă?” Chemă din nou 
pe toţi înţelepţii împărăției: sfetnici, viziri, mari 
dregători, cititori în stele. Întrebă în dreapta, 
întrebă în stânga, nimeni, nimeni nu ştia 
răspunsul. Şi iar îi veni în minte Keloglan. Trimise 
pe dată străjile de-l chemară: 

— Flăcăule drag, iată-mă din nou la ananghie. 
Iar vrea război vecinul meu, dar eu nu pot să frâng 
viaţa atâtor oşteni. Ce să fac? Poate ne ajuţi şi de 
astă dată. 

— Mărite stăpân, trimite-mă pe mine acolo, la 


înfruntarea cu padişahul cel rău! 

Răsuflară cu toţii uşurați. 

— Singura mea dorinţă este să-mi dai 
patruzeci de cămile, patruzeci de catâri, patruzeci 
de măgăruşi. Pe lângă asta, îmi vei mai, da şi o 
armată de bravi soldaţi. 

— Asta e tot ce doreşti? 

— Da! 

— Să se pregătească îndată, tot ce doreşte 
flăcăul! 

Îţi suflecară cu toţii mânecile şi se puseră pe 
treabă: 

dregători, căpetenii de oşti, slujitori. Convoiul 
fu pregătit cât ai bate din palme. Căpetenia era 
Keloglan. Merseră zile, săptămâni în şir, trecură 
peste dealuri, peste văi, peste râuri, peste 
pustiuri. Pieriră mulţi dintre soldaţi şi multe 
animale. După patruzeci de zile, ajunseră în 
împărăţia aprigului padişah. Ca vântul şi ca 
gândul se duseră să-i vestească sosirea convoiului. 
Împăratul cel aprig, înfuriat peste de întârzierea 
de patruzeci de zile, îi ceru socoteală lui Keloglan, 
care răspunse fără să se codească: 

— Slăvite padişah, să ne ierţi de zăbavnica 
noastră sosire, dar am pornit-o spre împărăţia 
măriei tale pe Calea Laptelui, cea care se vede 
acolo, pe cer. lar zăpăcitele astea de cămile s-au 
răspândit care încotro când au văzut pentru prima 
oară stelele. Am pierdut o mulţime de vreme până 
ce le-am strâns la un loc. 

Mai tare s-a înfuriat padişahul: 

— Dar cu cine crezi că stai de vobră măi, 
chelule? Cine a mai pomenit călătorie pe Calea 


Laptelui? Şi, mai mult, călătorie cu cămilele?! De 
cine crezi că-ţi baţi joc? 

Keloglan îi răspunse neînfricat: 

— Dar ce, parcă poţi număra stelele de pe 
cer? De cine crezi că-ţi poţi bate, foc, împărate? 
Ştiu la ce te-ai gândit: să-mi porunceşti să număr 
stelele. Dar noi am fost acolo sus, am vrut să le 
numărăm, dar n-am izbutit. Du-te măria ta şi 
numără-le, să vedem... Dacă nu crezi că se poate 
face o călătorie prin cer, atunci cum ar fi cu 
putinţă să fie numărate stelele?! Ia spune! 

— Dar cum de mi-ai citit gândurile? 

Şi pe dată fu cuprins de o frică neînţeleasă: 
„Ce mă fac, ăştia îmi citesc gândurile. Am să pierd 
şi împărăţia din pricina lor”, îşi zise în sinea lui şi 
îi spuse trimisului: 

— Du-te şi spune padişahului tău că am făcut 
pace. Gata, s-a isprăvit cu războiul. 

Keloglan îşi strânse  cămilele,  catârii, 
măgăruşii, oştenii şi se porni la drum. Dar trimise 
înaintea lui un călăreț care să vestească 
împăratului lor pacea, pacea atât de mult 
aşteptată. După o cale lungă, prin văi şi dealuri, 
peste râuri şi prin pustiuri, ajunseră în ţinutul lor. 
Dar aici, ce să vezi? Tobele băteau, clarinetele şi 
cavalurile cântau, lăutele le însoțeau mă bucuria 
întreagă a supuşilor. 

— Dar ce se întâmplă aici? 

— Am pregătit nunta fiicei mele cu tine, 
Keloglan, răspunse padişahul cel iubitor de pace. 

— Cu multă, bucurie primesc, împărate. Dar 
să-mi dai voie să-ţi povestesc visul pe care l-am 
avut. 


— Să trăieşti, băiete, te ascult! 

— Am să-ţi povestesc: pe când minam vitele, 
am adormit. Am avut aşa un vis - se făcea că într-o 
mână tineam luna, iar în cealaltă soarele. Şi pe 
când încercau să se unească în palmele mele, m- 
am trezit. 

Padişahul îi tălmăci visul: 

— Soarele din vis este împărăţia mea, iar luna 
padişahul cel rău. lar tu le-ai cuprins pe 
amândouă în palmele tale. Ai izbutit, cu mintea ta 
cea ageră, să înlături primejdia războiului dintre 
mine şi padişahul cel războinic; ne-ai ajutat să ne 
păstrăm neatinse vieţile, nepârjolite pământurile. 
Dar atunci când ai venit întâi în împărăţia mea, de 
ce nu ai vrut să-mi spui visul? Pentru asta te-am 
trimis după gratii. 

— Astăzi, slăvite stăpân, mi-aţi spus: „Să 
trăieşti, băiete, te ascult!" Dar atunci, prima oară, 
mi-aţi poruncit: „Spune!” Din această pricină nu v- 
am povestit visul. Şi până atunci, toţi cei cărora le 
spuneam de visul meu, tot aşa ziceau: „Spune!” 
Nici măcar tatălui meu nu i l-am putut povesti. Pe 
când eu aş fi vrut să-l audă toată lumea, măcar de 
mi-ar fi zis cineva „Să trăieşti, băiete, te ascult!” 
Eu nu pot face ceva din poruncă, ci cu toată inima. 
Totul pe lume se îndeplineşte când există o inimă 
deschisă şi bunăvoință. 

Trknâseră îndată olăcari până la tatăl lui 
Keloglan, care nu-şi mai încăpea în piele de 
bucurie pentru feciorul lui. Tot atunci sosiră veşti 
din împărăţia padişahului aprig şi iubitor de 
război. Supuşii lui nu mai puteau îndura foametea 
lipsurile şi nu-l mai voiau în fruntea lor. Padişahul 


îi trimitea vorbă lui Keloglan să-i vină în ajutor. 
Răspunse flăcăul nostru trimişilor: 

— De ce să vin, când eu nu sunt de partea 
padişahului? 

Keloglan rămase să trăiască alături de 
soţioara lui dragă, de padişah şi de tatăl său până 
la sfârşitul zilelor. Ce au mai făcut ei vom afla 
poate din altă poveste. Acum, însă, să mâncăm 
câte un măr, căci, iată, au căzut cinci mere din 
cer: unul pentru Keloglan, unul pentru cel care v-a 
povestit şi a scris, iar trei pentru cei care citesc 
povestea... 


POVEŞTI UCRAINENE 
repovestite de I.I. LEU 


Leul care s-a înecat în fântână 

Cu mulţi ani în urmă, într-o pădure mare, a 
apărut un leu. Era atât de mare şi de fioros, că 
dacă se întâmpla să răcnească, toate animalele din 
pădure tremurau ca frunzele plopului. 

Când leul pleca la vânătoare, rupea în bucăţi 
orice fiinţă ce-i ieşea în cale şi apoi o lăsa pe loc. 
Dacă se întâmpla să dea peste o turmă de mistreți, 
îi sfâşia pe toţi, rar care fugea, iar pentru hrana 
lui oprea numai unul singur. 

Din cauza groazei stârnite, animalele pădurii 
nu ştiau ce să mai facă. Intr-o zi, s-au strâns 
laolaltă şi au început să se sfătuiască. Ursul spuse: 

— În fiecare zi leul sfâşie cel puţin zece din 
moi, iar câteodată şi douăzeci. De mâncat 
mănâncă puţin, unul sau doi, cel mult, restul piere 
degeaba, căci el de fiecare dată caută carne 


proaspătă. 

— Hai să aranjăm aşa fel, ca el să mănânce în 
- fiecare zi numai câte unul din noi, ori câte doi, 
adică numai atât cât îi trebuie pentru hrană. Să nu 
ne mai distrugă şi din cruzime. 

— Du-te, încearcă să tratezi cu el! răspunse 
lupul. Va lua el în seamă spusele noastre? Pe 
trimişii noştri îi varupe în bucăţi, şi cu asta treaba 
se va termina. 

— Să încercăm! răspunse ursul. 

— Dar pe cine să trimitem? 

— Du-te tu, ursule, a zis lupul. Tu eşti mai 
mare dintre toţi şi mai puternic. 

— La ce ar servi puterea mea? Tot nu-l voi 
înfrânge. Dacă se aruncă asupra mea, forţa mea 
nu contează. Mai bine tu, lupule, tu eşti parcă mai 
ager ca mine. 

— Şi ce dacă sunt mai ager, crezi că voi reuşi 
să scap, dacă va apuca să mă urmărească? 

A ieşit cerbul şi a spus: 

— Ştiţi ce? în cazul de faţă, trebuie să ştii 
cum să te apropii de leu, cu ce să începi a-i vorbi, 
ca să nu se înfurie. 

— Dacă eşti atât de deştept, du-te tu, cerbule! 

— Eu nu mă pricep la treaba asta, ci numai 
spun că nu poţi vorbi simplu cu împăratul, doar nu 
e fratele tău. Trebuie să te pricepi cum să te 
apropii de el. 

— Atunci pe cine am putea trimite după 
părerea ta? 

— După mine, să trimitem vulpea. Ea este 
meşteră în şiretlicuri şi poate că ea se va pricepe 
să-l linguşească, şi-i va spune cum stau lucrurile. 


— Bine ai gândit, au exclamat fiarele, ea s-ar 
pricepe cum să se apropie de leu. 

Au chemat-o. Ursul spuse: 

— Vulpeo, e rândul tău să mergi la împărat, 
să vorbeşti cu el, dacă nu e de acord ca noi să-i 
aducem mâncarea, altfel, vezi singură, că el ne va 
distruge. 

— De ce eu? Să meargă altcineva. Dacă 
nimeni nu vrea, atunci, hai să tragem la sorţi! Cui 
îi va cade să meargă, acela trebuie să se ducă fără 
nicio împotrivire. 

— Nu, vulpişoară, aşa nu merge treaba. Dacă 
iese unul care nu ştie să scoată o vorbă, ce va fi de 
noi atunci? Din cauza sperieturii, va spune altceva 
şi, în loc de bunăvoință, leul se va înfuria mai tare 
pe noi. Am hotărât să te trimitem pe tine, 
vulpişoară, iar dacă nu vrei, atunci te silim îndată. 

Vulpea a rămas pe gânduri, nu ştia ce să facă. 
Să nu meargă, rău de ea, să meargă, la fel. S-a 
gândit ce s-a gândit şi a zis: 

— Bine, mă duc să-mi încerc norocul: se pare 
că aşa e soarta mea. Numai că nu sunt de părere 
să merg cu mina goală. Trebuie să duc ceva 
împăratului 

— lată, ia trei iepuri. 

A plecat vulpea cu iepurii după ea. Pe drum 
şi-a înşirat în gând toate vicleniile, să vadă care 
din ele se vor potrivi mai bine. 

Era tare speriată, dar de mers trebuia să 
meargă. Când s-a apropiat de palatul leului, 
acesta a ieşit, şi-a zbârlit coama, a rânjit şi a dat 
din coadă. S-a mirat că animalele atât de mărunte 
vin la el cu atâta curaj: Nu a sărit la ele, aşteptând 


să vadă ce va fi mai departe. 

Vulpea s-a apropiat cam la zece metri, s-a 
înclinat până la pământ şi a zis: - Măria ta! Nu 
porunci să mi se ia capul, porunceşte să spun o 
vorbă. 

— Vorbeşte, te voi asculta. 

— Adunarea animalelor mi-a poruncit să ofer 
Mariei tale pâine şi sare. Iată, v-au trimis trei 
iepuri şi vă roagă cu toţii, dacă binevoiţi, să nu vă 
supăraţ pe noi. Incepând de azi, vrem să vă 
aprovizionăm singuri cu hrană. Cât veţi binevoi să 
porunciţi, atâta vom aduce. Adunarea fiarelor 
respectându-vă a găsit mai folositor să stabilească 
această ordine, căci ne mustră conştiinţa când ne 
gândim că regele singur a fost nevoit să-şi procure 
hrana. Din această cauză am hotărât să asigurăm 
linişte picioruşelor domniei-voastre. 

— Bine v-aţi gândit, bravo! Aşa va fi mai bine 
pentru mine şi pentru voi, altfel, ştiţi că natura 
mea e de aşa fel că, dacă plec la vânătoare, nu 
mănânc atât cât omor. 

— Dar câte animale porunciţi să vă aducem în 
fiecare zi, şi în ce timp al zilei binevoiţi a lua 
masa? 

— Să-mi trimiteţi animalele o dată pe zi, la 
amiază. Nu-mi trebuie multă hrană. In fiecare zi 
mănânc cel mult doi iepuri, iar un lup sau un 
mistreţ mi-ajunge pentru două zile. Dacă voi pofti 
să mănânc mai mult, vă voi spune. 

Vulpea îi făcu leului o plecăciune adâncă şi 
fugi la soborul animalelor, căci fiecare voia să afle 
mai repede, cu ce s-a terminat solia ei. Vulpea a 
spus: 


— Ei bine, treaba s-a făcut! Leul s-a învoit ca 
noi să-i aducem singuri mâncarea. 

Toţi se luminară, crezând că aşa va fi mai 
uşor de trăit. 

Totuşi, mâhnirea lor nu s-a risipit de tot, căci 
fiecare se gândea că, dacă nu azi, mâine îi va veni 
râftdul să meargă în labele leului. 

Acum trebuia luată hotărârea cine să plece 
mâine la rege. Ursul spuse: 

— Hai, să ne măsurăm cu băţul. La cine cade 
vârful, acela trebuie să plece la leu. 

Dar lupul se împotrivi: 

— Nu, aşa nu mai merge. Poate ne cade nouă 
rândul şi va trebui să ne sacrificăm, iar nişte 
animale neînsemnate, care se sperie unul de altul, 
vor trăi. Aşa nu e drept. Mai bine să stabilim să 
meargă la leu aceia care n-au coadă. Iar dacă leul 
îi va termina pe toţi cei fără coadă, atunci, pe 
rând, vor merge şi cei cu coada lungă. 

— Ei, lupule, aşa nu, îi răspunse ursul, eu am 
coada scurtă şi cerbul la fel, deci noi vom fi 
contra. Mai bine să se ducă mai întâi cei cu coada 
lungă şi apoi cei cu coada scurtă. 

Vulpea a răspuns: 

— Uite ce: ca să nu fie supăraţi nici unii, nici 
alţii, hai să hotărâm aşa: să meargă la leu cei care 
nu sunt apți de lucru, bătrânii care au trăit destul 
pe lume, pentru care e timpul să crape: aceia care 
n-au coadă, nu de la natură, ci dintr-o cauză 
oarecare, orbi, chiori, fără picioare, ori cei care au 
fost răniţi de vânători. 

— Aşa are să fie bine! a răspuns ursul. Cei 
sănătoşi, tineri şi teferi să trăiască, iar cei bătrâni 


şi invalizi, tot trebuie să moară, dacă nu azi, 
mâine. , 

Aşa au şi stabilit. In fiecare zi alegeau 
animale jalnice şi le trimiteau împăratului. 

A trecut o zi, a trecut alta, s-au terminat toți 
betegii, au rămas numai cei sănătoşi şi tineri. Ce 
era de făcut? După dorinţa sa, nimeni nu voia să 
meargă la moarte sigură, fiecare voia să trăiască 
şi fiecare tremura pentru pielea lui. S-au strâns iar 
toate animalele şi au început să se sfătuiască. 

— Ce vom face acum? Pe cei betegi i-am 
terminat, hai să tragem la sorţi cui îi cade să 
meargă la împărat. 

Iar vulpea a spus: 

— Mai este vreme până va trebui să tragem la 
sorţi, acum hai să-i terminăm pe ologi. 

— Care sunt? întrebară alte fiare. 

— Oare nu vedeţi că la iepuri picioarele 
dinapoi sunt de două ori mai lungi ca cele 
dinainte, de nu pot merge aşa cum merg toate 
animalele, ei le trag şi le aruncă apoi zvâcnit în 
spate. Oare, după voi, ei nu sunt ologi? 

— Asta e adevărat, au răspuns ceilalţi. Ei 
trebuie să plece la împărat. 

Iepurii s-au împotrivit, spunând că picioarele 
lor sunt aşa de la natură. Aş, de unde? Fiarele nici 
nu voiau să audă. l-au ameninţat: 

— Dacă nu mergeţi, totuna, vă sfâşiem. 

lepurii, deşi nu voiau să plece la moarte 
sigură, au plecat. N-i-aveau unde să se ascundă, 
trebuiau să piară, ori aşa, ori altfel. 

A trecut o lună, ori două, leul termină toţi 
iepurii. Nu mai era nimeni care să poată fi trimis 


împăratului pentru hrană. Din nou s-au adunat 
animalele şi au început să se tocmească care din 
ele să meargă la împărat drept hrană. 

Până la urmă au hotărât să meargă aceia care 
au urechile cele mai lungi. Au început să se uite 
cine are urechile cele mai lungi. Au hotărât să le 
măsoare cu beţişorul, când şi-au adus aminte de 
măgar. 

— De ce să pierdem timpul? El are cele mai 
lungi urechi dintre toate animalele, e rândul lui să 
plece la împărat. 

— Unde este? Să fie adus aici îndată! 

L-au găsit şi l-au adus la adunare. Ursul zise: 

— Măgarule, adunarea a hotărât să meargă la 
împărat aceia care au urechile cele mai lungi şi 
pentru că nimeni nu are urechi mai lungi ca ale 
tale, vei pleca tu. 

Măgarul, de frică, începu să plângă, iar pe 
urmă spuse: 

— Cum de v-a dat prin gând, oare e posibil 
aşa ceva? Mai bine hai să aruncăm sorții, şi dacă 
îmi cade rândul să merg, atunci voi merge, altfel 
nu merg. 

— Tu, măgarule, nu te opune. Cum am 
hotărât, aşa trebuie să fie. 

— De ce nu judecaţi după dreptate? Terminaţi 
întâi pe toţi betegii şi pe urmă să vină rândul mai. 

— Unde vezi tu betegi? 

— Oare nu vedeţi că vulpfea are coada uliţă? 

Toţi s-au aruncat asupra vulpii, să-i vadă 
coada. În vârful cozii sale ea avea o chelie, ca de 
mărimea unui ou de găină. Ursul spuse: 

— Ei bine, vulpişoară, acum du-te tu la leu. 


— Cum vine asta? Aţi hotărât să meargă 
măgarul şi acuma schimbaţi vorba şi vreţi să mă 
mâncaţi pe mine? 

— Păi nu te vezi ce schiloadă eşti? 

— Dar de ce sunt schiloadă? 

— Ai coada zdrenţuită. 

— Astare e din naştere, o o aluniţă. 

— Ei, e totuna ce este, vorba e că ceva nu e în 
ordine. 

Ţi-a venit rândul să mergi la leu. 

— Nu e păcat să mă trimiteţi pe mine? Eu am 
stăruit în faţa leului ca să nu ne mai căsăpească şi 
voi, uite, mă împingeţi la pieire. 

— Ei, ce să facem acuma? au răspuns fiarele, 
cândva şi nouă ne vine rândul să pierim. Du-te, 
vulpe, tot trebuie să mori o dată, dacă nu azi, 
mâine. 

Nu voia vulpea să meargă la moarte sigură, 
dar nu avea încotro, altfel o sfâşiau fiarele pentru 
nesupunere. 

A plecat vulpea cu capul în jos, gândindu-se: 

De ce, proasta de mine, am plecat atunci să 
vorbesc leului, spre paguba mea? Aş fi putut să 
trăiesc aşa fel, ca leul să nu mă întâlnească. 
Vulpea abia mergea, ca o rață, şi se tot gândea 
cum să scape de moarte. A umblat ea mult în 
pădure, temându-se să nu dea de leu, căci 
moartea o înfricoşa. Tot mergând, văzu o fântână. 
Aici se gândi ea: 

„Mai bine mă înec, decât să mă predau vie. 
Mă înec dintr-odată şi pier fără durere, altfel voi 
îndura chinul, până mă va sfâşia”. 

S-a apropiat vulpea de fântână, a înconjurat- 


o, a mirosit-o, s-a uitat în ea, iar acolo apa era 
departe-departe. S-a uitat mai atent şi din adânc 
tot o vulpe se uita la ea. La început n-a ghicit cine 
ar fi. A dat din cap, şi cealaltă a dat a scos limba, 
şi cealaltă a scos limba. 

— Ei, ia stai, asta sunt chiar eu! Nu degeaba 
se spune că „dacă te uiţi în apă, îţi vezi chipul". 

Ce-ar fi să-l prostesc pe leu? El nu ştie asta, îl 
prind eu în cursă! 

De la fântână, vulpea s-a dus întins la leu. A 
înveselit-o gândul şi a prins viteză. Era spre seară. 
Când a început să se apropie de palatul regelui, 
leul a răcnit fioros: 

— Ce, râdeţi de mine, vreţi să mă fa, ceţi să 
mor de foame? Mi-a fost milă de voi, nu v-am mai 
sfâşiat fără rost, iar voi v-aţi luat nasul la purtare! 

Vulpea s-a înclinat adânc şi a zis: 

— Măria ta, nu eu sunt vinovată şi nici fiarele 
n-au nicio vină. Aveţi puţină răbdare şi vă voi 
spune de ce am întârziat: 

Fiarele ne-au trimis pe toţi trei, doi iepuri şi 
cu mine, încă de dimineaţă. Am mers la Măria ta 
repejor, dar ne-a tăiat calea o fiară care semăna cu 
Măria ta, şi ne-a întrebat: „Unde mergeţi?” Eu îi 
spun: „Mergem la rege, suntem trimişi să ne 
mănânce”. Iar fiara aceea a strigat la noi: „Ce fel 
de rege poate fi acolo? Eu sunt împărat, toţi 
trebuie să mi se supună mie. Nu vă las, sunteţi ai 
mei!" lar eu am început să-l rog: „Cum se poate? 
El ne aşteaptă, azi e ziua lui onotnastică, nu poate 
fi lăsat flămând. Se va înfuria şi ne va omori pe 
toţi”. 

El a răspuns: „Ce treabă am eu că e ziua lui? 


Dacă vreau, îl mănânc”. L-am rugat să mă lase să 
plec şi abia mi-a dat drumul. 

Leul se înfurie, uită că era flămând şi întrebă 
fioros: 

— Unde se află fiara aceea? 

— Ea se află într-un palat de piatră. 

Leul a sărit şi a scos un răcnet că şi luna s-a 
speriat. S-a auzit cum în celălalt capăt al pădurii 
un alt leu a răcnit. Vulpea spuse: 

— Măria ta, auzi cum răcneşte? Prin asta te 
provoacă la luptă! 

Leul se înfurie şi mai mult. 

— Cum îndrăzneşte? îl rup în bucăţi! Este 
pădurea mea. Să mergem mai repede acolo, să-mi 
arăţi unde locuieşte. 

Vulpea îl conduse până la acea fâniană. Când 
se apropie de fântână, leul o întrebă: 

— Unde e? Arată-mi-l! 

Vulpea spuse: 

— lată, se află aici, în palatul ăsta de piatră. 
Mi-e frică să mă apropii, căci mă va mânca. Uită- 
te singur. 

Leul s-a apropiat, s-a uitat în fântână, şi acolo 
un alt leu se uita la el. El a rânjit şi leul din 
fântână a rânjit. Atunci leul a răcnit tare şi a sărit 
în fântână. Acum nu - mai putea să iasă din ea, 
căci pereţii erau drepţi, departe unul de altul, şi 
nu se putea agăța de nimic... Leul s-a bălăcit acolo 
până s-a înecat. 

Vulpea a aşteptat până când leul s-a înecat, 
apoi a fugit în lume. 


Corabia zburătoare 


A fost odată un moş şi o babă. Ei aveau trei 
fii: doi deştepţi şi unul prost. De cei deştepţi aveau 
mai multă grijă: în fiecare săptămână, baba le 
dădea cămăşi albe, curate, iar de cel prost toţi 
râdeau, îl certau, iar el nu se mişca de lângă sobă, 
în cămaşa lui neagră, fără pantaloni pe el... Dacă i 
se da de mâncare, mânca, dacă nu, stătea 
flămând. 

Odată a sosit în sat un ordin împărătesc, ca 
să se adune bărbaţii tineri la masă, în palatul 
împărătesc, şi cine va construi o corabie 
zburătoare şi va veni cu ea, acela o va lua de soţie 
pe fata împăratului. Fraţii, deştepţi, se sfătuiesc: 

— Să mergem, poate acolo vom avea noroc! 

S-au îmbrăcat frumos şi-au spus părinţilor: 

— Vom merge la împărat la masă. De pierdut 
n-avem ce pierde, dar poate vom avea noroc 
acolo! 

Tatăl îi rugă să nu meargă, mama, la fel. 

Mergem şi mergem! Daţi-ne binecuvântarea. 
Bătrânii, ce să facă? Le-au dat binecuvântarea, 
baba le-a dat plăcinte, fripturi, o ploscă cu rachiu 
şi ei au plecat. 

Iar prostul şedea pe sobă şi se ruga şi el: 

— Merg şi eu acolo unde au plecat fraţii mei! 

— Unde să mergi tu, prostule, acolo te vor 
mânca lupii. 

— Nu, nu mă vor mânca, voi merge! 

Bătrânii la început râdeau, iar pe urmă 
începură să-l certe. Dacă au văzut că nu pot face 
nimica cu prostul, i-au spus: 

— Du-te, dar să nu te mai întorci şi să nu spui 


cumva că eşti fiul nostru. 

Baba i-a dat o traistă cu ceva pâine veche, o 
ploscă cu apă, şi l-au scos din casă. Ela plecat. 

Merge ce merge şi întâlneşte pe drum un 
bătrân cu barbă albă până la brâu. 

— Bună ziua, bătrâne! Unde mergi? 

— Eu umblu prin lume, să scap oamenii de 
nenorociri. Dar tu? 

— La masă, la împărat. v; 

— Oare tu poţi construi o corabie care să 
zboare singură? întrebă moşul. 

* - Nu, nu pot. 

— Atunci de ce mergi? 

— Cine ştie? De pierdut, n-am ce pierde, dar 
poate că norocul meu e acolo! 

— Aşază-te, să te odihneşti puţin. Să luăm 
ceva în gură. Scoate ce ai în traistă. 

— Ei, bunicule, nu e nimic acolo, numai pâine 
uscată, tu nu vei putea muşca. 

— Nu-i nimic, scoate-o. 

Şi iată că prostul dezleagă traista, dar în loc 
de pâine neagră vede nişte plăcinte albe, ce n-a 
văzut niciodată. 

— Dar ce, spuse bătrânul, să mâncăm fără să 
bem? Oare în traista ta nu e şi rachiu? 

— De unde să fie? N-am decât plosca plină cu 
apă. 

— Scoate-o, spuse bătrânul. El a scos plosca, 
a gustat, dar acolo era un rachiu bun. 

Apoi au întins pe iarbă merindele şi au 
început să mănânce. S-au săturat binişor şi moşul 
i-a mulţumit flăcăului pentru masă, apoi spuse: 

— Ascultă fiule: intră acum în pădure, 


apropie-te de un copac falnic, loveşte copacul cu 
securea de trei ori, apoi ai să cazi jos şi ai să 
dormi până te va deştepta careva. Până atunci 
corabia ta va fi gata, iar tu urcă-te în ea şi du-te 
unde ai nevoie! Pe drum însă, ia-i cu tine pe toţi 
cei care îţi vor ieşi în cale. 

Prostul mulţuthi moşului şi se despărţiră: 
moşul a plecat pe drumul său, iar prostul în 
pădure. Intrând în pădure, s-a apropiat de un 
cap<e, l-a lovit de trei ori cu securea, a căzut jos 
şi a adormit. A dormit, a dormit, până a simţit că 
cineva îl trezeşte. 

— Scoală-te, norocul tău a sosit, scoală-te! 
Prostul s-a trezit şi, când s-a uitat, corabia stătea 
în faţa lui, toată de aur, cu pânze de mătase, 
numai să zbori! Fără să se gândească prea mult, 
se urcă pe corabie, iar ea se ridică şi porni în zbor 
pe sub cer, peste păfnând. Zbura, zbura! Când se 
uită, văzu un om care se apleca şi punea urechea 
la pământ, ascultând. El strigă: 

— Salutare, unchiule! Ce faci? 

Ascult dacă s-au adunat oamenii la masă, la 
împărat. 

— Aşază-te lângă mine, te duc acolo; şi 
zburară mai departe. 

Se mai uită încă o dată în jos şi văzu un om pe 
drum, cu un picior agăţat de ureche, iar cu celălalt 
sărind. 

— Bună ziua, unchiule! De ce sari într-un 
picior? 

— Dacă-l dezleg pe celălalt, aş călca dintr-un 
pas tot pământul, şi nu vreau. 

— Unde te duci? 


— La împărat, la masă. 

— Aşază-te alături, de noi. 

Omul s-a aşezat şi au zburat mai departe. 
Când se uită, un vânător stătea pe drum şi ochea 
cu arcul. Nicăieri nu se vedea nicio pasăre, nimic. 
Prostul a strigat: 

— Bună, unchiule, ce ocheşti, că nu se vede 
nicio pasăre, doară? 

— Asta vouă vi se pare că nu se vede. Eu văd 
că ea stă pe un pom uscat, la o sută de mile de 
aici. 

— Vino tu noi. 

El s-a urcat în corabie şi au zburat mai 
departe. Când se uită, vede un om care duce un 
sac plin cu pâine. 

— Bună ziua, unchiule i Unde mergi? 


— Merg să fac rost de pâine pentru masă. 

— Păi şi aşa ai un sac plin. 

— Nu-mi ajunge nici la o gustare pâinea asta. 

— Vino cu noi. 

S-a urcat şi el. Au zburat ce-au zburat, când 
se uită: mergea un om pe lângă un lac, căutând 
ceva. 

— Bună ziua, unchiule! De ce umbli pe-aici? 

— Mi-e sete, dar nu găsesc apă. 

— Dar în faţa ta ai un lac întreg, de ce nu bei? 

— Ei, ce apă e asta?! Nu-mi ajunge nici 
pentru $ 

Înghiţitură! 

— Atunci aşază-te alături de noi. El s-a aşezat 
şi ei au zburat mai departe. Când s-a uitat, mergea 
un om spre sat, ducând o legătură de paie. 


— Bună ziua, unchiule, unde duci paiele, oare 
nu au oamenii paie acolo? 

— Au, dar cu astea, vara, cât ar fi de cald, 
dacă aşterni puţin, dintr-odată aduci gerul şi 
zăpadă. 

— Aşază-te alături de noi. 

Au zburat mai departe. Zboară, zboară, când 
se uită, mergea un om spre pădure, ducând o 
legătură de lemne pe umeri. 

— Bună ziua, unchiule, unde duci lemnele? 

— În pădure. 

— Nu sunt destule lemne în pădure? 

— Sunt, dar nu la fel! Pe acestea, dacă le 
arunci, îndată apare în faţa ta o armată. 

— Vino cu noi. 

Mult ori puţin au zburat ei şi au ajuns la 
masă, la împărat. Acolo, în mijlocul curţii, erau 
aşezate o mulţime de mese încărcate cu mâncare, 
şi butoaie cu vin şi rachiu şi multe altele. Erau 
adunaţi acolo bătrâni şi tineri, nobili şi bogătaşi, 
săraci şi cerşetori. 

Prostul a sosit cu tovarăşii săi şi a coborât cu 
corabia în faţa ferestrelor împărăteşti. Au ieşit din 
corabie şi s-au dus să mănânce. 

Împăratul vede pe fereastră că a sosit ceva în 
zbor şi spune unui servitor: 

— Du-te şi întreabă cine a sosit cu corabia de 
aur 

Servitorul s-a dus, s-a întors şi a spus: 

— Nişte zdrenţăroşi! 


Împăratul nu l-a crezut. 
— Cum se poate ca nişte ţărani să zboare cu 


corabia de aur?! Tu probabil că n-ai cercetat cum 
trebuie. Şi s-a dus chiar el. 

— Cine a sosit cu această corabie? 

Prostul s-a înfăţişat: 

— Eu, spuse. 

Împăratul, cum a văzut că haina lui e plină de 
petece, iar pantalonii rupti în genunchi, s-a luat de 
cap. 

— Cum s-o dau pe fata mea acestui sărântoc? 
Şi l-a pus la tot felul de încercări. 

— Du-te, a spus el servitorului şi spune-i că, 
deşi a venit pe corabia de aur, dacă nu găseşte apa 
vie, până vor termina oamenii masa, nu numai că 
nu-i dau pe prinţesă, dar îi zbor capul de pe 
umeri! Servitorul a plecat. lar Aude-tot, care a 
auzit tot ce-a spus împăratul, i-a spus prostului. 
Acesta s-a întristat, nu mai mânca şi nu mai bea. 
Merge-lute a observat şi l-a întrebat de ce nu 
mănâncă şi nu bea? 

— De ce să mănânc, dacă nu pot să aduc apa 
vie? Şi i-a povestit totul: Mi-a poruncit împăratul, 
până când oamenii termină masa să-i aduc apa 
vie. Cum s-o găsesc? 

* — Nu fi trist, îţi fac eu rost. 

Merge-lute dezleagă piciorul de la ureche şi 
într-o clipă aduce apa vie. Dar, fiind obosit, s-a 
culcat la umbră, lângă moară şi a adormit. 
Oamenii terminau de mâncat, iar el nicăieri. 
Prostul stătea nici viu, nici mort. Se gândea că nu 
mai are mult de trăit. Aude-lot pune urechea la 
pământ şi ascultă, apoi îi spune: 

— Nu fi trist, doarme la moară. 

— Ce fac acuma, spune prostul, cum să-l 


trezesc? 

Sare vânătorul şi zice: 

mu-ţi fie teamă, îl voi trezi eu. 

Intinse arcul şi trase. Săgeata izbi moara din 
care săriră surcele. Merge-lute se trezi şi într-o 
clipă aduse apa vie, tocmai când oamenii terminau 
masa. 

Impăratul s-a îngălbenit. Ce să facă? Şi-l puse 
la altă încercare. 

— Dacă va mânca cu tovarăşii lui dintr-odată 
şase perechi de boi fripţi şi patruzeci de cuptoare 
de pâine, atunci îi dau fiica de soţie, iar dacă nu, îi 
va sta capul unde îi stau picioarele. 

Aude-lot a auzit şi asta, şi i-a spus prostului. 

— Ce să mă fac acuma? Eu nu pot să mănânc 
nicio pâine, şi începe să plângă, dar înghite-Mult îi 
spune: 

— Nu plânge, eu voi mânca pentru toţi şi încă 
îmi va fi puţin! 

Au fript doisprezece boi, au copt patruzeci de 
cuptoare de pâine. Înghite-Mult a început să 
mănânce şi a mâncat tot. Împăratul, văzând că a 
pierdut şi încercarea aceasta, zice din nou: 

— Să bea patruzeci de butoaie de vin, dacă 
nu, îi voi zbura capul! 

Aude-lot i-a spus iar prostului, care iar a 
început să plângă. 

— Nu plânge! l-a potolit Setilă, eu voi bea tot 
şi nici nu-mi va ajunge. 

I-au dat patruzeci de butoaie cu vin şi el bău 
tot. 

Impăratul văzând că nu poate să-i facă nimic, 
s-a gândit: „Trebuie să-l trimit pe lumea cealaltă, 


altfel îmi va lua fiica! Şi trimise din nou sluga: 

— Du-te şi spune-i ca înainte de nuntă să facă 
o baie. 

Apoi a poruncit să încingă baia aşa fel, ca el 
să se coacă în ea. Băiaşul încinse baia din 
răsputeri: numai dogoarea te-ar fi omorât. 

I-au spus prostului, care plecă la baie, iar cu 
el merse şi Gerilă cu paiele sale. Gerilă a 
împrăştiat paiele şi s-a lăsat un frig, că prostul 
abia putu să se spele, apoi repede sări pe sobă şi 
acolo adormi. 

Dimineaţa au deschis baia cu gândul că vor 
găsi numai cenuşa, când colo, el dormea pe sobă. 
I-au spus împăratului cum s-a întâmplat: că l-au 
găsit dormind pe sobă, iar acolo era atât de frig, 
parcă nu s-ar fi făcut focul toată iarna. Impăratul 
s-a zăpăcit. S-a gândit, s-a gândit şi a spus: 

— Să facă rost de un regiment de soldaţi până 
dimineaţa, atunci îi voi da fata. Dacă nu îi tai 
capul! 

Aude-lot a auzit şi asta şi i-a spus prostului, 
iar acesta stăl şi plânge: „Ce să mă fac, de unde 
scot eu atâta armată?*”. 

Merge pe corabie la tovarâăşii lui: 

— Oh, salvaţi-mă, fraţilor! M-aţi scos de 
atâtea ori din nevoie şi acum ajutaţi-mă iar! 

— Nu plânge! spune acela care ducea lemne, 
te scap eu. 

Noaptea, tovarăşul lui l-a dus în câmp, a luat 
cu el o legătură cu lemne şi când a început să 
arunce lemnele, apăreau oamenii! Şi s-a adunat o 
armată. 

Dimineaţa, împăratul aude cântece şi 


întreabă: 

— Cine cântă atât de dimineaţă? 

— Acela care a venit cu corabia zburătoare: el 
cântă şi instruieşte armata. 

Împăratul se convinse că nu mai poate să facă 
nimic şi porunci să-l cheme la el. 

lar prostul se schimbase aşa, că nu-l mai 
puteai recunoaşte; hainele pe el străluceau, iar el 
era atât de frumos, că îţi lua răsuflarea. Mergea în 
fruntea regimentului, călare pe un cal negru. 

Ajungând la palat, el strigă: „Stai!” şi armata 
se opri pe loc. Apoi intră în palat şi împăratul îl 
îmbrăţişă, îl sărută şi-i spuse: 

— Aşază-te, ginerele meu iubit. 

Iese şi prinţesa. Cum îl vede, începe să râdă 
de fericire. 

Şi au făcut o nuntă mare, cu veselie şi belşug, 
că aburul mâncărurilov a ajuns până la cer. 

Impăratul pădurii 

De mult, când nu erau pe lume nici părinţii, 
nici bunicii noştri, trăia un om sărac cu soţia sa. 
Aveau un singur fiu, dar nici acela de ispravă: era 
atât de leneş, că nu se apuca de nimic, ci stătea 
numai pe sobă. Împlinise douăzeci de ani, dar el 
stătea tot pe sobă, fără pantaloni, nu se da jos 
niciodată. Dacă i se da de mâncare, mânca, dacă 
nu, se lipsea. Tatăl şi mama lui erau tare supăraţi. 

— Ce să facem cu tine, fiule, că nu eşti bun de 
nimicaj Copiii vecinilor îi ajută pe părinţi, iar tu 
numai mănânci piinea degeaba. 

Dar el n-avea niciun gând, decât să stea la 
căldură. 

Într-o zi maică-sa îi spune tatălui: 


— Ce gânduri ai cu fiul tău, vezi bine că a 
ajuns mare şi nu e bun de nimica, nu ştie să facă 
nimic?! Dă-l la o meserie, poate oamenii străini l- 
or învăţa să facă ceva! 

Tatăl îl dă la un croitor. Stătu el la croitor 
cam zece zile şi fugi acasă: se urcă din nou pe 
sobă. Tatăl îl bătu bine, îl certă şi îl duse la un 
cizmar, să înveţe cizmăria. El fugi şi de acolo. 
Tatăl îl bătu din nou şi-l duse la un fierar, dar şi 
acolo n-a stat mult şi a fugit. Ce să facă cu el? L-a 
luat şi l-a dus departe, departe. 

Murg ei ce merg, mult ori puţin, şi au ajuns 
într-o pădure atât de mare şi întunecoasă, încât nu 
se vedea nici cerul. Au intrat în ea şi s-au simţit 
obosiţi. Aproape de ei se afla o buturugă. Tatăl 
spuse: 

— Am obosit, mă aşez să mă odihnesc puţin. 
Se aşeză pe buturugă şi mai oftă: 

— Of! Ce obosit sunt 

Numai ce a zis şi din buturugă a ieşit un 
omuleţ plin de zbârcituri, cu barba până la 
genunchi. 

— Omule, ce-ţi trebuie de la mine? 

Omul s-a minunat şi i-a răspuns i 

— Lasă-mă în pace! Nu te-am chemat! 

— Cum nu m-ai chemat? spuse bătrânul. 

— Cine eşti tu, gmule? întrebă el. 

— Eu, spune moşul, sunt împăratul pădurii. 
Of mă cheamă. De ce m-ai chemat? 

— Nici nu m-am gândit să te chem. 

— M-ai strigat, ai zis: Of! Unde mergi tu? îl 
întrebă Of. 

— IL duc pe băiatul ăsta să-l dau la lucru. 


Poate oamenii străini îl vor putea învăţa ceva, căci 
la noi acasă, cum îl dau la lucru, fuge. 

— Lasă-l la mine - spuse Of - îl voi învăţa eu, 
dar cu următoarea înţelegere: cum se termină 
anul, vii după el, dacă îl recunoşti, îl iei, iar dacă 
nu-l recunoşti, va trebui să mai servească încă un 
an! 

— Bine, a zis omul şi a plecat acasă, iar Of l-a 
dus pe băiat acasă la el, în lumea de sub pământ, 
până la o casă verde, iar în acea casă toate erau 
verzi: şi pereţii şi băncile. Şi soţia lui Of era verde, 
şi copiii şi tot, tot. Iar ca servitori erau maimute, şi 
ele verzi, verzi. 

— Aşază-te, a zis Of, şi mănâncă ceva. 

Maimuţele i-au adus mâncarea. Şi ea tot 
verde. El a mâncat. 

— Du-te, spuse Of, să tai lemne şi să le aduci. 

A tăiat ori n-a tăiat, s-a culcat pe lemne şi a 
adormit. Vine Of, iar el doarme. L-a luat, l-a aşezat 
pe lemne şi a dat foc lemnelor. Sluga a ars! Atunci 
Of a luat cenuşa lui şi a împrăştiat-o în vânt. Un 
cărbune a căzut din cenuşă. Atunci Of a luat şi a 
stropit cărbunele cu apă vie. Sluga a înviat, dar a 
devenit mai vioi. Of i-a poruncit din nou să taie 
lemne: acela a adormit din nou. Of a dat foc 
lemnelor, cenuşa a împăştiat-o în vânt, tăciunele l- 
a stropit cu apă vie, sluga a înviat din nou şi a 
devenit atât de frumos, că nu exista altul! Dar Of l- 
a ars şi a treia oară, şi băiatul acela leneş a 
devenit atât de vioi şi frumos, ca în poveşti. 

lată că a trecut un an. Vine tatăl băiatului să-l 
ia. A ajuns în pădure, s-a aşezat pe buturugă şi a 
zis: Of! Atunci Of ieşi din buturugă şi a spus: 


— Să fii sănătos, omule! 

— Şi tu să fii sănătos, Of! 

— Ai nevoie de ceva? îl întrebă Of. 

— Am venit după băiat. 

— Dacă-l recunoşti, îl iei cu tine, dacă nu, mă 
va mai servi un an. 

Omul a plecat după Of şi a ajuns la coliba lui. 
Of a luat nişte mei şi l-a aruncat pe jos, unde s-au 
strâns o mulţime de cocoşi. 

— Hai, uită-te, unde e băiatul tău? 

Omul s-a uitat, s-a uitat, toţi cocoşii erau la 
fel, unul şi unul, şi nu l-a cunoscut pe băiat. 

— Ei - a spus Of - dacă nu l-ai recunoscut, 
atunci du-te. Încă un an mă va servi fiul tău. 

Omul a plecat acasă. A trecut încă un an şi 
omul vine din nou la Of. Ajunge la buturugă şi 
spune Of! Of a ieşit. 

Îl duce la saivan: acolo numai berbeci unul şi 
unul. Omul s-a uitat, s-a uitat, n-a ghicit. 

— Du-te acasă, dacă e aşa, fiul tău va rămâne 
încă un an la mine. 

A plecat omul supărat.* A trecut şi al treilea 
an. El a venit din nou. Merge ce merge şi vede un 
moşneag alb ca laptele şi hainele lui erau albe. 

— Bună ziua, omule! 

— Sănătate bună, bătrâne! 

— Încotro mergi? 

— Merg la Of, să-l scap pe băiat, şi-l 
povesteşte bătrânului alb cum l-a tocmit el pe fiul 
său la Of. 

— Ei, spuse bătrânul, proastă treaba, te duce 
el mult. 

— Văd şi eu că e rău, dar nu ştiu ce să fac 


acum. Poate ştii dumneata cum aş putea să-l 
recunosc pe fiul meu. 

— Ştiu, răspunse bătrânul. Ascultă, cum 
ajungi la Of, el va da drumul porumbeilor, iar tu 
nu-l vei lua pe niciunul, decât pe acela care nu 
mănâncă, ci şade sub un pom şi-şi curăţă penele: 
acela e fiul tău! 

I-a mulţumit moşului şi a plecat. 

Ajuns la buturugă, spuse Of! Şi acela a ieşit şi 
l-a dus în împărăţia sa. Apoi a aruncat nişte grâu 
şi a chemat porumbeii. Erau foarte mulţi şi toţi la 
fel. 

lată că toţi porumbeii mănâncă, iar unul stă 
sub vin pom şi-şi curăţă penele. Omul spune; 

— lată-l pe fiul meu! >%. 

— Ai ghicit! Dacă e aşa, poţi să-l iei. 

Şi atunci a ieşit din el un flăcău atât de 
frumos, cum nu există în lume. Tatăl s-a bucurat 
grozav, l-a îmbrăţişat şi l-a sărutat. 

— Să mergem, fiule, acasă! 

Au plecat. Merg pe drum şi vorbesc: tatăl 
caută să afle cum i-a fost la Of, fiul povesteşte. 
Apoi tatăl povesteşte cât de greu trăiesc ei, iar fiul 
ascultă. Mai departe, tatăl spune: 

— Ce vom face, fiule, acum? Eu sunt sărac şi 
tu eşti la fel. Ai slugărit trei ani şi n-ai câştigat 
nimic! 

— Nu te teme, tată, totul va fi bine. Ia te uită, 
parcă aici e vânătoarea de vulpi a boierilor. Mă 
transform eu în ogar şi voi prinde vulpea, boierii 
mă vor cumpăra de la tine, cere trei sute de ruble, 
numai să mă vinzi fără zgardă, şi vom avea bani! 

Merg ei ce merg şi, la marginea pădurii, clinii 


urmăresc vulpea şi n-o pot ajunge. Fiul se preface 
dintr-odată în ogar, ajunge şi prinde vulpea. 
Boierii sar din pădure: 

— E câinele tău? întreabă ei. Vinde-ni-l nouă. 
Cât ceri pe el? 

— Trei sute de ruble, fără zgardă. 

— Nu ne trebuie zgarda ta, îi vom face una 
aurită. Ia banii şi dă-ne câinele. Au numărat banii, 
au luat câinele şi au început din nou vânătoarea. 
El a gonit vulpea în pădure, s-a transformat în om 
şi a venit la tată-său. 

Merg ei ce merg şi tatăl spune: 

— Ce vom face cu aceşti bani, nu ne vor 
ajunge să ridicăm casa? 

— Nu te îngrijora, vom mai avea şi alţii. Aici, 
mi se pare că boierii au pornit la vânătoare de 
prepeliţe, şi mă poţi vinde din nou. 

Merg ei pe câmp. Boierii au dat drumul 
şoimului. Şoimul se repede, prepeliţa fuge, şoimul 
n-o ajunge. Fiul se preface în şoim şi o prinde 
repede. Boierii au văzut: 

— E al tău şoimul? Vinde-ni-l nouă. Cât ceri 
pe el? 

— Cum daţi trei sute de ruble, îl luaţir 

S-au tocmit şi au dat trei sute de ruble. 
Boierii i-au dat drumul, să urmărească prepeliţele, 
iar el a zburat, a zburat, s-a prefăcut în om şi din 
nou a venit la tatăl său. 

— Ei, acum ne-am îmbogăţit niţel, spuse tatăl. 

— Aşteaptă, vom mai avea bani, când vom 
trece prin bâlci. Acolo mă prefac în cal, iar tu să 
mă vinzi, dar fără căpăstru. 

Ajung ei la târg, acolo, bâlci. Fiul se preface 


într-un cal cât un balaur, încât ţi-era frică să te 
apropii de el. Tatăl duce calul şi îndată se găsiră 
amatori să-l cumpere, i - O mie, fără căpăstru. 

— Nu ne trebuie căpăstrul tău, îi vom face 
unul aurit! la cinci sute! 

— Nu-l dau. Dar iată că se apropie un chior, t 
- Cât ceri, omule, pe cal? 

— O mie fără căpăstru. A început să se 
tocmească, dar omul nu scădea preţul. 

— Bine, ia toţi banii, dar cu căpăstru. Ai văzut 
să se vândă calul fără căpăstru? Uite îţi mai dau 
încă cinci ruble. Omul s-a gândit: căpăstrul costă 
puţin, iar chiorul îmi dă cinci ruble. A luat banii şi 
i-a dat calul. 

Chiorul, care nu era altul decât Of, a 
încălecat calul, s-a ridicat în zbor şi a coborât în 
pădure. La amiază, Of ia calul şi se duce la râu. 
Când s-a apropiat de râu şi s-a aplecat să bea apă, 
calul se preface în biban şi pleacă. Of, fără să se 
gândească mult, se preface în ştiucă şi începe să-l 
urmărească. Când să-l ajungă, bibanul se întoarce 
cu coada şi ştiuca nu-l poate lua. 

— Bibane, bibane! întoarce-te la mine cu 
capul, să stăm de vorbă! 

— Dacă tu, cumetre vrei să vorbeşti cu mine, 
eu aud şi aşa! 

Mult timp l-a urmărit ştiuca, dar degeaba! Şi 
iese bibanul pe mal, iar acolo prinţesa spăla rufele 
în apă. Bibanul s-a prefăcut în inel de aur cu 
granate. Prinţesa a observat şi a ridicat inelul din 
apă. Il aduce acasă şi se laudă: „Ce inel frumos am 
găsit!” Tatăl ei îl admiră, iar prinţesa nu ştie la ce 
deget să-l pună, atât de frumos era! 


Peste vreun ceas apare un negustor. Era Of. 
Împăratul a ieşit: 

— Ce doreşti, bătrânule? 

— Am mers pe mare, spuse Of, pe o corabie şi 
duceam în ţara mea, pentru împăratul meu, un 
inel de aur cu granate şi mi-a scăpat inelul în apă. 
Nu l-a găsit nimeni de la dumneavoastră? 

— Fiica mea l-a găsit. 

Au chemat-o de faţă. Of a început s-o roage 
să-i dea inelul. Spunea că nu va mai putea trăi pe 
lume, dacă nu va aduce inelul. 

Dar ea nu vrea să-l dea. Împăratul a stăruit: 

— Dă-l, fată, altfel, din cauza noastră, va fi 
omul nenorocit. 

Iar Of o roagă: 

— Luaţi ce vreţi de la mine, numai să-mi daţi 
inelul. 

— Bine, dacă e aşa, spuse prinţesa, atunci 
nici ţie, nici mie! 

Şi aruncă inelul jos. Acesta s-a risipit îndată 
în grăunţe de mei, care s-au împrăştiat în toată 
casa. Of, fără să se gândească mult, s-a prefăcut 
într-un cocoş şi a început să adune meiul. A dat cu 
ciocul, a dat şi a adunat tot. Dar un grăunte s-a 
rostogolit sub picioarele prinţesei şi Of nu l-a 
mâncat. Când a terminat, a zburat pe fereastră şi 
s-a dus. Iar din acel grăunte a ieşit un flăcău atât 
de frumos, încât prinţesa, cum l-a văzut, s-a 
îndrăgostit şi a început să-l roage pe împărat ca s- 
o mărite cu el. 

Împăratul la început s-a strâmbat că trebuie 
să-şi dea fiica după un om simplu, dar până la 
urmă i-a binecuvântat. 


Atunci au făcut o masă mare, la care au 


invitat toată lumea. 


Am fost şi eu acolo şi am petrecut cum m-am 


priceput. 


127 


CUPRINS 

Doi feţi cu stea în frunte 5 
Mugurel şi taurii năzdrăvani 16 
Tăietorul de lemne 42 

Sayd şi Salma 46 

Cele trei fire de aur 49 

Cei trei fraţi 52 

Copiii şi mătuşa cea haină 55 
Cele trei trepte 61 

Povestea lui Kombe 68 

Femeia fără copii 70 

Sora cea pierdută 71 

O soţie înţeleaptă 73 

Băiatul rătăcit 78 

Feciorul călător 85 

Pisica, tigrul şi şoarecele 91 
Voinicul şi tigrii 93 

Răzbunarea iepurelui 94 
Maimuţele şi lăcustele 95 
Povestea casei 97 

Phonixul cu două capete 99 
Frumoasa din pădurea adormită 101 
Prinţul cel iubit 109 

Pasărea albastră 114 

Cămaşa lui Sylvinet 120 

Supa de pietricele 124 „Clocitorul” de pepeni 


Nobilul şi ţăranul său 129 
Să nu spui nier o vorbă 132 


Prinţesa care n-a râs niciodată 136 

Cum a reuşit gospodarul să semene vânt 140 

Aşik-Kerib 143 

Frumoasa Nasto 153 

Un iepure inimos 160 

Fiul ursului 165 

Şiretenia lui Keloglan 179 

Visul lui Keloglan 185. 

Leul care s-a înecat în fmtână 196 Corabia 
zburătoare 204 împăratul pădurii 212 

Bun Ce tipar i 17.XII.1987 Apărut 1988. Coli 
tipar: 7 


